
Argument 


„E atât de tainic tărâmul lacrimilor” (C'est tellement 
mystérieux les pays des larmes), spunea un important 
scriitor al acestui secol, Antoine de Saint-Exupery. O ţară 
misterioasă, ai cărei exploratori şi cartografi au fost, în 
Răsăritul primului mileniu pe urmele Evangheliei lui 
lisus Hristos, creştinii aflaţi în căutarea desăvârșirii: 
sfinţii. Valorificarea subtilă şi complexă a afectivității, a 
plânsului şi întristării, a suferinţei şi lacrimilor prefăcute 
în izvor de bucurie și seninătate interioară e proprie nu- 
mai creştinismului, fiind una din trăsăturile care disting 
cel mai limpede spiritualitatea creștină răsăriteană de 
restul tradiţiilor religioase şi spirituale ale umanităţii. 
Simptom al relaţiilor falsificate sau autentice între trup, 
suflet, minte și Duh, dezvoltate într-un sens fie contrar 
firii, fie conform firii și mai presus de fire (para, kata, 
hyper physin), plânsul şi rugăciunea („rugăciunea” fiind, 
potrivit Scărarului, în acelaşi timp „maica și fiica lacri- 
milor”) sunt pentru ascetica şi mistica ortodoxă adevă- 
rata oglindă a omului, a cosmosului şi a lui Dumnezeu. 
Există astfel în Răsăritul creştin o teologie, o antropologie 
şi chiar o cosmologie a lacrimilor, plânsului şi străpun- 
gerii inimii care circumscriu multiplele şi complexele 

valenţe şi reverberaţii ale acestor fenomene afective aflate 
în centrul experienţei sale ascetico-mistice. Este vorba 
nu numai de o evidenţă literară, ci şi de un avertisment 
lipsit de orice echivoc, exprimat tranșant de același loan 
Scărarul: 
„Nu vom fi învinuiți, o, prieteni, la ieşirea sufletului, 
că n-am săvârşit minuni, nici că n-am teologhisit, nici 
că n-am fost contemplativi, dar vom da negreşit soco- 
teală lui Dumnezeu că n-am plâns neîncetat” (VII, 73). 


În ciuda acestui avertisment şi a centralității evidente 
a plânsului, lacrimilor și străpungerii inimii pentru creş- 
tinul conştient, studiile moderne consacrate acestor 
fenomene sunt extrem de puţine. În 1936, Myrrha 
Lot-Borodine (1882-1957) publica un dens studiu! în 
care urmărea funcţia şi transfigurarea lacrimilor pe cele 
trei trepte ale sfinţeniei creştine începând cu asceza 
curăţitoare și terminând cu lacrimile de bucurie ale 
luminării şi unirii omului cu Dumnezeu ca anticipare a 
fericirii eshatologice depline. Cu simţul său unic pentru 
temele centrale şi specifice ale spiritualităţii răsăritene, 
preotul profesor Irénée Hausherr S.I. (1891-1978) 
publica în 1944, la Roma, faimoasa lui monografie de- 
spre plâns şi străpungerea inimii la Părinţii răsăriteni, 
tradusă în volumul de faţă. Plecând de la precizări 


! MYRRHA LOT-BORODINE, „Le Mystère du «don des larmes» 
dans l'Orient chrétien”, Vie Spirituelle, Suppl. 1 sept. 1936, p. 65-111; 
reluat în: O. CLÉMENT - B. BOBRINSKOY - É. BEHR-SIGEL — M. LOT- 
BORODINE, Fericita întristare, trad. rom. Maria şi Adrian Alexan- 
drescu, Ed. IBMBOR, Bucureşti, 1997, p. 131-191. 

2 Despre viaţa şi opera sa, cf. P. TOMAŠ SPIDLIK S.l., „P. Irénée 
Hausherr S.L”, postfață la IRENEE HAUSHERR, Paternitate și indru- 
mare duhovnicească în Răsăritul creștin, trad. rom. Mihai Vladimi- 
rescu, Ed. Deisis, Sibiu, 1999, p. 309-315. 

terminologice indispensabile, limpezitoarea carte a lui 
Irénée Hausherr — „clasică” în literatura teologică actu- 
ală — oferă cititorului interesat de ascetică şi mistică o 
imagine precisă a dimensiunilor şi semnificațiilor duhov- 
niceşti ale plânsului (penthos) şi străpungerii (katanyxis) 
în spiritualitatea răsăriteană, pe firul sinuos al unei atente 
treceri în revistă comentate a principalelor texte care 
vorbesc despre aceasta, începând cu teologii alexandrini 
(secolul III) şi sfârşind cu Sfântul Nicodim Aghioritul 
(începutul secolului XIX). Subtilitatea clasificărilor, fine- 
tea observaţiilor fac din aceste texte comentate despre 
plânsul Părinților un veritabil ghid practic, o busolă 
duhovnicească prin care ne putem orienta concret în pe- 
isajul auster şi incandescent, mântuitor dar şi riscant, lin 
și accidentat totodată al misteriosului ținut al lacrimilor, 
care este de fapt tărâmul luptei şi al desăvârşirii spirituale”. 

Slăbirea sau absenţa discernământului spiritual al afec- 
tivităţii şi al echilibrelor între sentiment, rațiune şi voin- 
tă în viaţa religioasă în cel de-al doilea mileniu creștin au 
dus în civilizația modernă la oscilaţia perpetuă între ex- 
tremele unei emotivităţi exacerbate, dar superficiale, și, 
respectiv, ale unei insensibilităţi împietrite impersonale 
care însoțește expansiunea universului tehnologic actual. 

Așa cum avertiza încă la sfârșitul secolului IV avva 
Evagrie din Pont, astăzi „chiar dacă plâng cei mai mulţi 


> De la apariţia primei ediţii a traducerii româneşti a monografiei 
clasice a lui I. Hausherr (P. IRENEE HAUSHERR S.L., Teologia lacrimilor. 
Plânsul și străpungerea inimii la Părinţii răsăriteni cu o antologie de 
texte patristice, Ed. Deisis, Sibiu, 2000) au fost publicate două cerce- 
tări importante: pe această temă BARBARA MOLLER, Der Weg des 
Weinens. Die Tradition des Penthos in den Apophthegmata Patrum, 
Vandenhoeck & Ruprecth, 2000, şi HANNAH HUNT, Joy-bearing 
Grief. Tears of Contrition in the Writings of Early Syrian and Byzan- 
tine Fathers, Brill, 2004. 


plâng pentru păcat şi, uitând scopul lacrimilor, înne- 
bunesc și s-au rătăcit” (Despre rugăciune 8). Lacrimile și 
plânsul contemporanilor se istovesc într-un emotivism 
sau pietism egocentric sau seacă în disperarea metalică 
şi rece a barbariei şi nihilismului“. Într-o lume cum este 
cea a noastră, care sucombă sub povara unei afectivități 
nedecantate sau refulate, urgenţa reasimilării lecţiei 
duhovnicești a Părinților Bisericii se impune pentru orice 
creştin care vrea să trăiască concret şi profund Evanghelia 
lui Hristos Care-i deschide prin sfinţii Lui mângâierea 
duhovnicească a îndumnezeirii în pământul celor blânzi 
şi în tainicul tărâm al lacrimilor. 


diac. loan I. Ică jr 


1 Creând intervalul cultural benefic al trecerii spre textele înte- 
meietoare ale Părinților, un admirabil eseu al lui Andrei Pleşu ne 
reamintește virtuțile și alchimia interioară proprii lacrimilor într-o 
perspectivă iniţiatică, care a supraviețuit camuflat în operele marii 
literaturi. Cf. ANDREI PLEŞU, Minima moralia. Elemente pentru o etică 
a intervalului, Ed. Cartea Românească, Bucureşti, 1988, Cap. VIII: 
„Darul lacrimilor (Etica lui Robinson — 2)”, p. 134-141. 

Cuvânt-înainte' 


Bucuria Învierii — iată trăsătura fundamentală a viziunii 
despre lume a Bisericii Ortodoxe (Nikolai Arseniev)!. 
Fericit ești, avvă Arsenie, că te-ai plâns pe tine însuţi în 
această lume (avva Arsenie). 


Prietene cititor, cu riscul de a te decepționa mai întâi, 
trebuie să te avertizez să nu vezi în alăturarea acestor 
două propoziţii nici o intenţie de a-l pune pe Nikolai 
Arseniev în contradicţie cu eponimul său antic, avva 


! „Radost o voskresenii — vot osnovnaia terta mirosozerțania 
Pravoslavnoj Țerkvi”: N. ARSENIEV, Ducha Pravoslavia, Novi Sad, 
1927, p. 5. 

? „Makarios ei, Abba Arsenie, hoti eklausas heauton eis ton ode 
kosmon”: Alph, Arsenie 41 [Patericul egiptean, reed. Alba Iulia, 1990, 
p. 22-23]. 

* Abrevieri: 

Alph = Sanctorum Senum Apophthegmata, Series alphabetica, 
ed. COTELIER, Ecclesiae Graecae Monumenta, vol. |, p. 338-712 = 
PG 65, 71-440 [trad. rom. mitropolit Grigorie Dascălul (1828) = 
Patericul egiptean, ce cuprinde în sine cuvinte folositoare ale sfinților 
bătrâni, reed. Alba Iulia, 1990). 

Arm = Versiunea armeană a Apoftegmelor, în Madenagru- 
thiunkh nahmats. Varkh harants,, Veneţia, 1855. 

VARSANUFIE = Biblos psychophelestate periechousa apokriseis... 
Barsanouphiou kai Ioannou, ed. NICODIM AGHIORITUL, Veneţia, 1816 
[trad. rom. pr. prof. D. Stăniloae în FR XI, Ed. Episcopiei Romanu- 
lui şi Hușilor, 1990]. 

BEDJAN = Isaac Ninivita, De Perfectione Religiosa, Paris-Leipzig, 
1909. 


Arsenie. Din contraste țâșneşte lumina. Incompatibili- 
tăţile aparente ne fac să sesizăm mai bine plenitudinea 
adevărului. Bogăţiile nepătrunse ale Cuvântului nu pot 
încăpea într-o singură frază. Cele mai mărețe perspective 
nu sunt decât simple miraje dacă privirea se opreşte 
asupra liniei orizontului fără a vedea, cel puţin într-un 
zbor rapid, lucrurile intermediare. Contemplarea de pe 
țărmurile lacului Léman a masivului Mont Blanc în toată 
măreaţa sa splendoare vă poate încânta. Acesta pare atât 
de aproape încât dacă, asemenea copiilor, n-aţi şti geo- 
grafie, v-ar veni să întindeţi mâna să atingeţi această 


EFREM = Sancti Patris Nostri Ephraem Syri Opera Omnia, Roma, 
1732-1746, vol. I-VI. 

FRANKENBERG = W. FRANKENBERG, Evagrius Ponticus, Berlin, 1912. 

FR = Filocalia românească, trad. rom. pr. prof. Dumitru Stăniloae, 
12 vol., Sibiu, 1946-1948 (vol. I-IV), Bucureşti, 1976-1981 (vol. V-X), 
1990-1991 (vol. XI-XII). 

HALKIN = Sancti Pachomii Vitae Graecae. Ediderunt Hagiogra- 
phi Bollandiani, ex recensione Francisci HALKIN S.L, Bruxelles, 1932. 

OCP = Orientalia Christiana Periodica, Roma, 1935 sq. 

PE = PAVEL EVERGETINOS, Synagoge ton theophthongon rhema- 
ton kai didaskalion tan theopharon kai hagion Pateron, Constanti- 
nopol, 1861. 

PG = Patrologiae Graecae cursus completus, 161 vol., ed. 
J.-P. MIGNE, Paris, 1857-1866. 

PL = Patrologiae Latinae cursus completus, 221 vol., ed. 
J.-P. MIGNE, Paris, 1844-1884. 

PO = Patrologia Orientalis, ed. GRAFFIN-NAU, Paris, 1907 sq. 

PSB = Părinţi şi Scriitori Bisericești, Ed. IBMBOR, Bucureşti, 
1978 sq. 

'THEOTOKIS = Tou hosiou Patros hemon Isaak tou Syrou ta heure- 
thenta asketika, ed. NICHIFOR 'THEOTOKIS, Leipzig, 1770 [trad. rom. 
pr. prof. Dumitru Stăniloae în FR X, Ed. IBMBOR, Bucureşti, 1981]. 

VS = Verba Seniorum, în PL 73 şi 74. 

WENSINCK = Mystic Treatises by Isaac of Niniveh, translated 
from Bedjan's Syriac Text by A.J. WENSINCK, Amsterdam, 1923. 

îndepărtată absenţă. Dar de ea vă despart o sută de kilo- 
metri în zbor de pasăre. Iar pentru sărmanii pedestrași 
care suntem, câte urcuşuri şi coborâșuri, câte prăpăstii și 
râpe, câte osteneli şi sudori! Nici copiii, nici bătrânii 
n-ar putea face acest urcuş. Pentru a încerca cu sorți de 
succes ceea ce odinioară părea atât de uşor e nevoie de 
forţa fizică a unui adult sănătos. 

Or „piscul muntelui spiritual este dificil accesibil”. 
Taborul, transfigurarea întru slavă, bucuria învierii sunt 
un „munte înalt” [mons excelsus]. Lucru pe care nimeni 
nu-l ştie mai bine decât Nikolai Arseniev ca unul „po- 
văţuit la picioarele lui Gamaliel în cunoaşterea exactă a 
legilor Părinților lui” — Părinţii Bisericii Răsăritene, care 
sunt Părinţii Bisericii Universale. El şi-a asumat rolul de 
a trezi pasiunea înălțimilor, lăsând altuia meseria aspră a 
călăuzei alpine. Acestuia îi revine sarcina de a pune în 
rânduială detaliile expediției, de-a calcula până la gram 
greutatea instrumentelor în raport cu rezistența alpi- 
niștilor. Călăuza îşi datorează ştiinţa experienţei sale şi 
zicerilor bătrânilor: Cuvintele Bătrânilor [Apophthegmata 
Patrum, Verba Seniorum)! 

Lipsindu-mi experiența personală, vă propun să ascul- 
taţi învăţăturile bătrânilor cu privire la una din dispozi- 
tiile cele mai necesare alpinistului duhovnicesc. În limba 
greacă aceștia o numesc penthos [plâns]. Dar nu este o 
idee greacă, nici măcar bizantină; sub diverse nume ea se 
regăsește în toate limbile vorbite de creștinii răsăriteni. 
Să ne mulţumim aici cu termenii latini din Verba Senio- 
rum: dolor sau luctus [durere sau plâns]. 


> EVAGRIE PONTICUL, Ep 58; ed. FRANKENBERG, p. 608. 

I 
Penthos 


După spusele etimologilor, cuvintele penthos şi pathos 
au aceeași rădăcină!. În lexiconul său, Hesychius explică 
cuvântul penthos prin symphora, threnos, lype necaz, 
jelire, întristare]. Prin urmare, el putea desemna orice fel 
de întristare. De obicei însă, penthos se foloseşte atunci 
când e vorba de „doliu”: „doliu, întristare adâncă pentru 
moartea celor apropiaţi sau a prietenilor” [luctus, moeror 
ex morte propinquorum vel amicorum), ni se spune în 
Thesaurus-ul lui Henri Estienne, care continuă: „în pro- 
ză îl găsim în locul doliului” [in prosa pro luctu tantum 
usurpatum invenio); în timp ce: „în general la poeţi se 
ia pentru orice fel de întristare” [generaliter pro quovis 
moerore capitur apud poetas). Nici urmă de semnificaţie 
religioasă în toate aceste citate. Totuşi Suidas spune: 
„Există și doliu sacru, ca în Liban după Adonis şi By- 
blos” [Kai penthos hieron hoion en Libano to epi Adonidi 
kai Byblo}?. 


1 E, BOISACQ, Dictionnaire étymologique de la langue grecque. 

2 SUIDAS la cuvântul penthos; aceeaşi remarcă despre cuvântul 
Adonis. Pentru acest doliu sacru al lui Adonis, cf. LUCIAN, De Dea 
Syra 6. 

Prin urmare, sunt posibile trei sensuri: 1) doliu pentru 
părinți sau prieteni, 2) durerea pricinuită de un anumit 
accident, 3) lamentaţia după un zeu mort. Să vedem ce 
spun despre aceste sensuri Sfinţii Părinţi. 


1. Doliul pentru părinţi sau prieteni. 

„Unui monah i s-a adus vestea că tatăl său a murit. 

«Încetează hula: tatăl meu este nemuritor», a răspuns 

acela”. 
Sfântul Ioan Gură de Aur, care nu predică numai pentru 
monahi, nu încetează să repete lecţia învățată de la Sfân- 
tul Apostol Pavel: să nu-i plângem pe morţi numai pen- 
tru că sunt morţi! Lucrul e pe cât de lipsit de minte, pe 
atât de inutil, chiar şi vorbind dintr-un punct de vedere 
filozofic. Stoicii nu se înşelau atunci când înşirau moar- 
tea printre lucrurile indiferente“ . Există, firește, și un 
doliu justificat prin efectele sale fericite, dar nu este 
acesta! Pentru creștinii vrednici de acest nume, moartea 
înseamnă naşterea la adevărata viaţă. La înmormântarea 
lui Cezarie, fratele Sfântului Grigorie din Nazianz, 
mama lor purta haine de sărbătoare“. Dacă indiferența 
cerebrală a stoicilor nu e de ajuns pentru a linişti inimile 
îndurerate (la Sfântul Ioan Gură de Aur vedem că meseria 
de bocitoare era înfloritoare în epocă), credinţa creştină 
va face ca asupra acestor tristeţi să prevaleze „bucuria 
Învierii”. De vreme ce Hristos a biruit moartea, creștinii 
nu mai trebuie să se întristeze ca aceia care nu au nici o 
nădejde. Plânsul (penthos) de care vorbesc Sfinții Părinţi 
nu are nimic în comun cu acest doliu. 


> EVAGRIE, Praktikos I1, 95; PG 40, 1249D, 

* In epist. ad Philippenses, hom. 3, 3; PG 62, 202 sq. 

5 Cf. GRIGORIE DIN NAZIANZ, Oratio 7, In laudem Caesarii fratris 15; 
PG 35, 755 sq. 

2. Cu atât mai mult creştinul va suporta cu uşurinţă 
pierderi mai puţin grave. Cuvintele Bătrânilor (Verba 
Seniorum) au un capitol întreg (capitolul III)" întitulat: 
„Că monahul nu trebuie să se întristeze pentru nimic în 
lume dacă pierde ceva”. Din nenumăratele istorii din 
Apoftegmele Părinților iată aici două. Asemenea Sfântului 
Macarie, avva Evprepie dă o mână de ajutor tâlharilor pe 
care i-a surprins jefuindu-i chilia. Mai mult, aleargă după 
ei pentru a le aduce un toiag pe care aceştia îl uitaseră”. 

„Cel ce iubeşte lumea, iubeşte sminteala şi împiedică- 

rile. Deci de se va întâmpla să pierdem cândva ceva, 

trebuie să primim aceasta cu bucurie şi cu mărturisire, 
fiindcă ne-am izbăvit de griji”*. 
Sfântul Varsanufie a reţinut bine această învăţătură. Unui 
scrupulos care i-a scris: 

„Când sufăr o pagubă şi inima mea nu se întristează, 

gândul îmi spune: «Aceasta e împietrire; ar trebui să te 

întristezi întâi, apoi să mulțumeşti.» Îmi spune bine?” 


Sfântul Varsanufie îi răspunde astfel: 


„Nu trebuie să ne întristăm deloc pentru un lucru al 
„lumii acesteia, ci numai pentru păcat”, 


Acest lucru e limpede de altfel, din moment ce întristarea 
figurează în catalogul celor opt gânduri ale răutăţii sau 
al celor opt păcate capitale. Să nu comentăm cumplitul 
nonsens al confundării acestui rod al harului care e 
„plânsul” (penthos) cu sămânţa iadului, care e „întrista- 


* PL 73, 1029 sq. 
7 Alph, Evprepie 2; PG 65, 172B [p. 69]. 
* Ibid. 3 [p. 60-70]. 
-? VARSANUFIE ŞI IOAN, Ep 682, p. 327 [FR XII, 1990, p. 612]. A se 
vedea PsEUDO-EFREM, De compunctione animi, Roma, I, p. 341 F. 

rea” (lype)! Fără îndoială, Sfântul Apostol Pavel justifică 
folosirea acestui din urmă termen Într-un înțeles vir- 
tuos": asceţii noștri însă, îngroziţi de întristarea potrivit 
lumii, preferă să dea întristării după Dumnezeu un alt 
nume. Dacă vreţi să ştiţi cu câtă grijă urmăreau îndepăr- 
tarea Întristării potrivit lumii, citiți capitolul pe care i-l 
consacră Evagrie în Antirrheticul său. Întâlnim aici 77 de 
feluri de întristare şi tot atâtea gânduri scripturistice în 
stare să le depăşească". Apare aici şi axioma perempto- 
rie a Sfântului Varsanufie, dar cu adaosul că nimic nu 
trebuie să ne întristeze, nu numai în această lume, dar 
nici în lumea de dincolo. Majoritatea acestor 77 de feluri 
de întristare sunt legate de cauze pe care unii le-ar numi 
supranaturale: frica de demoni și de războiul pe care-l 
iscă împotriva noastră; teama de slăbiciunea noastră în 
faţa lor și de chinurile pe care ni le pot provoca; descu- 
rajarea datorată amintirii păcatelor trecute şi la gândul 
părăsirii de Dumnezeu şi de îngeri. Capitolul XI din 
Cuvintele Bătrânilor (Verba Seniorum) poartă acest titlu: 
„Împotriva duhului întristării și a deznădejdii pe care o 
aduce”. Nu, plânsul (penthos) nu înfloreşte într-un suflet 
slab şi nici într-o inimă moale. 

Cu atât mai puţin la cei leneşi. Akedia (plictiseala, 
urâtul] e negarea directă a plânsului. Akedia seacă iz- 
vorul lacrimilor, ea împinge spre căutarea satisfacţiilor 
egoiste care sunt moartea reculegerii. 


1 2 Co 7, 10. 

" (Trad. românească diac. loan 1. Ică jr: AVVA EVAGRIE PONTICUL, 
În luptă cu gândurile. Despre cele opt gânduri ale răutății şi Replici 
Impotriva lor, Deisis, Sibiu, 2006, p. 267-284.] Compară cu cele 25 
de feluri de lype potrivit lui Andronicos (cf. ARNIM, Stoicorum Vete- 
rum Fragmenta, LU, p. 100). În afara compasiunii nici una din aceste 
tipuri de tristeţe nu apare la asceţii noștri. 

„Duhul akediei alungă lacrimile; duhul întristării nimi- 
ceşte rugăciunea”! 


fiindcă rugăciunea e rodul bucuriei și al mulțumirii”? şi 
ea începe prin plâns (penthos)'*. Plânsul (penthos) şi 
întristarea (lype) merg în direcţii diametral opuse: cea 
dintâi spre piscurile unirii cu Dumnezeu, cea de-a doua 
spre prăpastia deznădejdii. Akedia „înmoaie şi slăbeşte 
sufletul, îl nimiceşte prin puterea amărăciunii, mistu- 
indu-i vigoarea”'5; ea îi şopteşște planuri de evadare pen- 
tru a scăpa de spectacolul propriei sale mizerii psiholo- 
gice; plânsul (penthos) îl face să reintre în sine cu certi- 
tudinea de a găsi înăuntru Împărăţia lui Dumnezeu. El 
se naşte dintr-o dorinţă fierbinte într-un suflet bărbă- 
tesc. Aproape același lucru l-am auzit spus cu fervoare 
de un tânăr monah de la Iviron unui compatriot din 
America: „Toate distracţiile acestei lumi n-ar putea um- 
ple prăpastia unei inimi lipsite de Dumnezeu! Adevărata 
bucurie noi o avem!” Micul ascet cu barba înflorită era 
foarte serios; unii, superficiali, l-ar fi socotit trist, aşa 
cum făcea majoritatea confraţilor săi. Și totuși, el vorbea 
despre fericire cu atâta convingere, încât avea aerul că 
fusese câștigat de elocvenţa sa. 


3. Atunci să fie oare vorba de un „doliu sfânt”? Să fi 
plâns oare asceţii noştri moartea lui Hristos aidoma fe- 
meilor din Byblos care plângeau la moartea lui Adonis? 
E o apropiere care ar fi putut ispiti poate un savant ca 
Reitzenstein, care ar fi făcut fără îndoială apel la Consti- 


" EVAGRIE, Ad monachos 56. 

1 EVAGRIE, De oratione 15; PG 79, 1169D [FR 1, 1946, p. 76]. 

1 Jbid. 5; col. 1168D [p. 75]. 

15 EVAGRIE, Antirrhetikos, Akedia 38, ed. FRANKENBERG, p. 526. 

tuțiile Apostolice VII, 23'*. Oare nu citim în acest vene- 
rabil document expresia to peri autou (tou Kyriou) 
penthos, „doliul pentru El, Domnul”? Aceasta era într- 
adevăr justificarea pentru singurul post de peste an 
dintr-o zi de sâmbătă, zi „pe care Ziditorul o petrece sub 
pământ”. Dar, postul nu e acelaşi lucru cu străpungerea 
inimii. Aceasta din urmă trebuie să fie permanentă, nici 
un timp nu o exclude. În timp ce postul de miercuri şi 
de vineri poate fi suprimat, ba chiar este interzis în zilele 
de sâmbătă (cu excepţia Sâmbetei Mari) şi duminică. 
Constituţiile Apostolice condamnă explicit acest doliu 
pentru Hristos. lată aici textul Didascaliei Apostolilor: 


„Pentru cei ce nu cred în Mântuitorul nostru, El este 
mort, fiindcă nădejdea pe care o au întru El este 
moartă. Dar pentru voi care credeţi, Domnul şi Mân- 
tuitorul nostru a înviat, fiindcă nădejdea pe care o 
aveţi în el e nemuritoare şi vie în veci””. 


Evreii poartă doliu pentru Mesia al lor'*. Altfel spus, 
doliul pentru Hristos nu e creștinesc. De aceea niciodată 
nu vom vedea penthos-ul ascetic pus în legătură cu 
moartea lui Hristos. La drept vorbind, însuşi gândul la 
Hristos e absent din el, prea absent am putea crede, dacă 
n-am ști că orice virtute şi orice nevoinţă pentru desă- 
vârşire are drept motiv ultim dragostea de Dumnezeu. 


' Ed, FUNK, Rottenburg, 1891, vol. I, p. 409. 

7 V, 19, 8; ed. FUNK, p. 292: Namque eis qui non credunt in 
Salvatorem nostrum, mortuus est, quia spes, quam habent in eum, 
mortua est; vobis autem, qui creditis, Dominus ac Redemptor nostre 
resurrexit, quia spes quam habetis in eum, immortalis ac viva est in 
saecula, 

"8 Ibid. 20, 8: Super Deum igitur plangunt, super Christum qui 
passus est, et respectu Dei Salvatoris nostri super se ipsos et interitum 
suum. 

Evlavia faţă de Patimile Mântuitorului nu cuprindea 
formele sensibile pe care i le cunoaştem în timpuri mai 
apropiate de noi. Pe moment, această remarcă e de ajuns; 
ea ar merita o dezvoltare aparte, dar ea ne-ar depărta de 
la subiectul nostru. 


II 
Katanyxis 


Înainte de a intra propriu-zis în subiectul nostru, sun- 
tem obligați să ne mai impunem o dată plictiseala unui 
excurs lexicografic. Un sinonim al cuvântului penthos e 
katanyxis. Or, în timp ce primul termen vine în mod 
eyident din a doua fericire (Mt 5, 4), al doilea termen nu 
pare a avea o origine scripturistică!. În singurul pasaj din 
Noul Testament unde se întâlneşte (Rm 11, 8, preluat 
din Is 29, 10) are un sens net defavorabil: 


„Dumnezeu a revărsat peste ei duh de amorţire [în 
Vulgata: spiritum compunctionis], ochi ca să nu vadă 
` şi urechi să nu audă până în ziua de astăzi.” 


Contextul exclude ideea unei aluzii la acest verset atunci 
când Sfântul loan Cassian ne recomandă compunctio 
` sau atunci când Sfântul loan Gură de Aur ne recomandă 
katanyxis. Cu toate acestea, dicționarul lui Bailly trimite 
la acest text biblic pentru sensul lui katanyxis, de „regret 
încercat în adâncul inimii”. O a doua trimitere la 
Septuaginta, Psalmul 29, 15? nu e nici ea mai fericită: ar 


1 Acest cuvânt e discutat de ISIDOR PELUSIOTUL în Ep IV, 101; 
PG 78, 1165C-1169A care citează câteva exemple de sens favorabil. 
2 În Ps 29, 13 apare verbul katanygo, iar nu substantivul. 


21 


trebui citit mai întâi versetul 5 din Psalmul 59, însă şi 
aici expresia oinos katanyxeos [vinul străpungerii, mâh- 
nirii] are o accepțiune improprie. Şi ele sunt singurele 
două exemple ale acestui substantiv în Vechiul şi în 
Noul Testament. Verbul katanysso, sau mai degrabă 
katanygenai, îl întâlnim mai frecvent la pasiv, aorist sau 
perfect. Facerea 27, 38: katenychthentos Isaak = Isaac e 
impresionat de plângerea lui Isav; Facerea 34, 7: kate- 
nychthesan hoi andres = „bărbaţii s-au mâhnit” pentru 
necinstirea Dinei. Acelaşi sens de emoție puternică se 
mai întâlneşte şi în alte locuri. Uneori cuvântul pare să 
indice mai degrabă o consecință a acestei emoții; de 
exemplu, la 3 Regi 21, 27 şi 29 Ahab katenyge apo pro- 
sopou tou Kyriou: 


„Ahab s-a umilit înaintea Domnului, a început să 
plângă, și-a rupt hainele, și-a îmbrăcat trupul său în 
sac și a postit.” 


În Leviticul 10, 3 expresiei greceşti katenychte Aaron îi 
corespunde în Vulgata: tacuit Aaron. Aaron tace împie- 
trit atunci când află de moartea fiilor săi. Acest sens de 
tăcere sau întristare întâlnit și în unii psalmi (4, 5; 29, 13; 
34, 15) a fost reținut şi de Hesychius, care notează în 
lexiconul său: katanyxis = hesychia e lype |mâhnirea e 
tăcere sau întristare]. Dar, odată fixată în minte noțiu- 
nea ascetică de zdrobire a inimii, era firesc să fie regăsită 
în texte precum „întru aşternuturile voastre vă mâhniți 
[in cubilibus vestris compungimini)” (Ps 4, 5). Trebuie să 
reținem mai ales Psalmul 108, 15: 


„Și a prigonit pe cel sărman, pe cel sărac şi pe cel 
mâhnit cu inima [katanenygmenon te kardia].” 


Această expresie se regăseşte în Faptele Apostolilor 2, 37: 

„Auzind acestea, au fost pătrunşi la inimă [katenyge- 
san ten kardian)” şi au zis către Petru şi ceilalți apos- 
toli: „Bărbaţi fraţi, ce să facem?” 

Katanyxis e, așadar, o înfiorare, o emoție care sădește 
în adâncul sufletului un sentiment, o atitudine sau o ho- 
tărâre. După ce citează versetul din Isaia pe care-l preia 
şi Sfântul Apostol Pavel, Suidas adaugă un pasaj din 
Sfântul loan Gură de Aur: 


„EL vrea să vorbească despre o deprindere neplăcută a 
sufletului, care se păstrează neschimbată. În altă parte, 
David spune: «Ca slava mea să-Ţi cânte Ție și să nu 
mă mâhnesc [ou me katanygo]» [Ps 29, 12]. Căci aşa 
cum cel ce este katanenygmenos în evlavie nu se de- 
părtează uşor de ea, tot aşa cel ce este katanygeis în 
răutate nu se poate schimba uşor. Katanygenai nu în- 
seamnă aici altceva decât a fi fixat în ceva sau țintuit 
de ceva. Sfântul Apostol Pavel vorbea de duhul amor- 
țirii pentru a arăta starea lor greu de schimbat”. 


Putem vedea acum care e relaţia dintre katanyxis și 
penthos. Prima (numele unei acţiuni!) desemnează zgu- 
duirea datorată unei cauze exterioare, cealaltă numește 
reacţia psihologică. Avva Timotei Preotul este trimis de 
avva Pimen la Alexandria pentru a încerca să îndrepte o 
femeie ce trăia în desfrânare: 

„lar ea văzându-l și auzind de la el cuvântul lui Dum- 

nezeu s-a mâhnit și a plâns [katenyge kai eklausen], 

zicând: De azi înainte mă lipesc de Dumnezeu. ..”*. 
Zguduirea poate veni şi dinăuntrul omului, din cugeta- 
rea la sine: 


> In ep. ad Romanos, hom. 19, 1; PG 60, 584. 
* Alph, Timotei; PG 65, 429AB [p. 230). 

„Avva Iperechie zice: Monahul se osteneşte ziua şi 
noaptea priveghind și rugându-se cu râvnă și străpun- 
gându-și inima naște lacrimi [pungens autem cor suum 
producit lacrimas]””. 
Evident, şocul poate avea şi alte efecte imediate decât 
lacrimile: avva Evprepie, după ce a cerut şi a primit un 
cuvânt mântuitor, 
„umilindu-se a pus metanie [katanygeis ebale metano- 
ian] zicând: Cu adevărat multe cărți am citit şi acest 
fel de învățătură nu am cunoscut...”6. 


În același sens grăiește şi apoftegma următoare: 
„Un frate a venit la un bătrân şi a zis: Ce să fac pentru 
că mă munceşte duhul mândriei? Bătrânul i-a răspuns: 
Ai şi de ce să fii mândru, că tu ai făcut cerul și pămân- 
tul. Auzind acestea, umilindu-se [katanygeis] fratele 
a pus metanie zicând: Iartă-mă nu am făcut nimic de 
felul acesta...””, 


În practică însă străpungerea şi doliul sau lacrimile merg 
până într-atât împreună, încât au ajuns, prin metonimie, 
sinonime. Răspunzând Sfântului Dorotei, Sfântul Varsa- 
nufie remarcă numai că străpungerea inimii este cauza, 
iar lacrimile efectul ei: 
„Cum pot păzi plânsul [penthos], ieşind şi mergând 
între oameni, îngrijindu-mă de ascultări și slujind? 
Și este oare plâns fără lacrimi? Răspuns: Nu plânsul 
[penthos] vine din lacrimi, ci lacrimile din plâns. lar 
plânsul îl dobândeşte şi cel ce vieţuieşte printre oa- 
meni, dacă-și taie voia sa şi nu ia aminte la greșelile 


* VS IH, 17; PL 73, 862D. 
* Alph, Evprepie 7; col. 172D [p. 70). 
7 PETII, cap. 29, p. 81. 


24 


altuia. Căci făcând aceasta își adună gândurile, iar 
acestea adunându-se, nasc întristarea după Dumnezeu, 
iar întristarea naşte lacrimile”*. 


După cum spune Sfântul loan Cassian, la latini com- 
punctio a luat locul lui luctus despre care vorbesc Cuvin- 
tele Bătrânilor (Verba Seniorum). Sfântul loan Cassian a 
fost ucenicul Sfântului loan Gură de Aur care a scris un 
tratat special despre katanyxis. Chiar şi la greci a sfârșit 
prin a prevala katanyxis, fără a elimina însă cuvântul 
penthos foarte des pomenit în vechile scrieri. Cultul cu- 
noaşte tropare, canoane şi catisme numite „catanictice”, 
menite cu alte cuvinte să conducă la străpungerea ini- 
mii”, Rugăciunile de acest fel au fost adunate, iar aceste 
culegeri au primit numele de katanyxis. 


* VARSANUFIE ȘI IOAN, Ep 282, p. 158 [FR XI, 1990, p. 317-318]. 

” Plecând de la o etimologie falsă [katanyxis ar veni de la kata 
nykta, „de noapte”], unii traducători latini au redat rugăciunile 
„catanictice” prin rugăciuni „nocturne”. Ei au fost mustraţi pentru 
aceasta de Balthazar Corder în traducerea sa a Învăţăturilor avvei 
Dorotei, Praga, 1726, p. 309, notă la Institutio XX: „Antiquus 
interpres vertit nocturnos sermones cum vertere debuisset sermones 
compunctorios, sive ad compungendum aptos. Intelligit enim dicta 
Patrum, exquisitas sententias, quae compunctionem, sive pium animi 
sensum commovere solent, apo tou katanyttesthai compungi. Nam 
apo tes nyktos non nisi in tenebris haurire potuit interpres suos istos 
nocturnos sermones.” 

[În traducerile româneşti vechi katanyxis e tradus cel mai adesea 
prin „umilinţă”, care aici însă nu este un sinonim pentru smerenie, 
cum se crede, ci e un decalc al termenului umilenie folosit în slavona 
bisericească pentru redarea grecescului katanyxis — n.ed.] 

III 


Izvoare 


Scrierile patristice răsăritene care ne vorbesc despre 
străpungerea inimii sunt numeroase. Vom aminti aici 
câteva dintre ele pentru a arăta continuitatea învăţăturii 
despre străpungerea inimii de-a lungul veacurilor. 

Clement Alexandrinul! îndeamnă la abţinere de la „râs 
nestăvilit și de la lacrimi”. El a citit aceasta la Platon?, cu 
care vrea să împace Evanghelia. Ține cont de aceasta și 
adaugă substantivului dakryon adjectivul hypermetron, 
vorbind despre „lacrimi care curg peste măsură”. Fiind- 
că el ştie că lacrimile înseamnă căinţă”, că „a plânge şi a 
purta doliu din pricina dreptăţii înseamnă a da mărturie 
că dreptatea aparţine celei mai bune Legi”. Şi tot el are 
un mod propriu de justificare a Fericirii evanghelice a 
celor ce plâng”. Dar nu Clement este apostolul penthos- 
ului, fiindcă e mult prea speculativ pentru aceasta. Vom 
auzi îndată un sfânt spunând că o intensă frecventare a 
cărților dogmatice duce la străpungerea inimii. Clement 


! Paedagogus II, 57, 56; ed. STAHLIN, I, p. 191 [PSB 4, 1982, p. 263). 
2 Legile V, p. 732 C. 

3 Paedagogus Il, 61 [p. 265]. 

* Stromateis IV, 5, 26; ed. STAHLIN, II, p. 259 [PSB 5, 1982, p. 148]. 
5 Ibid. IV, 6, 37; p. 256 [p. 253]. 

ignoră cu totul cuvântul katanyxis. Întreaga noastră 
simpatie pentru el nu ne va permite niciodată să vedem 
în el idealul spiritului creştin. 

S-a spus că Origen e mai creştin decât Clement. Să ve- 
dem însă dacă el este mai favorabil străpungerii inimii. 
Comentator al profetului Ieremia, el nu putea să nu se 
refere și la plâns: 


„Rugăciunea îndelungată și stăruința lacrimilor ÎI fac 
pe Dumnezeu milostiv”. 


În Omilia 19 la Ieremia, el dezvoltă ideea că predicatorul 
trebuie să-și folosească elocința pentru a-i duce pe ascul- 
tătorii săi „la plâns, la suspin şi la lacrimi [epi penthos 
kai epi klauthmon kai epi dakrya]”. Căci calea e ane- 
voioasă și plină de obstacole, iar înaintarea pe ea nu se 
poate face fără întristare. Dar numai ea duce la viața cea 
adevărată: „numai plânsul duce la fericitul râs”. Origen 
îşi cere scuze că recurge la gânduri atât de neplăcute şi 
amare, însă n-a spus oare profetul”: „De cuvântul meu 
amar voi râde [amaro verbo meo rideba)*? Nu ştim cum 
anume a tălmăcit a doua Fericire (a treia după versiunea 
Vulgatei), fiindcă această parte din Comentariul la Matei 
s-a pierdut. Dar 


„lisus a vrut să arate că în El se împlinesc toate Ferici- 
rile; or El a spus şi «Fericiţi cei ce plâng», și El Însuși a 
plâns pentru a întemeia şi această fericire”. 


Or Ierusalimul pe care-l plânge Mântuitorul suntem noi, 
cei ce păcătuim „după [ce s-au arătat] tainele adevărului, 
după cuvântul Evangheliei, după învăţătura Bisericii, 


€ In Hieremiam 3, 49; ed. STAHLIN, III, p. 267. 
7 Ir 20,7. 
* PG 13, 513B-D. 


după vederea Sfintelor 'Taine””. Origen, mai creştin decât 
Clement şi mai puţin fidel speculaţiei elenistice, s-ar fi 
ferit să transcrie condamnarea platoniciană a lacrimilor, 
fie ea şi cu un corectiv. Totuşi nu el este marele povăţui- 
tor al străpungerii inimii. 

În cartea sa despre Origen, W. Völker" expune foarte 
limpede învăţătura acestuia despre lupta împotriva pă- 
catului. Și, de aceea, nu-mi rămâne altceva mai bun de 
făcut decât să traduc câteva rânduri din acest capitol 
care ni-l vor arăta pe ilustrul dascăl alexandrin drept 
primul mare propovăduitor al străpungerii inimii. 


„Modul profund serios în care Origen înţelege păcatul 
îl atestă faptul că în omiliile sale la Ieremia el declară 
că orice faptă rea lasă în inimă o întipărire (typos) de 
neşters care se va arăta în Ziua Judecății". lar ceea ce 
atestă nu mai puţin profunda sa cunoaștere a vieţii in- 
terioare e faptul că într-o omilie la Psalmi îl vedem pe 
Origen făcând sufletul să retrăiască păcatele săvârşite 
în trecut văzând în această retrăire adevărata lor pe- 
deapsă!. Dacă păcatul rămâne viu mult timp de la 
săvârșirea lui, el va exercita o impresie deprimantă 
asupra omului, îi va răpi «îndrăzneala [parrhesia]»” şi 
prin aceasta va spori prăpastia dintre el şi Dumnezeu. 


* In Lucam, hom. 1%; PG 13, 1897BC: post mysteria veritatis, post 
sermonem Evangelii, post doctrinam Ecclesiae, post visionem sacra- 
mentorum. 

Das Vollkommenheitsideal des Origenes, Tübingen, 1931, 
p. 25-44. 

" In Hieremiam, hom. 16, 10. Origen e influențat aici de Filon; cf. 
W. VOLKER, Fortschritt und Vollendung bei Philo von Alexandrien, 
Leipzig, 1938, p. 110 sq. . 

"2 In Psalmum 38, hom. 2, 7. 

In Lamentationes, Fragment 31, ed. KLOSTERMANN, p. 250. 

Urmele lăsate de păcate în om se descoperă în fine 
în sentimentul unei conștiințe universale a păcatului, 
sentiment pe care Origen l-a exprimat adesea în omi- 
liile sale şi care se naște pe un teren cu totul străin de 
speculaţii... Origen ştie foarte bine că pe pământul 
inimii sale cresc «mii de uscături [myria xyla]» care 
trebuie mai întâi arse; prin urmare, el nu se poate 
gândi la sfârşitul său decât tremurând. Dacă Apostolul 
şi-a putut exprima dorinţa de a pleca de aici ca să lo- 
cuiască împreună cu Hristos, «eu, spune predicatorul 
Origen, eu nu pot vorbi aşa» şi, folosind persoana 
întâi singular, dă acestor cuvinte caracterul unei măr- 
turisiri personale", Fără nici o îndoială că el știe că 
această conștiință a păcatului nu aparţine mulțimii, dar 
socotindu-o necesară pentru o adevărată viaţă creşti- 
nească, vrea să atragă atenţia ascultătorilor săi asupra 
stării generale de păcătoşenie a oamenilor”!:. 


„Păcătosul trebuie să se smerească; trebuie să facă 
«roade de pocăință»; gândindu-se la Judecata viitoare 
trebuie să-l înalțe lui Dumnezeu rugăciuni însoțite de 
lacrimi stăruitoare; trebuie să fie gata sufleteşte să pri- 
mească cu bucurie orice întristare trimisă de Dumne- 
zeu; trebuie să știe să aștepte cu răbdare ca milosti- 
virea lui Dumnezeu să vină în întâmpinarea sa. Când 
cercetăm toate acestea în detaliu, descoperim peste tot 
puternice tendinţe ascetice... ce pot fi constatate încă 
din primele scrieri din secolul II și care, reluate într-o 
formă accentuată, fac din Origen un precursor al mo- 
nahismului”, 


" In Hieremiam, hom. 19, 3. 
'5 VOLKER, ibid., p. 33 sq. 
' Ibid., p. 37 sq. 


„Omul duhovnicesc va ţine seama de faptul că odată 
cu creşterea în desăvârşire, ispitele devin tot mai 
puternice; prin urmare, va trebui să trăiască într-o 
permanentă conştiinţă a păcatului. ..””. 
Această „conștiință a păcatului” nu e altceva decât o 
permanentă străpungere a inimii. De altfel la Origen în- 
tâlnim chiar acest cuvânt. Sfântul Apostol Pavel, proto- 
tipul omului duhovnicesc, „s-a mâhnit mult, nu o dată, 
ci întotdeauna [multum compunctus est, non semel, sed 
semper]”!. Aceste minunate observaţii ale unui savant 
care a pătruns atât de adânc spiritul lui Origen arată că 
oamenii simpli aveau de ce să se ţină atunci când predi- 
cau sau când puneau în practică aceste învățături. 

După Origen, avem o mulţime de scriitori perfect orto- 
docși care nu vor înceta să predice necesitatea și folosul 
penthos-ului. Sunt cei mai iluștri Părinţi ai Bisericii, ca 
Sfântul Atanasie cel Mare, Sfântul Vasile în Regulile sale 
şi nu numai în ele, Sfântul Grigorie din Nazianz în di- 
versele sale omilii, Sfântul Grigorie al Nyssei în comen- 
tariul său la „Fericiri”, Sfântul loan Gură de Aur care a 
scris un tratat special închinat acestui subiect, Sfântul 
Efrem Sirul care revine neîncetat la acest subiect în ope- 
rele sale siriace şi greceşti. Vine apoi cartea fundamentală 
a monahismului Apoftegmele Părinților sau Cuvintele 
Bătrânilor | Patericul). Secţiunea sistematică are un capi- 
tol special (capitolul III) intitulat „despre străpungere” 
[de compunctione]. Vin apoi marii autori duhovniceşti 
ca Evagrie Ponticul, Sfântul loan Cassian, martor al 
spiritualității răsăritene, tradus măcar în parte în limba 
greacă, Sfântul Nil, care într-o scrisoare!” ne spune că 


” Ibid., p. 158 sq. 
1 Cf. ibid., p. 159, nota 2. 
" Ep IH 11. 

a scris un tratat despre străpungerea inimii, avva Isaia, 
Antioh, care în Pandectele sale consacră acestui subiect 
o întreagă „omilie”, Sfântul loan Scărarul care-şi întitu- 
lează treapta a şaptea a Scării sale „despre plânsul cel de 
bucurie făcător [peri tou charopoiou penthos]”, precum 
şi Varsanufie şi loan cu faimoasele lor scrisori de în- 
drumare duhovnicească. Trebuie amintit aici şi Sfântul 
Marcu Ascetul care, deşi nu foloseşte în scrierile sale 
cuvântul penthos, în combaterea mesalienilor a subliniat 
necesitatea „pocăinţei” până în ceasul morţii. De-a lungul 
secolelor, tradiţia continuă cu sfinți ca Simeon Studitul, 
ucenicul său, Simeon Noul Teolog, şi ucenicul acestuia 
Nichita Stithatul, Petru Damaschinul, Teolipt al Filadel- 
fiei, Neofit Zăvorâtul, cei doi Xanthopoulos etc. Tema 
plânsului a devenit până într-atât un loc comun al între- 
gii literaturi încât împăratul Leon VI va afirma că i-ar fi 
ştirbită gloria dacă nu şi-ar încerca scrisul cu ea ca în 
toate celelalte”. Împăratul Manuel Paleologul a pus chiar 
în versuri câteva „strofe catanictice”2!, Atunci când lu- 
mea nu va mai cunoaște îndeajuns limba greacă pură 
(katharebousa), dăinuirea în timp a acestei învățături va 
fi asigurată de cărţi scrise în greaca populară: Marinos 
'Tsanis Bunialis, în secolul XVII, își va întitula o lucrare 
Străpungere [de inimă] folositoare pentru fiecare creștin”. 
Campionul renașterii spirituale de la sfârşitul secolu- 


2 PG 117, 309-314. 

2 PG 156, 576. A se vedea și „ambii catanictici” din PG 117, 
1189-1194, 

2 Jată aici titlul complet: Katanyxis ophelimos dia kathe christia- 
non eis ten hopoian periechontai dialogos psyches kai nekrou, kai 
diepeseis tines peri tes synteleias tou aionos, peri kriseos kai para- 
deisou, kai peri kolaseos: kai heteroi stichoi peri thanatou. Poiema 
Marinou Tzane tou epilegomenou Mpouniale tou Rhethymnaiou ek 
Kretes, ediţie postumă, Veneţia, 1816. 

lui XVIII, Sfântul Nicodim Aghioritul, nu și-ar fi iertat 
niciodată păcatul pe care l-ar fi comis împotriva tradiţiei 
dacă n-ar fi publicat un volum de rugăciuni „catanicti- 
ce”, cu o prefaţă ce constituie un adevărat tratat. Vom 
cita în continuare şi alţi autori care au scris despre stră- 
pungerea inimii, dar vor rămâne încă mulţi pe care nu-i 
vom cita. 

Tendinţele religioase se manifestă şi prin traducerile 
unor autor străini. De ce oare Sfântul Grigorie cel Mare, 
supranumit Dialogul, a fost atât de repede tradus în 
greacă și a avut atâta succes? Oare nu tocmai pentru fap- 
tul că el este la latini marele dascăl care a vorbit despre 
străpungerea inimii?*? Pe Sfântul Ioan Cassian l-am 
amintit deja. Atunci când asceţii răsăriteni îl vor cunoaşte 
pe Sfântul Augustin, ei vor gusta la el mai cu seamă 
capacitatea de a trezi sentimentul străpungerii inimii. 
Însuși titlul Kekragarion dat primei culegeri greceşti 
tipărite din lucrările sale dezvăluie preocuparea ce a 
călăuzit această alegere: „Kekragarion al dumnezeiescu- 
lui şi Sfântului Augustin, episcop al Hipponei, sau patru 
cărţi: Meditaţiile, Solilocviile, Despre contemplarea lui 
Iisus şi Despre zdrobirea inimii, în care se cuprind rugă- 


„2 Titlu complet: Epitome ek ton prophetanaktodabitikon psal- 
mon. Apanthisma diaphoron katanyktikon Euchon periechon kai tas 
theologikas, kai pros theion erota theoretikas Euchas tou hierou 
Augoustinou episkopou Hipponos, hon en te arche Logos tis peri 
Metanoias, kai en to telei Logos heteros peri Archierosynes, Constan- 
tinopol, 1799 [trad. românească veche a dascălilor paisieni, Neamţ, 
1817; reed. V. Cândea: Cele mai frumoase rugăciuni ale Ortodoxiei. 
Rugăciunile Sfinţilor Părinţi, Ed. Anastasia, 1996 şi Apanthisma, 
Ed. Sophia, 1999). 

4 Cf. J. DE GUIBERT, „La componction du coeur”, Revue d’Ascé- 
tique et de Mystique 15 (934), p. 229. 

3 Moscova, 1820, ed. II, 1824 [trad. românească veche a dascălu- 
lui paisian Gherontie, Neamţ, 1814]. 


33 


ciunile, laudele și mulțumirile fierbinţi pe care fericitul 
Părinte le STRIGA [EKEKRAGEN] neîncetat către Dumne- 
zeu”. Dacă trecem la sirieni, vedem că Sfântul Efrem a 
fost tradus în greacă încă de când era în viață; şi ştim 
foarte bine că era neobosit în tratarea subiectului de care 
ne ocupăm. Deşi foarte deosebit de Sfântul Efrem Sirul 
în privinţa modului înțelegerii unor probleme, în pri- 
vința subiectului nostru, Isaac din Ninive este foarte 
aproape de el şi el n-a întârziat să fie tradus în limba 
greacă. (Faimoasa Imitatio Christi a lui Thoma din 
Kempis, atât de prielnică străpungerii, nu putea să nu se 
impună şi ortodocşilor. Semnalăm aici numai titlul edi- 
tiei de la Veneţia, 1780: „Imitarea lui Hristos cu gânduri 
duhovniceşti și de străpungere la fiecare capitol [me sto- 
chases pneumatikas kai katanyxin eis kathe kephalaion).”) 

Cât despre sirienii care n-au fost traduşi, ne bucurăm 
să amintim aici pe lacob din Sarug şi loan Singuraticul 
(întâlnit şi sub numele greşit de Ioan din Lycopolis), ale 
căror idei despre lacrimi ar merita o atenţie specială. În- 
văţătura despre penthos era atât de puternic înrădăcinată 
la creştinii de limbă siriacă, încât cuvântul penthountes 
[cei ce plâng] = 'abilă din Fericirea a doua a devenit 
numele monahilor. Cartea cea mai vestită din întreaga 
literatură armeană, așa-numitul „Narek” sau cele 92 de 
Elegii Sfinte ale lui Grigorie din Narek, ar merita cu pri- 
sosinţă titlul de „Kekragarion” sau „Rugăciuni catanic- 
tice”, Să mai amintim pe Nerses Shnorhali și pe Grigorie 
Filozoful care în secolul XII a scris o „Carte a suspine- 
lor”. Aici ne vom folosi mai cu seamă de scrierile gre- 
cești, dat fiind că Bizanțul a dominat întreaga spiritua- 
litate răsăriteană. Şi dacă ar trebui să ilustrăm această 
învățătură prin câteva exemple, un nor de mărturii am 
avea în „Vieţile Sfinţilor”... 

IV 


Definiţia plânsului 


Pentru a expune într-o anumită ordine învăţăturile 
risipite în această mulţime de documente, vom încerca 
mai întâi să dăm o definiţie a penthos-ului, după care 
vom analiza pe rând cauzele şi efectele lui. Ne vom referi 
în primul rând la cauza propriu-zisă; apoi la mijloacele 
care aplică această cauză subiectului: katanyxis, în sens 
literal; apoi ceea ce pregăteşte subiectul să primească 
zguduirea sau circumstanţele favorabile pe care le vom 
înţelege mai bine opunându-le circumstanțelor defavo- 
rabile care dăunează sau fac să dispară definitiv străpun- 
gerea inimii. În ce priveşte efectele, unele sunt nevăzute, 
iar unele sunt de natură psihologică. 

Nu lipsesc nici definițiile penthos-ului, dar nici una 
dintre ele nu e pe deplin satisfăcătoare, fiindcă bunii 
noştri oameni duhovnicești nu se îngrijesc de genul pro- 
xim şi de diferenţa specifică. Nu fără o anume pedante- 
rie, Nichita Stithatul s-a preocupat în centuriile sale să 
stabilească în câteva puncte vocabularul ascetic. În pri- 
vinţa subiectului nostru, s-a îndepărtat însă de tradiţie, 
fiindcă pentru el! katanyxis încetează a mai fi ceea ce a 


1 Capita 1, 70 şi 71; PG 120, 884B [FR VI, 1976, p. 241). 

fost pentru toţi Părinţii de la Sfântul loan Gură de Aur 
încoace, pentru a deveni exclusiv o harismă superioară. 
Aceasta Înseamnă a restrânge pe nedrept înţelegerea 
termenului. E cunoscută metoda de lucru a Sfântului 
loan Scărarul: ea constă din acumularea de definiții 
(horoi), fiecare din ele oferind un aspect nou al virtuții 
sau păcatului descris. Dacă cititorul are exigenţe scolas- 
tice, îşi poate construi el însuşi definiţia care să întru- 
nească toate cerinţele logice. Iată una din secolul XII 
transcrisă de Nicolas Kataskepenos din Viaţa Sfântului 
Chiril din Filea: 

„Plânsul [penthos] e întristarea după Dumnezeu năs- 

cută de căinţă; e un simțământ însoțit de întristare şi 

chin pricinuite de lipsa celor ce aduc bucuria”?. 


Trebuie să încercăm să formulăm o definiţie mai scurtă. 
Sfântul Grigorie al Nyssei spune: 


„Plânsul [în general] e o dispoziţie tristă a sufletului, 
pricinuită de lipsa celor dorite”. 


Or, creștineşte vorbind, un singur cuvânt rezumă tot 
ceea ce trebuie să ne dorim: mântuirea; prin urmare, nu 
trebuie să ne întristeze decât ceea ce dăunează mântuirii. 
Acum putem reciti, completându-o, fraza Sfântului 
Varsanufie pe care am citat-o mai sus: 


„Nu trebuie să ne întristăm deloc pentru vreun lucru 
din lumea aceasta, ci numai pentru păcat.” 


Acest lucru îl învățase şi Sfântul loan Gură de Aur: pen- 
tru nişte făpturi făcute pentru veșnicie, singura părere 
de rău îndreptăţită e pierderea fericirii veșnice din pri- 


? Neon Eklogion, Constantinopol, 1863, p. 213, col. 2. 
3 De Beatitudinis, hom. 3; PG 44, 1224A [PSB 27, 1982, p. 350). 

cina păcatului. Iată, aşadar, prima noţiune de penthos: 
doliul pentru mântuirea pierdută, fie de noi înşine, fie de 
alții. 

Să ne oprim puţin asupra acestor doi termeni: doliu și 
mântuire. Trebuie să ne ferim să confundăm străpun- 
gerea inimii cu căinţa. Străpungerea merge mult mai 
departe. Întâi de toate, în timp. Nimeni n-are o idee mai 
înaltă şi mai îndrăzneață despre bunătatea lui Dumne- 
zeu ca Părinţii pustiei, aceşti specialişti ai penthos-ului. 


„Un frate l-a întrebat pe avva Pimen zicând: Am făcut 
păcat mare şi voiesc să mă pocăiesc trei ani. I-a zis lui 
bătrânul: Este mult. Și a zis fratele: Dar, până la un 
an? Şi a zis iarăşi bătrânul: Mult este. Și a adăugat: 
Eu zic că dacă din toată inima se va pocăi omul şi nu 
va mai face păcatul, şi în trei zile îl primeşte pe el 
Dumnezeu”. 


În altă parte se spune: 


„Un frate l-a întrebat pe avva Pimen: De voi cădea în 
vreo ispită, mă roade cugetul şi mă învinuieşte, pentru 
ce am căzut? I-a zis lui bătrânul: În orice ceas va cădea 
omul în greșeală și va zice am greșit, îndată a încetat”. 


Pe avva Pimen îl auzim cântând pe toate vocile lauda 
plânsului și a necesității lui pentru mânuire. Acelaşi 
optimism îl arată şi avva Moise: 


„A întrebat fratele: Iată, omul bate pe robul său pentru 
greşeala ce a făcut. Ce va zice robul? Zis-a bătrânul: 
De este robul bun, va zice: Miluieşte-mă am greşit! 
l-a zis fratele: Nimic altceva nu zice? I-a zis bătrânul: 


* Alph, Pimen 12; PG 65, 325AB [p. 168]. 
5 Ibid. 99, col. 345C [p. 179]. 

Nu, căci dacă va pune prihană asupra sa şi va zice am 
greşit, îndată se milostiveşte spre dânsul Domnul lui”“. 


Dar avva Moise vrea să fie păstrată întotdeauna conști- 
ința păcătoșeniei”. Avva Sisoe* repetă aproape cuvânt cu 
cuvânt apoftegma avvei Pimen despre rapidul efect al 
căinţei, dar în altă parte mărturisește: „Eu în păcat mă 
culc şi în păcat mă scol”. Nici unul din scriitorii duhov- 
niceşti din vechime n-a recomandat mai insistent cuge- 
tarea la bunătatea dumnezeiască ca Marcu Ascetul, 
vestitorul „căinţei” neîncetate. Atunci când îl sfătuieşte 
pe Nicolae să înceapă prin pomenirea neîncetată a bine- 
facerilor lui Dumnezeu, ne întrebăm dacă nu cumva 
inversează ordinea firească a virtuților". În realitate, el 
vrea numai ca „întristarea după Dumnezeu”? să meargă 
mână în mână cu o „mulțumire cu suflet străpuns [eu- 
charistia meta syntetrimmenes psyches]” pentru binefa- 
cerile primite, iar nu una fără alta; fiindcă fără mulţumire 
plânsul” n-ar fi decât deznădejde, o întristare nu după 
Dumnezeu, iar fără căință mulțumirea n-ar fi decât o 
închipuire trufașă. Două lucruri ne arată că Marcu Asce- 
tul nu ia aici cuvântul metanoia în sens strict: căința este 
în mod evident personală, de aceea nu ne putem căi pen- 
tru păcatele altora, dar ne putem întrista pentru ei. Or 


* Alph, Moise 18, col. 289A [p. 144). 

7 Ibid. 16, col. 288A. 

* Alph, Sisoe 20, col. 400AB |p. 211). 

” Ibid. 36, col. 404B. 

10 Ad Nicolaum praecepta salutaria, PG 65, 1028-1053 [FR 1, 1946, 
p. 309-327]. 

" Tbid. 2, col. 1029CD [p. 312]. 

12 De his qui putant se ex operibus justificari 205 sq, PG 65, 961 
[FR 1, 1946, p. 261 = nr. 218]. 

' Marcu foloseşte rar acest cuvânt; cf. totuşi Ad Nicolaum prae- 
cepta salutaria 11, col. 1045D [p. 324]. 

„sfinţii trebuie să se căiască şi pentru aproapele, fiind- 
că n-ar putea ajunge la desăvârşire fără să lucreze prin 
iubire”, 
Apoi, pocăința propriu-zisă trebuie să aibă în vedere 
anumite păcate: însă odată ce greşelile trecute au fost 
iertate, nu se cuvine să ni le mai amintim una câte una: 


„Când sunt pomenite îndeosebi după felul lor, păcatele 
de odinioară vatămă pe cel cu bună nădejde. Căci 
dacă îi apar în cuget însoțite de întristare, îl desfac de 
nădejde, iar dacă i se zugrăvesc fără întristare, îi înti- 
păresc din nou vechea întinare”!?. 


Pe scurt, pocăința propriu-zisă are un sfârşit; n-are sfârşit 
ceea ce limbajul ascetic obişnuit numeşte străpungerea 
inimii. 

Necesitatea plânsului (penthos) după iertare e justi- 
ficată de învățătura lui Origen despre urmele păcatului 
în suflet. Cincisprezece secole după dascălul alexandrin, 
Nicodim Aghioritul reia învățătura acestuia: 


„Al doilea motiv pentru care pocăința trebuie să fie 
neîncetată e că fiecare păcat se aseamănă unei răni; și 
chiar dacă rana se vindecă, urma (typos), cicatricea 
păcatului stăruie în suflet și este cu neputinţă să se 
şteargă cu totul în viața aceasta, după cum spun cei 
mai mulți teologi (ca să nu spunem toți). Cine a furat 
o dată, sau a desfrânat sau a ucis, nu va mai fi nicio- 


1 De Paenitentia 11, col. 981A. 

15 De his qui putant 139, cf. 140 [= nr. 151, p. 264]. 

'* Marcu Ascetul este un autor dificil, așa cum nota deja Fotie 
(Bibliotheca Cod. 200); Combefis, Bellarmin şi alții îl bănuiesc chiar 
de unele erori (cf. PG 65, 896). Mai exact, la pasajul citat există o 
notă cu un „Caute legas”. Suntem de părere că numai vocabularul 
său creează probleme. E nevoie însă de un studiu atent. 

dată la fel de nevinovat și curat ca şi când n-ar fi furat 
sau desfrânat sau ucis. Iată de ce, de fiecare dată când 
păcătosul se gândeşte la păcatele făcute şi constată 
urmele rănilor acestora, nu poate să nu se întristeze, 
să nu plângă şi să nu se căiască, chiar dacă credem că 
rănile sale sunt vindecate. Aşadar, cicatricele și urmele 
tuturor păcatelor, mai cu seamă cele ale păcatelor tru- 
peşti, rămân neşterse în suflet. De aceea, în cuvânta- 
rea sa despre feciorie, Sfântul Vasile cel Mare spune că 
pocăința poate să ierte păcatul unui bărbat sau al unei 
femei, dar nu va putea face ca fecioara care a căzut să 
fie ca şi cum n-ar fi căzut sau ar fi rămas fecioară. 
Aceasta produce plânsul toată viața la cei care au des- 
frânat. «Pocăința iartă păcatele, dar cum nu este în 
stare să facă fecioara căzută ca și când n-ar fi căzut, ea 
suspină toată viaţa; căci cum ar putea face din nou 
nestricat ceea ce a fost stricat? Cum s-ar putea face 
din nou neatins ce a fost atins o dată de poftă, strică- 
ciune şi patimă atâta timp cât semnele stricăciunii 
rămân în trup și în suflet?»". Iar la sfârşitul cuvântării 
sale despre pocăință, spune: «Există o vindecare chiar 
şi după o rană puroiată, cicatricea însă rămâne.» lar 
Sfântul Grigorie spune: «Nu mai e cu putinţă întoar- 
cere la vechea stare, chiar dacă am căuta aceasta cu 
suspine și lacrimi; din acestea se naște cu durere cica- 
trizarea, dar ea vine și noi credem în ea. Cât priveşte 
ştergerea inclusiv a cicatricelor, eu unul m-aş bucura, 
căci și eu am nevoie de îndurare» (Cuvânt la Botez). 
Iar Chiril al Ierusalimului spune: «Urmele păcatelor 


” Sfântul Vasile nu ne-a lăsat nici un „Cuvânt” special despre 
feciorie. Tratatul sub acest titlu care i-a fost atribuit aparţine de fapt 
lui Vasile din Ancyra; iar textul citat de Nicodim nu există aici. 


40 


rămân în trup. Căci, aşa cum atunci când în trup se 
produce o rană, deși primeşte îngrijiri, urma rămâne 
totuși, tot aşa păcatul răneşte sufletul şi trupul, iar 
întipăririle cuielor rămân în toți.» În acelaşi sens vor- 
beşte şi Sfântul Isidor Pelusiotul: «Să nu începi să pă- 
cătuieşti din nou fără nici o frică, din pricină că auzi 
că există pocăință, sub pretextul că te vei vindeca ne- 
greşit. Ci să ştii de la început că mulţi nu au mai avut 
timp să facă pocăință, căci fiind ei în mijlocul rătăci- 
rilor lor au fost chemaţi să dea socoteală de cele ce au 
făcut. Apoi, pocăinţa cere de obicei mult timp pentru 
vindecarea patimilor; căci e nevoie de osteneli, de 
postiri, de privegheri, de milostenii, de rugăciuni şi de 
toate celelalte leacuri de acest fel pentru a vindeca ră- 
nile trecute. În al treilea rând, trebuie băgat de seamă 
că şi după vindecare urma arată răul săvârşit. Un trup 
teafăr nu mai e acelaşi lucru cu unul vindecat; e o deo- 
sebire între o haină neruptă și una ruptă, chiar dacă 
printr-un meșteșug ele au fost făcute astfel încât e 
greu să spui care e una și care e cealaltă» (Epistola 157 
către Casios). Se numeşte cicatrizare închiderea rănii, 
despre care Dumnezeu îi făgăduieşte lui Ieremia: «Şi-ţi 
voi lega rănile și te voi vindeca, zice Domnul» (30, 17). 
Iar Sfântul Atanasie cel Mare spune: «Cine se pocăieş- 
te, încetează să mai păcătuiască; dar păstrează urmele 
tuturor rănilor.» Deşi Sfântul loan Gură de Aur spune 
că «atunci când șterge păcatele, Dumnezeu nu mai 
lasă nici o cicatrice, nici nu mai îngăduie să rămână 
vreo urmă, ci odată cu sănătatea aduce şi frumuseţea» 
(Cuvânt despre pocăință, care începe cu cuvintele: 
«Deşi ieri mi-aţi lipsit...»), el vorbește aşa din pricina 
nemărginitei iubiri de oameni a lui Dumnezeu, iar nu 
din pricina pocăinţei, care prin ea însăși nu poate face 

aceasta. Căci, în acelaşi loc, ca și cum ar vrea să-şi 
explice afirmaţia, Sfântul loan Gură de Aur spune: 
«Pocăinţa nu poate şterge prin ea însăşi păcatul, ci 
pentru că la căinţă se adaugă iubirea de oameni şi 
nesfârșita bunătate a lui Dumnezeu...»” 


Ar fi fost mai bine dacă Marcu Ascetul ar fi făcut deo- 
sebirea între pocăință şi penthos (dar acest lucru nu era 
necesar în polemica sa împotriva mesalienilor), aşa cum 
va face mai târziu Sfântul loan Scărarul, când va trata 
despre ele în două capitole diferite ale Scării sale'®. 
Cuvintele Bătrânilor (Verba Seniorum) vorbesc despre 
străpungerea inimii într-o secţiune specială'*, iar despre 
pocăință în altă parte”; titlul capitolului 23 ilustrează 
tocmai ceea ce spuneam: 


„Că prin pocăință într-o singură zi se poate omul îm- 
păca cu Dumnezeu”?!. 


Teofan Kerameus, arhiepiscop de Taormina în seco- 
lul XII, vede cele două stări ale sufletului exprimate în 
însăși formula celei de-a doua fericiri din Evanghelie: 


„Penthos-ul vrednic de a fi fericit este cel care se face 
pentru greşeli și păcate; prin el se dobândește mângâ- 
ierea milostivirii dumnezeiești. Dar, sensul durativ al 
verbului ne dă de înțeles că există și un alt penthos. 
Căci Hristos n-a spus «Fericiţi cei ce au plâns», ci «cei 
ce plâng», cu alte cuvinte cei care-și aduc aminte 
totdeauna de slava din care au căzut și cum au fost 


" Despre pocăință: treapta 5; despre penthos: treapta 7. 

* Liber V, LU, PL 73, 860-864. 

% Liber VII, cap. 22-24. 

3 PL 73, 1645D: Quod per poenitentiam uno die potest homo 
reconciliari Deo. 

aruncaţi în chip jalnic în acest loc al plângerii. Doliul 
lor este neîncetat şi dobândesc mângâierea”?. 


Străpungerea inimii merge mai departe şi din punct 
de vedere psihologic. Însuși numele său, de fapt cele 
două nume ale sale, sunt cuvinte ce exprimă sentimente. 
O căinţă rece şi pur voluntară n-ar merita aceste nume, 
cu toate că din punct de vedere teologic valorează poate 
mai mult decât toate emoțiile sensibile. Pentru ca zdro- 
birea să fie reală, nu e nevoie de lacrimi; penthos-ul însă 
nu poate fi conceput fără ele. Acest element sentimental 
e atât de esenţial pentru el, încât va sfârși prin a împinge 
în plan secund atenţia acordată mântuirii pierdute, fără 
a o şterge însă definitiv vreodată. Străpungerea va de- 
veni numele tuturor emoţiilor provenite dintr-un gând 
supranatural. Aspra tulpină a penthos-ului-întristării se 
va acoperi cu atâtea flori crescute din seva sa, încât 
aproape că i se va uita amara rădăcină care continuă să 
rămână și e necesară. „Întristarea după Dumnezeu” sau 
sinonimele ei vor fi expresia cea mai înaltă a bucuriei 
din lumea aceasta. „Doliu făcător de bucurie [charo- 
poion penthos].” Fericirea evanghelică se poate realiza 
încă din lumea aceasta: Fericiţi cei ce plâng, (penthoun- 
tes), că aceia se vor mângâia. „Întristarea”, „doliul” va fi 
totuna cu mângâierea, ba chiar cu fericirea. 

Cât priveşte „mântuirea”, aceasta nu constă numai 
din evitarea iadului şi din intrarea cu orice chip în rai; 
potrivit etimologiei greceşti, „mântuirea |soteria]” în- 
seamnă integritatea sănătăţii. Italianul spune şi astăzi „la 
salute” în două sensuri: de „sănătate” și de „mântuire”. 
Nu e sănătos oricine are încă o infirmitate oarecare. 
Toate greșelile noastre, chiar şi cele mai mici şi imper- 


= Homilia 51, PG 132, 913. 

ceptibile, sunt o sănătate parțială, o „mântuire” alterată. 
Mântuirea integrală ar presupune ca în orice moment al 
vieţii să dobândim o treaptă a desăvârșirii posibile. Cine 
s-ar putea lăuda cu așa ceva? 


„Spunea iarăşi avva Isaia: De ar avea cineva puterea de 
a face minuni şi vindecări, de ar avea toată cunoștința 
și ar învia chiar morţi, din clipa în care a căzut în 
păcat nu va mai putea fi fără grijă, căci trebuie să se 
pocăiască”?. 
Mai mult, Marcu Ascetul?“ nu se teme să spună că atunci 
când am atinge desăvârşirea în viaţa aceasta, ar rămâne 
totuși adevărat faptul că am fost păcătoşi, fie chiar și 
numai în virtutea păcatului originar. Puritatea baptis- 
mală cel mai bine păstrată nu desființează nimănui cali- 
tatea de „răscumpărat de Hristos”; şi tuturor celor 
răscumpăraţi de EI, Mântuitorul le spune neîncetat: 
Pocăiţi-vă! Dacă pocăinţa se impune, cu atât mai mult 
putem spune acest lucru despre întristare sau „doliu”. 
Monahii, numiţi în Siria „plângătorii [penthikoi]”, merită 
acest nume tocmai pentru că mărturisesc că sunt „cei 
ce vor să se mântuiască [sozesthai boulomenoi]”: cei ce 
înțeleg să lucreze pentru mântuirea lor. În timp ce 
Constituţiile ordinelor monahale mai moderne propun 
membrilor lor drept scop „mântuirea şi desăvârșirea”, 
Sfântul Vasile cel Mare credea că a spus totul scriind: 


„Viaţa ascetică are o singură ţintă: mântuirea sufle- 
tului”%. 


» Tou hosiu Patros hemon Hesaiou logoi, ed. AUGUSTINOS, Ieru- 
salim, 1911, logos 8, 18, p. 60 [FR XII, 1991, p. 92]. 

21 De paenitentia 10; PG 65, 980. 

* PG 31, 881B. 

Monahul, cel puţin cel răsăritean, nu este o fiinţă aparte: 
el pretinde doar că ia în serios creștinismul. 

Iată de ce, din cauză că mântuirea nu e niciodată sau 
arareori intactă, în orice caz nu este niciodată încheiată 
aici, în viaţa aceasta, auzim din toate părțile subliniată 
necesitatea străpungerii inimii şi permanenţa acestei 
necesităţi. Celui care a ajuns la nepătimire şi nu mai are 
nevoie de curăţire nici de mortificare*, Evagrie îi reco- 
mandă: 

„Adu-ţi aminte de viaţa ta de dinainte şi de greşelile 

tale din trecut şi cum, plin fiind de patimi, ai atins 

„prin milostivirea lui Dumnezeu nepătimirea”?. 
Nu ne vom mai mira atunci când, acelaşi autor (un inte- 
lectual şi un filozof!) propovăduiește necesitatea lacri- 
milor în cele trei etape ale vieţii duhovnicești: 

„Roagă-te mai întâi să primești darul lacrimilor pentru 

a înmuia prin străpungerea inimii învârtoşarea aspră 

proprie sufletului tău și, mărturisindu-ţi inaintea Dom- 

nului răutatea, să dobândești de la El iertarea”. 


Odată obținută această iertare, e încă nevoie de lacrimi 
„pentru a izbândi în toate rugăciunile”? și e de la sine 
înţeles că toate aceste rugăciuni nu trebuie să privească 
decât mântuirea. Va veni un timp când „cel desăvârșit 
nu se va mai mortifica”*, dar va fi mereu o iluzie să ne 
închipuim că nu vom mai avea nevoie de lacrimi: 


„Dacă ți se pare că nu mai ai nevoie de lacrimi în ru- 
găciunea ta pentru păcatele tale, ia seama cât de mult 


% Praktikos 1, 40; PG 40, 1232B. 

7 Ibid. 22; col. 1228. 

%8 De oratione 5; PG 79, 1168D [FR I, 1946, p. 75]. 
» Ibid. 6; col. 1169A [ibid.]. 

* Praktikos 1, 40. 

te-ai îndepărtat de Dumnezeu (prin acest gând, adaugă 
pe bună dreptate versiunea arabă)” în vreme ce ar 
trebui să fii în El fără încetare, şi vei plânge cu mai 
multă căldură.” 


Aceasta e și învățătura „Părinţilor”: 


„Trecând odată prin Egipt, avva Pimen a văzut o feme- 
ie şezând într-un mormânt şi plângând cu amar. Şi a 
zis: Toate veseliile lumii acesteia de ar veni peste ea, 
n-ar putea abate sufletul ei de la plâns. Așa şi mona- 
hul, de-a pururea trebuie să aibă plânsul întru sine”. 


Avva Evprepie numără plânsul printre cele patru virtuţi 
care ni se cer întotdeauna”. Trebuie să-l purtăm cu noi în 
tot locul, ca pe o umbră“. În acest context, râsul devine 
de neînțeles: 


„Un bătrân a văzut pe un frate răzând și i-a zis: Frate, 
nu știi oare că avem să dăm cuvânt de toată viața 
noastră înaintea lui Dumnezeu, și tu râzi în loc să 
plângi?””. 
Cei mai vestiți dascăli ai Bisericii împărtăşesc părerea 
pustnicilor egipteni. Sfântul Ioan Gură de Aur se alătură 
în această privinţă Sfântului Efrem. Vom cita din textele 
acestuia din urmă mai încolo. Pentru moment este vorba 
numai de înţelegerea naturii penthos-ului: acesta este 
doliul după pierderea mântuirii, iar acest doliu trebuie 
să fie permanent, la fel cum trebuie să fie și necesitatea 
de a lucra fără oprire pentru mântuirea noastră. 


3! OCP 5 (1939), p. 40. 

* VS Liber V. III, 10; PL 73, 862A. Cf. nr. 11. 
» Alph, Evprepie 6; PG 65, 172D [p. 70). 

VS, loc. cit. 24. 

* Ibid., 24. 

Cauzele străpungerii 
[katanyxis] 


Cauza plânsului (penthos) e limpede indicată chiar de 
el însuşi. Cu toate acestea, ia diferite aspecte și acțio- 
nează prin mijloace diverse. La acestea ne vom referi în 
continuare. 


1. E vorba mai întâi de mântuire, în sensul minim, 
căreia i se opun păcatele de moarte. Să cităm câteva texte 
luate la întâmplare din mulţimea celor care ni se înfă- 
țişează: 

„Aşa cum e firesc să ne plângem morţii — spune 

Sfântul loan Gură de Aur —, tot așa trebuie să plân- 

gem și pierderea mântuirii noastre, ca să nu spunem 

mai mult. Cu o asemenea dorinţă și un asemenea cu- 
raj ar trebui ca toţi să aibă ochii sufletului îndreptaţi 
spre această țintă și totul să ne fie o chemare și o adu- 
cere-aminte. Cei care și-au pierdut soțiile sau copiii 
` au mereu în suflet chipul celor plecaţi de aici; în timp 
ce noi, care am pierdut Împărăţia cerurilor, ne gân- 

dim la orice numai la ea nu. Nici unul din aceia, fie el 

şi de neam împărătesc, nu s-ar ruşina să se supună 

legii doliului — se va arunca la pământ, va plânge cu 

amar, îşi va schimba veșmintele, se va supune din 
toată inima tuturor celorlalte datini potrivite cu acest 
moment, fără să țină seama nici de educaţia sa, nici de 
neputinţele ce ar putea urma aceste mâhniri adânci —, 
va suporta totul cu cea mai mare uşurinţă... Noi însă, 
care nu suntem în doliu pentru soție sau copil, ci pen- 
tru un suflet, şi nu pentru suflet străin, ci pentru al 
nostru, ne scuzăm pretextând slăbiciunea sănătăţii și 
fineţea educaţiei! Şi slavă Domnului, asta să fie sin- 
gura nenorocire! Însă noi nu facem nici măcar ceea ce 
nu cere un efort fizic. Căci de ce forță fizică e nevoie, 
spune-mi, atunci când e vorba de străpungerea inimii, 
de rugăciunea veghetoare, de cugetarea la păcate, 
de combaterea exagerărilor şi pretențiilor prostești şi 
de smerirea minţii? Acestea ni-L fac pe Dumnezeu 
milostiv, însă noi nu le facem nici măcar pe acestea”!. 


Din Sfântul Efrem ar trebui să cităm aproape totul. 
Autorul elogiului său, atribuit Sfântului Grigorie al Nyssei, 
spune: 

„În clipa în care mă pregătesc să-mi aduc aminte şu- 

voaiele sale de lacrimi, mi se umplu şi mie ochii de la- 

crimi, căci nu e cu putinţă a trece fără lacrimi oceanul 
lacrimilor sale; nu era nici zi, nici noapte, nici o parte 
din zi sau din noapte, nici o clipă oricât de scurtă, în 
care ochii săi veghetori să nu fie scăldaţi în lacrimi; 
aşa cum spunea, plângea când greşelile şi nebuniile 
tuturor, când pe ale sale: și-l puteai găsi plângând nu 
numai atunci când vorbea despre pocăință, năravuri 
și îndreptarea vieţii, dar chiar și atunci când lăuda pe 
Dumnezeu...” 


! De compunctione 1, 10; PG 47, 409 sq. 
2 PG 46, 829D. 

Să menţionăm în treacăt că, dacă majoritatea scrieri- 
lor tipărite sau găsite în manuscris sub numele lui Efrem 
nu-i aparţin cu siguranţă, ele rămân în ciuda acestui fapt 
nu mai puţin documente ale spiritualităţii răsăritene, 
pentru că au fost citite cu respectul datorat autorului lor 
adevărat sau pretins de nenumărați credincioşi din toate 
ţările Răsăritului. Iată numai o pagină: 


„Prin păcat sufletul este mort. El are nevoie de durere, 
de plâns, de lacrimi, de întristare, de suspine pentru 
răutatea care l-a doborât şi l-a pierdut. Strigă, plânge 
şi suspină, aducându-le pe acestea lui Dumnezeu. Mai 
„mare decât durerea unei mame căreia moartea i-a 
smuls copilul pentru a i-l arunca în mormânt — ea 
jeleşte pentru că şi-a pierdut copilul iubit —, când 
păcatul îl desparte pe om de Dumnezeu, e durerea 
pricinuită de Bunătatea care și-a pierdut chipul atât de 
frumos. Te doare când ai pierdut un animal pe care-l 
aveai; chiar dacă l-ai cumpărat de puţin timp, dacă 
„moare te întristezi. Dumnezeu suferă din pricina chi- 
+ pului Său pierdut pentru EL. Un suflet îi e mult mai 
drag, decât întreaga Sa creaţie. Prin păcat, sufletul 
moare şi ție nu-ţi pasă, păcătosule! Ar trebui să te în- 
„tristezi pentru că Dumnezeu S-a întristat pentru tine. 
» Sufletul tău a murit: din pricina răutăţii tale varsă 
„lacrimi şi învie-l! Fă-i lui Dumnezeu bucuria că ţi-ai 
înviat sufletul... Plânge și geme pentru sufletul tău 
„despărțit de Dumnezeu Care suferă pentru tine cum 
-suferă o mamă pentru unicul ei copil. Cine râde lângă 
., un mort, urăște pe părinţii mortului. Dacă, dimpotri- 
-vă, suferă şi se mâhneşte plângând, îşi arată dragostea. 
În acelaşi chip, cine se bucură că a murit prin păcat, 
ÎL urăşte pe Dumnezeu Care suferă și Se mâhnește. 

Dumnezeu jelește şi Se întristează pentru sufletul mort; 
cine râde și glumește sporeşte suferința lui Dumne- 
zeu, aşa cum cel care râde și glumește sporeşte sufe- 
rința și durerea celui care-și îngroapă un mort. Lui 
Dumnezeu Îi sporește chinul cel care se bucură că s-a 
făcut păcătos. Un tată care şi-a îngropat copilul iubit 
nu suferă atât cât suferă Dumnezeu pentru un suflet 
omorât de păcat. Întristează-te, așadar, pentru sufletul 
tău și arată-l dragoste lui Dumnezeu Care suferă şi Se 
întristează pentru sufletul păcătos și mort. Cine se bu- 
cură și nu suferă se aseamănă întru totul lui Satana. 
Cine vine la un mort şi vede doliul adus de moartea 
lui, are sufletul copleșit de suferință și împărtășește 
durerea persoanelor îndoliate. Când sufletul moare 
din pricina păcatului, întristarea urcă până la cer: oștile 
cereşti se mâhnesc, Dumnezeu Însuși Se întristează 
foarte mult. Cine iubește veselia și nu vrea să plângă 
pentru sufletul său, e cu adevărat un lepădat care nu 
ştie că are un suflet. Plângi pentru sufletul tău, păcă- 
tosule, varsă lacrimi și învie-l. Învierea sufletului tău 
atârnă de ochii tăi, iar întoarcerea lui la viaţă, de inima 
ta. Ai murit și tu nu plângi pentru că te-ai despărțit de 
sufletul tău. Plânge mai întâi pentru tine și apoi vei 
plânge și pentru ceilalţi. Pentru un trup mort, plângi, 
dar pentru un suflet mort și despărțit de Dumnezeu 
nu plângi. Lacrimile care cad pe un trup nu pot învia 
mortul; dacă însă cad pe un suflet, îl vor învia și-l vor 
face iarăși viu. Nu pentru trup sunt făcute lacrimile, 
suferinţa și întristarea, ci pentru sufletul zidit de Dum- 
nezeu, ca să-l poţi învia. Dă-i lui Dumnezeu plânsul şi 
înmulțește lacrimile ochilor tăi și prin lacrimile tale 
şi prin bunătatea Lui va învia sufletul care era mort. 
Milostivirea Lui așteaptă ca ochii tăi să verse lacrimi 

pentru a curăţi și a înnoi chipul urâţit al sufletului. 
Dacă ţi-ai omorât sufletul, fă-l să se ridice din răutate. 
Nu altcineva te-a omorât și surpat; de bună voie te-ai 
omorât și ai căzut. Dacă un altul te-ar fi ucis, el ar fi 
trebuit să te şi învie; însă cum voința ta ţi-a adus 
moartea, tot ea trebuie să te aducă din nou la viață™. 


Poate că aceşti doi sirieni, loan Gură de Aur şi Efrem, 
au cedat predispoziţiei temperamentului lor. Dar această 
suspiciune nu poate fi valabilă pentru Sfântul Grigorie 
din Nazianz, care putea fi acuzat mai ales de un exces de 
timiditate. El este „Teologul” prin excelenţă, și aceasta 
îndeosebi pentru că revine neîncetat asupra temei în- 
dumnezeirii omului. De aceea merită să fie ascultat cu 
atenţie. Cuvintele pe care o să le citim sunt scrise în ur- 
ma unei calamități naturale; însă despre acest dezastru 
gândeşte exact așa cum făcea și Sfântul Efrem, numai că 
într-un alt stil: 

„Şi voi imitaţi-vă preotul timid [el însuși]; da, copiii 

mei preaiubiţi, da, voi care sunteţi împreună cu el 

părtași la dojana și bunătatea dumnezeiască, ţineţi-vă 
sufletele în lacrimi; opriţi-vă mânia, făcând mai bine 
faptele voastre... Ştiu că mie, slujitorul lui Dumnezeu, 
„şi vouă, care aţi primit aceeași cinste, ni se poruncește 
să intrăm [în sanctuar] îmbrăcaţi în pânză de sac și 
bătându-ne în piept zi și noapte între prag și altar, cu 
straie vrednice de milă, cu un glas şi mai vrednic de 
milă, să plângem cu stăruință pentru noi şi popor, fără 
să cruțăm nimic, nici durerea, nici cuvintele în stare 
să-L înduplece pe Dumnezeu...; şi aceasta cu atât mai 


» Sermones Exegetici, In Isaiam 26, 10: „Tollatur peccator et non 
videat gloriam”; S.P.N. Ephraem Syri Opera Omnia, Roma, 1740, 
vol. II, p. 346 sq. 

multă mâhnire cu cât mai mare este demnitatea noas- 
tră, pentru a învăţa prin exemplul nostru poporul 
despre străpungerea inimii [katanyxis] şi îndreptarea 
răului... Veniţi așadar, fraţilor, să cădem şi să plân- 
gem înaintea Domnului, Ziditorul nostru. Să rânduim 
un doliu [penthos] obştesc, împărțindu-ne după vârste 
şi categorii sociale. Să înălțăm glasul rugăciunii; în 
locul ţipetelor care Îi sunt urâte, să ridicăm în urechile 
Domnului Savaot aceasta: «Să abatem mânia Sa prin 
mărturisire.» Întrucât L-am văzut mânios, să facem 
așa încât să-l îndepărtăm mânia. Cine ştie, precum stă 
scris, dacă nu cumva îi va părea rău pogorând asupra 
noastră binecuvântare. Ştiu foarte bine acest lucru 
pentru că am cunoscut iubirea de oameni a lui Dum- 
nezeu. Va părăsi ceea ce e potrivnic firii Sale, adică 
mânia și va veni la ce este potrivit firii sale, adică la 
milostivire. Căci în acest scop îşi arată mânia, spre 
aceasta înclină... Numai să ne fie milă de noi înşine și 
să croim drum spre dreapta iubire a Tatălui. Să semă- 
năm cu lacrimi ca să secerăm cu bucurie. ..”*, 


Știm ce gândea Sfântul Grigorie și despre lacrimile 
monahilor: 


„Ele sunt potopul care cade peste păcate, curățirea 
lumii întregi”. 


Se simte că şi-a dorit aceste lacrimi tot atât de mult cât 
a râvnit după singurătate. Şi nu cere oare el însuşi aceste 
lacrimi în mod expres"? Cele 99 de „Poeme despre sine 
însuși” nu sunt altceva decât o suită de „plângeri” 


1 Oratio 16, 13-14; PG 35, 952B sq. 
3 Oratio 4, contra Julianum I; PG 35, 593C. 
* Carminum liber II, 46, vers 27-30; PG 37, 1379 sq. 

(threnoi). Să spicuim doar un singur vers care se potri- 
veşte foarte mult subiectului nostru: 


„Lăcrimează, lăcrimează, păcătosule; e singurul tău fo- 
los [dakrye, dakry'alitre; to son monon estin oneiar]””. 


Nu insistăm, ar fi prea simplu. De aceea, atunci când e 
vorba de ispăşirea unor păcate grave, străpungerea ini- 
mii se înrudeşte de aproape cu pocăinţa propriu-zisă; 
aceasta îi aduce în plus doar un element de sensibilitate, 
care, cel puţin nouă, celor din zilele noastre, nu ni se pare 
esenţial. Poate că anticii gândeau altfel. Dar nu putem 
intra acum în această problemă de care se ocupă trata- 
tele istorice despre pocăință. Să spunem însă acest lucru: 
trebuie admis măcar faptul că Taina Pocăinţei sau Spo- 
vedaniei nu avea pe atunci un uz atât de frecvent ca în 
zilele noastre. Se întâmplă ca un autor, cum este Sfântul 
Efrem, să vorbească despre ea mult mai puţin, să propo- 
văduiască virtutea pocăinţei. Practicarea mai intensă a 
Tainei Spovedaniei şi-a avut și ea contribuţia la ştergerea 
progresivă a sentimentului străpungerii. 

Cu toate acestea, așa cum am observat vorbind despre 
sursele cercetării noastre, învăţătura tradițională s-a men- 
ținut totuși la răsăriteni. Pentru a ne convinge de acest 
lucru, nu ne mai rămâne decât să citim o mărturisire de 
credință oarecare. Împărţirea obişnuită a acestor manu- 
ale după cele trei virtuţi teologice şi cea a părţii a doua, 
despre nădejde, după Fericiri, au contribuit și ele la 
azeastă persistenţă. Iată ce citim în „Mărturisirea de cre- 
dință” a lui Petru Movilă*: 


7 Ibid: Carmen 51, vers 12; col. 1395. 
* Mărturisirea Ortodoxă, text latin editat de A. MALVY şi M. VILLER, 
Paris-Roma, 1927, p. 85 sq. 

„Ce ne învaţă fericirea a doua? Învață că dintre orto- 
docşi numai aceia sunt fericiţi care tot timpul vieţii lor 
plâng și se întristează pentru păcatele săvârșite și prin 
care au supărat pe Dumnezeu şi pe aproapele, după 
cuvântul prorocului: «Vor veni fiii lui Israel, şi împre- 
ună cu ei vor merge și fiii lui Iuda şi, plângând, vor 
căuta pe Domnul Dumnezeul lor» (17, 50, 4]. Nu sunt 
părtași acestei fericiri cei care plâng după vreo plăcere 
lumească...” 


Intensitatea lacrimilor trebuie să fie pe măsura gravi- 
tăţii păcatelor: 


„Doi fraţi după trup s-au lepădat de lume și s-au dus 
amândoi la muntele Nitriei petrecând acolo în sihăs- 
trie și în ascultare. Dumnezeu le-a dat amândurora 
darul străpungerii și lacrimi, în rugăciunile lor. Odată 
bătrânul sihăstriei a văzut în vis pe amândoi fraţii 
stând la rugăciune: fiecare ţinea o hârtie scrisă în mână 
şi udând hârtia cu lacrimile lor, spălau slovele scrisorii 
de pe hârtie; şi scrisoarea unuia lesne se spăla iar a 
celuilalt cu anevoie şi, chiar dacă se spăla, iarăși se 
cunoșteau slovele. Bătrânul s-a rugat lui Dumnezeu 
să-i arate acea vedenie cu acei doi fraţi. Şi trimițând 
Dumnezeu pe îngerul Său, i-a spus zicând: Slovele și 
scrisoarea scrisă pe acele hârtii pe care le-ai văzut 
ţinându-l în mâinile lor sunt păcatele lor. Unul din ei 
a păcătuit fireşte, adică după fire și de aceea aceluia 
lesne i se spală slovele. Celălalt a căzut în necurăţii şi 
spurcăciuni peste fire. De aceea, mai multă osteneală 
îi trebuie întru pocăinţa lui. Şi de atunci totdeauna îi 
zicea bătrânul: Sileşte-te, frate, ostenește-te, frate, că 
se cunosc slovele. Dar, nu i-a arătat bătrânul, nici nu 
i-a spus aceasta până la moartea lui, ca nu cumva 


54 


scârbindu-se să-şi smintească silința sa, ci totdeauna îi 
zicea: Silește-te, frate, căci cu multă osteneală se spală 
slovele zapisului””, 


Fratelui care păcătuise mai puţin, bătrânul nu-i spune 
absolut nimic. Poate că cel care era mai puţin vinovat se 
socotea pe sine mult mai păcătos. E un fenomen obișnuit 
în viaţa sfinţilor — și a altora. Se pare că hagiografia an- 
tică nu era atât de preocupată ca aceea scrisă în vremuri 
mai apropiate de zilele noastre să afle sau să spună dacă 
eroii ei şi-au păstrat curăţia de la Botez. Cel puţin aceşti 
eroi se priveau pe ei înşişi întotdeauna, drept cei mai 
mari păcătoşi „dintre care cel dintâi sunt eu [peccato- 
res... quorum primus ego]”. Pentru ei ar fi fost o înfumu- 
rare de neiertat să se socotească exagerată învăţătura 
părinţilor despre străpungere, sau să se creadă exceptaţi 
de la legea comună. De aceea, îi vedem mai curând stră- 
duindu-se să egaleze marile modele: pe Sfântul Efrem, 
la sirieni sau pe Sfântul Arsenie, la greci, îndeosebi pe 
acesta din urmă, cel mai elegant curtean al palatului im- 
perial, devenit apoi cel mai zdrenţăros dintre pustnici", 
marele erudit în literatura greacă şi latină care invidia 
„alfabetul ţăranilor din Egipt”, cu alte cuvinte, cunoaș- 
terea lor practică a vieţii duhovnicești. 


„Se mai spunea că în toată vremea vieţii sale, când 
şedea la lucrul mâinilor lui, avea o cârpă în sân pentru 
a-şi şterge lacrimile care picau din ochii săi”!?. 


Și nu erau simple lacrimi de alinare: 


* PE II, cap. 32, p. 103 = Arm I, p. 546. 

1 Alph, Arsenie 4; PG 65, 88C [Patericul, p. 14]. 
" Thid. 6; col. 89A. 

2 VS Liber V. III, 1; PL 73, 860C. 

„Când era aproape de a muri, l-au văzut pe el fraţii 
plângând şi i-au zis lui: Cu adevărat și tu te temi, 
părinte? Şi a zis lor: Într-adevăr, frica cea de acum, ce 
este cu mine în ceasul acesta, cu mine este de când 
m-am făcut călugăr. Şi aşa a adormit”. 


Cei mai nevoitori dintre asceţi au visat întotdeauna să 
ajungă „un alt mare Arsenie”. lată un subiect care ar 
trebuie să-i intereseze pe istoricii spiritualităţii: să urmă- 
rească, de-a lungul secolelor, influenţa pe care a avut-o 
un sfânt asupra vieţii creştine din cutare sau cutare țară. 
În cazul Sfântului Arsenie, ar trebui cercetat întregul 
Răsărit. 


2. Aşadar, străpungerea își găseşte principalul stimu- 
lent în amintirea păcatelor săvârșite; în același timp, 
ea se hrăneşte și din certitudinile şi incertitudinile viito- 
rului; mai cu seamă certitudinea morții și a judecății, 
asupra cărora vom reveni. 


„Un frate oarecare, silitor fiind, îşi făcea rugăciunea și 
pravila împreună cu alt frate al lui şi cum începea a 
citi, îl biruiau lacrimile şi străpungerea sa. Pentru ace- 
ea nu putea să citească, ci lăsa câte un stih din psalmi. 
Odată l-a rugat vecinul lui să-i spună ce gândeşte când 
stă el la pravila şi rugăciunea sa, de plânge cu aşa 
amar? lar el i-a răspuns: lartă-mă, frate, că totdeauna 
când stau la pravila şi rugăciunea mea, văd pe Judecă- 
torul și pe mine ca un osândit stând, întrebat şi mus- 
trat fiind şi zicându-mi judecătorul: pentru ce ai făcut 
cutare păcat? Şi de aceea nu mai știu ce să răspund, că 


» Alph, Arsenie 40; PG 65, 105BC (p. 22). 
1 Vie de Syméon le Nouveau Thtologien 55, ed. HAUSHERR (Orien- 
talia Christiana XII, nr. 45), p. 72. 

mi se astupă gura de vădirea cugetului meu şi nu pot 
citi, ci las câte un cuvânt din psalmi. lartă-mă, frate, 
că şi pe tine te smintesc şi pentru aceea, frate, dacă vei 
vrea, să facem separat fiecare pravila sa. Răspuns-a lui 
fratele, zicând: Nu, frate, că eu măcar de nu am darul 
străpungerii, ca să pot plânge, văzându-te pe tine, mă 
văd şi mă cunosc pe mine nevrednic și ticălos. lar 
Dumnezeu văzând smerenia lui, i-a dat și lui darul 
străpungerii şi lacrimi ca şi celuilalt”!S. 


„Un bătrân oarecare şedea în Raith şi avea acest fel de 
lucrare: şedea în chilia sa umilit, aplecat spre pământ, 
clătinând capul şi zicând cu oftare: Dar ce va să fie? Şi 
iar şedea tăcând și lucra la fâșii şi iar clătea capul, ace- 
laşi cuvânt zicând: Dar ce va să fie? Şi aşa şi-a sfârșit 
toate zilele sale, întristându-se pururea de ieşirea sa din 
trup”, 


Străpungerea inimii e provocată de incertitudinea 
legată de posibilitatea unor păcate viitoare. Există în 
faimoasa antologie ascetică (Synagoge) a lui Pavel Ever- 
getinos (III, 9, p. 22-27) un lung capitol despre incerti- 
tudinea biruinţei finale. 


„Un bătrân, întâlnind un alt bătrân, i-a spus: Eu am 
murit lumii. Însă celălalt i-a spus: Nu te mândri, frate, 
“atâta timp cât n-ai ieșit din trup, ci mai bine spune: 
Eu am murit, Satana însă este viu.” 


»Unui bătrân sfânt, în ceasul morţii sale, i s-a arătat 
diavolul şi i-a spus: M-ai biruit. Bătrânul însă i-a răs- 
puns: Încă nu ştiu nimic despre aceasta.” 


'5 PETI, cap. 32, p. 103 = Arm I, p. 547. 
1 PE I, cap. 5, p. 18 = Arm I, p. 522 s. 

Sfântul Efrem numeşte păcatul euperistatos, cel care ne 
stă cu uşurinţă împrejur”. Sfântul Petru Damaschin, a 
cărui operă e o țesătură de texte patristice, îşi întitulează 
un capitol din compilaţia sa: „Despre porunca a doua!* 
şi despre nașterea plânsului din temere”. Sfântul loan 
Gură de Aur dezvolta deja în mod elocvent aceeaşi idee”. 
După ce a enumerat multe alte urmări fericite ale fricii, 
el continuă: 


„Şi acestea nu sunt singurele roade ale fricii; există 
unul mult mai de preţ... Acolo unde este frica, acolo 
se găsesc şi lacrimile fierbinţi și neîntrerupte şi suspi- 
nele unei străpungeri adânci.” 


„Un frate l-a întrebat pe avva Pimen: Ce voi face ispi- 
telor acestora care mă tulbură? I-a zis lui bătrânul: 
Să plângem înaintea bunătăţii lui Dumnezeu cu toată 
osteneala noastră, până ce va face cu noi mila Sa”?. 


3. Nu numai păcatele sunt grave, chiar şi greşelile de 
zi cu zi ale dreptului care cade de şapte ori pe zi. Chiar 
şi acestea smulg lacrimi „celor ce vor să se mântuiască”. 
Uneori s-a pus la îndoială fineţea conştiinţei Părinților 
pustiei*?. Nimic nu dovedeşte mai mult nedreptatea unei 
asemenea insinuări decât modul în care aceşti sfinţi luau 
în tragic micile păcate datorate slăbiciunii lor omeneşti. 
Înainte de a-i judeca, ar fi bine să învăţăm limba şi filo- 
zofia lor. 


"7 EFREM, Roma, I, p. 32 D. 

1 Fericirile sunt un nou 

1 Cartea I, capitolul 4, Philokalia I1, p. 13-16 [FR V, 1976, p. 53]. 
% Ad populum Antiochenum, hom. 15, 1; PG 49, 154. 

2 Alph, Pimen 122; PG 65, 353B [p. 182]. 

2 HEussI, Der Ursprung des Mânchtums, Tübingen, 1936, p. 220. 

„Începutul mântuirii — spune o sentință laconică a 
Sfântului Nil — este osândirea de sine”?. 


„Zicea avva Matoi: Pe cât se apropie omul de Dum- 
nezeu, pe atât se vede pe sine păcătos, căci prorocul 
Isaia văzând pe Dumnezeu, se făcea pe sine ticălos și 
necurat”, 
Capitolul din antologia Synagoge a lui Pavel Evergetinos, 
de unde e luată această apoftegmă, și care e unul din cele 
mai lungi, are următorul titlu: 


„Că este propriu celui smerit să se învinuiască și să 
se mustre pe sine însuși şi să socotească drept nimic 
faptele bune pe care le săvârşeşte, oricâte şi oricare ar 
fi ele...” 


Capitolul următor continuă aceeași temă. Se subliniază 
faptul că nu trebuie să judecăm pe nimeni, ci să ne 
atribuim numai nouă înșine vina tuturor lucrurilor po- 
trivnice, Cine ar vrea să practice această regulă, nu va 
duce lipsă de prilejuri de „a se învinui pe sine însuși”. 
lar acestea vor fi tot atâtea motive de străpungere a ini- 
mii. Recitirea vieţii Sfântului Dositei este o adevărată 
încântare: 


„Acest tânăr [Dositei] era foarte potrivit la orice lucru 
„pe care-l făcea. Slujea bolnavilor din infirmerie şi fie- 
care se odihnea prin slujirea lui, căci pe toate le făcea 
curat. lar dacă i se întâmpla să se mânie puţin față de 
unul din bolnavi şi să zică un cuvânt cu mânie, lăsa 
toate și, intrând în pivniţă, plângea. Deci cum intrau 
şi ceilalţi slujitori de la infirmerie ca să-l mângâie dar 


2 PG 76, 1249C. În PE I, cap. 45, p. 161 sentinţa aparţine lui 
Evagrie. 
4 PE 1, 45, p. 142 = Alph, Matoi 2; PG 65, 289C |p. 145). 

el nu se consola, atunci mergeau și-i spuneau avvei 
Dorotei: «Fă dragoste, doamne, şi află ce are fratele 
acesta, că plânge şi nu ştim de ce?» Iar el intra şi-l gă- 
sea stând pe pământ și plângând; şi-i zicea: «Ce este, 
Dositee? Ce ai? De ce plângi?» lar el zicea: «lartă-mă, 
doamne, pentru că m-am mâniat și am vorbit cu rău- 
tate fratelui meu.» Iar el îi zicea: «Da, Dositee, [plângi] 
pentru că te mânii şi nu ţi-e ruşine să te mânii şi să 
vorbeşti cu răutate fratelui tău. Nu ştii oare că el este 
Hristos şi Îl necăjeşti pe Hristos?» Iar el pleca privirea 
lui în jos plângând, nimic zicând. lar când îl vedea că 
a plâns destul, îi zicea apoi: «Dumnezeu să te ierte. 
Scoală, să punem de acum început [de îndreptare]. Să 
ne sârguim de acum și Dumnezeu ne va ajuta.» lar el, 
îndată ce auzea, se scula alergând cu bucurie la sluji- 
rea lui, ca unul care a primit iertarea cu adevărat de la 
Dumnezeu. Învăţând deci cei de la infirmerie obiceiul 
lui, când îl vedeau plângând îi ziceau: «Ce ai, Dositee? 
Ce ai greșit?» Şi îi spuneau fericitului Dorotei: «Doam- 
ne, intră în pivniţă, căci ai de lucru acolo.» Deci acesta 
când intra şi-l găsea şezând pe pământ și plângând, 
înţelegea că a spus un cuvânt rău şi-i zicea: «Ce este, 
Dositee? Iarăşi ai necăjit pe Hristos? Iarăşi te-ai mâniat? 
Nu ţi-e rușine? Nu te mai îndrepți?» Iar el rămânea 
plângând mult. Şi iarăşi când vedea că s-a săturat 
de plâns, îi zicea: «Scoală-te. Dumnezeu să te ierte. 
Iarăşi pune început. Îndreaptă-te de acum înainte.» 
lar el îndată scutura cu credinţă întristarea și pleca la 
lucrul lui”. 


*5 Vie de saint Dosithee, ed. P.M. BRUN, Orientalia Christiana 
XXVI, p. 109 sq [trad. rom. diac. loan I. Ică jr, Mitropolia Ardealu- 
lui 3 (1988), p. 41-42). 

Dositei era un copil, dar vom vedea că străpungerea 
nu ţine deloc de tinereţe. Autorul Vieţii Sfântului Dositei 
mărturisește că prin Viaţa sa a urmărit mai cu seamă să 
dea un exemplu de ascultare spontană. Alţii nu credeau 
că se pot mântui atât de ușor. Nu degeaba îi auzim ade- 
sea pe părinţii lor duhovnicești avertizându-și ucenicii 
împotriva deznădejdii. Plânsul (penthos) risca să facă loc 
întristării care este opusul ei primejdios. E nevoie de 
eroism şi de multă bărbăţie pentru a te putea osândi 
întotdeauna, fără a încerca să luăm apărarea a ceea ce e 
vrednic de osândit. Înseși preocupările ascetului, con- 
centrarea minţii în Dumnezeu, exemplul celorlalţi, încu- 
rajările pe care le primeşte, totul trebuia să sporească în 
e! teama de cele mai mici greşeli. Îndeosebi cultul divin, 
pe care-l lua în serios, nu-i oferea numai momente de 
extaz. 


„»Un frate s-a dus la unul din bătrâni în lavra lui Luca, 
_ deasupra Ierihonului, şi i-a zis: «Cum trăieşti, părin- 
„te?» Răspuns-a lui bătrânul: «Rău.» Zis-a lui fratele: 
„ «Pentru ce trăieşti rău, părinte?» lar bătrânul i-a zis: 
„«lată, am treizeci de ani de când stau înaintea lui 
„Dumnezeu în toate zilele rugându-mă şi în rugăciu- 
„„nea mea uneori mă blestem pe mine, zicând către 
„Dumnezeu: Să nu Te milostiveşti spre toţi cei ce fac 
„„ fărădelegea. Și: Blestemaţi sunt cei ce se abat de la 
„poruncile Tale, de la care eu pururea mă abat și fără- 
~ delegea o lucrez. Alteori, zic iarăși lui Dumnezeu: 
Pierde-vei pe toţi cei ce grăiesc minciună, iar eu în 
fiecare zi grăiesc minciuna şi în inima mea cugetând 
rele, zic lui Dumnezeu: Gândul inimii mele înaintea 
Ta este pururea și neavând post câtuşi de puţin, zic: 
Genunchii mei au slăbit de post. Şi iarăşi, dacă am 

pomenire de rău asupra fratelui meu, zic către Dum- 
nezeu: lartă-ne nouă precum şi noi iertăm! Şi toată 
grija având la a mânca pâinea mea, zic: Am uitat a 
mânca pâinea mea. Şi dormind până dimineaţa, cân- 
tând, zic: La miezul nopţii m-am sculat ca să mă măr- 
turisesc Ţie. Neavând câtuși de puţin străpungere, zic: 
Ostenit-am în suspinul meu, sau: Făcutu-s-au lacri- 
mile mele pâine ziua şi noaptea. Şi cu totul fiind plin 
de mândrie şi de odihnă trupească, mă batjocoresc pe 
mine şi cânt: Vezi smerenia mea şi osteneala mea şi 
lasă toate păcatele mele! Negătit fiind, zic: Gata este 
inima mea Dumnezeule! Pe scurt, toată pravila şi rugă- 
ciunea mea mi se face mie spre mustrarea și rușine.» 
Zis-a fratele: «Eu socotesc, părinte, că acestea le-a 
făcut David pentru sine.» lar bătrânul suspinând, a zis: 
«Ce zici, frate? De nu vom păzi cele ce cântăm înain- 
tea lui Dumnezeu, la pierzare vom merge»”*%. 


Acest sfânt se defaimă pe sine în sensul pe care l-am 
pomenit; în nici un caz nu putem spune că are o con- 
ştiinţă împietrită. Mărturisirea sa pare să se contrazică 
numai într-un anumit punct şi anume atunci când se 
învinuiește că n-are deloc străpungere. „Suspinele” sale 
dezmint acest exces de zel în „învinuirea de sine”. Inter- 
locutorul său nu s-a înșelat deloc asupra sa, dacă avem 
în vedere un alt pasaj în care reintâlnim începutul ace- 
leiași istorisiri cu următoarea concluzie: „Iar fratele s-a 
încredinţat pe deplin de străpungerea bătrânului”?. Ce 
ar fi spus oare despre Sfântul Macarie? 


„Povestea avva Pafnutie, ucenicul avvei Macarie, că 
zicea bătrânul: Când eram copil, păşteam boii cu cei- 
2 PE IV, cap. 13, p. 60 = Arm Il, p. 339. 
%7 PẸ I, cap. 45, p. 166 = Arm Il, p. 282. 

lalţi copii. Şi m-am dus să fur smochine și pe când 
alergau ei, a căzut una de la dânșii şi luându-o am 
mâncat-o. Când îmi aduc aminte de dânsa, şed plân- 
gând”. 
Sfântul Teodor din Tabennisi a avut un gând de prea 
mare râvnă pe care l-a mărturisit Sfântului Pahomie”. 
Toată lumea socotea că nu era un păcat”, dar Pahomie a 
fost de altă părere. El i-a vorbit urmaşului său prezumtiv 
cu atâta asprime încât 


„Teodor a plecat foarte mâhnit; după care s-a retras 
"într-o chilie îndepărtată pentru a se preda plânsului 
- [penthos] cu lacrimi și durere multă, temându-se ca 
„nu cumva Dumnezeu să-şi întoarcă faţa de la el...” 


Acest doliu a durat zece ani, iar în cele din urmă, 
Pahomie l-a numit ca urmaș al său pe Petroniu”. 

În legătură cu severitatea judecății de sine, e bine să 
amintim teza stoicilor privitoare la unicitatea virtuţii”, 
Ea'a avut mare trecere la creştini. 


„Gnosticul trebuie să se străduiască să împlinească în 
egală măsură toate virtuțile pentru că ele îşi urmează 
unele altora” nu numai în ele însele, dar şi în el; pentru 
"că mintea obișnuieşte să fie trădată de virtutea care 
lipseşte”. 


% Alph, Macarie 37; PG 65, 277D-280A [p. 139). 
:” S. Pachomii Vitae Graecae, ed. F. HALKIN, 1, 106, p. 70. 

* Ibid. 107. 

> Ibid. 114, p. 75. 

* Cf. PLUTARH, De Stoicorum repugnantiis 7, p. 1034 c. 

» Antakolouthosin, termenul tehnic al stoicilor. 

M EVAGRIE, Gnostikos 109; text grec în OCP 5 (1939), p. 232. 

Un Cuvânt ascetic grec publicat sub numele Sfântului 
Efrem” pare să fie comentariul acestei sentințe, din care 
scoate un motiv pentru străpungere: 


„Încearcă să dobândeşti virtutea desăvârşită, împo- 
dobită cu tot ceea ce îi place lui Dumnezeu. Ea se 
numeşte virtute unitară deoarece cuprinde în ea fru- 
museţea și felurimea tuturor virtuților. Aşa cum o 
diademă împărătească nu se poate face fără pietre pre- 
țioase alese, fără mărgăritare, tot aşa şi virtutea unitară 
[monoeides] nu poate subzista fără frumuseţea feluritor 
virtuți. Ea se aseamănă întru totul diademei împără- 
teşti: așa cum acesteia, dacă îi lipseşte o piatră sau un 
mărgăritar, nu mai străluceşte pe capul împăratului, 
tot așa, dacă acestei virtuţi unitare îi lipseşte strălu- 
cirea uneia singure din celelalte virtuţi, nu mai merită 
numele de virtute desăvârşită... Se aseamănă unui 
vultur care zboară în înălţimi și care, zărind o pradă 
într-o cursă, se năpusteşte asupra ei cu putere; dar, 
când să apuce prada, se prinde în ea vârful ghearei şi 
întreaga lui putere e paralizată de acest lucru nefn- 
semnat. Înainte, trupul său părea cu totul liber şi în 
afara cursei acum însă, întreaga sa putere e înlănţuită. 
La fel se întâmplă şi cu virtutea despre care vorbesc: 
de îndată ce se leagă de vreun lucru pământesc, moare, 
îşi pierde puterea și piere; nu se mai poate ridica spre 
înălțimi, de vreme ce este legată de vreun lucru pă- 
mântesc. Văzând acestea, cine n-ar plânge? Cine n-are 


* Cu siguranţă nu-i aparține, tocmai din cauza acestei teorii stoice 
şi pentru că vorbeşte despre stâlpnici; mi se pare însă că e de origine 
siriacă şi datează cel mai târziu din vremea lui Heraclie (începutul 
secolului VI). 

* Urmatä de alte comparații; cf. EVAGRIE, De oratione 1; PG 79, 
1168BC [FR I, 1946, p. 75). 

cu ușurință străpungere să vină la această privelişte şi 
să suspine: virtutea care urcase la cer și a ajuns până la 
ușile Împărăției, nu poate intra în ea””. 


A nu creşte în mod normal e o lipsă de sănătate. Dar 
cine are faţă de urcușul său duhovnicesc o preocupare 
atât de constantă încât să facă tot ce e cu putinţă, respec- 
tiy tot ceea ce este de dorit? Desăvârşirea creştină e atât 
de înaltă, slăbiciunea noastră atât de stăruitoare, iar pu- 
terea noastră de amăgire atât de îndărătnică. Atât pentru 

i ta în virtute, cât şi pentru a părăsi păcatul, e nevoie 
de străpungere. 

` Un frate l-a întrebat pe Sfântul Antonie: Ce voi face 
::: păcatelor mele? Iar sfântul i-a răspuns: cine vrea să se 

despartă de păcat o va face prin lacrimi şi plâns, iar cel 

, £e vrea să înainteze în zidirea virtuţilor va putea îna- 
„ inta prin plâns şi lacrimi” 
şi-a citat exemplul regelui lezechia, al Sfântului Petru, al 
Mariei Magdalena care, 


i „după ce a spălat cu lacrimile sale picioarele Domnu- 
“Jai, s-a învrednicit să audă spunându-i-se că şi-a ales 
"+ partea cea bună”. 


În Apoftegmele Părinților (Patericul) fratele de mai sus 
adrescază întrebarea sa avvei Pimen iar răspunsul e ace- 
laşi, deși aluziile scripturistice se rezumă într-o frază: 


; „Plânsul e calea pe care ne-a lăsat-o Scriptura şi Pă- 
+ rinții noștri zicând: Plângeţi, că altă cale decât aceasta 
„Nu este!”%, 


* EFREM, Roma, |, p. 61. 
* Vitae Patrum, lib. VII, cap. XXXVII; PL 73, 1055C. 
» Alph, Pimen 119; PG 65, 353A [p. 182). 

Avva Moise spune și el același lucru: 


„Prin lacrimi se câștigă virtuțile şi tot prin lacrimi se 
dobândeşte iertarea păcatelor”*. 


4. Am definit străpungerea ca fiind doliul sau întris- 
tarea pentru pierderea mântuirii, fie prin noi înşine, fie 
prin alţii. Atunci când Sfântul Vasile spune: viaţa ascetică 
nu are decât un singur scop, mântuirea sufletului, prin 
această axiomă el exclude pentru monahi apostolatul ex- 
terior, nu însă şi râvna și nici iubirea. Grija pentru viaţa 
veşnică a celorlalţi trebuie să ne facă să ne întristăm 
atunci când aceştia pier. La întrebarea: „Dacă râsul e 
oprit cu totul”, Sfântul Vasile nu înţelege cum poate un 
bun creştin să râdă, 


„mai cu seamă când ştie cât de mare e mulţimea celor 
care necinstesc pe Dumnezeu prin călcarea legii şi 
care mor în păcat [thanatoumenon en te hamartia]; 
pentru aceştia trebuie să ne întristăm și să plângem”". 


Expresia nu înseamnă probabil „care mor în păcat”, ci 
mai degrabă „cei al căror suflet e în păcat de moarte”, 
Sfântul Vasile dezvoltă această idee în omilia la mucenița 
lulita“2: 
„Plângeţi, dar, cu cei ce plâng! Când vei vedea pe fra- 
tele tău că varsă lacrimi de căință pentru păcatele sale, 
plângi împreună cu el, ia parte la durerea lui! Aşa vei 
putea să-ţi îndrepți păcatele tale prin păcatele altora. 
Pentru că cine varsă lacrimi fierbinți pentru păcatele 
semenului său se vindecă pe sine cu lacrimile vărsate 


“ PETI, 32, p. 102. 
“ Regulae breviores 31 [PSB 18, 1989, p. 329-330]. 
+2 PG 31, 257D sq [PSB 17, 1986, p. 397]. 


66 


pentru fratele său. Așa era cel ce a spus: «Mâhnire m-a 
„cuprins pentru păcătoşii care părăsesc legea Ta»®. 
„Plângi pentru păcat! Păcatul e o boală a sufletului. 
„Păcatul e moartea sufletului nemuritor. Păcatul e 

vrednic de plâns [penthos] şi de tânguire fără tăcere. 

Orice lacrimă să curgă pentru păcat. Asemenea lacrimi 

și un asemenea plâns îl fericește Domnul. Domnul nu 

fericeşte pe cel ce varsă cu ușurință lacrimi pentru ori- 
ce întristare și înclină cu uşurinţă spre plâns în orice 
„împrejurare.” 
“Nu vom fi deloc uimiţi să-l întâlnim aici şi pe Sfântul 
loan Gură de Aur: 

„Să nu-i plângem pe cei morţi, ci numai pe cei care au 
„murit în păcat. Aceştia sunt vrednici de plâns; pentru 
„aceştia putem boci [kopeton] şi putem vărsa lacrimi... 

"Pe aceştia să-i plângem nu o zi sau două, ci toată viaţa. 

i “Acestea nu sunt lacrimi izvorâte dintr-o patimă lipsită 

„de minte, ci din iubire. Lacrimile izvorâte dintr-o pati- 

“mă seacă foarte repede. Atunci când lacrimile se nasc 
„din frica de Dumnezeu, ele nu încetează niciodată.” 


Mai mult, aceste lacrimi aduc celor morţi în păcat o 
anume ușurare. 

Pe vremea lui, Sfântul Teodor Studitul predica aceeași 
îndurerată compasiune: 


“ „Trebuie să ne rugăm și să ne întristăm pentru lume. 
„„De ce? Pentru că Fiul lui Dumnezeu a venit ca să 
" mântuiască lumea, dar lumea îl tăgăduieşte. Îl tăgădu- 
„iesc seminții şi neamuri, chiar și cele care Îi poartă 
„numele sfânt îl tăgăduiesc: unele prin credinţa lor 


* Ps 118, 53. 
“ In cp. ad Philippenses, hom. 3, 4; PG 62, 203. 


67 


ticăloasă, altele prin viaţa rea. Ce trebuia să facă și nu 
a făcut? Dumnezeu fiind, S-a făcut om: S-a deșertat pe 
Sine Însuși şi S-a smerit până la moarte şi încă moarte 
pe cruce; ne-a dat să mâncăm trupul Său şi să bem 
sângele Său; a primit să fie numit tată, frate, stăpân, 
învățător, mire, împreună moştenitor şi celelalte pe 
care nu le putem aminti aici pe toate. Și deşi este tăgă- 
duit, rabdă. Ce să spunem la aceasta, fraților? Că ade- 
văraţii săi ucenici se întristează de tăgăduirile confra- 
ilor lor. Adevăraţii slujitori vor trebui să se mâhnească 
văzând apostaziile celor împreună slujitori cu ei. De 
aceea poruncește marele Apostol să se facă cereri, ru- 
găciuni, mijlociri şi mulțumiri pentru toţi oamenii... 
Iar în alt loc spune despre sine: Spun adevărul în 
Domnul şi nu mint, conştiinţa mea dându-mi mărtu- 
rie în Duhul Sfânt că e o mare durere pentru mine şi 
un chin neîncetat, căci aș fi vrut să fiu eu însumi ana- 
tema pentru fraţii mei, semenii mei după trup.” În 
chip asemănător, şi noi, adevărații ucenici ai Domnu- 
lui, trebuie să ne îngrijim nu numai de noi înşine, ci 
trebuie să ne întristăm și să ne rugăm pentru întreaga 
lume”. 


Sfântul Antonie și-a exprimat într-o zi temerile în 
privinţa unui tânăr monah care făcea minuni. 


„Şi după oarecare vreme avva Antonie începe deodată 
să plângă și să-și smulgă perii și să se tânguiască. Îi zic 
lui ucenicii: De ce plângi, avva? Iar bătrânul a zis: Mare 
stâlp al Bisericii a căzut acum. Şi vorbea despre călu- 
gărul cel mai tânăr. Ci mergeţi, zicea el, până la dânsul 
şi vedeţi ceea ce s-a făcut. Deci s-au dus ucenicii şi 


“ Catehezele mici, ed. AUVRAY, p. 25. 

„l-au aflat pe călugăr șezând pe rogojină şi plângând 
păcatul pe care-l făcuse. Iar el, văzându-i pe ucenicii 
“bătrânului, le-a zis: Ziceţi bătrânului să roage pe 

“iDumnezeu să-mi dea numai zece zile și nădăjduiesc 
că voi da răspuns, adică mă voi pocăi. Şi după cinci 
„zile a murit”*6. 


“Atat când e vorba de ceilalţi, cât şi când e vorba des- 
sine, mântuirea trebuie înţeleasă într-un sens total, 
include şi desăvârşirea. Or aceşti asceţi care se 
a cu asprime să judece vreo persoană anume, aveau 
(şi au și astăzi) o înclinaţie spre pesimism în aprecierea 
colectivităţilor, fie acestea şi monahale. Acelaşi Pimen 
câre nu voia să creadă în păcatul altuia, chiar dacă „l-ar 
fi pipăit cu mâinile sale”, spunea totuși foarte limpede: 
„Începând cu a treia generaţie din Sketis și cu avva Moise 
fraţii n-au mai făcut nici un progres.” Acelaşi Macarie 
cel Mare despre care 
„spuneau părinţii că s-a făcut «dumnezeu pământesc», 
„pentru că aşa cum Dumnezeu acoperă lumea, aşa s-a 
„făcut şi avva Macarie acoperind greșelile ce le vedea, 
"ca şi cum nu le-ar fi văzut şi care le auzea, ca şi cum 
“hu le-ar fi auzit”*, 
îşi exprimă fără menajamente părerea despre comunita- 
teaconfraţilor săi: 
" „Rugatu-l-a pe el avva Pimen cu multe lacrimi, zicând: 
Spune-mi un cuvânt: cum mă voi mântui? Şi răspun- 
_zând bătrânul, i-a zis: Lucrul care-l ceri, a plecat acum 
„dela călugări”. 
*“ Alph, Antonie 14; PG 65, 80AB [p. 10]. 
®© Alph, Pimen 114; PG 65, 352AB [p. 181). 


“ Alph, Macarie 32; PG 65, 273D [p. 137]. 
® Alph, Macarie 25; PG 65, 272D [p. 136]. 

Cuvântul „bătrânul” trebuie luat aici în sensul său literal, 
din moment ce Pimen e cel care-l întreabă pe Macarie. 
Dar toată lumea aspira să se învrednicească de acest titlu 
prin maturitatea duhovnicească; una din trăsăturile prin 
care aceşti „bătrâni” onorifici, chiar şi atunci când nu 
erau decât nişte „copii bătrâni” (paidariogerontes), îşi 
justifică acest nume, e înclinația lor de a se face „lăudă- 
tori ai timpului trecut” (laudatores temporis acti). 

Sfântul Antonie, patriarhul monahismului, regreta 
încă de pe vremea lui vigoarea sufletească a generaţiilor 
anterioare“. Avva Ioan Colov spune că a văzut într-o 
vedenie că 


„generaţia aceasta, deşi are aripi, ele nu sunt de foc, ci 
slabe şi neputincioase”. 


Cei mai vestiți asceţi ai Patericului nu se mai ridică la 
înălțimea înaintaşilor lor: 


„Ziceau bătrânii către avva Ilie din Egipt, pentru avva 
Agathon, că bun avvă este. Şi a zis lor bătrânul: După 
neamul [generaţia] şi rândul oamenilor în care trăiește, 
este bun. Și i-au zis lui: Dar, după cei vechi, cum? Şi 
răspunzând bătrânul le-a zis lor: Am zis vouă, că după 
neamul şi rândul de oameni în care trăiește este bun; 
iar, după cei vechi, am văzut un om în Sketis, care 
putea să facă să stea soarele pe cer, precum a făcut și 
Iosua lui Navi. Şi aceasta auzind ei, s-au spăimântat și 
au preamărit pe Dumnezeu”*?, 

„În zilele Părinților noştri — spunea tot avva Ilie — 
erau iubite aceste trei fapte bune: neaverea, blândețea 


* Alph, Antonie 23; PG 65, 84B [p. 12]. 
5i Alph, loan Colov 14; PG 65, 208D [p. 99]. 
* Alph, Ilie 2; PG 65, 184AB [p. 84]. 

și înfrânarea. lar acum stăpâneşte între monahi lăco- 
mia de avere, îmbuibarea pântecelui şi obrăznicia”*. 


Acest pesimism venea fie din smerenie, pentru că 
fiecare se socotea pe sine mult mai prejos decât contem- 
poranii săi decăzuţi, fie din iubire, pentru că socotea 
slăbiciunile semenilor ca fiind ale sale“. Astfel, Sfântul 
Pahomie „s-a predat plânsului [penthos] în fața Dom- 
nului” timp de patruzeci de zile, din pricina a zece frați 
care cârteau'. N-au trecut nici cinci ani de la moartea 
lui Pahomie și Sfântul Teodor se plânge: 


„«Unde ne sunt bătrânii?» Şi spunând aceasta plângea, 
- iar suspinele plânsetelor fraţilor se auzeau afară, de- 
parte de locul adunării”*. 


Mai târziu, același Teodor, 


„văzând că mulţi începeau să schimbe pravila fraţilor 
mai bătrâni, a plâns pentru ei [epenthesen]”. 
Era văzut adeseori noaptea la mormântul Sfântului 
Pahomie, unde se ruga îndelung...: 


; „Doamne, dacă suntem nepăsători, trezeşte-ne! Dacă 
am slăbit, înfricoşează-ne aducându-ne aminte de chi- 
nurile veşnice...1”7. 


` 5. Prin urmare, la acest plâns duce iubirea frățească. 
Trebuie recunoscut că la prima vedere, iubirea curată 


v 9 Alph, Ilie 8; PG 65, 185AB [p. 85]. 
i" Cf. Epistola Clementis ad Corinthios Il, 6; cd. H. HEMMER, 
Paris, 1909, p. 8: „epi tois paraptomasi tou plesion epentheite: ta 
Hysteremata auton dia ckrinete”. 
‘5 Vita 1, 100, ed. HALKIN, p. 67. 
* Vita I, 131, ed. HALKIN, p. 83. 
® Vita 1, 146, ed. HALKIN, p. 92 sq. 

faţă de Dumnezeu apare foarte rar ca izvor al străpungerii 
inimii. Acest lucru evidenţiază o trăsătură caracteristică 
a acestei spiritualități. Ea este adânc convinsă că iubirea 
desăvârșită, tocmai pentru că ea este desăvârşirea, pre- 
supune toate celelalte virtuţi. Teoreticienii — Clement, 
Origen, Dionisie, Maxim — vor vorbi mult despre aceas- 
ta, în timp ce asceţii se vor referi mai puţin la aceasta, fie 
din smerenie, fie din teama de a nu se amăgi. Ei vor 
recunoaște bucuros că plâng pentru mântuirea pierdută; 
dar, pentru a-i face să spună că în această mântuire 
pierdută ei văd mai cu seamă iubirea jignită a lui Dum- 
nezeu, trebuiau luaţi prin surprindere şi poate că atunci 
îşi vor fi reproşat ca îngâmfare mărturisirea smulsă pe 
neașteptate; am putea spune că se temeau întotdeauna să 
nu confunde iubirea de Dumnezeu cu gândul iubirii de 
Dumnezeu. Neincrezători în cuvintele care ar putea con- 
traface iubirea, ei se sileau să facă faptele care o produc. 


»Un frate l-a întrebat pe avva Sisoe, zicând: Mă văd pe 
mine că aducerea-aminte a lui Dumnezeu petrece cu 
mine. I-a zis lui bătrânul: Nu este mare lucru să fie 
cugetul cu Dumnezeu, ci mare lucru e să te vezi pe 
tine sub toată zidirea”*. 


Dacă nici această aducere-aminte de Dumnezeu (7mne- 
me 'Theou) nu dovedește mare lucru, cu atât mai mult 
nu se va acorda nici o importanţă „performanţelor” 
exterioare: 
„Au mers odinioară doi fraţi în Sketis, la un bătrân 
sfânt şi a zis unul: Am învăţat părinte, Vechiul și Noul 
Testament. I-a răspuns bătrânul: Ai umplut văzduhul 
cu cuvinte. Al doilea a zis: Eu mi-am şi scris Testa- 


* Cf. Alph, Sisoe 13; PG 65, 396B [p. 209]; nota 46 a lui COTELIER. 

mentul Vechi şi cel Nou. I-a zis lui bătrânul: Ai umplut 
ferestrele de hârtii. Nu ştiţi voi ce s-a spus: că Împără- 
ţia lui Dumnezeu nu stă în cuvânt, ci în putere”? Și 
nu cei ce aud legea sunt drepţi la Dumnezeu, ci cei ce 
împlinesc Legea vor fi îndreptaţi“. Atunci i-au cerut 
un cuvânt de folos. Iar el le-a zis: începutul înțelep- 
ciunii e frica de Domnul“! şi smerenia în răbdare..."2. 


„Pentru cei ce se duc la Dumnezeu vine mai întâi 
osteneala, iar după aceea o bucurie negrăită. Aşa cum 
cei care vor să aprindă un foc, se afumă și varsă lacrimi 
înainte de a reuși să facă lucrul dorit, tot aşa şi noi, 
prin multe lacrimi şi nevoinţe, trebuie să aprindem 
focul dumnezeiesc”?, 


Cu cât năzuiesc mai mult spre iubirea lui Dumnezeu, cu 
atât sunt mai înclinați spre „osteneli”. Desăvârşirea fiind 
„fără sfârşit” (atelestos)“, Marcu Ascetul e îndreptăţit să 
folosească acelaşi cuvânt atunci când vorbeşte despre 
„pocăinţă”, adică despre smerenia de a ne socoti păcătoşi. 


„Încetarea împlinirii poruncilor (și acestea sunt toate 
cuprinse în pocăință), sub pretextul desăvârșirii deja 
dobândite, înseamnă negreșit o alunecare de-a stânga”**. 


lată un pericol la care nu se vor expune adevărații repre- 
zentanţi ai spiritualităţii creştine, îndeosebi ai celei răsă- 


* 1 Co 4,20. 
“ Rm 2, 13. 
% Ps 110, 10. 
© VS Liber VII, XLI, 2; PL 73, 1056D sa. 
© Vita S. Syncleticae 60, ed. COTELIER, Ecclesiae Graecae Monu- 


menta, vol. |, p. 240. 


* JOAN SCARANUL, Scala Paradisi, PG 88, 1148C. 
“5 MARCU ASCETUL, De paenitentia 11; PG 65, 981B; cf. „L'erreur 
fondamentale et la logique du mesalianisme”, OCP 1 (1935), p. 354 sq. 

ritene. Departe de a-şi îngădui vreodată cea mai neînsem- 
nată complacere într-o desăvârşire chipurile dobândită, 
ei repetă neîncetat că nu sunt decât nişte începători, 
atunci când îndrăznesc să-și dea și acest titlu. În preajma 
morţii, avva Sisoe, are o vedenie: 


„Iar el a zis: lată îngerii au venit să mă ia şi mă rog să 
fiu lăsat să mă pocăiesc puţin. Şi i-au zis lui bătrânii: 
Nu ai trebuinţă să te pocăieșşti, părinte! Şi le-a zis lor 
bătrânul: Cu adevărat, nu mă ştiu pe mine să fi pus 
început. Atunci au cunoscut toți că este desăvârșit”“. 


În felul acesta ei îşi întreţineau preţiosul plâns (penthos) 
de la care aşteptau totul. 
Şi întâi de toate iubirea însăși. 


„Unul din Părinţi spunea: Orice faptă, făcută fără sme- 
renie, e deşartă. Căci smerenia este înainte-mergătoa- 
rea iubirii. Aşa cum loan era Înainte-mergătorul lui 
Hristos, aducându-i pe toţi la El, tot aşa şi smerenia 
duce la iubire, adică la Însuși Dumnezeu, dacă Dum- 
nezeu este iubire””. 
Autorul Vieţii Sfântului Teognios* povesteşte: 

„L-am văzut adesea pe acest fericit scăldat în lacrimi 
şi rugându-se lui Dumnezeu pentru lumea întreagă... 
Dacă cineva — aşa îşi sfătuia adesea ucenicii — nu-și 
arde patimile din suflet cu focul acestor lacrimi, nu va 
dobândi nicicând iubirea, care este plinirea Legii.” 


Aşadar, iubirea lui Dumnezeu este cea care îi face să 
plângă pe sfinţii noștri; însă, în gândirea lor conștientă, 


“ Alph, Sisoe 14; PG 65, 396BC [p. 209]. 

“ VS Liber VII. XII, 7; PL 73, 1036D. 

% Paul Helladicos? Ed. PAPADOPOULOS-KERAMEUS, Pravosi. Palest. 
Sbornik, vol. XI, IJ, p. 15. 

e vorba mai degrabă de o iubire dorită decât posedată. 
Nu cunosc pe nimeni care să separe iubirea pură de grija 
pentru mântuire. Aceasta e o concepţie pur teoretică pe 
care o lasă pe seama „dogmaticilor”. În viaţă, iubirea e 
un lucru viu, care începe odată cu convertirea şi care 
mai apoi devine tot mai curată şi creşte spre desăvârşire, 
hrănindu-se mereu din aceeaşi sevă: harul lui Dumne- 
zeu şi umila sinceritate omenească. Nu vom spune că la 
aceşti adevăraţi creştini de altădată grija de mântuire 
venea înaintea sentimentului iubirii pure; vom spune 
numai că ei își arătau această iubire prin seriozitatea cu 
care se dedicau făptuirii. Eroii Istoriei iubitoare de Dum- 
nezeu (Philoteos Historia) i-au lăsat lui 'Teodoret grija 
de a alcătui o disertaţie pentru a arăta care este resortul 
secret al izbânzilor lor: „sfânta şi dumnezeiasca iubire”. 

Uneori însă, în ciuda grijii lor de a-l ascunde, focul 
lăuntric arunca în afară raze de lumină. E cazul predica- 
torilor, mai liberi de a vorbi despre lucruri sublime, fi- 
indcă nu au nici o teamă că ar putea fi bănuiţi că vorbesc 
despre ei înșiși. Dacă din întâmplare, ar vrea să fie bănu- 
iți de aşa ceva, ei n-ar putea înşela pe nimeni. Cei mai 
buni dintre ei se trădează involuntar: viaţa Sfântului 
Efrem și a Sfântului Teodor Studitul ne garantează 
sinceritatea îndemnurilor lor la iubirea de Dumnezeu, 
pentru a-i conduce pe ascultători la străpungerea inimii. 
Pentru exemplificare ajung cele două pasaje citate mai 
sus. Fără îndoială însă că veţi fi de acord cu câteva cu- 
vinte care sună ca mărturisirile unor copii prinşi asupra 
faptului. 

Anahoretul Palamon, părintele duhovnicesc al Sfân- 
tului Pahomie, a vrut odată să serbeze printr-un ospăț 
„ziua bucuriei, Paștele, pentru că este sărbătoarea creşti- 
nilor”. Pahomie, bucătar, „a pus ulei în sarea pisată”. 

„Dar când Palamon s-a apropiat de blid şi a văzut ulei 
în sare, şi-a lovit fruntea şi a început să plângă, spu- 
nând: Domnul a fost răstignit iar eu mănânc ulei!” 
Şi a vărsat blidul. „Așa era acest sfânt Palamon, 
ducându-şi pururea crucea după cuvântul Mântuito- 
rului şi urmându-L cu inima smerită”*. 


„Şezând odată avva Tithoe, un frate se afla aproape de 
el; şi neștiind, a suspinat. Şi n-a socotit că a fost fratele 
aproape de el, că era întru uimire. Şi făcând metanie, a 
zis: lartă-mă frate, că încă nu m-am făcut călugăr. lată 
am suspinat înaintea ta””. 


Acelaşi lucru i s-a întâmplat şi avvei loan Colov, iar el 
şi-a cerut iertare astfel: 


„lartă-mă, avvo, că încă nu m-am învăţat [n-am învă- 
tat catehismul)””!. 


Catehismul vieţii duhovniceşti începe, așadar, prin insu- 
flarea obligaţiei de a ne ascunde propriile fapte virtuoa- 
se, și mai cu seamă harismele. Marele Macarie, chemat 
să rostească „un cuvânt de întărire” în mănăstirea avvei 
Pamvo, a făcut la cuvântul său următoarea introducere: 


„Eu încă nu m-am făcut călugăr, dar am văzut călu- 
gări.” 
Și aceşti minunaţi asceţi, ale căror isprăvi le istoriseşte, îl 
sfătuiseră: 
„Dacă nu poţi face ca noi, şezi în chilia ta şi plânge-ţi 
păcatele...” 


® Vita I, 7, ed. HALKIN, p. 5. 

™ Alph, Titoe 6; PG 65, 428CD [p. 229]. 

7! Alph, loan Colov 22; PG 65, 212D [p. 101]. 
2 Alph, Macarie 2; PG 65, 260BD Íp. 130]. 

Iar el a reținut atât de bine această recomandare că 


„de venea la el vreun frate cu frică la fel ca la un sfânt 
bătrân şi mare, nimic nu vorbea cu el. Iar de-i zicea 
vreunul din frați, defăimându-l: Avvo, oare când erai 
cămilar şi furai săpun şi-l vindeai, nu te băteau păzi- 

„ torii? De-i zicea acestea cineva, vorbea cu el bucuros 
orice îl întreba”P. 


„Părinţii din Sketis aveau obiceiul ca atunci când se 

descoperea vreo virtute cuiva pe care o avea el în taina 

sa, acela de acum înainte nu o mai socotea virtute, ci 
“păcat”. 


Cu o asemenea psihologie, epoca autobiografiilor zidi- 
toare este încă departe! Pentru a descoperi taina acestor 
vieţi extraordinare e nevoie de indiscreția celor care nu 
se “tem să privească pe gaura cheii. 


9 Un frate s-a dus la chilia avvei Arsenie în Sketis și s-a 
t uitat pe fereastră și a văzut pe bătrânul peste tot ca un 
n.foc, căci era vrednic acel frate de a vedea lucruri mi- 
«.nunate, Şi cum a bătut, a ieşit bătrânul și văzând bă- 
mitrânul pe frate ca şi spăimântat, i-a zis lui: Este multă 
ovreme de când baţi? Nu cumva ai văzut ceva? Şi i-a 
uyrăspuns fratele: Nu! Şi după ce a vorbit cu el, i-a dat 
si drumul”. 


pau trăsătură importantă a străpungerii inimii este 
vårşita tăcere în privința darurilor dumnezeieşti. 

o altă mărturisire discretă a avvei Pimen, care ne 
deschide o perspectivă minunată: 


” Alph, Macarie 31; PG 65, 273CD |p. 137]. 
- ™ PE III, cap. 26, p. 72 b. 
75 Alph, Arsenie 27; PG 65, 95BC [p. 18]. 

„Povestit-a avva Iosif, că a zis avva Isaac: Şedeam odată 
cu avva Pimen şi l-am văzut uimindu-se. Şi fiindcă 
aveam multă îndrăzneală către dânsul, am pus lui 
metanie și m-am rugat, zicând: Spune-mi, unde erai? 
Iar el, fiind silit, a zis: Gândul meu era unde a stat 
Fecioara Maria, Născătoarea de Dumnezeu, și plângea 
la Crucea Mântuitorului, și eu voiam pururea aşa să 
plâng”. 

Nu ştim sigur dacă avva Antonie plângea aşa; dar, aşa 

cum spun apoftegmele Patericului: 


„Zis-a avva Antonie: Eu nu mă mai tem de Dumne- 
zeu, ci ÎI iubesc; că dragostea scoate afară frica”. 


Probabil că avva Ammun e cel care ne-a păstrat această 
uimitoare mărturisire”. Uimitoare pentru că nu se potri- 
veşte deloc cu ceea ce știm de la Sfântul Atanasie despre 
„fugile” neîncetate „ale omului lui Dumnezeu” pentru a 
scăpa de laudele oamenilor. Antonie n-a vrut să se ştie 
nici măcar locul mormântului său. Desigur că această 
dorinţă a sa trebuie să fi părut uimitoare generaţiilor 
care au urmat. Sfântul loan Scărarul se va folosi de ea 
pentru a-şi sprijini teoria sa despre nepătimire: nu mai 
aduce oricum altele”! Sfântul Dorotei s-a socotit dator 
să-i facă exegeza pentru a evita să fic răstălmăcită”. Nu 
vom şti niciodată mare lucru — altfel decât raţionând în 
genul lui 'Teodoret — despre focul în care ardeau pentru 
Dumnezeu inimile marilor părinți de demult. Citind 
capitolul XVII „Despre iubire” din Cuvintele Bătrânilor 


7% Alph, Pimen 144; PG 65, 357B [p. 185). 

? Alph, Antonie 32; PG 65, 85C [p. 13]. 

™ Alph, Ammun 1; PG 65, 128B [p. 33]. 

7 Treapta 29, PG 88, 1148D [FR IX, 1980, p. 420). 

* Doctrina IV, 2; PG 88, 1660B [FR IX, 1980, p. 514]. 

(Verba Seniorum) vom fi dezamăgiţi, dar vom avea con- 
firmarea celor spuse mai sus: în afara apoftegmelor 1 şi 3 
care sunt tocmai spusele Sfântului Antonie, menţionate 
mai sus nu este vorba decât despre iubirea frățească... 
Scotocind întreaga literatură ascetică anterioară vremii 
sale, Pavel Evergetinos a găsit material pentru şapte ca- 
pitole despre iubirea frățească”, inspirându-se în special 
din Pateric, din Paladie şi din Viaţa Sfântului Pahomie. 
Despre iubirea de Dumnezeu are un singur capitol“? care 
cuprinde pe treisprezece coloane extrase din Marcu As- 
cetul, Diadoh, Maxim Mărturisitorul, Isaac Sirul; după 
care întâlnim o jumătate de coloană luată din Gheron- 
tikon: patru scurte istorisiri, dintre care trei legate tot de 
Sfântul Antonie (două din ele le-am citat și noi, a treia 
este apoftegma Antonie 28; cea de-a patra, nu foarte uimi- 
foare în acest loc, este cea din Verba Seniorum XI, 52). 

"Târziu, mult mai târziu, un spirit nou va apărea la 
anii mistici, aşa cum este Simeon Noul Teolog. Acesta 
ar merita un studiu aparte în teologia lacrimilor. E o 
reală bucurie pentru mine să trimit la ceea ce spuneam 
acum doisprezece ani”, E de ajuns aici să punctez doar 
trei lucruri: iubirea de Dumnezeu e cea care-l făcea pe 
Simeon să verse râuri, torente, valuri, mulţimi de lacrimi; 
acest sfânt era plin de lacrimi, scăldat în ele, spăla 
dușumeaua cu lacrimile sale când mânca, dar şi când se 
spovedea și când vorbea cu Dumnezeu în rugăciune”. 
De cele mai multe ori ele sunt mai dulci decât mierea; 


* PE TI, cap. 36-42, p. 106-123. 

® PE IV, cap. 4, p. 12-19. 

“ Vie de Syméon le Nouveau Theologien, ed. |. HAUSHERR (Orien- 
talia Christiana XII, nr. 45), Roma, 1928, „Introduction”, p. XXXI, 
XLVIUI. 

“ Cf. op. cit., Index, la cuvântul dakrya. 

însă (şi aceasta este a doua observaţie), ele ţâşnesc şi din 
penthos, din moment ce până şi în descoperirile cele mai 
înalte, îl vedem strigând neîncetat: „Doamne, ai milă de 
minc!"*. Această invocare va avea o trecere extraordinară 
mai cu seamă datorită isihaştilor palamiţi, astfel încât, în 
treacăt fie spus, isihasmul își are una din rădăcinile sale 
în învățătura tradiţională despre străpungerea inimii. În 
sfârşit, a treia remarcă arată că Noul Teolog va încălca în 
mod hotărât legea tăcerii asupra avânturilor iubirii sale 
ca şi asupra harismelor care le animă. Iar el este perfect 
conştient de această încălcare. (Isaac din Ninive căzuse şi 
el, mult mai rar însă, în această „nebunie de a nu putea 
păstra secretul în linişte”*.) Cei care l-au determinat să 
părăsească tăcerea au fost în primul rând adversarii săi. 
Apoi, el era ferm convins că n-avea dreptul să ascundă 
talantul primit. Cei de demult erau de altă părere: dar, 
din reticenţele lor voluntare n-ar trebui să înţelegem că 
„întristarea” sau „plânsul” lor au fost mai puţin pătrunse 
de iubirea de Dumnezeu. 


% Op. cit. $5,p.9. 
* Cf, ed. BEDJAN, p. 430. 


VI 
Mijloacele 


"Nici un creştin nu poate neglija mântuirea, desăvârși- 
rea, iubirea de Dumnezeu şi de aproapele, fără a se pierde. 
Se pare, așadar, că străpungerea inimii se impune tutu- 
ror. Acest lucru îl spune Sfântul Grigorie din Nazianz!: 


„Fiecare să-l aducă lui Dumnezeu rodul de care e în 
„Stare, oricând, oricare ar fi și în orice împrejurări, pe 
„ măsura puterilor şi după harisma care i s-a dat... 

Unul să aducă bunurile sale, altul sărăcia de bunăvoie; 

unul să aducă binefacerea sa, altul primirea acestei 

" binefaceri; acesta să aducă fapta virtuoasă, acela înalta 

“ contemplare, acesta un cuvânt potrivit, acela o tăcere 
"vkednică de laudă; unul o învăţătură fără greşeală, 

„altul o supunere desăvârșită; acesta o feciorie neînti- 

-“Wată care-l smulge cu totul din această lume, acela o 

© căsătorie plină de demnitate care nu îl desparte cu to- 

“tul de Dumnezeu; unul un post în smerenie, altul un 

regim fără excese; acesta cântări duhovnicești şi rugă- 

ciuni fără împrăștierea minţii, acela purtarea de grijă 


! Oratio 19, Ad Julianum tributorum exaequatorem 7; PG 35, 
sq. 
8 


de cei sărmani; dar, toți să aducă lacrimile, toţi curăţia, 
toţi urcuşul şi silința spre mai bine.” 


Sfântul Grigorie din Nazianz e unul din dascălii care nu 
admite unitatea virtuţii în sens stoic’: expresia sa „toți 
[să aducă] lacrimile [pantes dakrya]” dobândeşte astfel o 
şi mai mare putere. 

Cum se face atunci că lacrimile sunt un lucru atât de 
rar, chiar şi la cei care poate că și le doresc, pentru că 
le-au simţit uneori dulceaţa de negrăit? La această între- 
bare Sfântul Atanasie răspunde în felul următor’: 


„Nu mulţi sunt cei care au harisma lacrimilor, ci nu- 
mai cei care au o viaţă duhovnicească aleasă, cei care 
s-au desprins de lucrurile lumeşti, care nu se mai gri- 
jesc de trup, care nu ştiu nici dacă există lume, care 
şi-au omorât mădularele trupeşti; numai unora ca 
acestora le este dat penthos-ul lacrimilor.” 


Străpungerea inimii e în primul rând un har al lui 

Dumnezeu. A uita acest lucru e cel mai sigur mijloc de a 

o pierde. 
„Când vei vărsa râuri de lacrimi la rugăciune să nu te 
înalţi în sinca ta; înseamnă doar că în rugăciunea ta ai 
primit ajutor pentru a-ţi putea mărturisi toate păca- 
tele şi a-L îmbuna pe Dumnezeu prin lacrimile tale. 
Aşadar, să nu faci din leacul patimilor o patimă, dacă 
vrei să nu-L superi pe Dătătorul harului: din pricină că 
au uitat care e scopul lacrimilor, mulţi din cei care-şi 
plângeau păcatele au fost cuprinși de nebunie şi s-au 
pierdut”, 


2 Cf. Oratio 14, 5, PG 35, 864; Oratio 43, 60, PG 36, 573. 
3 De virginitate 17; PG 28, 272C. 
* EVAGRIE, De oratione 7 şi 8; PG 79, 1169AB [FR I, 1946, p. 75]. 

Uneori acest har lucrează cu un scop bine determinat, 
fără a ţine seama de stările sufletești. Cineva l-a întrebat 
pe Sfântul Vasile: 


„De ce uneori sufletul, şi fără să se străduiască, se re- 
` culege aproape de la sine, ca şi cum ar fi fost cuprins 
de durere, iar alteori e atât de insensibil, încât chiar 
 silindu-se nu poate să se reculeagă? Răspuns: O ase- 
. menea căinţă e un dar al lui Dumnezeu, fie pentru în- 
fierbântarea dorinţei, pentru ca gustând din dulceața 
unei astfel de dureri, sufletul să se străduiască s-o înlă- 
ture, fie pentru dovedirea că sufletul poate, printr-o 
“grijă mai stăruitoare, să fie totdeauna în căinţă, împo- 
triva dezvinovăţirii celor care au pierdut aceasta prin 
“i lenevire”*. 


„Dacă străpungerea inimii e un har, trebuie să ne rugăm 
ca, să-l dobândim. 


„Fără ajutorul harului, inima nu s-ar putea umple 
"singură de străpungere şi să-și mărturisească, aşa cum 
“se cuvine, păcatele înaintea Domnului, dar ea este mică 
"Şi săracă de orice vină și în ea își fac loc toate gându- 
rile necuviincioase şi necurate, aşa cum bufnița își 
„face loc între dărâmături. Se cuvine aşadar, ca omul să 
„cheme harul, ca acesta să vină să lumineze mintea și.. 
"să poată cugeta la veacul viitor... Spune-mi, prietene, 
„de ce-ţi speli faţa?... Dacă vrei să-ţi speli faţa, spal-o 
! cu lacrimi, pentru a străluci plină de slavă înaintea lui 
„Dumnezeu şi a sfinţilor îngeri. O față spălată de lacrimi 
are o frumuseţe nepicritoare”*. 
fe a ai taia Cai 
* Regulae breviores 16; PG 31, 1092-1093 [PSB 18, 1989, p. 323]. 
“ EFREM, Sermo asceticus, Roma, |, p. 60. 

Un exemplu ne va arăta cum anume se face această 
rugăciune. Când Melania cea Tânără şi Pinian au vrut 
să-i dea lui Gherontie veşmântul monahal, 


„l-au dus la Sfântul Mormânt al Mântuitorului nostru, 
au aşezat felurite părți ale «schimei» pe sfânta piatră, 
după care l-au îmbrăcat ca din mâinile Mântuitorului 
nostru cerând mai înainte să-i fie dăruite aceste trei 
lucruri: dreaptă credinţă, feciorie şi lacrimi. El a primit 
aceste trei daruri, dar mai cu seamă darul lacrimilor, 
aşa încât, hirotonit preot şi ajungând egumen al mă- 
năstirilor de pe sfântul munte al Măslinilor, se întâm- 
pla adesea să slujească în aceeași zi din săptămână, 
mai cu seamă duminică, trei Sfinte Liturghii: una pe 
sfântul munte, una la mănăstirea de monahi și una la 
mănăstirea de maici. În celelalte zile, slujea zilnic o 
sinaxă şi o liturghie pentru fericita Melania, după obi- 
ceiul Bisericii Romei. La fiecare din aceste sinaxe, de 
îndată ce începea Sfânta Liturghie, vărsa atâtea lacrimi 
până la sfârşit, cu durere şi străpungerea inimii încât 
nici unul din credincioșii de faţă nu se putea stăpâni: 
întreaga adunare era pătrunsă de durere, scotea strigăte 
şi suspine fierbinţi şi, asemenca lui, vărsa lacrimi”. 


Harul se foloseşte adesca de împrejurări exterioare 
pentru a zdruncina împictrirea inimii omului. Istoria 
poporului ales e un exemplu viu în acest sens: Provi- 
denţa trimite nenorociri pentru a-i întoarce pe păcătoşi 
la pocăință. Nici un alt lucru n-a fost atât de mult citat 
de predicatori pentru a isca străpungerea inimii. Pentru 
ei este un adevăr universal admis faptul că nenorocirile 
de tot felul care se abat asupra noastră au drept cauză 


? RAABE, Petrus der Iberer, p. 31 text siriac. 

fărădelegile noastre. L-am ascultat deja pe Sfântul Grigorie 
din Nazianz. l-am putea asculta la fel pe toţi Părinţii 
Bisericii: loan Gură de Aur, Grigorie al Nyssei, Vasile, 
tru a nu-i pomeni decât pe cei mai iluştri. Dar, tot 
Sfântul Efrem deţine cununa în acest gen de elocinţă. 
Pentru a se complace în ea, arc, între alte motive, pe acela 
al necesităţii combaterii diferitelor secte dualiste ale vre- 
mii sale — marcioniţi, bardesaniţi, manihei, mesalieni —, 
toate de acord în a căuta originea răului într-un principiu 
iădependent de voinţa omului. Ele trebuiau combătute, 
arătându-se că unica sursă a tuturor neorânduielilor e 
libertatea noastră; singură dereglarea libertăţii noastre 
cauzează păcatul, iar păcatul atrage mânia lui Dumne- 
zeu care se manifestă în calamităţile naturale. Fără nici o 
ezitare, Efrem va spune că toate catastrofele: războaiele, 
ipundaţiile, bolile, foametea, se datorează necredinţei 
astre. Acesta este subiectul primelor sale poeme din 
d de la Nisibis. 
"Dacă veţi înceta să păcătuiţi, de îndată vor înceta și 
Awpedepsele”t, 


Oasemenca certitudine oferă un vast material predicilor 
„de mustrare”, „de dojană”, „de îndreptare”, minunat 
adaptate pentru a stârni străpungerea inimii la oamenii 
Sai indărătnici. Prin asemenea lovituri, Dumnezeu În- 
Api provoacă şocul, înțepătura — katanyxis — care va 
(ape să țâşncască lacrimile, spre mântuirea celor pe care-i 
iubeşte. 

Am putea aminti aici omilia Sfântului Vasile „rostită 
în timp de foamete și secetă”. În ea se spune că 
LA, i 2 

* Carmina Nisibena VII, 7. 

* PG 31, 304-328 [PSB 17, 1986, p. 422-433]. 

„Dumnezeu ne trimite aceste nenorociri pentru că 
ne-am îndepărtat de El și ne-am lenevit: nu caută să 
ne zdrobească, ci Se sileşte să ne îndrepte așa cum fac 


părinţii cu copiii lor neascultători”". 


Prin urmare, ne îndeamnă să-i imităm pe ninivitenii 
care „s-au tânguit pentru păcatele lor”. Să nu lăsăm grija 
rugăciunii doar pe seama copiilor nevinovaţi: 


„Vino, tu, care eşti plin de păcate, de cazi la pământ, 
plângi şi suspină lăsându-i pe copii în ghiduşiile vâr- 
stei lor”. 


Sever al Antiohiei (care în acest punct nu este cretic) a 
rostit şi el câteva omilii „despre îndreptare”, în strânsă 
legătură cu „ciudata nenorocire trimisă de Dumnezeu 
asupra Alexandriei”. 


„Cei care suferă de această ciudată boală behăic ca oile 
şi caprele, latră ca câinii, scot ţipete animalice, se hră- 
nesc cu paie, ierburi şi cu mâncarea altor animale; e o 
dreaptă pedeapsă pentru ncbunia noastră. Într-adevăr, 
după cum stă scris: omul în cinste fiind, n-a priceput, 
ascmănatu-s-a dobitoacelor fără de minte””?, 


Dumnezeu ne trimite aceste nenorociri pentru că 


„râdem de ameninţarea chinurilor viitoare, nu ţinem 
deloc seama de ele, socotim o nerozie până și numele 
gheenei și luăm în derâdere realitatea ei ca și când 
n-ar fi vrednică de crezare, în timp ce fiecare din noi 
spune: Chiar dacă am să ard veşnic în foc, vreau să 


* Thid. 2, col. 308C [p. 423]. 

u Les Homiliae Cathedrales de Severe d'Antioche, ed. RUBENS 
DuvaL, PO 4, p. 23-44. 

* Ibid., p. 35. 


trăiesc toate desfătările acestei vieţi scurte; îmi plac 
plăcerile acestei lumi văzute, la basmele despre cele 
nevăzute viitoare nici nu vreau să mă gândesc”!?, 


Atunci intervine brațul răzbunător ca să ne facă să ne 


gândim la ele. 

„Să ne ruşinăm şi să ne îndreptăm... să ne plângem pe 
„moi înșine..." 

„Să ne rugăm de pe acum cu înflăcărare şi neîncetat... 
Să ne rugăm cu lacrimi, plecându-ne genunchiul la 

„pământ. 
‚Dar vai, această predică n-a avut mult succes: în pre- 
dica următoare, Sever se plânge că în ciuda amenințării 
de'a vedea flagelul „îndreptându-se acum spre alte ora- 
şe”!S, creştinii antiohieni continuau să treacă de la bise- 
rică la „priveliştea drăcească a hipodromului şi a teatru- 
lui”. Antiohia era departe de Alexandria și locuitorii ci 
nutreau tainica nădejde că aceste lucruri nu se întâmplă 
Si altora. În acecași cetate, Antiohia, Sfântul Ioan 
de Aur şi-a putut lăuda odată ascultătorii pentru 
crimile pe care le vărsaseră şi pentru schimbarea vieții 
Iar, atunci când un puternic cutremur de pământ le-a 


zidui oraşul!?. 

acă păcătoşii au nevoie de lovituri puternice pentru 
a se trezi, altfel stau lucrurile cu „cei ce vor să se mântu- 
iască”. În mod sigur, dacă simțeau această nevoie, în loc 
să se expună riscului delăsării, îl imitau cu toţi pe 


5 Ibid., p. 34. 

“ Ibid., p. 37. 

"5 Ibid., p. 42. 

1 CF. ibid., p. 60. 

' Ibid., p. 54. 

" Hom. de terrae motu, PG 50, 713 sq. 

„acel frate din Kellia care ajunsese la o asemenea sme- 
renie încât rostea mereu această rugăciune: Doamne, 
trimite-mi un trăsnet pentru că, atunci când îmi este 
bine, nu Te ascult”, 


Dacă se abătea vreo nenorocire asupra lor, aceştia se com- 
portau fără nici o îndoială asemenea Sfântului Arsenie: 


„Când s-a pustiit Sketisul, a ieşit plângând şi zicând: 
Lumea a pierdut Roma şi călugării Sketisul”?. 


Dar, aceste nenorociri nu erau necesare şi, în general, nu 
şi-au atins scopul. Filonul, de altfel atât de adesea ex- 
ploatat de predicatori, al pedepselor trecătoare provocate 
de păcat, se îndreaptă spre pustie, dar acolo el se pierde 
ajungând nevăzut. De ce nenorocire s-ar mai putea teme 
aceşti bărbaţi care au ajuns să-i înfrunte pe demoni chiar 
în sălașul lor? 


„Întrebat-a unul din părinţi pe avva Sisoe, zicând: De 
voi şedea în pusti şi va veni vreun barbar vrând să mă 
omoare şi de voi putea birui asupra lui, omori-l-voi pe 
cl? Şi a zis bătrânul: Nu, ci lasă-l la Dumnezeu, căci 
orice fel de ispită va veni omului, acesta să zică: Pen- 
tru păcatele mele s-a întâmplat aceasta. Iar dacă vreun 
lucru bun se va întâmpla, să zică: Din mila lui Dum- 
nezeu este””', 


„Să nu se mâhnească în necazuri! Să nu se teamă de 
moarte, ci de Dumnezeu”, 


iată o deviză cu totul evanghelică”, 
' PE II, cap. 2, p. 14. 
™ Alph, Arsenie 21; PG 65, 93A [p. 16]. 


= Alph, Sisoe 34; PG 65, 404AB [p. 213]. 
2 A. BOON, Pachomiana Latina, p. 59. 

„Si fractus illubatur orbis, impavidum ferient ruinae!” 
[„Dacă lumea s-ar prăbuşi sfâşiată, ruinele îl vor aco- 
peri şi pe cel neînfricat”, Horaţiu, Odae 3, 3, 7-8.) 


Desigur, Teodor din Ferme nu l-a citit pe Horaţiu. El nu 
enunţă nici o teorie stoică şi nici nu dă un citat pedant 
atunci când spune: 


„De s-ar lipi cerul de pământ, Teodor nu se teme, 

căci s-a rugat lui Dumnezeu ca să ridice de la dânsul 

frica”? 
Eliberat astfel de spaimele omeneşti, pustnicul nu va duce 
totuşi lipsă de imbolduri exterioare în penthos-ul său. 
Oyelită împotriva spaimelor obişnuite, sensibilitatea sa 
Va fi cu atât mai predispusă să vibreze la cea mai mică 
sugestie evlavioasă, la fapte sau cuvinte cucernice. Lite- 
fatura apoftegmelor îşi datorează existența acestei dis- 
xoziţii. Ceea ce unora le provoacă ciudă şi resentimente, 
ascetului îi trezeşte conștiința greşelilor proprii. 


„Zis-a avva Or: La toată ispita nu învinui pe nici un 
. om, ci numai pe tine singur, zicând: Pentru păcatele 
, mele mi se întâmplă aceasta”, 


Slăbiciunile al căror martor este îl vor face să-și plângă 
propria slăbiciune. 


„Un bătrân sfânt, zărind pe cineva gata să săvârșească 
` un rău, a plâns şi a zis: Acesta astăzi, iar eu mâine”?. 


El nu făcea decât să aplice principiul avvei Moise: 


» Alph, Teodor al Fermei 24; PG 65, 193A [p. 90). 
2 Alph, Or 12; PG 65, 440B [p. 240]. 
+ % PE III, cap. 2, p. 14. 

„Nebunie este pentru omul ce are mortul său să-l lase 
pe el și să se ducă să-l plângă pe al aproapelui”?*. 
Așa cum învaţă avva Moise, diavolul însuși alimentează 
uneori străpungerea inimii”: 


„La tot cugetul care vine de la vrăjmaşul datori sun- 
tem să plângem înaintea bunătăţii lui Dumnezeu, ca 
să ne ajute.” 

Uneltirile diavolului fac în mod involuntar același ser- 

viciu. 
„Cel întru fericita pomenire, Atanasie, arhiepiscopul 
Alexandriei, l-a rugat pe avva Pamvo să se pogoare 
din pustie la Alexandria. Deci pogorându-se și văzând 
acolo o femeie uşuratică, s-a umplut de lacrimi. Iar cei 
ce erau împreună, întrebându-l pentru ce a lăcrimat, a 
zis: Două pricini m-au pornit: una, pierzarea aceleia, 
iar alta, că nu am acest fel de silință spre a plăcea 
lui Dumnezeu, cât are aceasta să placă oamenilor 
scârnavi”%, 


Astfel, harul lui Dumnezeu se oferă în tot chipul: dacă 
sufletul e smerit şi liber, atunci totul, binele şi răul, la el 
şi la alţii, îl va întoarce spre străpungere. Un ucenic al 
Sfântului Pahomie, avva Siluan, plânge atunci când vede 
că lui, un păcătos, îi slujesc niște sfinți”. Nevoile mate- 
riale fac să suspine aceste suflete care ar vrea să uite că 
au un trup. Sfânta lege a ospitalităţii poruncea gazdei să 
mănânce împreună cu oaspeţii săi. 


% Alph, Moise 18; PG 65, 289B [p. 144]. 

” Ibid. 

% Alph, Pamvo 4; PG 65, 369B [p. 191]. 

> S. Pachomi Vitae Graecae, cd. F. HALKIN, Paralipomena 4, p. 126. 

„Se spune despre avva Pimen că, fiind chemat să mă- 
nânce fără voia lui, mergea lăcrimând, ca să nu fie 
neascultător fratelui său şi să-l mâhnească”*, 


Începem să ne dăm seama încă de pe acum că, prin harul 
lui Dumnezeu, penthos-ul poate cu adevărat să dureze 
neîncetat. 

Trebuie însă să conlucrăm cu acest har al lui Dumne- 
zeu. Mântuirea, şi deci penthos-ul, se dobândesc cu acest 
preţ. 

»Un frate a zis avvei Antonie: Roagă-te pentru mine! 

Zis-a lui bătrânul: Nici eu nu te miluiesc, nici Dum- 

nezeu, dacă tu însuţi nu te vei sili şi nu te vei ruga lui 

Dumnezeu...”2!. 


Or pentru a trezi şi pentru a menţine străpungerea, există 
două mari mijloace: cercetarea conştiinţei şi rugăciunea. 
Nu este locul să facem acum un studiu detaliat al acestor 
două mijloace în antichitatea creştină, vom arăta numai 
că una din raţiunile lor de a fi, şi nu cea mai neînsemnată, 
era necesitatea de a menţine străpungerea. În același stil 
sentenţios în care Evagric spune: Începutul mântuirii este 
osândirca de sine, Sfântul Efrem scrie: 


„Începutul penthos-ului e cunoaşșterea/invinuirea de 
sinc”* (gnonai = katagnonai). 


Dacă două negații înscamnă o afirmaţie, vom putea for- 
mula aceeași idee astfel: numai cei care nu se cunosc pe 
ei înşişi nu se întristează şi nu plâng, Există chiar şi sfinţi 


* Alph, Pimen 17; PG 65, 325CD [p. 169]. 

` Alph, Antonic 16; PG 65, 80C [p. 10). 

> EFREM, Roma, |, p. 254 F. „Quod non oporteat ridere et extolli, 
sed plangere potius et nos ipsos deflere.” 

care sunt aşa: ca viteazul Mavus despre care vorbeşte 
Viaţa Sfântului Pahomie”. După obiceiul său, Sfântul 
Pahomie ţinuse o cateheză „plină de învățături mântui- 
toare”. Mavus socotea că exagerează: 


„De ce oare bătrânul ne dă mereu atâtea sfaturi să ne 
ferim? Chiar suntem în primejdie să cădem în fiecare 
clipă?” 


Iar biograful notează în continuare: 


„El nu știa viclenia vrăjmaşilor sufletelor şi se credea 
întărit.” 


Rezultatul: în locul străpungerii a fost copleşit de întris- 
tarea care moleşeşte mâinile şi picioarele (Iypoumenos). 
În loc să-şi însoţească fraţii la culesul stufului, Mavus 
rămâne să doarmă în chilie. În acel moment, soseşte 
„stareţul mănăstirii” şi Mavus pleacă să se alăture celor- 
lalţi. Bun fizionomist, înzestrat cu darul cunoașterii 
inimilor, Pahomie a ghicit repede ispita lui Mavus și l-a 
îndreptat. I-a fost de ajuns un text din Sfânta Scriptură: 
„Toţi greşim în multe chipuri”. Asemenea lui Efrem”, 
ar fi putut la fel de bine să amintească vorbele aspre ale 
iubitului ucenic al Domnului: 


„Dacă zicem că păcat nu avem, ne amăgim pe noi 
înşine şi adevărul nu este întru noi... și Îl facem min- 
cinos pe Dumnezeu”, 


Această orbire față de sine se îmbină de obicei cu severi- 
tatea cu care sunt privite greșelile aproapelui. 


5 Vita prima 76, ed. HALKIN, p. 51. 

lac 3,2 

* Roma, I, p. 31 E: De compunctione animi. 
% 1 In 1, 8-10. 

„Un frate l-a întrebat pe avva Pimen zicând: Mă tul- 
bură gândurile și nu mă lasă să mă grijesc de păcatele 
mele și mă fac să iau aminte la greşelile fratelui. Şi 
i-a spus lui bătrânul avvă Dioscor, că era în chilie 
plângându-şi păcatele sale, iar ucenicul lui şedea în 
altă chilie. Deci când mergea la bătrânul îl găsea pe el 
plângând şi-i zicea lui: Părinte, de ce plângi? Iar bă- 
trânul zicea: Păcatele mele îmi plâng. Deci îi zicea lui 
ucenicul: N-ai păcate părinte! Şi a răspuns bătrânul: Cu 
". adevărat, fiule, de voi fi lăsat să-mi văd [ean apheto 
idein] păcatele mele, nu sunt de ajuns alţi trei sau 
1, patru, să le plângă””. 


Or Dumnezeu a îngăduit sfinţilor să vadă, iar ei nu au 
tefuzat să privească. De aceea, „să nu ne mirăm au- 
zindu-i plângând”, spune Sfântul Pahomie adresându-se 
Sfântului Teodor. Dar, fiindcă suntem fiii lor duhov- 
piceşti, să-i imităm plângând mai degrabă pentru noi 
înşine şi mai apoi pentru aproapele nostru*. 


' „Care dintre ei — scrie Sfântul Orsisie — n-a umblat 
pe drumul acestei lumi întristându-se [în doliu] și 
>» mâhnindu-se?”. 


Prin cunoașterea de sine, păcatul însuşi sfârşeşte prin 
a se întoarce spre binele păcătosului graţie plânsului 
(doliului, penthos) pe care îl stârneşte. Într-o zi, Sfântul 
Pahomie a făcut un extraordinar elogiu unuia dintre 
monahii săi, fără să-l numească însă. Fiecare credea că 
este vorba despre el: Teodor, Petroniu, Orsisie, cu toții 
personaje importante și viitori părinţi vestiți. Dar, nu, în 


” Alph, Dioscor 2; PG 65, 160D-161A [p. 63]. 
“M Vita prima 62, ed. HALKIN, p. 42. 
> Orsiesii liber 42, ed. A. BOON, Pachomiana Latina, p. 136. 

cele din urmă Pahomie mărturiseşte că era vorba despre 
Siluan, fost comediant devenit chinovit. După ce-i tre- 
cuse râvna de începător, acesta şi-a reluat obiceiurile 
meseriei sale anterioare: trândăvia, obrăznicia, 


„ajunsese până acolo încât repeta fără teamă în mijlo- 
cul fraților cuvintele necuviincioase ale comediilor”. 


Când i s-a spus că va trebuie să părăsească mănăstirea 
şi-a cerut iertare, iar Pahomie s-a lăsat înduplecat după 
ce i-a făcut un aspru examen de conştiinţă. Venindu-și 
în fire, Siluan a devenit un model de pocăință. 


»Cu cât lupta mai mult, cu atât se privea pe sine mai 
nevrednic, socotindu-se în sufletul său cu toată since- 
ritatea un om de nimic şi un ticălos. Iar de acolo că nu 
se socotea bun de nimic îi venea și ușurința cu care 
vărsa lacrimi”. 


Viaţa Sfântului Ipatie din Constantinopol povesteşte 
mult mai pe scurt o întâmplare asemănătoare“. Un „sco- 
lastic” [ofiţer] recent botezat avea o asemenea străpun- 
gere, încât 


„rugându-se și plângând zi şi noapte ne-a adus şi pe 
noi la străpungere. Era atât de smerit cu cugetul că se 
socotea cel de pe urmă dintre toți”. 


Biograful pune aici carul înaintea boilor, efectul înaintea 
cauzei, Sinceritatea recunoașterii propriei nimicnicii e 
cea care predispune la darul lacrimilor (că acesta e un 
dar, o spune explicit Viaţa Sfântului Ipatie). lar această 
părere smerită, mai bine spus această convingere, sau, 


“ Paralipomena Pachomiana 4, ed. HALKIN, p. 127. 
“ Callinici de Vita S. Hypatii liber, ediderunt seminarii Bonnensis 
sodales, Leipzig, 1895, p. 73. 

încă și mai bine spus, această abdicare deschisă din orice 
superioritate, această consimţire sinceră la a nu avea pe 
nimeni sub noi înşine, această renunțare la plăcerea se- 
cretă de a avea pe cineva pe care să-l dispreţuim, toate 
acestea nu pot veni decât dintr-un examen de conștiință 
făcut cu conştiinciozitate în lumina lui Dumnezeu. 

Credinţa în necesitatea străpungerii permanente a ini- 
mii oferea ea însăşi materia acestui examen. Întrebarea 
pe care am văzut-o mai sus, pusă Sfântului Vasile“, tre- 
buie să-i fi frământat pe mulţi. Nu fără motiv, ea apare 
printre primele Reguli mici: în a 16-a din 318. O întâl- 
nim aidoma şi în Gherontikon“. Un frate, care avea un 
atât de mare dar al lacrimilor încât simţea amenințarea 
apropiatei sale morţi, a fost întrebat: 


„De ce uneori lacrimile vin singure, iar alteori nici 
chiar dacă ne silim mult?” 


lată răspunsul Sfântului Vasile: 


„A nu ajunge la străpungere, chiar dacă ne silim mult, 
“arată nepăsarea noastră de altă dată pentru că nu e cu 
'" putință să dobândim aceasta cu ușurință, fără sârguință 
“şi multe nevoinţe stăruitoare, şi că sufletul e stăpânit 
„de alte patimi care nu-l lasă să vină la aceasta chiar 
"" dacă vrea, potrivit Apostolului, care zice: «Dar eu sunt 
trupesc, robit păcatului; pentru că nu fac ceea ce vreau, 

ci ceea ce nu vreau»; şi iarăși: «Nu eu fac aceasta, ci 
păcatul care locuieşte în mine»*. Dumnezeu îngăduie 
să ni se întâmple aceasta, pentru ca sufletul să-şi dea 


“ Cf. supra, p. 83. 

“ PETI, cap. 32, p. 103, col. 2; cf. Alph, Teodor. 
“ Rm 7, 14-15. 

% Rm7, 17. 

seama de ceea ce-l tiranizează prin ceea ce suferă îm- 
potriva voinţei sale; ca el să cunoască mai bine în ce 
privinţă este robul păcatului şi prin aceasta să se tre- 
zească pentru a ieşi din cursele diavolului, găsind mi- 
lostivirea lui Dumnezeu gata întotdeauna să sprijine 
strădaniile unei căinţe sincere.” 


Această delăsare e, aşadar, un semnal de alarmă care 
invită la cercetarea conştiinţei, desigur cu condiţia să 
credem în necesitatea străpungerii inimii. 

Or în suflet sunt multe patimi potrivnice străpungerii 
şi pe care nu le cunoaştem până ce nu vine şi nu ni le 
descoperă ispita. Prin urmare, trebuie să ne păzim inima 
cu multă luare-aminte*. Iată de ce recomandă părinţii 
duhovnicești atât de mult examinarea conştiinţei. 


„Părinţii ne-au învăţat că fiecare trebuie să se cerceteze 
pe sine însuși [exetazein heauton]”, 


spune avva Dorotei în cuvântul de învăţătură cu titlul: 
„Despre trebuinţa de a ne sârgui să tăiem repede patimile 
înainte de a ajunge la deprinderea cea rea”. Nu numai 
dimineaţa şi seara, ci tot la şase ore trebuie să reluăm 
acest exerciţiu. Putem avea accese de febră la scurte in- 
tervale, dar o gripă care durează şapte zile poate produce 
trupului o slăbiciune care să dureze luni întregi. Plânsul 
(penthos) presupune un suflet puternic. Nu lipsa de 
ştiinţă a doctorului, căci Hristos ştie totul; nu lipsa lea- 
curilor, căci fiecărei patimi El i-a dat leacul potrivit; ci 
numai delăsarea noastră îngăduie patimilor să crească”. 
Dacă le-am fi tratat din timp, ele n-ar fi crescut atât de 
mult încât să înăbuşe în noi străpungerea inimii. 


4 EVAGRIE, Capita gnostica VI, 52; ed. FRANKENBERG, p. 393. 
“ DOROTEI, Doctrina XI; PG 88, 1740B [FR IX, 1980, p. 590). 

Nimic nu este mai eficient pentru zguduirea acestei 
amorţeli decât gândul la sfârșitul lumii. lată încă un su- 
biect care ar merita un studiu istoric aparte. Aici ne vom 
mulțumi cu remarca următoare. Ar fi contrar adevărului 
să credem că, fixând o anumită oră pentru meditaţie, 
întemeietorii ordinelor monahale mai noi au introdus 
un element nou în practica religioasă monahală. Nouă 
nu este meditaţia, ci limitarea ei la un timp determinat. 
Asceţii de demult meditau mereu; sau cel puţin așa tre- 

uiau să facă. Şi puteau s-o facă, pentru că îndeletnicirile 
incompatibile cu acest exerciţiu erau evitate cu grijă. 
Munca manuală, cititul, psalmodia nu le risipeau gândul, 
uşa cum o fac studiile mai mult sau mai puţin profane, 
Verute de către nevoile misionare. Evoluţia în practica 
meditaţiei e strâns legată de evoluţia vieţii religioase în- 
Wëşi. Ceea ce pustnicii și chinoviții de altădată repartizau 
pe parcursul întregii zile, predicatorii şi profesorii de 
astăzi au fost nevoiți să condenseze într-o singură oră. 
Anticii cunoşteau bine meditaţia, modernii sunt cei care 
iu prescurtat-o. 
sSilucrul este foarte evident la pustnici. Să vedem cum 
stau lucrurile la chinoviţi. Regula Sfântului Pahomie nu 
Mhcetează să repete recomandarea: „Să se mediteze ceva 
din Scriptură”, 
Cine bate toaca pentru a se aduna fraţii, să mediteze 
“atunci când bate” (nr. 36). 
tii Cine dă la trapeză de mâncare fraţilor, să mediteze la 
Heva din Scripturi” (nr. 37). 
1 Ar Antorcându- -se în chilia lui de la adunare sau mer- 
q și gând la lucru, fiecare să mediteze ceva din Scripturi” 
D ‘y(r. 38). 


dim A. BOON, Pachomiana Latina, Sancti Pachomii Praecepta. 

Pentru a asigura posibilitatea acestei meditații, există în 
Regula pahomiană o recomandare surprinzătoare pentru 
timpul şi pentru locul ei. 
„Dacă intră în mănăstire cineva care nu ştie să citeas- 
că, să meargă la ceasul întâi, al treilea şi al şaselea 
la cine-l poate învăţa... Apoi să i se scrie elementele 
silabelor, verbele şi cuvintele şi, chiar dacă nu vrea, să 
fie silit să înveţe să citească” (nr. 139). 


„Să nu fie nimeni în mănăstire care să nu fi învățat să 
citească și care să nu ştie ceva din Scripturi, cel puţin 
tot Noul Testament și Psaltirea” (nr. 140). 


Această obligaţie de a şti pe dinafară anumite cărți 
sfinte, sau chiar unele lucrări duhovniceşti, va dăinui un 
timp, asigurând astfel o meditaţie necontenită. 

Dar ce subiecte vor trebui preferate? Evident, cele mai 
importante pentru mântuire, fiindcă viaţa ascetică n-are 
alt scop. 

„Zis-a avva Evagrie: Când eşti în chilie, strânge-ţi 

gândul tău, adu-ţi aminte de ziua morţii, vezi atunci 

moartea trupului, pune în minte nevoia! la osteneala, 
defaimă deșertăciunea lumii, ca să poţi petrece tot- 
deauna în dragostea de linişte și să nu slăbeşti! Adu-ţi 
aminte şi de așezarea de acum în iad: gândeşte cum 
sunt acolo sufletele, în care cumplită tăcere, în care 
amar suspin şi în cât de mare frică, înfiorare și aştep- 
tare! Socoteşte chinuirea cea neîncetată, lacrima cea 
sufletească [psychikon] şi fără de sfârşit! Ci şi de Ziua 

Învierii adu-ți aminte și de starea înaintea lui Dumne- 

zeu! Gândeşte la judecata cea înfricoșată şi groaznică! 

Pune în mijloc cele ce se păstrează păcătoşilor, ruşinea 

cea înaintea lui Dumnezeu şi a îngerilor şi a arhanghe- 

lilor şi a tuturor oamenilor, muncile, focul cel veșnic, 

viermele cel neadormit, tartarul, întunericul, scrâşni- 
rea dinţilor, fricile și pedepsele! Pune încă în mijloc şi 
bunătăţile ce se păstrează drepţilor, îndrăzneala cea 
înaintea lui Dumnezeu Tatăl şi a Hristosului Lui, a în- 
gerilor și a arhanghelilor şi a toată mulţimea sfinţilor, 
Împărăţia cerurilor şi a darurilor ei, bucuria și desfăta- 
rea ei! Pomenirea acestora amândurora adu-o la tine! 
Și pentru judecata păcătoşilor lăcrimează, plângi, 
temându-te ca nu cumva şi tu să fii întru acestea! Iar 
pentru cele ce se păstrează drepţilor, bucură-te și te 
veseleşte! Și pe acestea te sârguieşte să le dobândești, 
iar de acelea să te înstrăinezi. Caută să nu uiţi cândva, 
măcar înăuntru, în chilia ta fiind, măcar afară undeva, 
pomenirea acestora. ..”®. 


Să remarcăm faptul că din toată opera acestui rodnic 
filozof din Kellia, Patericul a ales doar acest fragment, 
alături de alte şase scurte sentințe, dintre care una (nr. 4) 
spune: 

„Adu-ţi aminte totdeauna de ieşirea ta şi nu uita jude- 

cata cea veşnică şi nu va fi greşeală în sufletul tău.” 


Această meditaţie a fost citită astfel de nenumărați mo- 
nahi și mireni. Se va fi observat probabil strania expresie 
„lacrimă sufletească”, ce poate fi explicată în sensul că 
avem de ales între lacrimile trupeşti din această viaţă și 
lacrimile mult mai fierbinţi din lumea de dincolo. În rest, 
nu este decât interpretarea lui „Fericiţi cei ce plâng”, 
confruntată cu „Vai vouă, cei care râdeți acum, căci veți 
plânge”. Atunci când Sfântul Pimen îl fericește pe Sfân- 
tul Arsenie pentru că s-a plâns pe sine în lumea aceasta, 
nu uită să spună și din ce cauză: 


„_* Alph, Evagrie 1; PG 65, 173BC [p. 71); Vitae Patrum III, 3. 

„Căci acela ce nu se plânge pe sine aici, acolo se va 
plânge veșnic. Deci, ori aici de voie, ori acolo de chi- 
nuri, este cu neputinţă a nu plânge”. 


„Iar, viețile fiind două — spune Sfântul Grigorie al 
Nyssei —, şi în fiecare cunoscându-se un îndoit fel de 
a vieţui, veselia e şi ea îndoită: una în viața aceasta şi 
alta în cea pe care o așteptăm prin nădejde. Iar fericit 
trebuie socotit cel care lasă pentru viaţa veşnică vese- 
lia bunătăţilor adevărate, săvârşind liturghia [slujirea] 
întristării în această viaţă scurtă şi trecătoare, socotind 
drept pagubă nu lipsirea de vreuna din dulceţile vieţii 
acesteia, ci pierderea pentru bucuria acestora a des- 
fătării de cele mai bune. Deci, dacă e potrivit a numi 
fericită veselia nesfârșită şi fără hotar în veacurile ne- 
sfârşite, iar firea omenească trebuie să guste neapărat 
şi din cele potrivnice ei, nu e greu de înţeles de ce 
anume cuvântul fericește pe cei ce plâng acum, ca unii 
ce se vor mângâia în veacurile nesfârșite...”*!. 


„Zis-a avva Moise: Când ai biruit vreo patimă tru- 
pească, să nu uiţi să te căiești și să plângi, înainte de a 
ne cuprinde plânsul judecăţii”*?, 


Sfântul Efrem nu putea să nu insiste asupra acestei idei: 


„Să plângem deci puţin în viaţa de acum, pentru a nu 
trebui să plângem veşnic în chinurile de dincolo... 
În ceasul judecății, vei suspina cu amar și vei vărsa 
lacrimi, dar fără nici un folos. Așadar, să-ţi fie milă de 
tine acum.” 


% Alph, Arsenic 41; PG 65, 108CD [p. 23]. 
*1 De Beatitudinis, hom. 3; PG 44, 1232 [PSB 27, 1982, p. 356). 
* PE II, cap. 32, p. 102. 

etă la întristarea celor care au râs în această lume și 
je bucuria celor care au plâns aici”. 

„Când mintea e preocupată de o idee, ea este legată de 
tot felul de lucruri ce servesc neîncetatei ei aduceri- 
aminte. Sfântul Macarie găseşte în pustie un craniu” şi 
aude sau i se pare că aude o predică despre chinurile iadu- 
lui. Dar nu era nevoie neapărat de aceasta pentru a-i face 
sk cugete la sfârșit pe nişte oameni care nu cereau nimic 
aliceva decât să fie lăsaţi să se dedice acestei meditații. 


d „Un frate oarecare, silitor fiind spre pocăinţa şi mån- 
-tuirea sa, mergând la muntele Sinai şi găsind acolo o 
i iliuţă veche în care locuise un părinte din cei de 
uk, s-a sălășluit într-însa. În ziua dintâi, când s-a 
aşezat i în acea chiliuță, a găsit o scrisoare pe un lemni- 
r, scrisă de un frate din cei ce trăiseră mai înainte în 
F acel loc. Şi era scris acest cuvânt: Moise pentru Teodor, 
: Sunt aici și dau mărturie. Văzând el acea scrisoare şi 
i ` citind- -0, foarte s-a străpuns la inimă şi a început a 
plânge cu lacrimi, zicând: O, frate, unde ești acum tu, 
Ncel care ai scris aici, că ai venit aici să dai mărturie? 
22Unde este acum mâna aceea care a scris aici? O, frate, 
Pan ce stare ești? Şi aşa în toate zilele făcea, punând 
înaintea ochilor săi acel lemn scris, apoi plângea cu 
„dacrimi, vorbind cu dânsul, ca şi cum ar fi fost viu de 
faţă şi aşa, aducându-și aminte de moartea sa, plângea 
sin toate zilele cu amară străpungere. El avea lucrul 
ivâinilor sale scrisul, că știa să scrie slovă curată şi 
aria cărţi. Şi i-au adus lui fraţii hârtie, cheltuială şi 
plată pentru scris, iar el luând hârtia şi plata de la 
d'frați, s-a pristăvit şi n-a scris nimănui nimic, numai 


5 Sermo compunctorius, Roma, I, p. 28-40. 
*“ Alph, Macarie 38; PG 65, 280AB [p. 139]. 

câte un text şi a pus la hârtia și plata fiecărui frate, 
scriind aşa: lertaţi-mă părinţilor și fraţilor mei, că am 
avut puţintică treabă cu cineva și pentru aceea n-am 
avut vreme ca să vă scriu vouă cărțile”. 


Cele mai neînsemnate întâmplări ale vieţii de zi cu zi 
duc la aceleaşi gânduri. 


„Un bătrân s-a dus la unul din părinţii ce şedeau în 
Raith şi i-a zis: Avvo, când îl slobozesc pe fratele cel ce 
şade împreună cu mine la vreo slujbă, mă necăjesc 
mai tare dacă va zăbovi. Răspuns-a acela: Eu când îl 
trimit pe slujitorul meu pentru vreo treabă, şed aproa- 
pe de uşă şi privesc. Şi când îmi zice mie gândul: Oare 
când va veni fratele? zic şi eu către gând: Apoi de va 
apuca mai înainte alt frate, adică îngerul de va veni să 
mă ia la Domnul, ce va fi? Şi așa, în toate zilele şed 
privind la ușă, purtând grija, plângându-mi păcatele și 
zicând: Oare ce frate va apuca mai înainte şi va veni: 
cel de sus sau cel de jos? Şi umilindu-se bătrânul, s-a 
dus şi ținea aşa lucrarea aceluia”, 


„Avva Teofil, arhiepiscopul [Alexandriei], vrând să se 
săvârşească, a zis: Fericit eşti, avvo Arsenie, că de acest 
ceas îţi aduceai aminte pururea”. 


Cei mai vestiți părinţi chinoviţi se temeau ca nu cumva 
fraţii din mănăstire să-şi închipuie că au mântuirea 
asigurată. Starea monahală poate fi sublimă, tunderea 
în monahism poate fi un fel de Sfântă Taină care iartă 
păcatele şi dă Duhul Sfânt, schima îngerească poate fi 
sfântă și îngerească, dar lucrul 


5 PE I, cap. 5, p. 18 = Arm 1, p. 543 sq. 
% PE Į, cap. 5, p. 18 = Arm I, p. 527. 
5 Alph, Teofil 5; PG 65, 201A [p. 94]. 

„la care toţi, şi cei curajoşi și cei deznădăjduiţi, şi cei 
mari şi cei mici, şi cei râvnitori și cei nepăsători, şi cei 
bogaţi și cei săraci în virtute, într-un cuvânt orice om, 

„fie de-al nostru, fie din afară [sau monah, sau mirean], 

, de orice nație şi de orice limbă, trebuie să mediteze”s* 


sunt marile adevăruri privitoare la destinul omului. Iar 
Sfântul Teodor Studitul revine asupra lor aproape în 
toate catehezele sale. În cea din care tocmai am citat”, el 
arată că a citit de atâtea ori pasajul din Evagrie redat mai 
gus încât în cele din urmă l-a învăţat pe de rost. Apără- 
tor înfocat la tradiţiei, Teodor se temea că, procedând 
altfel, ar trăda Evanghelia însăși. El îl cunoştea foarte 
bine pe Sfântul Pahomie, părintele vieții monahale de 


obşte“. 


“părintele nostru Pahomie era desăvârşit, dar serios și 
„pururea întristat [pentheres], aducându-și aminte de 
Y'gufletele aruncate în chinuri, cum era cel al bogatului 


nemilostiv””. 


Wú e de mirare deci dacă-l vom vedea pe acest sever 
fopovăduitor al sfârşitului, propunând ca monah ideal 
acel Siluan cu lacrimi nestăpânite: 


ItsMăreţia virtuţii lui sta în adânca lui smerenie şi în 
irnestăvilita rodnicie a lacrimilor vărsate de ochii săi 
(zâncât, chiar şi atunci când mânca împreună cu ceilalți 
ÎN a 

RA TEODOR STUDITUL, Cateheza mare 83, ed. PAPADOPOULOS- 
KERAMEUS, p. 586. 

* CE. studiul nostru St. Theodore Studite: l'homme et Pascăte 
d'après ses Catéchèses (Orientalia Christiana VI, nr. 22), Roma, 1926, 
p.17 sq. 

“ CE. op. cit., p- 165, 218 etc. 

“ Vita prima 91, ed. HALKIN, p. 61. 

fraţi, nu-şi putea stăpâni lacrimile care se amestecau 
cu mâncarea. Când fraţii i-au spus să nu mai facă 
aceasta în faţa străinilor, le-a răspuns: Am încercat 
adesea să-mi stăpânesc lacrimile, dar nu am putut... 
Plâng, fraţilor, pentru că îmi este teamă să nu pier 
asemenea lui Datan şi Abiron, mai cu seamă că, venit 
de la neştiinţă la cunoaşterea [lui Dumnezeu], nu 
m-am îngrijit de mântuirea sufletului meu... lată de 
ce nu mă ruşinez să mă port astfel... "2. 


Un alt Siluan, autorul unui cuvânt faimos în lumea 
monahală: 


„Vai omului aceluia, care are numele mai mare decât 
fapta!”*, 


apare în Pateric în calitate de conducător al unui grup 
de pustnici de la Sinai. Era un extatic, iar ceea ce garan- 
tează calitatea vedeniilor sale e faptul că în același timp 
cra ostil mesalienilor“*, 


„Tot acesta, şezând odată cu fraţii, s-a făcut întru 
uimire şi a căzut cu faţa la pământ. Şi după puţin 
sculându-se, plângea. L-au rugat fraţii, zicând: Ce ai, 
părinte? lar el tăcea şi plângea. Și silindu-l să le spună, 
a zis: Eu la judecată am văzut pe mulți din neamul 
nostru, că mergeau la muncă și pe mulţi dintre mireni 
că mergeau întru Împărăţie. Și plângea [pentheres) 
bătrânul şi nu voia să iasă din chilie, își acoperea cu 
culionul faţa, zicând: Nu voiesc să văd lumina aceasta 
vremelnică şi care nu are nici un folos”**. 


* Op. cit., p. 126, Paralipomena Pachomiana 3. 
& Alph, Silvan 10; PG 65, 412B [p. 216). 

“ Cf. ibid. 3, 5, 12; col. 409, 410 [p. 215-216). 
“5 Ibid 2; col. 408CD [p. 215]. 


104 


Nu mă pot împiedica să citez aici câteva rânduri 
dintr-un savant care a studiat caracteristicile vechiului 
monahism*€. 


„(Cât de mult viaţa monahală era influenţată de teama 
de Judecata de Apoi, de teama de a nu fi primit în 
cămara de nuntă, de teama de a fi găsit gol de orice 
faptă bună după ani de purtare a hainci monahale, de 
teama de întunericul care cade asupra monahului 
osândit sub ochii părinţilor şi ai fraţilor care ar vedea 
cum sunt chinuiţi de către diavoli monahii care au 
ajuns în iad — toată această mentalitate apare foarte 
limpede în apoftegma 193 (avva Dioscor 23). Deosebit 
de interesantă este dezvoltarea pe care o primeşte acest 
text în cele două codice Colbertini: «Ce întristare îl va 
cuprinde pe avva Antonie, pe avva Ammun Nitriotul, 
pe avva Pavel din Fotike, pe avva Ammona, pe avva 
Mios din 'Tebaida, pe avva Macarie din Sketis, pe avva 
Macarie din Alexandria, pe avva Pafnutie, pe avva 
Urseri din Tegua, pe avva Ammoi din Şeneurite și pe 
toţi ceilalți drepţi când vor fi primiţi în împărăţia ce- 
rurilor, în timp ce noi vom fi aruncaţi în întunericul 
cel dinafară!»”. Cea mai mare ruşine care-l poate cu- 
prinde pe un monah e să nu fie găsit adevărat monah 
în faţa celor care au fost nişte adevăraţi monahi. Frica 
de Dumnezeu şi frica de osânda veșnică sunt strâns 
legate în această perspectivă eshatologică, aşa cum au 
fost deja în creştinismul primar. Când ne temem de 
Dumnezeu, ne temem de Cel care poate arunca trupul 
şi sufletul în gheenă.” 


& K. HEUSSI, Der Ursprung des Mânchtums, p. 193 sq. 
€ PG 65, 161 sq, nota 12. 

Tocmai pentru că luau foarte în serios şi meditau 
foarte stăruitor la aceste adevăruri fundamentale, ele le 
inspirau o asemenea străpungere a inimii. Sfântul loan 
Gură de Aur spune: 

„Când se nasc din frica de Dumnezeu, lacrimile dăi- 

nuie veşnic”. 

Şi, invers, dat fiind că îşi doreau atât de mult străpun- 
gerea, aceşti asceţi, departe de a se da înapoi din fața 
acestor teme atât de grave, se îndreptau cu predilecție 
tocmai spre ele, preferându-le altora mai puţin eficiente. 

Există un exerciţiu care împletește într-o oarecare 
măsură avantajele cercetării conştiinţei şi ale meditaţiei, 
adăugându-le harul ascultării: acesta e deschiderea sufle- 
tului în faţa unui părinte duhovnicesc, vestita exagoreu- 
sis, temă mult prea vastă pe care nu putem decât s-o 
amintim aici. Principiul ei a fost fixat de către Sfântul 
Antonie: 

„De e cu putinţă, câţi pași face călugărul sau câte pică- 

turi bea în chilia sa, trebuie cu îndrăzneală să le 

vestească bătrânilor.. .”®. 

În fața acestei necesități se aplică nu iubirea de tăcere, ci 
„netăcerea” (asiopeton), adică, aşa cum explică Sfântul 
Varsanufie, faptul de a „nu trece nicicând sub tăcere 
greşelile proprii”. Anahoretismul a sucombat din cauza 
acestei legi (care nu e singura). Or această „mărturisire” 
nu poate fi înţeleasă fără lacrimi, căci dacă se face cu 
nepăsare, nu valorează mare lucru. 

„Doi fraţi locuind deosebi, mergeau unul către altul. 

Şi a zis unul dintr-inşii celuilalt: Voiesc să mă duc la 


** In epist. ad Philippenses, hom. 3, 4; PG 62, 204, 
® Alph, Antonie 38; PG 65, 88B [p. 14]. 
™ Ep 417, p. 165. 

avva Zenon şi să-i spun lui un gând. A zis şi celălalt: 
Și eu aceasta voiesc. Deci s-au dus amândoi împreună. 
Şi luându-i pe fiecare deosebi, şi-au spus gândurile 
lor. Şi unul, spunându-le, a căzut înaintea bătrânului, 
rugându-l cu multe lacrimi să se roage lui Dumnezeu 
pentru dânsul. Şi bătrânul i-a zis lui: Mergi, nu te slăbi 
pe tine şi nu grăi de rău pe cineva şi nu te lenevi de 
rugăciunea ta! Și ducându-se fratele, s-a vindecat. Iar 
celălalt, spunându-şi gândul său către bătrân, a adău- 
gat moale şi cu nebăgare de seamă: Roagă-te pentru 
mine! Dar n-a cerut cu tot dinadinsul. lar după o vre- 
me s-a întâmplat de s-au întâlnit unul cu altul. Şi a zis 
unul dintr-înşii: Când am mers către bătrânul, i-ai 
spus lui gândul care ziceai că voieşti să-l spui lui? lar 
acela i-a zis: Da, i-am spus! A întrebat acela: Oare te-ai 
folosit după ce i-ai spus? Răspuns-a fratele: Da, m-am 
folosit, că pentru rugăciunile bătrânului m-a vindecat 
Dumnezeu! Iar celălalt a zis: Eu măcar de i-am mărtu- 
risit gândurile mele, n-am simţit vreo ușurare. Zis-a 
lui cel ce s-a folosit: Şi cum te-ai rugat bătrânului? 
Răspuns-a acela: I-am zis lui: Roagă-te pentru mine, 
că am acest gând. Iar el a zis: Eu mărturisindu-mă lui, 
am udat picioarele lui cu lacrimile mele, rugându-l să 
se roage lui Dumnezeu pentru mine. Şi prin rugăciu- 
nea lui m-a vindecat Dumnezeu””!. 


Dacă dezvăluirea gândurilor în faţa unui om al lui 
Dumnezeu favorizează străpungerea, la ce oare trebuie 
să ne așteptăm de la răspunsul pe care-l va da? Fiindcă 
acest răspuns va fi răspunsul Duhului”. Chiar şi un 


7L PE I, cap. 21, p. 65 = Arrn II, p. 160. 
7? Cf. DOM ILDEFONS HERWEGEN, Väterspruch und Mönchsregel, 


Münster in Westfalen, 1937. 

savant protestant cum este K. Heussi a recunoscut 
caracterul pnevmatic atribuit apoftegmelor”?. E de altfel 
o învăţătură nu numai presupusă de întreaga literatură 
apoftegmatică, dar încă şi explicit afirmată mult timp 
după aceea, și pe care n-am putea-o nega astăzi fără să 
fim acuzaţi de scepticism. Nimic mai limpede în acest 
sens decât afirmaţiile Sfântului Varsanufie. De exemplu, 
unui „profesor în științele lumii” îi scrie: 


„Eşti profesor în ştiinţele lumii și ai ucenici. Dacă dic- 
tezi vreunuia din ei o scrisoare, nu va scrie ucenicul ce 
voieşti tu, sau lăsând acestea va scrie ce voiește el? Fără 
îndoială va scrie cele ce spui tu, nu cele ce voiește el. 
Aşa şi sfinţii: nu ei sunt cei ce grăiesc de la ei, ci 
Dumnezeu e cel ce grăieşte în ei, uneori mai umbrit, 
alteori mai limpede. Şi ca să te încredinţezi că așa este, 
Însuşi Domnul a spus ucenicilor Săi: «Nu voi sunteți 
cei ce grăiţi, ci Duhul Tatălui vostru care grăiește în 
voi» [Mt 10, 20). Deci grăiesc cum voieşte El, nu cum 
voiesc ei... Du-te, ia seama la tine și ne vom ruga lui 
Dumnezeu să-ţi dea o inimă tare şi o credinţă neclin- 
tită. Nu te sminti deci de sfinți, căci nu se înșală Duhul 
Sfânt al lui Dumnezeu care grăieşte. Cu ei se împli- 
neşte cuvântul: «Duhul Tău cel bun mă va călăuzi la 
pământul dreptăţii» [Ps 142, 2)”. 


Pentru a păstra această inspiraţie fără greşeală cu care 
răspunde obiecţiilor, Varsanufie știe să găsească argu- 
mente uimitor de subtile”. Atunci când cei doi bătrâni 
răspund în mod diferit la aceeași întrebare, aceasta se 


D K. HEUSSI, Der Ursprung des Mânchtums, p. 164 sq. 

Răspunsurile lui Varsanufie şi ale lui loan, ed. NICODIM, Ep 795, 
p. 460 sq [FR XI, 1990, p. 657-658). 

7 Cf. urinătoarele trei epistole. 

datorează faptului că între cele două întrebări ascultă- 
torul nu mai este acelaşi, cum s-a întâmplat cu regele 
Jezechia între cele două veşti date de Isaia, sau cu nini- 
vitenii între amenințarea lui Iona şi ridicarea acestei 
ameninţări”. Dacă un răspuns nu produce efectul scon- 
tat, vina aparţine stărilor sufletești necorespunzătoare ale 
ucenicului”. 

„Cine face ceva prin întrebarea Părinților, împlineşte 

Legea și prorocii. Căci a întreba e semnul smereniei”™. 


El va avea şi străpungerea inimii, fiindcă aceasta este 
poruncită de noul decalog al Fericirilor. 


„Zis-a un bătrân: Vieţile şi cuvintele bătrânilor lumi- 
nează sufletul umplându-l de lacrimi duhovniceşti”? 


Exemplele care demonstrează această eficacitate sunt 
foarte multe; am citat unele atunci când am încercat 
să precizăm noţiunea de katanyxis. Scrisorile Sfântului 
Varsanufie ne oferă şi ele exemple în acest sens: „Pri- 
mind una din scrisorile lui”, un bătrân s-a predat multe 
zile plânsului şi lacrimilor”*!, astfel încât, ca să-l mângâie, 
Marele Bătrân i-a scris din nou pentru a-l mângâia. Cea 
dintâi din aceste două scrisori primite n-avea însă nimic 
trist în conţinutul ei, dar cum să nu fi mișcat atunci 
când vezi că părintele tău duhovnicesc are darul cunoaş- 
terii inimilor (kardiognosia)"? Vom avea ocazia să ne 
mai referim la această învăţătură atunci când vom vorbi 


% Ep 360, p. 183 [p. 369-370]. 
” Ep 361, p. 184 [p. 370-372]. 
* Ep 701, p. 335 [p. 623]. 

” PE II, cap. 32, p. 104. 

* A 65-a, p. 86 sq [p. 104-106]. 
* Titlul Ep 66 [p. 106). 

“Titlul Ep 65 [p. 104). 


109 


despre obstacolele care se ridică în calea străpungerii 
inimii. 

Cultul divin merită în mod evident un loc de cinste în 
acest capitol închinat mijloacelor menite să trezească 
străpungerea inimii. „Lucru al lui Dumnezeu [opus Dei]” 
în această „lucrare a lui Dumnezeu [ergon tou Theou]”, 
cum numeşte Sfântul Antonie întreaga viaţă ascetică”, el 
concentrează în sine toate eficacităţile celorlalte exerciţii 
spirituale. 


„Căci lauda psalmilor e plânsul”, 


spunea patriarhul monahismului*; iar o altă variantă a 
acestui cuvânt generalizează această afirmaţie pentru 
întreaga Sfântă Scriptură”. Or slujbele celor de demult 
erau alcătuite numai din lecturi scripturistice, îndeosebi 
din lectura psalmilor. Melozii au apărut mult mai târziu, 
iar despre ei vom vorbi la locul cuvenit. Psalmodia în- 
seamnă a medita (s-a spus, meletan psalmous); înseamnă 
a ne ruga, a ne cerceta pe noi înşine, aşa cum a arătat 
un exemplu citat mai sus*; înseamnă, prin urmare, a ne 
pune în cele mai bune condiţii pentru dobândirea 
penthos-ului. Dacă Părinţii nu spuneau prea des acest 
lucru, e fiindcă pentru ei acest adevăr era de la sine înţe- 
les. Pentru a ne convinge de acest lucru, nu avem decât 
să confruntăm neîncetata căutare de către ei a străpun- 
gerii inimii și râvna lor în psalmodie. 

Cu fineţea sa obișnuită, Diadoh ne va spune ce fel de 
psalmodie stârneşte cel mai mult lacrimile. 


* Alph, Antonie 13; PG 65, 80A [p. 9). 

"4 VS liber VII. XXXVIII, 1. 

* Appendix ad Vitae Patrum. Aegyptiorum Patrum Sententiae 33; 
PL 74, 387C. 

*% Cf. supra, p. 61-62. 

„Când sufletul e plin de belşugul roadelor sale firești, 
își face cu glas mai mare și cântarea de psalmi şi vrea 
să se roage mai mult cu vocea. Dar când se află sub lu- 
crarea Duhului Sfânt, cântă şi se roagă întru toată des- 
tinderea și dulceaţa, numai cu inima. Stării de suflet 
celei dintâi îi urmează o bucurie amestecată cu închi- 
puiri, iar celei din urmă, lacrimi duhovniceşti și după 
aceea o mulțumire iubitoare de linişte. Căci pome- 
nirea, rămânând fierbinte din pricina glasului domol, 
face inima să izvorască anumite cugetări înlăcrimate 
şi blânde. Atunci se pot vedea cum se seamănă semin- 
ţele rugăciunii cu lacrimi în pământul inimii, în nă- 
dejdea bucuriei secerișului ce va urma. Totuşi, când 
suntem apăsaţi de multă tristeţe, trebuie să facem cân- 
tarea rugăciunii cu glas puţin mai mare, lovind sufletul 
cu sunete, în nădejdea bucuriei, până ce norul acela 
greu va fi împrăştiat de valurile melodiei”. 


Acestea sunt mijloacele obişnuite şi obligatorii pentru 
toată lumea: cercetarea conștiinței, gândul la sfârşit şi 
mărturisirea (exagoreusis). Cu greu am putea susţine că 
ele nu sunt de ajuns. Cu toate acestea, se întâmplă ca 
inima să refuze cu încăpățânare să dea ochilor dulcea 
ploaie a lacrimilor. Sfântul Vasile cel Mare spune hotă- 
rât că atunci vina se datorează nepăsării noastre anteri- 
oare; şi dacă așa spune marele învăţător al ascetismului, 
cine ar îndrăzni să-l contrazică? „Părinţii” nu doreau de 
altfel să emită vreo teorie care să-i fi lipsit de cele mai 
bune ocazii de a se învinui pe ei înşişi şi de a aduce prin 
aceasta în suflet penthos-ul. Câte unul însă, rămas ano- 
nim, îndrăzneşte uneori să aibă o opinie mai îngădui- 


* Cap. 73, ed. WEIS-LIEBERSDORE, p. 90 [FR I, 1946, p. 367]. 
Ni 


toare. Înzestrat peste măsură cu harisma lacrimilor, el 
pare foarte în măsură să răspundă la întrebarea: 


„De ce uneori lacrimile vin singure, alteori însă numai 
cu multă străduință? Bătrânul a răspuns: Lacrimile 
seamănă cu ploaia, iar omul este lucrătorul pămân- 
tului. Când vin lacrimile, cel care lucrează pământul 
inimii sale trebuie să-şi dea silință să nu piardă nimic 
din această ploaie, ci fiecare picătură a ei să ude gră- 
dina. Căci adesea, copiii mei, o singură zi de ploaie la 
începutul anului e de ajuns să scape tot grâul. Pentru 
aceasta să fim cu luare-aminte şi să ne rugăm stăruitor 
lui Dumnezeu, căci nu ştim dacă vom mai avea o zi cu 
ploaie de felul acesta”**, 


Acest text trebuia citat aici din respect, chiar dacă 
vocea lui pare a fi în discordanţă cu concertul Părinților. 
Vom face mai încolo câteva reflecții privitoare la această 
disonanţă. Până atunci, să abordăm o problemă mai 
practică: ce trebuie făcut în caz de uscăciune și ce măsuri 
trebuie luate pentru ca aceasta să nu dureze mult timp? 
În mare, se pare că se impune următorul răspuns: toate 
mijloacele sunt bune, chiar și cele mai neașteptate, chiar 
şi cele care aparent par suspecte. Ușurinţa pe care o 
încercăm uneori nu trebuie să ne inducă în eroare. Stră- 
pungerea, ca de altfel întreaga viaţă duhovnicească, cere 
kopos, osteneală. 


„Împungându-şi inima, călugărul varsă lacrimi”, 
am citit undeva mai sus”. 
„Lacrimile spală păcatele. Dar ele nu vin decât prin 
osteneală, printr-o mare sârguinţă și răbdare, prin 
*™ PE H, cap. 32, p. 102 = Arm I, p. 523, recenzia 2. 
® Supra, p. 82. 

cugetarea la înfricoșata judecată și la ruşinea veșnică, 
și prin lepădare de sine... Iar, a se lepăda cineva de 
sine şi a-şi lua crucea sa, înseamnă a-și tăia întru toate 
voia sa”. 
Primul recurs constă, aşadar, într-o tăgăduire de sine 
încă şi mai dezinteresată. 

În al doilea rând, trebuie creat un mediu prielnic. 
Acesta este alcătuit mai cu seamă din două elemente: 
sărăcia şi singurătatea. 

„Dacă vrei să dobândeşti plânsul [penthos], veghează 

cu sârguinţă ca toate hainele şi lucrurile tale să fie 

sărace ca ale fraţilor noştri care pe uliţe cerşesc de 
pomană”. 


În Cod. Berol. Phill. 1624, f. 212a”, acest cuvânt de învă- 
țătură e urmat de un altul din care nu ne-a mai rămas 
decât începutul: 


„Dacă ai o carte, să nu-i îimpodobeşti învelitoarea...” 
Şi seria continuă: 


„Mai zicea: În chilia ta, mâinile tale nu trebuie nici 
măcar să atingă vreun lucru-din argint sau aur, oricât 
de mic; nu numai că nu trebuie să-ţi dorești un ase- 
menea lucru, nici măcar să vrei să-l atingi, chiar dacă 
ar fi vreo cruciuliță de aur sau argint, sau altceva ase- 
mănător”», 


»Mai zicea: Să nu-ţi prinzi briceag la cingătoare, căci 
acesta îţi împiedică străpungerea inimii; toate lucru- 


* VARSANUFIE ŞI IOAN, Ep 255, p. 140. 

” PEII, cap. 32, p. 105. 

» Cf. W. BOUSSET, Apophthegmata, p. 117. 
* PE IV, cap. I, p. 8. 

rile tale, pătura, hainele, încălțămintea, cingătoarea 
să arate în așa fel încât, dacă ar veni hoţii să ți le ia, să 
nu afle nimic care să le fie pe plac între lucrurile din 
chilia ta”*. 
În manuscrisul de la Berlin urmează multe alte sfaturi 
de acest gen; ele ar putea alcătui un mic tratat despre 
străpungere. Pe scurt, ele se reduc la aceasta: dacă vrei să 
ai mângâierea plânsului (penthos) trebuie să renunţi la 
plăcerea de a fi proprietarul vreunui lucru. 

Trebuie apoi cultivată singurătatea — o altă renunțare: 
la distracţiile spre care îndeamnă akedia, şi am văzut că 
akedia alungă lacrimile. Este semnificativ faptul că cel 
mai de seamă model de străpungere, Sfântul Arsenie, 
fugea de oameni. 


„Fugi, taci, linișteşte-te”, 
i s-a spus de către un înger, după ce ascultase deja de 
primul îndemn, acela de a fugi de oameni”. 


„Pentru ce fugi de noi?, l-a întrebat avva Marcu. Zis-a 
lui bătrânul: Dumnezeu ştie că vă iubesc pe voi, dar 
nu pot fi și cu oamenii şi cu Dumnezeu... "*, 


„A venit odată fericitul Teofil arhiepiscopul cu un bo- 
ier oarecare la avva Arsenie şi l-a rugat pe acest bătrân 
ca să audă de la el vreun cuvânt. Iar bătrânul, tăcând 
puţinel, a răspuns către dânsul: dar dacă voi spune un 
cuvânt, îl veți păzi? Iar ei au făgăduit că-l vor păzi. Şi 
le-a zis lor bătrânul: Oriunde veţi auzi că este Arsenie, 
să nu vă apropiaţi”. 

” Ibid. 

* Alph, Arsenie | şi 2; PG 65, 88BC [p. 14]. 


% Alph, Arsenie 13; PG 65, 92A [p. 15]. 
” Alph, Arsenie 7; PG 65, 89BC [p. 15]. 


114 


Un alt bătrân afirmă că dacă generaţiile următoare nu 
mai au plânsul celor de demult, e pentru că nu au păzit 
iubirea de retragere şi sărăcie: 


„Un frate l-a întrebat pe un bătrân zicând: Cum se 
face, părinte, că generaţia noastră nu mai ţine nevo- 
inţa părinţilor? Şi a răspuns bătrânul: Pentru că nu-L 
iubeşte pe Dumnezeu, nu fuge de oameni [aluzie la 
cuvântul avvei Arsenie: Fugi, taci, linișteşte-te!] şi nu 
urăşte cele ale lumii. Căci celui ce fuge de oameni şi 
urăște cele ale lumii, străpungerea inimii şi nevoinţa îi 
vin de la sine. Căci aşa cum cel ce vrea să stingă focul 
care s-a aprins în holda sa, de nu va apuca să taie mai 
înainte partea cea din fața focului, nu poate să-l stin- 
gă, aşa și omul, de nu se va duce într-un loc în care 
cu osteneală să-și găsească pâinea, nu poate dobândi 
nevoinţa [şi străpungerea]...”**. 


Însă chiar și la pustnici există grade de singurătate. 
Înţelepciunea bătrânilor vrea ca noi să profităm din plin 
de ceasurile de izolare desăvârșită pentru a ne lucra 
„grădina străpungerii”. Aici trebuie să cităm neapărat o 
istorie puţin mai lungă, dar foarte frumoasă: 


„La un frate foarte silitor spre pocăință, a mai venit 
şi alt frate oarecare, ierusalimitean și s-a așezat lângă 
dânsul și trăiau impreună. Acest frate și-a făcut gră- 
dină de legume și de verdeţuri, iar într-o zi a vrut să 
meargă la un oraș care era aproape ca la douăsprezece 
stadii de locul în care petreceau ei. Venind acel frate 
la vecinul său, l-a rugat zicând: Rogu-te, frate, pă- 
zeşte-mi grădina până voi veni eu de la târg, ca să nu 
mi-o strice animalele. Răspunzând fratele, i-a zis: Bine, 


”* PEI, cap. 13, p. 41 = Arm II, p. 180. 

frate, fii nădăjduit că după cât voi putea nu mă voi 
lenevi. Şi aşa, a plecat fratele la târg. Iar el, a început a 
grăi în sine, zicând: Ticăloase suflete al meu, nevoieş- 
te-te acum pentru grădină până ai vreme bună! Apoi, 
sculându-se și stând la rugăciune de seara până dimi- 
neaţa, n-a încetat citind şi cu lacrimi rugându-se lui 
Dumnezeu. Așijderea și toată ziua aceea, că era sfântă 
Duminica mare. Dacă s-a făcut seară, a venit şi veci- 
nul lui de la târg și a aflat grădina toată stricată de fia- 
rele sălbatice. Şi a zis fratelui său: Frate, nu mi-ai păzit 
grădina precum te-am rugat şi mi-au stricat-o fiarele. 
Dumnezeu să te ierte, frate. Iar el, răspunzând, i-a zis: 
Dumnezeu ştie, că eu după putinţa mea m-am silit s-o 
păzesc, că doar ne va da Dumnezeu roadă acestei gră- 
dini mici. Zis-a fratele: Crede-mă, frate, că de tot au 
stricat-o. Răspuns-a lui fratele: Cred lui Dumnezeu și 
ştiu că iarăși o va înverzi. Zis-a lui fratele: Vino, frate, 
şi vezi. Fratele celălalt i-a răspuns: Mergi, frate, şi pă- 
zeşte-o frăţia ta acum, iar eu voi păzi la noapte. Şi s-a 
făcut secetă şi s-a uscat pământul și era în mare scârbă 
acel frate pentru grădina lui şi a zis fratelui său: Să știi, 
frate, că de nu ne va da Dumnezeu ploaie, ne va lipsi 
de la grădină. I-a răspuns celălalt: Amar nouă, frate, 
că de ne vor seca izvoarele grădinii, cu adevărat nu 
vom dobândi mântuirea. Aceasta o zicea el despre 
lacrimi”. 
Această influenţă a singurătăţii asupra plânsului ridică 
o problemă de conștiință. Atunci când vine străpunge- 
rea, nu e oare cazul să tragem din ea tot folosul cu putinţă 
dedicându-ne în exclusivitate rugăciunii într-o retragere 
absolută? Problema pare destul de complicată dacă jude- 


” PE IV, cap. 37, p. 125 = Arm ubi supra. 

căm după soluţiile divergente pe care le-a primit. Acelaşi 
pătrân anonim, pe care l-am citat mai sus cu o părere 
diferită de cea a Sfântului Vasile, a fost preocupat şi de 
problema de faţă: 


„Spune-ne nouă, avvo, cum pot să se păzească lacri- 
mile când vin la om? Bătrânul ne-a răspuns: Fiilor, 
când îi vin omului lacrimile și străpungerea, atunci, 
mai înainte de toate, se cade ca el să se păzească să nu 
vorbească cu nimeni și să nu iasă afară din chilia lui, 
păzindu-se de mâncare multă şi dormire. Tot așa, 
să-şi păzească inima de gânduri, să nu gândească în 
sine că face mare şi bun lucru pentru că plânge și 
lăcrimează. Ci mai mult atunci, cu toată osârdia să se 
roage lui Dumnezeu, citind Sfintele Scripturi”, 
Și iarăși, 

„Fiilor, am văzut un frate oarecare stând în chilia lui 
şi împletind coșurile şi când îi venea străpungere şi 
lacrimi, îndată lăsând lucrul, se scula la rugăciune, şi 
cun se scula și începea a se ruga, îndată fugeau stră- 
pungerea şi lacrimile de la dânsul. lar dacă şedea jos şi 
începea a lucra lucrul său şi lucrând își aduna gându- 
rile, îndată îi veneau lacrimile și iar se scula la rugă- 
ciune, şi iar îi trecea umilinţa. lar când lua vreo carte 
să citească, cum începea a citi îndată îi veneau lacri- 
mile și plângea. Atunci a cunoscut acel frate pricina 
acestei deosebiri!"! și a zis: Bine au zis Sfinţii Părinţi 
că plângerea e învăţător, căci îl învaţă pe om tot 
folosul”. 


'% PE TI, cap. 32, p. 103. 
'% Diaphoras în loc de diaphtoras? 
"2 Thid, 

Această soluţie e lipsită însă de claritate, cu atât mai 
mult cu cât puţin mai departe un alt bătrân sfătuiește 
părăsirea lucrului când vin lacrimile. De aceea, s-au adă- 
ugat unele explicaţii. Vai cititorului care-şi închipuie că 
rugăciunea nu este ocupaţia cea mai prielnică plânsului! 


„Cred că acest frate îşi pierdea lacrimile la rugăciune 
din două pricini: în primul rând pentru că, neavând 
încă o rugăciune curată şi ferită de împrăştierea min- 
ţii, îi veneau în minte felurite gânduri impiedicând-l 
să aibă străpungerea dinainte, din timpul lucrului şi a 
cititului, când îşi aduna mai bine cugetul [dar, atunci 
lucrul manual favorizează reculegerea mai mult decât 
rugăciunea?); altă pricină e pentru ca el să nu-şi în- 
chipuie că a dobândit plânsul prin strădania şi rugă- 
ciunea sa, ci să recunoască că i-au fost date din mila și 
harul lui Dumnezeu, și pentru aceasta să mulțumeas- 
că Binefăcătorului său și să se smerească mai mult. 
Noi însă, dacă ni se întâmplă vreodată ceva asemănă- 
tor, cu alte cuvinte dacă ne copleșește străpungerea 
inimii și căldura lacrimilor, să lăsăm totul deoparte, să 
ne așezăm la rugăciune și să ne silim să simţim focul 
inimii arzând în noi, căci poate altă dată nu vom mai 
avea același belșug de lacrimi.” 


Aceste explicaţii nu rămân în picioare nici din punct de 
vedere logic, nici din punct de vedere „patristic”. De ce 
să mai alergăm la rugăciune, pentru a avea străpungere, 
dacă o găsim mai bine la întâmplare, în timpul lucrului? 
Dar, lucrul cel mai grav este că autorul acestor rânduri a 
uitat că ne este interzis să ne socotim singuri mai buni 
decât alţii. Acest frate nu avea rugăciunea curată, noi 
însă o avem fără îndoială, așadar să nu facem ca el! Și 
apoi, avem oare mai puţină nevoie să învăţăm recunoş- 

tinţa faţă de Dumnezeu? Dacă această hotărâre ar fi 
aparținând cu adevărat unui părinte de demult, Sfântul 
Varsanufie ar fi cunoscut-o cu siguranță și n-ar mai fi 
îndrăznit să dea o alta. 

„Un frate a întrebat pe Marele Bătrân: Spune-mi, 

Părinte, dacă străpungerea pe care o am este adevărată 

şi dacă trebuie să viețuiesc de unul singur?...” 
Începutul răspunsului îl păstrăm pentru mai târziu. 

„Cât despre vieţuirea de unul singur, aceasta înseamnă 

putere. Când va veni timpul pentru ea, îţi voi trimite 

vorbă de la mine însumi. Lucrează, deocamdată, fiule, 
precum ţi-am spus. Şi cred că vei înainta în Hristos. 

Nu te teme”. 

În ciuda acestei divergențe asupra unui punct secun- 
dar, o idee este totuși comună oamenilor duhovnicești: 
utilitatea, necesitatea retragerii pentru dobândirea haru- 
lui, aşa cum se va spune mai târziu. De aici veșnicele 
elogii aduse șederii în chilie. Plânsul (penthos) ne va 
învăţa totul, la fel și chilia, fiindcă stăruind în ea, ne va 
aduce plânsul. Aidoma unui verset scripturistic, asce- 
ților din toate vremurile li se impune următorul cuvânt 
de învăţătură: 

„Stai în chilia ta, zicea [aceste cuvinte introduc de obi- 
„cei citatele scripturistice], și ea te va învăţa totul”!**. 
Isaac din Ninive citează același cuvânt, folosind și el 
„Zicea”'%, Expresia ca atare provine de la avva Moise!%. 
Dar sfatul îl întâlnim deja la Macarie cel Mare: 


w Ep 458, p. 227 [FR XI, 1990, p. 448]. 

"4 Méthode d'oraison hesychaste (Orientalia Christiana IX, nr. 36), 
Roma, 1927, p. 169. 

1% De perfectione religiosa, ed. P. BEDJAN, p. 130. 

1% Alph, Moise 6; PG 65, 284C [p. 142]. 

„A întrebat avva Isaia pe avva Macarie, zicând: 
Spune-mi un cuvânt. Şi i-a zis lui bătrânul: Fugi de 
oameni! Zis-a lui avva Isaia: Ce este a fugi de oameni? 
lar bătrânul i-a zis: A şedea în chilia ta şi a-ţi plânge 
păcatele tale”%. 

Avva Aio primește același sfat: 


„Fugi de oameni, şezi în chilia ta şi plânge-ţi păcatele, 
nu iubi vorba oamenilor şi așa te vei mântui”1%, 


Asemenea peştelui în apă, călugărul este în elementul 
său numai în chilie'*. Aici va putea dobândi plânsul 
(penthos) căruia i s-a dedicat prin intrarea sa în mona- 
hism. Pentru a nu exista nici cea mai mică îndoială asu- 
pra certitudinii acestui rezultat, apoftegmele Patericului 
povestesc această întâmplare puţin surprinzătoare, fiind- 
că încalcă uşor legea încrederii în Părinţi: 


„Unui frate ce şedea în pustia Tebaidei i-a venit cuget, 
zicând: Ce şezi fără roadă? Scoală-te, du-te la chinovie 
şi acolo vei face roade! Şi sculându-se, a venit la avva 
Pafnutie şi i-a vestit lui cugetul. Și i-a zis lui bătrânul: 
Du-te, şezi în chilia ta și fă o rugăciune dimineaţa, 
una seara și una noaptea; și când ţi-e foame, mănâncă 
şi când ţi-e sete bea, și când îţi e somn, dormi şi rămâi 
în pământ pustiu și nu te apleca la cuget. A venit încă 
şi la avva loan de i-a vestit graiurile avvei Pafnutie. Și 
a zis loan: Nu face nicidecum rugăciuni, ci numai şezi 
în chilia ta. Şi sculându-se a venit la avva Arsenie și i-a 
vesti lui toate. Atunci i-a zis lui bătrânul: Ţine precum 


W Alph, Macarie 27; PG 65, 273B [p. 136-137]. 

10 Thid. 41; col. 281B. 

1 Alph, Antonie 10, PG 65, 77BC |nr. 12, p. 9]; cf. Vita Antonii 85 
[PSB 16, 1988, p. 240]. 

părinţii ţi-au zis, că mai mult decât acestea nu am ce 
să-ţi zic. Şi încredinţându-se, s-a dus”™, 


Probabil că această întâmplare e un ecou al controverse- 
lor dintre monahismul anahoretic şi chinovial. Dar, fap- 
tul că ultima instanţă la care recurge fratele este Sfântul 
Arsenie, demonstrează în același timp că autorul textului 
de mai sus se gândea la darul lacrimilor. 

Mai este oare necesar să adăugăm că iniţiatorii vieţii 
de obşte nu se gândeau pentru nimic în lume, aşa cum a 
insinuat cineva", să ofere chinoviţilor lor „tovărășie şi 
distracţii”? Ei socoteau doar că „fuga de oameni” se poate 
realiza şi în comunitate, prin legea tăcerii. 

„Zis-a avva Pimen: De vei tăcea, vei avea odihnă în tot 

locul unde vei locui [adică împlinirea dorințelor tale 

duhovnicești]”2. 

„Zis-a avva Tithoe că înstrăinarea [xeniteia] este a-şi 

stăpâni omul gura sa”!. 

„Fugiţi de aceasta!”, 
spune un altul, punând degetul pe gură". În măsura în 
care o mănăstire oferă mai puţină singurătate decât co- 
loniile de anahoreţi — nu este însă decât o problemă de 
grad — axioma avvei Moise va trebui tradusă astfel: Păs- 
trează tăcerea și tăcerea te va învăţa totul, și întâi de toate 
acest început a toate care este străpungerea. Fără nici 
o altă traducere am putea lua drept deviză apoftegma 
avvei Pimen: 


no Alph, Pafnutie 5; PG 65, 380CD [p. 198-199]. 

"1 INOK TEOFAN, În revista sârbă Duhovna Straža 8 (1935), 4, 
p. 203-206. 

12 PE II, cap. 47, p. 144. 

"3 Alph, Titoe 2; PG 65, 428B [p. 229]. 

1K VS liber V. IV, 27; PL 73, 868C. 

„Întâia oară fugi, a doua oară fugi, a treia oară fă-te 
sabie”!!s; 


marii bătrâni de demult erau apotomoi, tăioşi ca nişte 
săbii față de vizitatorii inoportuni ale căror sporovăieli le 
puneau în primejdie plânsul. 

Dar toate aceste pregătiri nu-și făceau efectul dintr- 
odată, şi există momente în care nevoia de străpungere 
devine atât de urgentă încât nu mai poate fi așteptat 
rezultatul pe termen lung al acestor eforturi. Ce rămâne 
de făcut în acest caz? Sfântul loan Cassian n-are o părere 
foarte bună despre lacrimile forțate™. În acest punct 
latinul Cassian se desparte de cei mai mulți răsăriteni, 
îndeosebi de cel pe care l-a urmat îndeaproape în alte 
probleme, și anume de Evagrie Ponticul!"?. 


„Sileşte-te la începutul rugăciunii să verşi lacrimi şi 
la străpungerea inimii, ca rugăciunea ta să aducă 
roade”, 


Ne-ar plăcea să ştim cum anume se poate face aceasta. 
Ajunge oare, ca şi în cazul virtuţii în general, numai să 
vrei, cum spune savantul dascăl al lui Evagrie, Sfântul 
Grigorie din Nazianz!”? Să nu uităm teoria extrem de 
optimistă a Părinților greci despre puterea liberului ar- 


"5 Alph, Pimen 140; PG 65, 357A [p. 185). Cf. ibid., loan Colov 32; 
col. 213D-216A [p. 102]. 

116 Conlationes IX, 30; PL 49, 806-808 [PSB 57, 1990, p. 470]. 

"7 Există doi Evagrie, ucenicul Sfinţilor Vasile şi Macarie, şi filo- 
zoful. Într-o sinteză a învățăturii sale, nu-l vom putea neglija pe cel 
dintâi fără a ajunge la concluzii la fel de false ca şi atunci când, în 
cazul lui Origen, am lăsa deoparte predicatorul şi călăuzitorul de 
suflete. 

11% Paraeneticus, ed. FRANKENBERG, p. 560. 

1 Oratio 17, Paris, 1609, p. 267; Oratio 21, p. 392. 


122 


bitru'2, Se pare că Evagrie o înţelege efectiv astfel. Altfel 
n-ar recomanda fără îndoială câteva exerciţii în acest 
sens. Singurul de care-mi amintesc să-l fi citit la el e, ca 
pentru orice altă ispită, aşa-numita antirrhesis. Căci „a 
avea un suflet împietrit care nu vrea să verse lacrimi”?! e 
o ispită şi anume o ispită a akediei. Ea va fi combătută 
replicându-i cu un verset din Sfânta Scriptură: 


„Ostenit-am întru suspinul meu, spăla-voi în fiecare 
noapte patul meu, cu lacrimile mele aşternutul meu 
voi uda”!2, 


Nu este decât o încurajare spre mobilizarea voinţei şi 
aceasta 


„pentru că vărsarea lacrimilor este un mare leac îm- 
potriva vedeniilor de noapte care nasc akedia, iar, 
atunci când spunea versetul amintit, prorocul David 
aplica acest leac patimilor sale”. 


David mai spunea 


„Făcutu-mi-s-au lacrimile mele pâine ziua şi noap- 
tea”? 


iar această frază trebuie să se adreseze sufletului care-și 
închipuie că lacrimile nu ajută cu nimic în lupta împo- 
triva akediei'. Evagrie nu-l contrazice pe Sfântul Vasile, 
a cărui comunitate o părăseşte; e vina noastră dacă nu 
avem străpungere. Nu ne rămâne decât să recurgem la 


' Cf., pentru Origen, de ex., W. VÖLKER, Das Vollkommenheits- 
ideal des Origenes, p. 27; pentru Sfântul Atanasie sau Sfântul Antonie, 
Vita Antonii 20; PG 26, 872-873 [PSB 17, 1988, p. 205). 

"21 Antirrhetikos, Akedie 10; ed. FRANKENBERG, p. 523. 

12 Ps 6,7. 

1 Ps 41,4. 

14 Antirrhetikos, ibid. 19; p. 525. 

una din aceste rugăciuni „catanictice”, Evagrie însuşi lă- 
sându-ne în Pareneticul său un model atât de frumos'?. 
Deşi adversar al lui Evagrie, Sfântul Varsanufie afirmă 
ca şi el, prin alter ego-ul său, loan Prorocul, că trebuie să 
ne silim, atunci când răspunde la întrebarea următoare: 


„++. Fiindcă Marele Bătrân mi-a spus că plânsul meu 
de acum nu e adevărat, pentru că pleacă și vine, de 
unde îmi vine aceasta? Şi dacă trebuie să mă silesc sau 
să rabd până ce vine adevărata străpungere?...” 


„Faptul că plânsul de acum, care nu este unul adevă- 
rat, vine şi pleacă, se întâmplă din pricină că voia ta 
când slăbeşte, când se aprinde. Deci când aprinderea 
rămâne, străpungerea se va face mare şi statornică, iar 
ei îi urmează și plânsul adevărat. De aceea, dator eşti 
să te osteneșşti şi să te sileşti ca el să-ţi vină. Nu dispre- 
tui, frate, păzirea cuvintelor şi poruncilor Bătrânului 
şi te vei mântui”!2, 


„Trebuie să plângem”, 


ne-au spus Sfântul Pimen și mulți alţii. Dacă plânsul e o 
datorie, atunci logica și conștiința ne impun să o împli- 
nim, la nevoie chiar și prin constrângere. 

În Cuvintele Bătrânilor (Verba Seniorum), plânsul 
(penthos) se numeşte şi „durere”, iar la greci ponos 
(suferinţă, chin), ca în pasajul citat mai sus din Sfântul 
Vasile'?. Plângem atunci când suferim. Plecând de aici, 
celor nerăbdători să verse lacrimi le-a venit ideea de a-şi 
provoca singuri anumite suferinţe. Haina din fire de păr, 


' Ed. FRANKENBERG, p. 556; vezi traducerea noastră franceză în 
Le Traité de l’Oraison d'Evagre le Pontiquc, Toulouse, 1934, p. 16 sq. 

12 Ep 459, p. 227 sq [FR XI, 1990, p. 448-449]. 

'2 Supra, p. 83. 

spune Sfântul Vasile, are drept scop chinuirea (kakou- 
chia) şi umilirea sufletului!. Fără îndoială, același lucru 
trebuie spus şi despre post şi despre celelalte feluri de 
rele pătimiri (kakouchiai). Toate aceste practici predis- 
pun la străpungerea inimii, dar nu-şi fac imediat efectul. 
Nu există oare procedee mai directe? 


„Un frate l-a întrebat pe un bătrân oarecare, zicând: 
Spune-mi mie, părinte, ce voi face, că doreşte sufletul 
meu lacrimi şi nu am. Bătrânul i-a răspuns: Să-ţi 
spun, fiule, despre un tânăr. Era un tânăr care, dorind 
viaţa de călugăr, s-a dus la muntele Nitriei şi acolo s-a 
făcut călugăr. Şi era chilia lui aproape de chilia unui 
frate pe care îl auzea în toate zilele plângându-şi cu 
mare tânguire și lacrimi păcatele sale, iar inima lui era 
împietrită şi nu-i veneau străpungere şi lacrimi ca să 
poată plânge. Deci se mustra pe sine zicând: Nu vrei, 
ticăloase, să plângi şi să verşi lacrimi pentru păcatele 
tale acum până ai vreme, şi ești fără de simţire și 
nebăgător de seamă! Să ştii că, dacă nu vrei să plângi, 
eu te voi face şi te voi învăţa să plângi. Şi avea o funie 
tare împletită! şi, luând acea funie, se dezbrăca de 
haine și se bătea cu funia peste spatele gol, până când 
i se rănea foarte trupul lui și nu mai putea suferi şi 
atunci începea să plângă.” 


Această practică este atât de neobișnuită încât are nevoie 
de încuviințarea cerului. 


„lar acel frate care era aproape de dânsul cu chilia, 
luând seama ce face şi văzându-l de multe ori făcând 


"4 Regulae breviores 90; PG 31, 1445A [PSB 18, 1989, p. 356]. 
' Textul are aici chrysinos = nummus aureus; ceea ce aici n-are 
sens. 

așa, bătându-se şi însuşi muncindu-se, se minuna 
foarte. Şi a început a se ruga lui Dumnezeu ca să-i arate 
dacă este plăcut lui Dumnezeu lucrul acelui frate, care 
se bate el însuși și se muncește aşa. Și i-a arătat lui 
Dumnezeu. Într-o noapte în vis, l-a văzut fiind în ceata 
mucenicilor, purtând cunună mucenicească pe cap şi-l 
arăta lui cineva cu degetul, zicând: Vezi, iată muceni- 
cul cel bun, care rabdă pentru Hristos! Acesta împre- 
ună cu mucenicii fiind primit s-a încununat. Aşa şi tu, 
fiule, sileşte-te pentru Hristos să pătimeşti şi să rabzi 
toate scârbele ce ţi se vor întâmpla şi aşa nu numai 
umilința şi lacrimile pe care le doreşti ţi le va da Dum- 
nezeu, ci și cu cunună mucenicească te va încununa”!*. 
Raritatea unei practici de acest gen (nu există nici una 
asemănătoare în seria alfabetică a Patericului) impunea 
autorului anumite precauţii; toate personajele sunt ano- 
nime: fratele care întreabă, bătrânul care răspunde, eroul, 
martorul şi, mai ales, intermediarii, căci povestirea este 
din auzite. 
Cu toate acestea, acest flagelant şi-a găsit imitatori, 
dar se pare că-i va aştepta multă vreme. Primul de care 
ştiu este Sfântul Chiril din Filea în secolul XI": 


„Rugându-se lui Dumnezeu, făcea multe mătănii, după 
care își lovea coapsele și umerii fie cu o funie, fie cu 
un lemn, uneori chiar cu un nerprun, care este o plantă 
spinoasă...” 
Oprim aici descrierea noastră, dar în text jupuirea pielii 
continuă şi curând, odată cu valurile de sânge, apar şi 
valuri de lacrimi'*. În secolul XII, călugărul bizantin 


1% PE UI, cap. 32, p. 101. 
"31 Neon Eklogion, Constantinopol, 1868, p. 216. 
12 Ibid., p. 217. 

Teodor povesteşte în lucrarea sa Viața lui Leontie, patri- 
arhul Ierusalimului, că acesta, mergând la mănăstirea 
Sfântului Ioan Evanghelistul din Patmos, n-a fost primit 
în comunitate fiindcă n-avea încă barbă pe faţa lui: 


„Tânărul a rămas, aşadar, în chilia sa, respectând întru 
totul pravila călugărească; rugăciunea sa era neîncetată, 
ca şi cititul cărţilor sfinte, cântarea şi râvna în împlini- 
rea virtuţilor; lacrimile îi curgeau din ochi ca din nişte 
izvoare. Dar, atunci când ceilalţi frați dormeau sau 
când nu putea plânge cu uşurinţă, avea pregătită o cu- 
rea cu care-şi biciuia trupul gol şi de durere plângea, 
chiar fără să vrea. De această curea erau prinse nume- 
roase cuie şi, când se bătea cu ele, i se sfâșia carnea şi 
țâşnea sângele. Astfel se supunea singur la grele sufe- 
rinţe care-l făceau să verse lacrimi amare și fierbinţi... 
Ceilalţi îl vedeau uscat şi slăbit din cauza biciuirilor şi 
a plânsului, dar nimeni nu ştia de ce”. 


Noi ştim pentru că ne-a spus autorul; este vorba de 
căutarea străpungerii inimii şi a lacrimilor prin orice 
mijloace. 

Dar oare acestor „atleţi” foarte rari (i-am citat pe toţi 
cei pe care-i cunosc) nu le lipsea discernământul? Bătrâ- 
nii de demult ar fi încuviințat oare această asceză nerăb- 
dătoare? Îmi închipui că s-ar fi opus, asemenea Sfântului 
Teodor Studitul care ştia pe dinafară Gherontikon-ul: 
„Unde s-a pomenit vreun sfânt care să facă astfel de lu- 
cruri?”!, Şi apoi, aceste lacrimi smulse de durerile fizice 
au oare ceva comun cu străpungerea? Vom vedea. Bă- 
trânul din istorisirea de mai sus spune în acelaşi loci: 


' Neon Eklogion, p. 255 sq. 
14 Catehezele mari, ed. PARADOPOULOS- KERAMEUS, p. 118 şi 892. 
1 PE II, cap. 32, p. 101. 

„Cunosc un frate râvnitor spre nevoință care atunci 
când avea inima împietrită se bătea singur și, datorită 
marii suferințe, începea să plângă. De îndată ce do- 
bândea lacrimile, se grăbea să se gândească la locul 
unde va fi chinuit şi la toate păcatele sale.” 


În acest fel, el își atinge cu dibăcie scopul propus. Dacă 
această practică este îndreptăţită, cum poate fi atunci 
interzisă altora, care ar putea şi ci să reuşească în ea? 
Amintirea părinţilor absenţi sau decedați duce în chip 
firesc la doliu și întristare în suflet. Mult prea firesc, ar fi 
spus bătrânii de demult!*. Acest doliu n-are nici o legă- 
tură cu plânsul ascetic, fiind mai degrabă ostil prin triste- 
tea și akedia pe care le inspiră sau însoțește”. Originalul 
nostru bătrân, urmărind îndeaproape numai stârnirea 
lacrimilor, a uitat aceste consideraţii. 


„Oare călugărul trebuie să se gândească vreodată la 
părinţii lui, chiar dacă nu mai sunt?” 


Însăși formularea acestei întrebări pare să pregătească un 
răspuns negativ: 
„Bătrânul a răspuns: Dacă amintirea lor îţi aduce stră- 
pungere în suflet, te poţi gândi la ei; iar atunci când 
lacrimile vor veni, nu va trebui decât să le îndrepţi 
spre lucrul pe care-l vrei, fie spre păcate, fie spre orice 
alt gând bun”*. 


Această stratagemă arată cel puţin cât de mult îşi doreau 
răsăritenii plânsul (penthos). 


15 Cf. supra, p. 13-14. 

1 Cf. Antirrhetikos-ul lui EvAGRIE, capitolele despre tristeţe și 
akedie, ed. FRANKENBERG, p. 521 sq. 

1 PE ubi supra. 

VII 
Obstacolele 


După capitolul în care am înfățișat mijloacele prin care 
pot fi stârnite lacrimile, urmează în chip firesc cel în care 
ne vom ocupa cu obstacolele ce se ridică în calea aces- 
tora. Primul dintre ele este evident neglijarea exerciţiilor 
indicate: cercetarea conştiinţei, gândul la sfârşit, des- 
chiderea sufletului în faţa unui părinte duhovnicesc; la 
acesta se adaugă alipirea de bunurile acestei lumi și îm- 
prăștierea. Trebuie însă să mergem şi mai adânc până la 
dispoziţiile lăuntrice pe care părinţii duhovnicești le pri- 
vesc cel mai adesea în chip negativ. Nu e nici o mirare 
din moment ce cuvântul care rezumă scopul oricărei 
asceze este el însuşi un termen negativ, nepătimirea. Fe- 
ricitul Ieronim nu s-ar fi opus niciodată acestui concept 
dacă şi-ar fi dat seama de adevărata sa ţinută. În ciuda 
etimologiei care le-ar putea face sinonime, impasibilita- 
tea şi insensibilitatea sunt diametral opuse. Îngăduiţi-mi 
să transcriu aici câteva rânduri pe care le-am scris odi- 
nioară pe marginea acestui subiect. 

„Termenii anaisthetos, anaisthetein, anaisthesia au de 

obicei un sens defavorabil: ele inseamnă buimăcire, 

moleşeală faţă de lucrurile vieţii duhovniceşti. Prin 
urmare, este vorba de un viciu, o toropeală deplină. 

În acest fel o înţelegea deja, pe vremea sa, Origen’, 
Sfântul loan Scărarul? o descrie pe larg într-un capitol 
intitulat «Nesimţirea este moartea sufletului înaintea 
morţii trupului». Nici Evagrie nu spune altceva: «Cel 
care în contemplarea lui însuşi a dobândit lumea du- 
hovnicească, încetează orice dorinţă stricăcioasă şi ro- 
şeşte de lucrurile pe care le făcea mai înainte, dreapta sa 
socotință mustrându-l pentru nesimţirea sa dinainte». 
Capitolul 2 din tratatul Despre gândurile răutății de- 
scrie groaza de această stare și încă nu îndrăzneşte să 
spună totul. «Când se înmulţesc patimile, demonii asu- 
presc sufletul, ei îl fac pe om nesimţitor, stingând în el 
puterile simțurilor duhovniceşti ca să nu mai simtă 
nici una din lucrurile virtuoase, care sunt de fapt viața 
lui; căci dacă le-ar simţi, s-ar crede ca ieşit dintr-o 
prăpastie adâncă...»5. «Atât virtuțile, cât şi patimile 
orbesc mintea: unele pentru ca mintea să vadă numai 
patimile, altele ca ea să vadă numai virtuţile...»€. Și 
pentru a rezuma totul într-o singură definiţie: «Sensibi- 
litatea duhovnicească e nepătimirea firii înţelegătoare 
primită în dar de la Dumnezeu». Cu alte cuvinte, 
simţul duhovnicesc se trezeşte pe măsură ce simţurile 
inferioare se mortifică”?. 


Cele spuse mai sus ne scutesc de a mai insista asupra 
fiecăruia din cele „opt gânduri ale răutăţii”, pentru a 


1 Peri archon 1, 1, 9; ed. KOETSCHAU, p. 104 [PSB 8, 1982, p. 54). 

2 Treapta 17; PG 88, 932 [FR IX, 1980, p. 254). 

» Cf. FILON, Vita Mosis 1, 49; ed. COHN, IV, p. 154, 

* Capita gnostica V, 41; ed. FRANKENBERG, p. 335. 

* Capita gnostica IV, 85; p. 313. 

é Praktikos II, 62. 

? Capita gnostica |, 37; p. 80. 

* Le Traité de l'Oraison d'Evagre le Pontique, Toulouse 1934, p. 99- 

examina incompatibilitatea lor cu plânsul. Despre întris- 
tare și akedie, cele mai direct opuse plânsului, am vorbit 
suficient mai sus’. Să remarcăm doar în treacăt că cea 
mai seacă dintre patimi, akedia, poate totuşi, la fel ca 
toate celelalte, să stârnească lacrimi, dar acestea sunt 
„lacrimile pătimaşe ale unui suflet copilăresc”™. La fel şi 
lăcomia pântecelui, căci „pâinea uscată îi face să plângă” 
atât pe cei mici, cât şi pe cei mari!!. Mai devreme sau mai 
târziu, fiecare patimă va aduce şi doliul sau întristarea 
după obiectul ei şi, prin aceasta, orice ar spune bătrânul 
nostru de mai sus, ea împiedică adevărata străpungere. 
Un alt bătrân spunea: 


„Văzându-și într-o zi ucenicul îngreunat de mâncare 
(cu o seară înainte avuseseră oaspeţi), luându-l deo- 
parte i-a zis: Nu ştii oare că plânsul e ca lumina plă- 
pândă a unei candele? Dacă n-o ocroteşti cu grijă, 
se stinge într-o clipită și flacăra ei piere. Prea multă 
mâncare îl stinge, somnul îndelungat îl împiedică, iar 
clevetirea îl pierde cu totul; aşijderea şi multa vorbărie 
şi, scurt spus, orice trândăvie a trupului îl alungă şi-l 
face să piară”?, 


Despre „desfrânare” (porneia) e inutil să mai vorbim, 
luarea în stăpânire totală de către ea a simţurilor distru- 
gând în întregime sensibilitatea pentru orice simţire 
mântuitoare. Iubirea de arginţi înăbuşă sărăcia pe care 
o ştim indispensabilă plânsului care, în schimb, pare să 
aibă o legătură mai puţin directă cu irascibilitatea. Nu 
trebuie însă decât să ne amintim natura ei: dispoziția de 


” Cf. supra, p. 15-17. 

10 EVAGRIE, Antirrhetikos, Akedie 38; ed. FRANKENBERG, p. 527. 
" Ibid. lăcomia pântecelui 24; p. 477. 

'2 PE JI, cap. 32, p. 104. 

a se plânge de semeni, de a-l osândi pe aproapele în loc 
de noi înșine, ca să ne dăm seama că ea taie plânsul încă 
de la rădăcina lui, care e osândirea de sine. Mai rămân 
slava deşartă și mândria, asupra cărora va trebui să insis- 
tăm puţin. 

Fără nici o îndoială, ne-am putea mulțumi cu ceea ce 
am spus despre necesitatea smereniei. Dar această virtute 
foarte precisă are un nume suficient de amăgitor pentru 
a se preta la desemnarea unor realităţi diverse. Privită 
din afară, este vreo faptă omenească pe care să nu o 
putem socoti un rod al mândriei? Căci 


„este foarte greu pentru minte să scape de slava deșartă, 
dat fiind că până şi ceea ce face pentru îndepărtarea 
ei (adică smerenia, căința, amintirea păcatelor) se face 
pricina unei noi mândrii”». 


„Sunt uimit de viclenia diavolilor, văzând cum se folo- 
sesc de orice lucru; ca să ne facă să cădem în păcatul 
slavei deşarte se folosesc atât de sacul pocăinţei, cât şi 
de hainele împărăteşti; atât de tăcere, cât şi de vorbă- 
rie; atât de săturare, cât şi de foame; atât de retragere, 
cât și de petrecerea cu oamenii. Pe bună dreptate a 
numit un frate slava deșartă scai care înțeapă din toate 
părţile. Să ne aducem aminte că Hristos a fost încu- 
nunat cu spini şi nu cu scaicți, pentru a arăta alegoric 
cât de greu pot fi îndepărtaţi”!“. 


Suntem traşi pe sfoară atunci când facem din gândul 
slavei deşarte sau al smeritei-cugetări subiectul unui 
examen anume. Dacă spun: sunt mândru, şi recunosc 
acest lucru, sunt de fapt smerit. Şi invers. Smerenia nu se 


 EVAGRIE, Praktikos 1, 20. 
" EVAGRIE, Ep 51; ed. FRANKENBERG, p. 598. 

realizează decât uitându-se pe sine, pentru a gândi la ce 
anume este esenţa ei. A ne socoti păcătoşi şi a-i socoti pe 
toți mai buni decât noi înşine („câinele e mai bun decât 
mine, căci şi dragoste are, şi la judecată nu vine”, zis-a 
avva Xantie!'5) constituie fără îndoială un semn de sme- 
renie şi prin urmare un sprijin pentru străpungere, dar 
n-ar putea defini o virtute pe care nimeni altcineva nu 
a avut-o atât de mult cât a avut-o Maica Domnului. 
Vechii noştri asceţi nu s-au înşelat în această privință. 
Mândria constă în a uita că Dumnezeu este Dumnezeu, 
iar smerenia în a nu uita că suntem făptură a lui Dum- 
nezeu. Capitolul despre mândrie din Antirrheticul lui 
Evagrie implică limpede această idee. Deșertăciunea, 
diminutiv al mândriei, constă în a ne purta faţă de oa- 
meni ca un mic dumnezeu care are dreptul la stima lor 
deosebită, care e predestinat să le poruncească și pe care 
nimeni nu-l poate subestima fără a comite o neghiobie 
sau o nedreptate. Esența mândriei e într-un cuvânt, pen- 
tru a folosi limbajul lui Evagrie şi al Sfântului Maxim, 
philautia sau iubirea de sine sau voia proprie ridicată 
împotriva voii lui Dumnezeu. Așa ne învaţă Sfântul 
Varsanufie, Sfântul Teodor Studitul şi mulţi alții. For- 
mula „tăierii voii proprii” rezumă pentru ei întreg secretul 
desăvârşirii, căci aceasta înseamnă a tăia rădăcina tutu- 
ror patimilor!“ şi a face să înflorească toate virtuțile”. 
Deşertăciunii trebuie să i se opună aşa-numitul apse- 
phiston, termen intraductibil care adună în el comori de 
analiză şi de experienţă: el exprimă faptul de a nu-ţi 
acorda, dar nici de-a cere de la alţii pretexte pentru o 
'5 Alph, Xanthie 3; PG 65, 313C [p. 160]. 

16 VARSANUFIE ŞI IOAN, Ep 459, p. 228 [FR XI, 1990, p. 449]. 

" 10, Ep 155, p. 78. 

întâietate sau o distincţie oarecare, de a consimți la fap- 
tul că nu suntem absolut nimic și, mai mult, de-a ţine cu 
tărie acest simțământ (kratein) şi a-l avea în noi (kate- 
chein). Dacă nu avem străpungere permanentă e din 
pricina încăpăţânării noastre, poate pe jumătate incon- 
ştientă împotriva voii lui Dumnezeu și din pricina ari- 
vismului nostru de candidați la slava deșartă. 

Cu francheţea sa obișnuită, Sfântul Varsanufie ne va 
convinge de acest lucru: 


„Având multe păcate, vreau să mă pocăiesc. Dar, din 
pricina slăbiciunii trupului, nu-mi pot însuși nevoinţa 
Părinților. Te rog să-mi spui cum pot pune înce- 
put?...” 


Răspunsul lui Varsanufie: 


+++ Deci de voieşti să pui început, pocăiește-te. Află 
ce a făcut desfrânata care a spălat cu lacrimi picioarele 
Stăpânului. Plânsul spală pe om de păcatele lui. Dar el 
nu-i vine decât cu osteneală, prin multa ocupare cu 
Dumnezeu, prin răbdare şi prin gândirea la înfricoșă- 
toarea judecată şi la rușinea veșnică şi prin lepădare 
de sine. Căci Însuși Domnul a spus: «Cel ce voieşte să 
vină după Mine să se lepede de sine şi să-și ia crucea şi 
să-Mi urmeze Mie.» Iar a se lepăda cineva de sine şi 
a-și lua crucea înseamnă a-și tăia în toate voia sa și a ne 
ţine de nesocotirea [apsephiston] din partea altora...”**. 


În definitiv, totul se reduce la sacrificiul voii noastre. 
Dar trebuie să fim convinşi că este ultimul mare sacri- 
ficiu pe care trebuie să-l facem. Putem să-l facem sau 
putem și să-l evităm: 


w Ep 255, p. 140 [FR XI, 1990, p. 294-295]. 

„lartă-mă avva, pentru Domnul. Îmi aduc aminte că 
Părinţii spun să intrăm în chilie şi să ne amintim de 
păcatele noastre'*. Dar când mi le amintesc, nu sufăr 
durere pentru ele. Adesea doresc străpungerea, dar nu 
vine. Spune-mi ce o împiedică să vină? — Răspuns: 
Frate, glumeşti când spui că voieşti, căci nu voieşti cu 
adevărat. Fiindcă a intra în chilie, înseamnă a intra în 
suflet și a-l cerceta şi a strânge gândul nostru de la 
orice om. Atunci avem durere şi străpungere. Deci 
ceea ce o împiedică să vină este voia noastră. De nu-și 
taie omul voia sa, inima lui nu se înmoaie. lar ceea ce 
opreşte pe om să-şi taie voia sa este necredinţa. lar 
necredinţa se naşte din dorinţa noastră de slavă ome- 
nească. Domnul a zis: «Cum puteţi crede când primiţi 
slava de la oameni şi nu căutaţi slava care vine numai 
de la Dumnezeu?» Adesea vreau să împiedic apa să-ți 
coboare pe gură în pântece, dar tu o sorbi prin nări. 
E cumplita îndreptăţire [dikaioma] care-l coboară pe 
om la iad. De aceea îşi bat joc de tine demonii şi ţi le 
fac grele cele uşoare. Deci, tu care întrebi, sau lasă-ţi 
voia ta şi îndreptăţirea ta, sau te voi lăsa eu. Căci, dacă 
nu te osteneşti să-ţi tai voia ta, chiar dacă inima ta nu 
vrea, ce folos vei avea din întrebările tale? Ţi-am spus: 
dă cei o sută de dinari ai tăi şi-ţi voi da cei o mie de 
talanţi ai mei; dar acum, când ţi s-au iertat păcatele 
cele vechi, tu te sileşti să cazi în ceva şi mai rău prin 
ușa din dos a îndreptăţirii de sine. Încetează frate. 
Căci nu e bună calea aceasta. Căci a spus amma Sara: 
«Dacă vreau să plac tuturor oamenilor, va trebui să 
mă pocăiesc la ușile lor»%, lar Apostolul zice: «Dacă aş 


” Alph, Pimen 162; PG 65, 361BC |p. 187]. 
% Cf. Alph, Sara 5; PG 65, 420D [p. 224]; Varsanufie citează din 
memorie. 

plăcea oamenilor, n-aş fi robul lui Hristos.» Dacă vrei 
să plângi cu adevărat păcatele tale, ia aminte la tine 
însuţi şi fii mort faţă de orice om. Căci cu mare oste- 
neală, frate, se mântuiește omul. Taie acestea trei: voia, 
îndreptăţirea, dorinţa de a plăcea oamenilor. Şi atunci, 
străpungerea va veni cu adevărat la tine, iar Dumne- 
zeu te va feri de orice rău. Te rog fierbinte: ia aminte la 
tine, bucură-te când ești lovit, ocărât, dojenit, certat; 
depărtează de la tine viclenia șarpelui, nu înţelepciu- 
nea lui. Agoniseşte-ţi nevinovăția porumbelului unită 
cu înţelepciunea, și Domnul îţi va ajuta ţie. Iată calea 
mântuirii. De-ţi place, păzeşte-o, și Dumnezeu îţi va 
întinde mâna. lar de nu voieşti, tu vei vedea. Căci fie- 
care are libertatea să facă ce vrea. Dacă o dai pe aceasta 
altuia, eşti fără de grijă, căci altul va purta grijă de tine. 

Alege ce voieşti”?!. 

Această scrisoare aspră merita o traducere? asprimea 
Marelui Bătrân faţă de un om care spunea că dorea stră- 
pungerea arată minunat cât de mult socotea el că marea 
piedică în calea străpungerii e voia proprie, esenţa deşer- 
tăciunii și a mândriei. 

Unele manifestări ale deşertăciunii cer o menţiune spe- 
cială din moment ce Părinţii au vorbit adesea despre ele, 
socotindu-le cele mai frecvente și nocive. Prima este aşa- 
numita parrhesia; etimologic, aceasta înseamnă dreptul 
sau obişnuinţa de a spune totul. De aici, evoluţia seman- 
tică a extras două sensuri: unul pozitiv, încrederea şi în- 
drăzneala în fața lui Dumnezeu, bazate pe o conştiinţă 


= Ep 236, p. 127 sq [FR XI, 1990, p. 269-272]. 

2 Ca toate celelalte; cine va putea da o ediţie mai bună decât 
aceasta, de negăsit, a lui Nicodim? În aşteptarea acesteia a furniza v 
traducere a acestui text, cu necesitate imperlectă, e deja un mare 
serviciu făcut spiritualităţii. 

îndrăzneala; căci ea este maică și născătoare a tuturor 
patimilor. Şi lucrătorul trebuie să se păzească de în- 
drăzneală, măcar singur de va fi în chilie. Căci ştiu eu 
că un frate locuind multă vreme în chilie şi având un 
pătuţ, a zis că s-a mutat din chilie, necunoscând pătu- 
țul acesta. Unul ca acesta este lucrător şi luptător”*. 


Valul de căldură al îndrăznelii va seca mai cu seamă 
lacrimile. Acest lucru cineva ni-l va spune referindu-se 
la apoftegma lui Agathon: 


„Începutul nenorocirii pentru sufletul călugărului este 
râsul şi îndrăzneala. Să ştii, monahule, că atunci când 
te vezi în ele ai ajuns în prăpastia tuturor relelor. Nu 
înceta să te rogi lui Dumnezeu ca să te scoată din ea. 
Râsul şi îndrăzneala îi aruncă în patimile cele mai 
ruşinoase nu numai pe monahii tineri, dar şi pe cei 
bătrâni. Râsul și îndrăzneala îl trag în jos pe monah. 
Unul dintre sfinți a spus despre îndrăzneală că se 
aseamănă unui vânt fierbinte care nimiceşte toate 
roadele monahului, iar despre râs ascultă acum ce 
spuneau: Râsul alungă fericirea plânsului şi surpă ceea 
ce s-a zidit până atunci. Râsul mâhneşte pe Duhul 
Sfânt, nu aduce nici un folos sufletului şi strică trupul. 
Râsul pune pe fugă virtuțile, nu-şi aduce aminte de 
moarte şi nici nu se gândeşte la chinurile viitoare. Ia, 
Doamne, de la mine râsul şi dă-mi plânsul şi lacrimile 
pe care le ceri de la mine, Dumnezeule...””. 


Ce legătură există între această patimă a parrhesiei şi 
râsul care ni se pare foarte nevinovat? Acesta este sem- 


* Alph, Agathon 1; PG 65, 108D-109B [p. 24]. 
3 EFREM, Roma, |, p. 254; citatul din Agathon dovedeşte singur 
că acest Sermo de non ridendo nu este al Sfântului Efrem. 

curată? şi altul negativ, excesiva libertate în cuvântul sau 
în purtarea cu oamenii, dezinvoltura persoanei conști- 
ente de propria ei valoare”. Prima e una din cele mai de 
" preţ harisme”, cealaltă e un nărav mai rău decât toate”. 
Despre aceasta din urmă, Sfântul Dorotei afirmă chiar 
că le naşte pe celelalte. Şi nu este deloc o exagerare ora- 
torică: Diadoh al Foticeei”, loan Gură de Aur”, Istoria 
Lausiacă” spun acelaşi lucru atunci când atribuie această 
maternitate ticăloasă aşa-numitei oiesis sau „părerii de 
sine”, fiindcă aceasta nu se deosebeşte de parrhesia decât 
cum se deosebesc motivul lăuntric şi simptomul exterior 
al unei aceleiaşi boli psihice, mândria şi deşertăciunea. 
„Zis-a avva Petru, acela al lui avva Lot, că era odată la 
chilia lui avva Agathon şi a venit către acesta un frate, 
zicând: Ca în ziua cea dintâi, când intri la dânşii, aşa 
să păzeșşti străinătatea ta în toate zilele vieții tale, ca să 
nu ai îndrăzneală cu dânșii. Zis-a avva Macarie lui: Şi 
ce face îndrăzneala? Zis-a lui bătrânul: Asemenea este 
îndrăzneala cu arșița cea mare, care când se face, toți 
fug de la faţa ei, rodul pomilor îl strică. Zis-a avva 
Macarie lui: Așa de cumplită este îndrăzneala? Şi a zis 
avva Agathon: Nu este altă patimă mai cumplită decât 


5 ORIGEN, Comm. in Mattheum, sermo 67, ed. KLOSTERMANN, 
Pp. 15, r. 27 sq. 

Nu mai ştiu care autor neogrec pretinde că parizienii şi-ar fi 
primit numele de la „parrhisia”. Nu spunea însă de care „parrhisia” 
este vorba. 

Ep 458 [FR XI, 1990, p. 445]; cf. şi Vita S. Euthymii, ed. 
COTELIER, Ecclesiae Graecae Monumenta, II, p. 256 sq. 

% Cf. DOROTEI, Doctrina TV, 5, 6; PG 88, 1665 [FR IX, 1980, 
P. 518-519). 

2 Cap. 81 [FR I, 1946, p. 372]. 

2 PG 56, 124. 

2 PG 34, 1090. 

nul celei dintâi. Nu râdem atunci când ne temem de 
păcatele săvârşite şi de dreptatea dumnezeiască. 


„Frate, dacă râzi, vei depărta de la tine frica de Dum- 

nezeu”, 
spune un bătrân unui tânăr ucenic”, iar Sfântul Teodor 
Studitul va repeta întocmai această apoftegmă”. Plânsul 
şi râsul se exclud în mod evident, iar dacă psihologia e 
de ajuns să ne convingă de incompatibilitatea lor, ne-o 
va arăta Însuşi Domnul Care binecuvântează pe unul şi 
blestemă pe celălalt. 

Trebuie, așadar, să tratăm aici problema râsului, cu atât 
mai mult cu cât Părinţii ne oferă pentru acest subiect 
atât de mult material, încât am putea face un articol 
aparte. 

Sfântul Vasile cel Mare a fost întrebat odată: este oare 
râsul îngăduit vreodată? Ce răspunde acest bărbat pe care 
Sfântul Grigorie din Nazianz îl descrie ca fiind atât de 
binevoitor şi chiar vesel”? Să fi încercat Sfântul Grigorie 
să-şi prezinte prietenul ca pe un model desăvârșit al „căii 
de mijloc” pe care o socotește idealul virtuţii? E posibil 
oare ca Sfântul Vasile să nu fi luat „ad litteram” propria 
sa învățătură? În orice caz, iată verdictul moralistului: 


„Din moment ce Domnul condamnă pe cei care râd, 
este clar că pentru cel credincios nu există niciodată 
timp de râs, mai ales în atât de marea mulţime a celor 
care-L necinstesc pe Dumnezeu prin călcarea legii şi a 
celor care mor în păcat, şi pentru a căror stare neno- 
rocită trebuie să suspinăm și să plângem”*. 

* PE II, cap. 34, p. 107. 

* Mal, Nova Patrum Bibliotheca, VIII, p. 196. 


* Oratio 43, In laudem sancti Basilii 67; PG 36, 498 sq; 585. 
* Regulae breviores 31; PG 31, 1104B [PSB 18, 1989, p. 329-330]. 

E adevărat că Regulile mari arată mai puţin absolutism: 


„Trebuie cumpătare chiar şi în râs. Şi acel lucru, care 
de către mulţi nu se bagă în seamă, este demn de pază 
atentă din partea celor care practică asceza. Căci a se 
deda cineva unui râs neînfrânat și fără măsură este un 
semn al lipsei de stăpânire de sine, al neputinței de a 
ţine în frâu emoțiile şi al faptului că relaxarea sufle- 
tului nu este comprimată de raţiunea severă. Căci a-și 
arăta revărsarea sufletului printr-un zâmbet senin nu 
este necuviincios, adică numai spre a arăta ceea ce s-a 
scris: Când se bucură inima se inseninează fața*; dar a 
hohoti cu vocea și a-şi scutura involuntar tot corpul, 
nu este propriu celui liniştit cu sufletul, nici celui bine- 
crescut şi nici celui stăpân pe sine...” 


Urmează apoi citate scripturistice, toate din Vechiul 
Testament. După care vine și un verset din Evanghelie, 
însă numai o aluzie, şi aceea atenuantă, la „Vai vouă, 
care râdeţi”. 


' „Se ştie că și Domnul a luat asupra Sa afectele necesare 
ale cărnii și toate cele care poartă mărturia virtuţii, ca 
osteneala și compătimirea pentru cei strâmtoraţi; dar 
de râs n-a râs niciodată, după cât se ştie din istoria 
Evangheliilor, ba chiar îi numeşte nefericiţi pe aceia 
care sunt cuprinși de el. Dar să nu ne înşele acest dublu 
înţeles al râsului. Căci este un lucru obişnuit Scripturii 
să numească adesea râs bucuria sufletului şi dispoziţia 
senină pe care o procură lucrurile bune, cum zicea 
Sara: Râs mi-a făcut mie Dumnezeu şi cuvintele acelea: 
Fericiţi sunteţi cei care plângeți acum, căci veţi râde...””. 


* Pr 15, 13. 
” Regulae fusiores 17; PG 31, 961 sq [PSB 18, 1989, p. 249). 

Fiecare e liber să reflecteze asupra diferenţelor dintre 
aceste două puncte de vedere. Să observăm numai că 
Sfântul Vasile a evoluat în opiniile sale într-un sens mai 
rigorist, din moment ce Regulile mici sunt posterioare 
Regulilor mari*. Pentru a justifica „zâmbetul senin”, ma- 
rele episcop invocă numai Vechiul Testament. În ciuda 
pesimismului moştenit de la filozofi şi datorită căruia se 
întreabă „cum e cu putință să râdă cineva”, Filon ludeul 
găseşte totuşi în Cartea Sfântă motive pentru a se face 
apărătorul acestui semn de bucurie „creat de Dumnezeu” 
pe care-l rezervă însă celor înţelepţi şi desăvârşiți”. După 
cum spune Sfântul Ioan Gură de Aur, Vechiul Testament 
e mai puţin sever decât Noul Testament. 


„Aşa cum este greu sau mai degrabă cu neputinţă să 
se amestece apa şi focul, tot așa mi se pare că nu se pot 
uni nici plăcerea şi străpungerea. Una naşte lacrimile 
şi cumpătarea, cealaltă râsul și nebuniile. Una face su- 
fletul uşor şi-i dă aripi, cealaltă îl face mai greu decât 
plumbul. Şi încă nu am spus lucrul cel mai de seamă: 
David (model de străpungere) a trăit într-o vreme în 
care rigoarea în purtare nu era atât de aspră; în vreme 
ce noi ne ducem lupta într-o vreme în care nu numai 
celelalte răutăți dar chiar şi râsul atrage după sine 
mari pedepse, în timp ce plânsul și mâhnirea sunt la 
mare cinste peste tot”, 
Din nefericire însă, la sfârşitul secolului IV 


„creştinismul nu mai înseamnă decât cumsecădenie şi 
cochetărie. Nu mai e nimic stabil, serios şi durabil. Şi 


* Cf. Regulae breviores 2, 74, 103, 220 [PSB 18, 1989, p. 317, 349, 
362, 410}. 

” De Mutatione Nominum, ed. COHN-WENDLAND, $ 157 şi § 166. 

“ De compunctione ad Stelechium Il, 3; PG 47, 414 sq. 

nu vorbesc numai despre oamenii din lume; ştiu bine 
la cine mă refer prin cuvintele mele. Căci Biserica este 
plină de râsete şi de glume. Dacă spune cineva un lu- 
cru serios, îndată, toți cei aflaţi în aceste sfinte lăcașuri 
izbucnesc în râs şi, lucru încă şi mai grav, unii nu se 
pot stăpâni nici chiar în timpul rugăciunii. Diavolul 
sare în sus de bucurie că toți îi cad în plasă şi ajunge 
în acest chip stăpân peste toți... Nu ştiţi voi ce spune 
Sfântul Pavel: Să nu se pomenească între voi vorbe de 
rușine, nici vorbe nebunești, nici glume. Vedeţi că pune 
pe aceeași treaptă glumele şi cuvintele neruşinate?... 
Iar voi râdeţi! Unde aţi auzit voi că ISUS HRISTOS a 
râs? Nicăieri nu se spune aşa ceva; ba dimpotrivă, 
puteţi citi în unele locuri că s-a întristat. A plâns când 
a văzut Ierusalimul... Şi totuși, nu încetaţi să râdeți. 
Dacă cel care nu se întristează pentru păcatele celor- 
lalţi e vrednic de dojană, mai poate atunci dobândi 
iertare cel care nu numai că se arată nepăsător faţă de 
propriile păcate, dar mai și râde pe deasupra”“!. 


Nu putem discuta aici autenticitatea scrierilor hrisos- 
tomiene pe care unii editori le-au trecut între operele de 
o autenticitate îndoielnică. În privința ideilor emise nu 
există însă nici un motiv să respingem omilia întitulată 
„Ascetul nu se cuvine să se dedea la glume”?. 


»E un lucru cumplit să te împrăştii prin glume [eutra- 
pelia]. Fiindcă râsul slăbeşte legăturile cumpătării; 
râsul alungă seriozitatea, râsul nu-şi aduce aminte de 
teama de Dumnezeu; râsul nu se teme de amenințarea 
gheenei; râsul îndeamnă la dezmăţ; eutrapelia e sem- 


“l In ep. ad Hebreos, hom. 15; PG 63, 121 sq. 
“2 PG 48, 1055-1059. 

nul omului destrăbălat; glumele duc la moliciune și 
se fac prilej de nepăsare. De aceea le opreşte fericitul 
Apostol: «Să nu se pomenească între voi nici vorbe de 
ruşine, nici vorbe nebuneşti, nici glume care nu se 
cuvin, ci mai degrabă mulţumire»... 'Teme-te ca nu 
cumva, în timp ce râzi, să nu se mânie Domnul Care-i 
fericeşte pe cei ce plâng şi-i blestemă pe cei ce râd: să 
nu găsească diavolul în zbenguiala ta şi în râsul tău 
destrăbălat vreo lipsă a temerii de Dumnezeu și uitare 
a folosului tău duhovnicesc și, folosindu-se de ele, să 
pună stăpânire pe sufletul tău și să semene în el ne- 
ghina lui. Au fost vremuri mai îngăduitoare cu vese- 
lia, dar chiar și atunci sfinţii arătau mai multă asprime 
decât bucurie; psalmistul spune: «Toată ziua mâh- 
nindu-mă umblam» şi «ostenit-am întru suspinul meu, 
spăla-voi fiecare noapte patul meu, cu lacrimile mele 
așternutul meu voi uda»*,..” 


În Constituţiile ascetice atribuite Sfântului Vasile întâlnim 
aceeași intransigenţă. Capitolul XII începe prin această 
declaraţie peremptorie: 

„Ascetul trebuie să se abţină de la glume...”*. 


Sfântul Toma d'Aquino numără eutrapelia (gluma) în 
rândul virtuților“. Aquinatul îl citea pe Sfântul Pavel în 
latină; asceții răsăriteni nu se sinchiseau deloc de Aristotel; 
de aici diferenţa. Nu eu sunt cel chemat să spun dacă ea 
este reală sau numai pur verbală. 


8 Ef5,4. 

“ Ps 37,7;6,7. 

“ PG 31, 1376B. 

“ Summa Theologiae 1, II, q. 60, art. 5: „Circa delectationes ludo- 
rum est alia virtus, guam Philosophus (Aristotel, Etica nicomahică 4, 8), 
eutrapeliam nominat”. 

Dacă printre aceşti asceţi au fost unii care nu cores- 
pundeau idealului de seriozitate, aceasta nu se datorează 
nici lipsei de claritate în îndemnuri, nici lipsei de desă- 
vârşire în exemple. Nenumăratele scrieri ale Sfântului 
Efrem, acest mare adversar al râsului, circulau în toate 
limbile, chiar şi în arabă”. Sfântul loan Hrisostom, tra- 
dus la rândul său peste tot, îi face în această privinţă o 
serioasă concurență compatriotului său de origine siriacă. 
El interzice râsul tuturor creştinilor şi îndeosebi mona- 
hilor şi femeilor, fără a opri totuşi un zâmbet de destin- 
dere în momente şi locuri potrivite*. De altfel, avea cui 
să urmeze: Clement Alexandrinul consacră un întreg 
capitol în Pedagogul său” dovedirii faptului că „trebuie 
alungaţi din ţară cei care se dedau la tot felul de maimu- 
țăreli”. Iar, 

„dacă trebuie să-i alungăm din ţară pe bufoni, cu atât 

mai mult trebuie să avem grijă de noi înşine să nu 

stârnim râsul; ... trebuie să ne purtăm frumos, nu să 
stârnim râsul, ba mai mult, trebuie să reducem la 
tăcere râsul”. 
În continuare, Clement revine la teoria sa despre cum- 
pătare şi despre împăcarea extremelor: 


„Într-un cuvânt, ceea ce este firesc nu trebuie stârpit, 
ci trebuie făcut cu măsură și la timpul cuvenit. Omul 
nu este un animal care trebuie să râdă într-una; și calul 
este un animal care «nechează», însă cu toate acestea 
nu nechează fără rost.” 


Râsul oamenilor cu bun-simţ se numeşte surâs. 
” Cf. W. HEFFENING, Die griechische Ephraem-Paraenesis gegen 
das Lachen in arabischer Übersetzung, Leipzig, 1927. 


* In ep. ad Hebreos, hom. 15; PG 63, 122. 
“1, 5; ed. STĂHLIN, 1, p. 184-187. 

Origen enumeră „abţinerea de la râs” (abstinentia 
risus), împreună cu postul, îngenuncherile etc. printre 
„condimentele” faptelor noastre virtuoase, spre deosebire 
de virtuțile lăuntrice care sunt ingredientele principale”. 
Sfântul Grigorie din Nazianz îngăduie monahilor 


„un surâs curtenitor, sau mai degrabă o urmă de surâs 
care să ţină în cumpătare necumpătarea râsului”5!. 


Această toleranţă va avea mai târziu şi alți susținători. 
Binevoitorul Sfânt Dorotei (în cazul că Învățătura XXIV 
îi aparţine)” scrie atât de frumos: 


„Dacă eşti nevoit să râzi, să nu-ţi arăţi dinţii”*. 


Fără îndoială că de aici provine îndrăzneala cu care so- 
brul sfânt Teodor Studitul îngăduie 


„un surâs plăcut şi îmbucurător pentru mângâierea 
duhovnicească”s%; 


însă nu cunosc decât acest pasaj în care impinge îngă- 
duinţa atât de departe. Era într-adevăr nevoie de puţin 
curaj pentru cineva care-şi făcuse din Pateric hrana sa 
zilnică, iar acesta nu cunoaște nici un compromis. Nu ni 
se spune nicăieri că Sfântul Arsenie a mai râs de când 
s-a retras în pustie, dar suntem nevoiţi să tragem această 
concluzie. Şi la fel stau lucrurile cu mulţi alţii, căci pen- 
tru monahi era o ruşine să aibă o asemenea slăbiciune. 
Se pare chiar că, spre deosebire de celelalte păcate, pe 
acesta nici nu-l mărturiseau ușor. Nici chiar avva Agaton 


* In Mattheum, sermo 20, ed. KLOSTERMANN, p. 36. 

5I Oratio 12, ed. Paris, 1609, p. 191 B. 

* Despre adevăratul autor al acestei Doctrina XXIV, vezi OCP 6 
(1940), p. 220-221. 

5 PG 88, 1837B. 

* Catehezele mari 54, ed. PAPADOPOULOS-KERAMEUS, p. 388. 

care nu protestează împotriva acuzaţiei de clevetire*, 
fiindcă îşi propusese să-și însușească toate învinuirile 
care i se aduc, mai puţin pe aceea de eretic; iată-l şi pe 
avva Pamvo care-şi apără gloria cu o subtilitate de filolog: 
„Se spunea despre avva Pamvo că niciodată nu zâm- 
bea a râs în faţa lui. Într-una din zile deci, vrând dracii 
să-l facă să râdă, au legat de un lemn o pană şi o pur- 
tau făcând gălăgie şi zicând: Alli! Alli! Şi văzându-i, 
avva Pamvo a râs; iar dracii au început a juca, zicând: 
Ha! Ha! Pamvo a râs. Iar el răspunzând, a zis lor: 
N-am râs, ci mi-am făcut râs de neputinţa voastră, că 
atâţia fiind purtaţi o pană”. 
Unui chinovit plictisit de obişnuitele canoane, Sfântul 
Eftimie îi povesteşte binecunoscuta întâmplare a mona- 
hului furios care nădăjduise că va scăpa de păcatul său 
dacă se va face pustnic și căruia îi revin accesele de furie 
atunci când vede un pahar de apă răsturnat, „prin nu se 
ştie ce meșteşug al celui rău”. „La auzul acestor cuvinte, 
Clematius, furat de şirul povestirii, a început să râdă. 
Dumnezeiescul Eftimie însă, fixându-l cu privirea, i-a 
spus: «Ei, frate, oare nu cumva și tu ai fost gâdilat de 
vreun diavol de râzi așa fără nici o ruşine și reţinere, 
când de fapt ar trebui să suspini şi să plângi, așteptând 
pocăința ce trebuie să vină? Dar, Cel care trebuie să ne 
judece nu minte numindu-i nefericiţi pe cei ce râd şi nu 
iau seama la ei înşişi. Nu se cuvine monahului să vor- 
bească mai mult decât se cuvine, să cedeze primelor 
porniri sau să se lase furat de îndrăzneală [parrhesia]. 
Căci Părinţii numesc parrhesia maica tuturor patimi- 


= Alph, Agathon 5; PG 65, 109C [p. 24]. 
* Un cuvânt copt? 
*7 Alph, Pamvo 13; PG 65, 372B [p. 192]. 


146 


lor.» După această dojană, Clematius a intrat în chilia 
sufletului său, iar pedeapsa a urmat îndată: a căzut cu 
faţa la pământ, cuprins de tremur”, astfel încât confrații 
săi au venit la Eftimie să mijlocească pentru el. Acesta 
s-a lăsat înduioşat și l-a ridicat de jos spunându-i: „Fii 
cu luare-aminte şi nu mai dispreţui învăţăturile și sfatu- 
rile Părinților”. 

Și cu toate acestea autorul, Chiril din Scythopolis, 
laudă duioşia şi bunăvoința Sfântului Eftimie. Această 
duioşie nu mergea așadar până acolo încât să ne îngă- 
duie să găsim umor în Pateric. K. Heussi are dreptate 
atunci când spune: 


„Cu cât studiez mai mult Apoftegmele, cu atât îmi este 
mai limpede că umorul apare foarte rar în cadrul lor. 
Multe pasaje care nouă, celor de azi, ne pot părea 
umoristice sau ironice, e foarte probabil că pe vremea 
aceea să fi avut intenţii deosebit de serioase”*”, 


Istoria iubitoare de Dumnezeu a lui Teodoret nu aduce 
nimic în plus; cu toate acestea, prologul ne spune că eroii 
şi eroinele sale 


„nu cunoșteau patima râsului, petrecându-și toată viața 
în plâns și lacrimi”, 
Cu toate acestea, unul din sfinţi se arată într-o zi foarte 
vesel, motiv pentru care fraţii săi au fost uimiţi, 


„căci Îl ştiau ca fiind totdeauna foarte serios, însă 
atunci îl vedeau râzând”. 


* Vita S. Euthymii 52 sq, ed. COTELIER, Ecclesiae Graecae Monu- 
menta, II, p. 243 sq. 

® K, HEUSSI, Der Ursprung des Mânchtums, p. 246 sq. 

“ PG 82, 1289C. 

Fără îndoială că această întâmplare neașteptată i-a răvășit 
pe toţi. Sfântul Iulian Sava tocmai aflase printr-o desco- 
perire de sus despre moartea omonimului său, împăra- 
tul Iulian Apostatul“. Atunci când Teodoret ne explică 
spunând că marele resort al acestor minunate vieţi era 
Erosul dumnezeiesc, vom putea trage concluzia că fla- 
căra acestei iubiri lăsa neatins plânsul, în schimb mistuia 
contrariul său, râsul. 

Am putea numi şi multe alte personaje vestite care 
S-au distins prin aceleaşi trăsături. Ca să nu ne întindem, 
vom cita doar două, un bărbat şi o femeie. În Viaţa 
Sfântului Avraam Bar-Kidunaya, ale cărui măreţe fapte 
au inspirat verva poetică a Sfântului Efrem, putem citi: 

„De-a lungul întregii sale vieţi n-a lăsat să treacă nici 

o zi în care să nu plângă; buzele sale nu au cunoscut 

niciodată râsul; surădea numai”?. 


Autorul c plin de admiraţie faţă de el: 


„O, slăvită minune! Cu adevărat, fraţilor, sunt uluit de 
nevoinţele sale, de privegherile sale dese, de tânguirile 
sale etc...” 
Se înţelege că Sfântul Efrem a fost şi el înflăcărat de o 
astfel de sfinţenie. lată acum ce ni se spune despre Sfânta 
Marina: 
„Nimeni n-a văzut-o vreodată înveselindu-se sau râ- 
zând, ci toată viaţa ei a fost în doliu [abiîla]”*. 


Într-un cuvânt, ne asigură cineva sub numele Sfântului 
Efrem: 


*! Ibid., col. 1317A. 

© Acta Mar Abrahae Kidunaiae 16; ed. LAMY, Sancti Ephraem 
Syri Hymni et Sermones IV, p. 48. 

* Acta Martyrum et Sanctorum, ed. P. BEDJAN, I, p. 370. 

„Părinţii de odinioară, care erau desăvârşiţi, păzeau 

întocmai până la moarte ceea ce începuseră odată; 

timp de patruzeci sau cincizeci de ani, ei nu-şi schim- 

bau cu nimic canonul, adică purtarea frumoasă şi fără 

cusur..., privegherile şi rugăciunile cu lacrimi și stră- 

pungere, reținerea de la râs şi chiar de la surâs..."%. 
Sensul acestor cuvinte nu este sigur; traducătorul ger- 
man“ îl traduce prin „abia puţin surâs” (höchstens ein 
wenig Lăcheln); se pare mai degrabă că şi surâsul era 
interzis; în timp ce din textul de mai sus despre Avraam 
Bar-Kidunaya trebuie probabil să înțelegem că acest sfânt 
îşi îngăduia să surâdă (chiar dacă Lamy traduce „ne 
subridebat quidem”). Să existe oare un dezacord între 
Părinţi în problema surâsului? 

Aceste prescripţii nu-i vizau numai pe monahi. În 
Egipt, patria monahismului, râsul este menţionat în 
slujba Botezului între celelalte trufii ale Satanei, dacă ar 
fi să-l credem pe teologul copt Ibn Saba de la sfârșitul 
secolului XIII: 

„Stând în picioare pentru a spune că se leapădă de 

Satana, el [candidatul la Botez] trebuie să lepede mân- 

dria, ura, invidia, defăimarea, minciuna, uciderea, 

desfrânarea, hoţia, mărturia mincinoasă, hula, râsul, 

batjocura, făţărnicia şi toate celelalte lucrări diavoleşti, 

de care mărturiseşte prin viu grai că se leapădă”*“. 
Sfântul Nil scria unui mirean: 


„Te laud pentru marea grijă de suflet pe care o arăţi, 
pentru ferirea de spectacolele necuviincioase, pentru 


“^ Sermo Asceticus, EFREM, Roma, |, p. 42 sq. 

65 P, ZINGERLE, Ephrăms ausgewählte Schriften (Bibliothek der 
Kirchenväter), II, p. 312. 

“ La Perle Précieuse, cap. 31 (PO 16), p. 674. 

Tot acest rigorism se explică prin grija de a avea o 
străpungere neîncetată. Ne-o spune Sfântul Ammona, 
ucenicul Sfântului Antonie: 


„Fii cu luare-aminte să ceri cu adevărat iertarea păca- 
telor tale, să cauţi în tot chipul să dobândești mântu- 
irea sufletului tău şi Împărăţia cerurilor, să te sileşti 
din răsputeri, cu cuvântul, cu fapta şi cu gândul, prin 
îmbrăcăminte și prin purtare, să te smereşti şi să te 
socoteşti gunoi, pământ şi cenuşă, ultimul dintre toți 
şi sluga tuturor, să te vezi întotdeauna în adâncul ini- 
mii şi cu adevărat, cel dintâi şi cel mai mare păcătos, 
cu totul străin de orice virtute şi [să-ţi spui]: Faţă de 
un creştin adevărat nu sunt decât pământ și cenușă, 
asemenea veşmântului întinat al unei femei”, şi numai 
printr-o mare bunăvoință și prin harul lui Dumnezeu 
pot afla milă înaintea Lui, eu care sunt mai vrednic de 
osânda veşnică decât de viaţă. Căci dacă vrea să intre 
la judecată cu mine, cum mă voi arăta eu, cel plin de 
tot felul de păcate. Ținându-ţi astfel sufletul în smere- 
nie şi doliu şi aşteptându-ţi moartea în fiecare zi, roa- 
gă-te neîncetat lui Dumnezeu ca să-ţi îndrepte sufletul 
prin marea Sa bunătate și să aibă milă de tine, ca să fii 
copleșit de doliu şi suspine, aşa încât să nu te veseleşti 
şi să nu râzi vreodată, iar râsul tău să se preschimbe 
totdeauna în plâns [penthos], iar bucuria ta în străpun- 
gere, şi să umbli în toată vremea mâhnit, spunându-ţi 
«şalele mele s-au umplut de ocări» [Ps 37, 8]. 


Alte libertăţi luate, de exemplu în privinţa renunțării 
la bunurile materiale, devin fatale și pentru plâns (pen- 


70 Ts 64,6. 
7L AMMONAS, Instructions 2, 4 (PO 11), p. 461 sq. 

răbdarea ta şi pentru celelalte virtuţi pe care le ai fiind 
în lume; nu-ţi mai cer decât un singur lucru: să te fe- 
reşti de boala oamenilor care râd şi vei avea cununa 
împletită””?. 


Sfântul Teodor Studitul trimite unui mirean o listă cu pă- 
catele de care trebuie să se ferească, între care pe aceeași 
treaptă cu desfrânarea se află și râsul“. De aceea, atunci 
când, în secolul VII, monahul Antioh de la Sfântul Sava 
va voi să formuleze învăţătura comună despre această 
problemă, își va întitula laconic Ommilia-pandecta 95°: 
Peri tou me gelan, adică „Despre faptul că nu trebuie să 
râdem deloc”, iar nu așa cum adnotează traducătorul 
latin Fronton du Duc: „Că trebuie să ne abţinem de la 
râsul îndelung şi fără măsură |temperandum a solutiore 
et immoderato risu).” lată prima frază: 


„Creștinilor, şi mai cu seamă monahilor, nu le este 
deloc îngăduit râsul...”, 


interdicţie sprijinită pe numeroase citate scripturistice şi 

patristice, 
„Să ne străduim, fraţilor, ca nu cumva să fim prinşi de 
vrăjmașul în mrejele râsului; căci multe sunt necuvi- 
inţele şi patimile drăceşti pe care le naşte. Râsul este 
lucrarea oamenilor neghiobi, sau mai degrabă a acelor 
necugetaţi, care se aseamănă femeilor ușoare de pe 
străzi.” 

Şi încheie aşa cum se cuvine, cu fericirea evanghelică: 


„Fericiţi cei ce plâng, căci aceia se vor mângâia.” 
®© NIL, Ep II, 13; PG 79, 205. 


“ PG 99, 1881B. 
“ PG 89, 1721-1726. 

thos). Am văzut că un briceag atârnat la curea poate seca 
izvorul lacrimilor”. 

„Zis-a un bătrân: De la călugărul cel nevoitor şi silitor 
pentru mântuirea sa, aceste două lucruri mai vârtos 
le cere Dumnezeu: neagoniscala şi fără de grija; căci 
aceste două lucruri, adică agoniseala şi gâlceava, smin- 
tesc pe călugăr de la vorbirea cu lisus şi de la stră- 
pungere”?. 

Printre obstacolele în calea străpungerii trebuie să 
menţionăm din nefericire și un anume mod de celebrare 
a slujbelor. A venit un timp în care psalmodia biblică s-a 
văzut expusă riscului de a fi înăbușită de compoziţii 
poetice inspirate mai mult de muze decât de Duhul Sfânt. 
De când anume datează aceste plângeri pe care le vom 
citi în continuare? În mod sigur nu din secolul IV, în 
ciuda faptului că este pomenit avva Pamvo. În neștiința 
noastră, nu putem decât să recomandăm istoricilor litur- 
gişti să facă acele cercetări care se impun. În orice caz, în 
secolul XI, Pavel Evergetinos scrie aceste pagini” pentru 
a aminti contemporanilor săi duhul liturgic de altădată, 
dovadă că acesta nu-şi pierduse încă actualitatea. 


„Avva Pamvo l-a trimis pe ucenicul său la Alexandria 
să-i vândă rucodelia. Şi acesta a petrecut aici șaispre- 
zece zile, după cum ne spunea nouă, dormind noaptea 
în tinda bisericii Sfântului Apostol Marcu. Şi văzând 
slujba bisericii, s-a întors la bătrânul. Învăţase însă și 
câteva tropare. Deci i-a zis lui bătrânul: Te văd tulburat, 
fiule. Nu cumva ţi s-a întâmplat vreo ispită în cetate? 
Răspuns-a fratele: Cu adevărat, avvo, întru lenevire 


7? Supra, p. 113. 
7? PE II, cap. 32, p. 104 = Arm I, p. 559. 
” Synagoge Il, 11, p. 41 sq. 

cheltuim zilele noastre în pustia aceasta şi nici canoa- 
ne, nici tropare nu căutăm. Mergând la Alexandria, 
am văzut corurile bisericii cum cântă şi m-am întristat 
că nu cântăm şi noi canoanele şi troparele. I-a zis lui 
bătrânul: Amar nouă, fiule, că au ajuns zilele în care 
vor lăsa călugării hrana cea tare, cea zisă prin Sfântul 
Duh, şi vor urma cântărilor şi glasurilor [asmasi kai 
echois], căci ce străpungere şi ce glasuri se nasc din 
tropare când stăm în biserică sau în chilie şi ne înăl- 
țăm glasul ca nişte boi? Căci dacă stăm înaintea lui 
Dumnezeu, datori suntem să stăm cu multă străpun- 
gere şi nu cu risipire, că n-au ieşit călugării în pustia 
aceasta ca să stea înaintea lui Dumnezeu şi să se risi- 
pească şi să cânte cu viers şi să pună glasurile la rån- 
duială cu meșteșug, să-şi clatine mâinile, să-şi târască 
picioarele, ci datori suntem cu frica lui Dumnezeu și 
cu cutremur, cu lacrimi şi suspine, cu glas evlavios, 
umilit, măsurat și smerit să aducem rugăciune lui 
Dumnezeu. Că iată iţi zic ţie, fiule, vor veni zile când 
vor strica creștinii cărţile Sfintelor Evanghelii şi ale 
Sfinţilor Apostoli şi ale dumnezeieştilor proroci, şter- 
gând Sfintele Scripturi şi scriind tropare şi cuvinte 
elinești. Și mintea lor în acestea se va revărsa, iar de la 
acelea se va depărta. Pentru aceea părinţii noştri au 
zis: Cei ce sunt în pustia aceasta, să nu scrie vieţile şi 
cuvintele Părinților pe pergament, ci pe hârtii, că nea- 
mul cel de pe urmă va șterge viețile Părinților şi va scrie 
după voia lor, fiindcă mare e necazul ce va să vină.” 


În continuare se face o descriere înfricoşătoare a stării 
de decadenţă în care se va afla atunci creștinătatea: 


„Vor fi egumeni nebăgând de seamă de mântuirea lor 
şi a turmei, osârdnici toţi şi silitori la mese şi gâlcevi- 

tori, leneşi la rugăciuni şi la clevetiri osârdnici, gata 
spre a osândi vieţile bătrânilor şi cuvintele lor, nici 
urmându-le, nici auzindu-le, ci mai vârtos ocărându-le 
şi zicând: de am fi fost şi noi în zilele lor, ne-am fi ne- 
voit şi noi... În acele zile, cel ce îşi mântuieşte sufletul 
său, mare se va chema în Împărăţia cerurilor””s. 


Avva Siluan e de aceeaşi părere: 


»Un frate l-a întrebat pe avva Siluan, zicând: Ce voi 
face, avvo, cum voi câștiga străpungerc? Că sunt foar- 
te ispitit de trândăvire, de somn şi de dormitore. Şi 
când mă scol din somn, mă lupt foarte la cântarea 
psalmilor şi nu pot birui dormitarea, nici psalmi nu 
zic fără de glas. Şi i-a răspuns lui bătrânul: Fiule, a zice 
psalmii cu glas întâi este mândrie, căci ți se pare că tu 
cânţi, iar fratele tău nu. Al doilea, îţi împietreşte inima 
şi nu te lasă să ai străpungerc. Deci de voieşti străpun- 
gerea, lasă cântarea. Şi când stai făcându-ți rugăciunile 
tale, să caute mintea ta puterea stihului și să socotești 
că stai înaintea lui Dumnezeu, Celui care încearcă 
inimile şi rărunchii. lar când te scoli din somn, mai 
înainte de toate să slăvească gura ta pe Dumnezeu; 
apoi citeşte «Crezul» şi «Tatăl nostru». După aceea, 
începe-ţi canonul tău, încet, suspinând şi aducându-ţi 
aminte de păcatele tale şi de chinul în care va să te 
munceşti. Zis-a fratele: Eu, avvo, de când m-am călu- 
gărit, slujba canonului şi ceasurile după rânduiala 
celor opt glasuri le cânt. A răspuns bătrânul: Pentru 
aceasta străpungerea şi plânsul fug de la tine. Adu-ţi 
aminte de Părinţii cei mari, cum ei nefiind slujitori 


7 Pasajul dintre asteriscuri a fost deja citat, cum mi-a atras aten- 
ţia A. Raes, de către E. BOUVY, Etudes sur les origines du rythme 
tonique dans !hymnographie grecque, Nimes, 1886, p. 239. 

bisericeşti şi nici glasuri şi nici tropare ştiind, fără 
numai puţini psalmi, ca nişte luminători în lume au 
strălucit; precum au fost avva Pavel cel Simplu şi avva 
Pamvo şi avva Apollo şi ceilalți purtători de Dumne- 
zeu părinţi, care şi morți au înviat şi mari puteri au 
făcut şi stăpânirea cea asupra dracilor au primit-o. Nu 
cu cântări, tropare şi glasuri, ci cu rugăciunea cea cu 
inima zdrobită şi cu post, prin care şi frica lui Dum- 
nezeu în inimă creşte necontenit şi plânsul se întăreş- 
te, şi de tot păcatul curățeşte pe om, iar mintea mai 
albă decât zăpada o face. Apoi, cântarea, pe mulţi, nu 
numai mireni, ci şi preoţi, la cele mai de jos ale pă- 
mântului i-a pogorât, fiindcă i-a moştenit şi în curvie 
şi în alte patimi de rușine i-a prăpăstuit. Deci cântarea 
este a mirenilor. Pentru aceasta şi norodul se adună 
prin biserici. Pune-ţi înainte, fiule, câte cete sunt în 
cer şi nu stă scris despre vreuna dintre ele că cu cele 
opt glasuri cântă; ci o ceată cântă neincetat: Aliluia! 
Sau: Sfânt, Sfânt, Sfânt, Domnul Savaot. Sau: Bine este 
cuvântată slava Domnului din locul şi din casa Sa. 
Tu dar, fiule, urmează părinţilor de voieşti să câştigi 
străpungere în vremea rugăciunii, păzind mintea pe 
cât poţi nerăspândită. lubește smerenia lui Hristos şi, 
oriunde mergi, nu te arăta isteţ și dascăl, ci simplu şi 
ucenic, și Dumnezeu îţi va da străpungere!” 


Aceste ultime cuvinte ne arată o altă piedică în calea 
pocăinţei. Este vorba despre o preocupare pe care pro- 
fesorii de teologie nu se așteptau sub nici o formă să o 
întâlnească menţionată aici. Ea trebuie menţionată totuși 
din respect faţă de Părinţi. La urma urmei avem cu ce 
să-i mângâiem pe intelectualii de vocaţie care n-ar avea 
darul lacrimilor. 

„După cum vieţile şi învățăturile bătrânilor luminează 
sufletul umplându-l de lacrimi duhovniceşti”, la fel şi 
„vorbirea despre credinţă şi citirea cărților dogmatice 
alungă căința omului”. 


Discuţiile teologice erau interzise din două motive: din 
teama de erezie și din smerenie. (K. Heussi a vorbit pe 
larg despre prima”, iar R. Reitzenstein despre cea de-a 
doua*.) Trebuie să adăugăm însă și faptul că aceste două 
motive constituie practic unul singur, având în vedere 
că teologia este apanajul celor desăvârşiţi; o scrisoare a 
Sfântului Varsanufie vine în completarea acestei idei: 


„Oare e bine să povestim sau nu totdeauna frumoa- 
sele istorisiri din Scriptură și din Viaţa Părinților? — 
Răspuns: Că mierea e dulce, e ştiut de toţi. Dar nu e 
necunoscut nici cuvântul din Proverbe: «De afli miere, 
mănâncă cât e de trebuinţă, ca nu cumva săturându-te 
să o verși»”. Şi sunt saci şi saci. Este sac care cuprinde 
50 kg, şi altul care cuprinde de trei ori pe atâta. Dacă 
deci cineva vrea să silească pe cel ce încape 50 kg să 
încapă de trei ori pe atâta nu va izbuti. Aşa și aici. Nu 
putem face pe toţi oamenii egali. Căci unul poate grăi 
fără să vatăme, altul nu poate. Deci mai mult decât 
toate e bună şi frumoasă tăcerea. Și pe ea au cinstit-o 
şi au îmbrăţişat-o Părinţii şi prin ea au câștigat slava... 
Dar, fiindcă din pricina slăbiciunii noastre, n-am ajuns 
să păşim pe calea desăvârșită a acelora, să grăim cele 
ce ne ajută la zidire din «Cuvintele Părinților» şi să nu 


% PE II, cap. 32, p. 104 = Arm T, p. 559. 

? Der Ursprung des Mânchtums, p. 272-275. 

™ Historia Monachorum und Historia Lausiaca, Göttingen, 1916, 
p. 80, nota 1. 

? Pr 25, 16. 

ne aruncăm în istorisirea celor din Scripturi. Căci lu- 
crul acesta e primejdios celui neştiutor. Fiindcă acelea 
s-au grăit în chip duhovnicesc. Şi cel trupesc nu poate 
deosebi cele duhovnicești. Şi s-a spus: litera omoară, 
dar Duhul face viu™. Să alergăm deci la «Cuvintele 
Părinților» şi vom afla folosul cuprins în ele”®. 


Acest folos constă în faptul că ne aduc aminte că nu pu- 
nem în practică ceea ce citim şi spunem. 

Această convingere cu privire la incapacitatea proprie 
datează de mult. Evagrie nu inventa nimic nou în acest 
sens atunci când spunea: 


„Cine nu L-a văzut pe Dumnezeu, nu poate vorbi 
despre EP. 


El nu face decât să transpună în sistemul său filozofic o 
idee comună monahilor, atât de comună încât adesea 
trebuie subinţeleasă pentru a putea sesiza judecăţile 
autorilor duhovniceşti. 


„Altă dată, iarăși, vine Dositei și-l întreabă pe Dorotei 
un cuvânt din Sfânta Scriptură, căci începea din prici- 
na curăţiei lui să înțeleagă unele lucruri din Scriptură. 
Dar acesta nu voia ca el să se aplece până atunci spre 
aceste lucruri, ci mai degrabă să se păzească pe sine 
însuși prin smerenie. Deci când l-a întrebat, i-a spus: 
«Nu ştiu.» Acela, neînţelegând nimic, vine iarăşi 
întrebându-l despre un alt capitol. Atunci îi spune: 
«Nu ştiu, dar mergi şi întreabă pe avva (Serid].» lar el 
a plecat nimic socotind [întru sine}. Or acela [avva 


% Cf. 1 Co 2, 15. 

1 2 Co3,6. 

* Ep 466, p. 231 [FR XI, 1990, p. 444-445]. 

® Capita gnostica V, 26; ed. FRANKENBERG, p. 329. 

Dorotei] vorbise cu avva [Serid] dinainte zicându-i: 
«Dacă vine la tine Dositei să te întrebe ceva din Scrip- 
tură, ia-l tare puţin.» Deci când a venit el şi l-a între- 
bat, a început să-l ia tare şi să zică: «N-ai linişte, neşti- 
ind nimic? Îndrăzneşti să întrebi aceste lucruri şi să 
nu porţi de grijă de necurăţia ta?» Și zicând şi alte 
lucruri asemănătoare i-a dat drumul dându-i şi două 
palme. Iar el se întorcea la avva Dorotei arătându-i 
obrajii lui aprinşi încă de la palme şi zicând: «Le-am 
primit şi încă zdravene!»”*. 


E cum nu se poate mai limpede, din moment ce Pă- 
rinţii scriau pentru cititori care ştiau pe dinafară Cuvin- 
tele (Apoftegmele) Părinților. Un vestit anahoret auzise 
vorbindu-se despre Sfântul Pimen: i se spuseseră despre 
el atâtea lucruri minunate încât acesta a făcut o lungă 
călătorie numai pentru a-l auzi vorbind. Pimen 


„l-a primit pe el cu bucurie şi sărutându-se unul pe 
altul, au șezut. Şi a început cel străin a vorbi din Scrip- 
tură lucruri duhovniceşti şi cereşti. Şi şi-a întors avva 
Pimen faţa lui și nu i-a dat răspuns. Şi văzând că nu 
vorbeşte cu dânsul, mâhnindu-se, a ieşit. Şi a zis frate- 
lui ce l-a adus pe el: în zadar am făcut toată călătoria 
aceasta, că am venit la bătrânul și iată că nici a vorbi 
cu mine nu voiește. Şi a intrat fratele la avva Pimen şi 
i-a zis: Avvo, pentru tine a venit acest om mare, având 
atâta slavă la locul lui. Pentru ce n-ai vorbit cu dânsul? 
I-a zis lui bătrânul: Acesta din cei de sus este şi cele 
cereşti grăieşte, iar eu din cei de jos sunt şi cele pă- 
mânteşti vorbesc. De mi-ar fi grăit despre patimi ale 


" Vie de saint Dosithee, ed. M. BRUN, Orientalia Christiana XXVI, 
p. 120 sq [trad. rom. diac. loan I. Ică jr, Mitropolia Ardealului 3 
(1988), p. 44]. 

sufletului, i-aș fi răspuns; iar dacă pentru lucruri 
cerești, eu aceasta nu ştiu. Deci ieşind fratele, i-a zis: 
Bătrânul nu degrabă vorbeşte din Scriptură, ci dacă 
cineva îi va grăi lui despre patimile sufletului îi răs- 
punde. Iar el, umilindu-se, a intrat la bătrânul și a zis 
către dânsul: Ce voi face, avvo, că mă stăpânesc pa- 
timile sufletului? Şi a luat aminte la dânsul bătrânul, 
bucurându-se. Şi a zis: Acum bine ai venit. Deschide-ţi 
gura ta pentru acestea şi o voi umplea de bunătăţi. lar 
el mult folosindu-se zicea: Cu adevărat aceasta este 
calea cea adevărată. Şi mulţumind lui Dumnezeu, s-a 
întors la locul său bucuros, căci cu astfel de sfânt s-a 
învrednicit a se întâlni”. 


Despre calea cea adevărată, acelaşi Pimen zicea: 


„Plânsul [penthos] este calea pe care ne-a dat-o nouă 
Scriptura şi părinţii noştri zicând: Plângeţi că altă cale 
nu este decât aceasta!**. 


Ecoul controverselor contemporane tulburau doar ara- 
reori liniștea pustiei; iar când vântul aducea cu el acest 
ecou, părinţii își astupau urechile. Se iscase însă odată o 
mare neînțelegere în legătură cu persoana lui Melchi- 
sedec: este el fiul lui Dumnezeu sau un om, asemenea 
patriarhilor. Era pe vremea păstoririi Sfântului Chiril al 
Alexandriei, iar pustnicii s-au dus să-l întrebe pe arhie- 
piscop”. Problema trebuia însă rezolvată chiar şi atunci 
când arhiepiscopul nu era aproape. 

„S-au adunat odată cei din Sketis, certându-se pentru 

Melchisedec și au uitat pe avva Copri. Mai pe urmă 


* Alph, Pimen 8; PG 65, 321C-324B [p. 166-167]. 
% Cf. supra, p. 65. 
*7 Alph, Daniel 8; PG 65, 160AB [p. 53]. 

chemându-l îl întrebară de aceasta. Iar el, lovindu-se 
de trei ori peste gură, a zis: Vai ţie, Copric! Vai ţie, 
Coprie! Vai ţie, Coprie! Căci cele ce ţi-a poruncit 
Dumnezeu să le faci, le-ai lăsat şi cele ce nu le cere de 
la tine, le cauţi. Și auzind fraţii acestea, au fugit la chi- 
liile lor”. 


Acest avvă Copri ar fi fost îndrăgit de Sfântul Antonie: 


„Au mers odată niște bătrâni la avva Antonie şi era 
avva Iosif cu dânşii. Şi, vrând bătrânul [Antonie] să-i 
cerce pe ei, a pus înainte un cuvânt din Scriptură şi a 
început de la cei mai mici a întreba ce este cuvântul 
acesta şi fiecare zicea după puterea sa, iar bătrânul 
zicea fiecăruia: Încă n-ai aflat. Mai pe urmă de toţi a 
zis către avva Iosif: Tu cum zici că este cuvântul acesta? 
Răspuns-a: Nu știu. Deci a zis avva Antonie: Cu ade- 
vărat, avva Iosif a aflat calea, căci a zis nu ştiu”, 


Printr-un raţionament foarte simplu am putea desco- 
peri care este legătura dintre această atitudine și stră- 
pungere. Să ne gândim numai la necesitatea dispreţuirii 
şi osândirii de sine! Cine are curajul să se aventureze 
într-o teologie rezervată numai celor nepătimași și 
duhovniceşti, dă dovadă nu numai de îndrăzneală, dar 
şi de orbirea celui ce uită că este păcătos. Filoxen din 
Mabbug, deși era episcop, a înţeles această dificultate: 


„Numai cine a ajuns la această treaptă [a desăvârşirii] 
poate vorbi despre cele dumnezeieşti. Şi tocmai pe 
mine, care n-am făcut nici primii paşi pe această cale, 
m-aţi rugat să vă vorbesc despre ce se află la capăt, 


* Alph, Coprie 3; PG 65, 252D [p. 125). 
” Alph, Antonie 17; PG 65, 80D [p. 10). 

despre cetatea [Ierusalimul ceresc, în sens mistic] 
unde se sfârşeşte calea, despre toate bunătăţile sale și 
despre Împăratul care locuieşte în el. Totuşi, dat fiind 
că harul poate conduce mintea pe calea pe care vrea, 
şi să o ducă, în afara căii ascezei, pe calea credinţei, la 
vederea adevărului, putem vorbi, prin credință, despre 
darurile primite prin har. Nu vorbim aici prin cunoaș- 
terea care se naşte numai din iubirea duhovnicească, 
ci prin imboldul credinţei care este începutul urcuşu- 
lui duhovnicesc”. 
„Dogmatiştii” pot fi liniștiți prin sublinierea acestei dis- 
tincţii, dar asceţii ar fi socotit cu siguranţă că prin ea 
se cade în cunoaşterea „simplă”, „pragmatică”, pe scurt, 
profană. 


„Deşi zboară în forma unei litere, cocorii nu cunosc 
alfabetul...”, 


observă învățatul Evagrie. 

Adevărat ucenic al Părinților atunci când vorbeşte 
despre străpungere, bietul Evagric nu-și închipuia că va 
da prilejul într-o zi unui adevărat urmaș al povăţuito- 
rilor săi de a evidenția incompatibilitatea existentă între 
plâns şi speculaţia teologică. E adevărat că era vorba 
despre o speculație primejdioasă. 


„Un frate l-a întrebat pe marele Bătrân, pe avva 
Varsanufie, zicând: Nu ştiu cum am dat peste cărţile 
lui Origen şi Didim și peste Capetele gnostice ale lui 
Evagrie şi ale ucenicilor lui.” 


*' Philoxeni Mabbugensis Tractatus de Trinitate et Incarnatione 
(Corpus Scriptorum Christianorum Orientalium, Series secunda, 
tomus 37), ed. VASCHALDE, Roma, 1907, p. 4 text siriac. 

” EVAGRIE, Capita gnostica VI, 37; ed. FRANKENBERG, p. 385. 

Urmează un rezumat al învățăturii lor: 


„Vai, frate, în ce nenorocire a căzut generaţia noastră! 
Unde am ajuns și cu ce ne ocupăm? Cu ce ne strădu- 
im şi ce nesocotim? Am părăsit căile drepte şi voim să 
păşim pe cele întortocheate. Se împlineşte cu noi cu- 
vântul Scripturii: «Vai, celor ce părăsesc căile drepte şi 
umblă pe cele întortocheate» [Sir 2, 16]. Cu adevărat, 
frate, am lăsat plânsul pentru mine şi te plâng pe tine 
unde ai căzut. Am lăsat plânsul pentru păcatele mele 
şi te plâng pe tine, copilul meu. Tremură cerul văzând 
iscodirile oamenilor... Ceea ce semeni aici, vei secera 
dincolo. Frate, de voieşti să te mântuicşti, nu te arun- 
ca în acestea!... Desparte-te de acestea și păşește pe 
urmele Părinților. Câştigă-ţi smerenia şi ascultarea, 
plânsul, nevoinţa, sărăcia, nebăgarea în seamă de alţii 
şi toate câte sunt şi vei afla în «Cuvintele» şi «Vieţile 
Părinților». Fă roade vrednice de pocăinţe și nu te uita 
la mine care vorbesc și nu fac. Ci roagă-te ca să viu 
şi cu cândva la cunoştinţa adevărului, la slava Sfintei 
Treimi... 2, 


Dacă un demon împinge spre aceste curiozităţi inte- 
lectuale, el trebuie să fie unul diabolic de perseverent. De 
aceea cl nu se dă bătut şi-şi face victima să creadă că va 
găsi mai multă înţelegere la „celălalt bătrân”, loan Profe- 
tul. Acesta nu face decât să întărească, în câteva rânduri, 
verdictul avvei Varsanufie. Corespondentul insistă din 
nou, iar loan, la capătul puterilor, consimte să-i îngăduie 
să citească din Evagrie „cele spre folosul sufletului”. 
Varsanufie avea însă darul cunoașterii inimilor, iar fra- 


*2 VARSANUFIE ŞI IOAN, Ep 606, p. 292 sq [FR XI, 1990, p. 556-557]. 
” Ep 607 şi 608 [p. 560]. 

tele „s-a mirat și s-a uimit” când a primit peste câteva 

zile, următorul răspuns: 
„Pentru că-mi spui şi ai gândit: Pentru ce unii din Pă- 
rinţi primesc capetele gnostice ale lui Evagric? Ei bine, 
le primesc pe acestea socotindu-se gnostici [cunoscă- 
tori] prin ci înşişi şi nu s-au rugat lui Dumnezeu să 
afle dacă sunt adevărate. Şi Dumnezeu i-a părăsit pe ei 
întru cunoștința lor în privința acestora. Dar oricum 
ar fi, nu e îngăduit nici nouă, nici ţie, să cercetăm 
acestea. Ci timpul ce ni s-a dat nouă e pentru a ne cer- 
ceta patimile noastre și a plânge şi a ne tângui”**. 

Să-l lăsăm însă pe Evagrie şi să vorbim despre Grigorie 

Teologul, spune însă eruditul nostru monah; şi pentru a 

da mai multă greutate noii sale obiecțiuni, își alătură și 

alţi fraţi. Varsanufie însă nu se lasă impresionat: 


„«Binecuvântat este Dumnezeu şi Tatăl Domnului 
nostru lisus Hristos, Care ne-a binecuvântat pe noi cu 
toată binecuvântarea noastră duhovnicească întru cele 
cereşti în Hristos. Amin». Fraţilor, e timpul potrivit 
de a spune ca Apostolul «M-am făcut nebun, dar voi 
m-aţi silit», De fapt, mă silesc pentru voi să cercetez 
și să grăiesc cele peste măsura mea, care nu prea folo- 
sesc sufletului, ba chiar îl vatămă. Am părăsit pe Pavel 
Apostolul care zice; «Să se depărteze de la voi toată 
mânia şi iuțimea şi hula, împreună cu toată răutatea» 
[Ef 4, 31]. Iar eu adaug; împreună cu lăcomia pânte- 
celui, cu desfrânarea, iubirea de arginţi şi celelalte pa- 
timi, pentru care trebuie să ne tânguim şi să plângem 
neîncetat, ca prin mulțimea lacrimilor să se spele toată 


% Ep 609 [p. 560). 
» Ef1,3. 
%2 Co 12,41. 

întinăciunea lor; şi să ne putem face din întinaţi, cu- 
raţi, din păcătoşi drepţi, din morţi, vii; și să ne gândim 
că chiar şi pentru un singur cuvânt vom avea să dăm 
socoteală. Căci s-a spus: «Vei răsplăti fiecăruia după 
faptele lui.» Şi iarăşi: «Va trebui să ne înfățișăm înain- 
tea scaunului de judecată al lui Hristos, aducând fie- 
care cele făcute prin trup, fie bune, fie rele.» Cu aces- 
tea trebuie să ne străduim, cu care s-au străduit şi 
Părinţii noștri, cei din jurul avvei Pimen şi a celor de 
după aceea. Să ne străduim să nu fi băgaţi în seamă, să 
nu ne lăudăm pe noi înşine, să ne socotim pământ şi 
cenuşă. Potrivnică acesteia este silința de a ne socoti 
cunoscători [gnostici], de a spori în mândrie, de a ne 
prețui pe noi înşine și a ne lăuda în orice lucru, de a 
ne depărta de smerita-cugetare. Iertaţi-mă! Oare nu 
pentru că sunteţi nelucrători aţi ajuns la acestea? De e 
așa, coborâţi în piață unde va veni Stăpânul şi vă va 
lua la via Lui. Dacă ar fi fost în inima voastră ghimpele 
cu privire la acel răspuns înfricoșat nu v-aţi fi gândit 
la acestea. «A uitat prorocul să mănânce pâinea lui» 
[Ps 101, 5], şi noi trăim fără grijă şi cu nepăsare şi din 
acestea cădem în altele. Nu ne va cere Dumnezeu 
acestea de la noi, ci sfinţenia, curăţia, tăcerea şi sme- 
renia...Y, 


Scrisoarea următoare recomandă lăsarea rezolvării pro- 
blemelor scripturistice pe seama sfinţilor pe care Dum- 
nezeu i-a învrednicit de anumite descoperiri, după 
nevoile tuturor vremurilor”, 

Diavolul intelectualismului continuă însă să-l chinu- 
iască pe sărmanul monah: 


” Epistolă fără număr, p. 295 [FR XI, 1990, p. 562-563]. 
* Ep 612 [p. 566-567]. 

„lartă-mă, părinte, iubitorule de oameni, pentru Dom- 
nul, că tare sunt chinuit. Căci am citit unele lucruri 
într-o carte de Dogmatică şi îmi văd inima tulburată. 
Și mă feresc să vorbesc despre acestea. Dar nici a tăcea 
nu pot din pricina gândurilor. Ce-mi porunceșşti să fac, 
sfinte părinte?” 
Răspuns: 

„Fiindcă diavolul vrea să te arunce într-o ocupaţie 
nefolositoare, spune-mi ce voiești. Şi Dumnezeu să 
nu-i dea loc.” 


De data aceasta este vorba de învierea trupurilor: 


„Spune-mi despre învierea trupurilor sfinţilor, de se 
scoală în acest trup în care suntem acum, care are vase 
şi nervi, sau într-unul aerian şi rotund?” 


Urmează textele invocate de adepţii acestei din urmă 

teorii. 
„Lămureşte-mi deci acestea, Stăpâne, pentru Domnul, 
ca să nu mă rătăcească vrăjmașul şi să cad din neştiință 
în cursele lui cele rele, Căci mă clatin din toate părţile, 
din pricina prostiei mele pentru că n-am păzit sfintele 
tale cuvinte ca să mă rețin de la început de la iscodirea 
acestor lucruri care cuprind o mare primejdie pentru 
suflet. Şi roagă-te pentru mine, bunule părinte, ca să 
veghez de aici înainte şi să mă îngrijesc de plânsul 
pentru păcatele mele...” 


Aceste jalnice accente au sfârșit prin a-l impresiona pe 
ncînduplecatul bătrân și, pentru o singură dată, va fi de 
acord să vorbească despre o problemă scolastică, însă îşi 
va încadra explicaţia între două fraze semnificative, fiind 
evident faptul că ţine mai mult la cadrul tabloului decât 
la tabloul însuşi. 

„Frate, ţi-am scris înainte că diavolul a semănat în tine 
o îndeletnicire necerută de trup. Căci trupul ce-l ai îți 
cere să plângi şi să te tânguieşti pentru păcate...” 
Iar, la sfârșit: 

„Lasă deci flecărelile [morologias] acestea prosteşti şi 
nu merge pe urmele dracilor şi învăţăturii lor. Căci 
dintr-odată vă prind şi dintr-odată vă aruncă jos. 
Smereşte-te înaintea lui Dumnezeu, plângându-ți 
păcatele şi tânguindu-te pentru patimi. Adu-ţi aminte 
de Scriptura care zice: «Şi acum, Israele»; şi iară-și: «Şi 
acum am început.» Ia seama la tine. Dumnezeu să te 
ierte. Vezi spre ce înclină inima ta cu iscodirea””. 


Nu există oare şi probleme teologice care interesează 
în gradul cel mai înalt viaţa duhovnicească? Trebuie însă 
ca ele să nu întreacă puterea de înţelegere. De exemplu, 
în ce constă „chipul şi asemănarea” lui Dumnezeu în 
noi? Chiar și Părinţii au păreri deosebite în această pro- 
blemă. De aceea, avva Sosipatru va trage pentru monahi 
următoarea concluzie practică: 


„Să nu citeşti cărţi care se numesc apocrife, adică as- 
cunse, şi să nu cercetezi despre chip[ul lui Dumnezeu 
în om]. Că aceasta nu e eres, ci prostie a amândurora. 

Căci cu neputinţă este a fi priceput lucrul acesta de 

toată zidirea”, 

Străpungerea ţâșnește din două izvoare: smerenia și 
gândul la sfărșit; atunci însă, când ne dedăm unor curio- 
zităţi captivante şi deşarte, amândouă acestea încetează. 

Să menţionăm pe scurt un ultim obstacol, dat fiind că 
în mod normal cl ar trebui să dispară odată cu înainta- 


” Ep 614 [p. 567-574]. 
1% Alph, Sosipatru; PG 65, 413A [p. 219]. 

rea în vârstă. Tinereţea uşuratică și împrăștiată va avea 
doar cu anevoie străpungerea, ea putând tulbura cu uşu- 
rinţă chiar liniştea unci comunităţi. Pustnicii nu pri- 
meau tineri în rândurile lor şi chiar și unii chinoviți vor 
menţine această excludere. Sfântul Pahomie a fost un 
inovator în această problemă, luând măsuri pentru a-şi 
împiedica monahii, inclusiv pe întâi-stătător, să „râdă în 
mijlocul copiilor”! şi să se joace cu ei'?2. Dar, Pahomie 
nu-şi făcea iluzii. El nu se aştepta deloc la darul lacrimilor 
duhovniceşti de la tineri. O arată uimirea sa atunci când, 
într-o zi, l-a văzut venind spre el pe tânărul Teodor 


„plângând în hohote; nu trecuseră nici șase luni de 
când era printre frați’. Părintele nostru Pahomie i-a 
zis: De ce plângi? Era uimit pentru că de multe ori îl 
văzuse plângând, şi cu toate acesta era tânăr”. 


Însă ceea ce-l făcea pe Teodor să plângă era nesiguranța 
mântuirii sale. Precocitatea sa data mai de mult; chiar în 
casa părintească, „de neam bun şi plină de bunătăţi pă- 
mântești”, într-o zi de sărbătoare, mai exact pe zece de- 
cembrie (căci un asemenea eveniment merita să fie datat 
cu exactitate), 


„inima îi fusese atinsă de un dumnezeiesc simţământ 
de străpungere. Şi atunci şi-a spus în sine: Dacă te bu- 
curi de cele de aici, nu vei mai găsi bunătăţile veşnice, 
nici viaţa cea adevărată. După care, suspinând, s-a 
retras într-un loc mai liniștit la casei, și acolo, căzând 


"t A. BOON, Pachomiana Latina, p. 60. 

'2 Jbid,, p. 66, n. 7. 

10 Intra în al paisprezecelea an al vieţii. Vita prima 26, ed. HALKIN, 
p. 16. 

104 AMELINEAU, Histoire de saint Pachâme et des communautés, 
vol. I, p. 49. 

la pământ, a început să plângă, spunând: Doamne, nu 
vreau lucrurile acestei lumi; numai pe Tine Te doresc, 
pe Tine şi mila Ta...”"%, 


Am mai spus-o: străpungerea cere un suflet puternic. 
Însă în această privinţă, ca şi în multe altele de altfel, 
valoarea nu așteaptă numărul anilor. Nu vine neapărat 
odată cu anii. E nevoie de vigoarea vârstei duhovnicești. 
Să o spunem în cuvintele Sfântului Grigorie al Nyssei: 


„Dar, aşa cum dragostea naturală nu se aprinde în cei 
ce sunt încă prunci (căci pruncia nu primește această 
patimă) şi aşa cum nu se vede de bătrânețe, așa şi cu 
frumuseţea dumnezeiască, nici copilul clătinat de toate 
vânturile învăţăturii, nici bătrânul ajuns aproape de 
sfârşit nu primesc mişcările acestei dorinţe. Căci pe 
aceştia, frumuseţea nevăzută nu-i atinge, ci numai 
sufletul ieşit din copilărie şi ajuns în floarea vârstei 
duhovniceşti, dar care n-are în sine nici pată, nici 
zbârcitură, nici altceva din acestea, care nu suferă nici 
de nesimţirea copilărească, nici de slăbiciunea bătrâ- 
neţii; pe scurt, sufletul pe care cântarea îl numeşte 
«fecioară», acesta va asculta de marea și întâia poruncă 
a Legii, iubind din toată inima și puterea acea frumu- 
seţe a cărei icoană şi tâlcuire sunt mai presus de cuge- 
tarea omenească”! 


„Bătrânii” foloseau alt vocabular. Dar simplitatea lor 
se potriveşte cu limbajul mai savant al Sfântului Grigorie 
al Nyssei. Era bine să sfârșim cu gândul iubirii de Dum- 
nezeu: în grija mântuirii, părerea de rău pentru păcat, 


1% Vita III, 45, p. 280, 
1% GRIGORIE AL NYSSEI, In Canticum Canticorum, hom. 1; PG 44, 
784 [PSB 29, 1982, p. 130]. 

smerenia, lepădarea, ascultarea şi toate celelalte virtuţi 
ce trebuie împlinite pentru a stârni sau a păstra plânsul 
(penthos); oare nu e doar adevărata iubire care nu se în- 
crede în cuvinte înşelătoare pentru a surprinde mai bine 
faptele care o dovedesc? Teodoret are dreptate: erosul 
dumnezeiesc e cel care naşte lacrimile!” Dar, după învă- 
țătura unanimă a spiritualităţii răsăritene, erosul dum- 
nezeiesc nu poate deveni total decât prin biruinţa totală 
asupra patimilor pământeşti. 


17 Historia religiosa 30, PG 82, 1493AB; cf. „Vie de saint Nicé- 
phore de Milet”, Analecta Bollandiana 14, p. 158; Vita S. Hypatii, 
Leipzig, 1895, p. 40. 

VIII 
Efectele plânsului: curățirea 


Ideea datoriei nu are întotdeauna o atât de mare efi- 
cacitate asupra sufletului ca ideea folosului sau utilității. 
Fără îndoială, pentru cine ştie să gândească, aceste două 
perspective coincid; dar pentru a înţelege acest lucru 
trebuie să ne înălțăm până la Dumnezeu, până la drepta- 
tea Sa şi la iubirea Lui de oameni. Răsăritenii ştiu că 
Dumnezeu nu poruncește nimic decât spre binele nos- 
tru și după firea noastră cea adevărată. Sfântul Irineu a 
înfăţişat deja în chip minunat această învățătură’. Dar 
miopia noastră sufletească ne împiedică adesea să pri- 
vim atât de sus, iar lipsa noastră de credinţă desființează 
uncori puterea de convingere a acestui adevăr. Se cuvine 
deci să examinăm efectele „doliului” sau plânsului în- 
tristat: unul nevăzut dar sigur potrivit Scripturii şi Tra- 
diţiei, și altele ce pot fi constatate din punct de vedere 
psihologic. 

Laconismul intenţionat al „bătrânilor” atunci când își 
rosteau cuvintele desființează cel mai adesea menționa- 
rea rezultatului sau îl formulează pe scurt, în doar trei 
silabe: „Fă şi mântuieşte-te [kai soze]”. Nici o altă per- 


' Adversus Haereses IV, 14-15; PL 7, 1010-1014. 

spectivă nu merită atracțiile acesteia din urmă: mântu- 
irea este în același timp veşnicia fericită dar şi, încă de 
aici, raiul păcii prin sănătatea sufletului. Şi de câte ori 
n-am auzit spunându-se că străpungerea este singurul 
şi cel mai sigur drum ce duce spre aceasta! Se întâmplă 
de asemenea ca Părinţii să-i ademenească pe cei care-i 
întreabă cu roadele străpungerii, dar fără să le precizeze 
nimic: vagi promisiuni, venind de la oameni vrednici de 
încredere, ele atrag prin aerul lor tainic şi prin nădejdea 
unei frumoase surprize. 


„Un frate i-a zis avvei Petru, ucenicul avvei Lot: Când 
sunt în chilia mea, în pace e sufletul meu. Iar de va 
veni vreun frate la mine şi cuvintele celor din afară îmi 
va spune, se tulbură sufletul meu. Iar avva Lot zicea: 
Cheia ta deschide ușa mea. Zis-a fratele bătrânului: 
Ce este cuvântul acesta? Zis-a bătrânul: Dacă va veni 
cineva la tine, îi zici lui: Cum te afli, frate? De unde ai 
venit? Cum sunt fraţii? Te-au primit sau nu? Şi atunci 
deschizi ușa fratelui și auzi cele ce nu voiești. Și i-a zis: 
Aşa este. Ce va face omul, de va veni la dânsul vreun 
frate? Răspuns-a bătrânul: Plânsul cu adevărat învăță- 
tură este, iar unde nu este plâns, nu este cu putinţă a 
ne păzi. Zis-a fratele: Când sunt în chilie, plânsul este 
cu mine, iar de va veni cineva la mine, sau voi ieși din 
chilie, nu-l am. Zis-a bătrânul: Încă nu ţi s-a supus, ci 
spre folos îţi este. Căci scris e în Lege că, atunci când 
vei dobândi vreun rob evreu, şase ani sluji-te-va, iar în 
al șaptelea an îl vei trimite pe el slobod. Iar de-i vei da 
femei şi va naşte copii în casa ta şi nu va voi să fugă, 
pentru muicre şi copii, îl vei aduce la uşa casei şi vei 
găuri urechea lui cu acul şi-ţi va fi rob în veac?. Zis-a 


21524, 3-6. 

fratele: Ce este cuvântul acesta? Răspuns-a bătrânul: 
De se va osteni omul după putere la vreun lucru, în 
orice ceas îl va căuta spre trebuinţa sa, îl va găsi. I-a zis 
lui fratele: Rogu-te, spune-mi cuvântul acesta! Zis-a 
bătrânul: Nici un fiu vitreg nu rămâne slugărind cuiva, 
dar fiul din născare nu-şi lasă tatăl”. 


Acest frate trebuia să plece puţin visător. Va fi înţeles 
cel puţin că aceste ghicitori aduceau laude, e drept, puţin 
ezoteric, plânsului (penthos) neîncetat. Şi alte apoftegme 
par la fel de neînţelese, probabil însă că ele erau mai clare 
pentru cei obişnuiţi cu locurile comune ale limbajului 


.. ascetic. 


„Zis-a avva Pimen: Plânsul este îndoit: şi lucrează, şi 
păzeşte”. 
Evagrie ne va pune pe calea cea bună, pentru a putea 
înțelege taina acestor două cuvinte: 


„Căci spre aceasta ai fost rânduit dintru început: ca să 
lucrezi şi să păzești”* — aluzie la Facerea 2, 15. 


Or Adam trebuia să lucreze și să păzească grădina raiu- 
lui... Iar în acest rai regăsim familiaritatea cu Dumnezeu: 


„Un bătrân a spus: Omul care stă în chilia sa și care 
spune psalmi se aseamănă celuia care stă afară în pi- 
cioare şi care caută pe Împăratul. Însă cel care se roagă 
cu lacrimi se aseamănă aceluia care strânge picioarele 
Împăratului şi îi cere milă, așa cum femeia păcătoasă a 
spălat cu lacrimile ei păcatele pe care le făcuse”*. 


* Alph, Petru Pionitul 2; PG 65, 376C-377A [p. 196-197]. 
* Alph, Pimen 39; col. 332B [p. 171]. 

$ De oratione 48; PG 79, 1179A [FR L, 1946, p. 80]. 

* PE II, cap. 32, p. 104 = Arm L, p. 559. 

Aceste ultime cuvinte arată rezultatul nevăzut al stră- 
pungerii. Autorii noștri insistă atât de mult asupra lui, 
încât uneori pare că acordă mai puţină atenţie Tainei 
Spovedaniei. E o dificultate istorică incontestabilă. În 
nici unul din textele pe care le-am citat sau pe care am fi 
putut să le cităm, plânsul (penthos) nu e pus în legătură 
cu Taina Spovedaniei. Mai mult, pentru a explica efi- 
cacitatea străpungerii nu se face niciodată apel la iubirea 
desăvârșită pe care o presupune sau pe care ar trebui s-o 
presupună. lată câteva probleme pe care însă trebuie să 
le las pe seama altor specialişti. 

O expresie a Sfântului Grigorie din Nazianz va fi relu- 
ată adesea după el: lacrimile sunt al cincilea botez. Iată-le 
pe celelalte patru: cel al lui Moise, numai cu apă şi, prin 
urmare, pur alegoric; cel al Sfântului loan Botezătorul, 
superior celui anterior fiindcă e un botez al pocăinţei, 
nedesăvârşit încă, deoarece nu este în Duhul; cel al mar- 
tiriului, în sânge, cel mai desăvârșit dintre toate, fiindcă 
l-a primit Însuşi Hristos, iar după primirea lui nu mai 
există posibilitate de întinare; în sfârșit, cel al lacrimilor, 
mai anevoios decât martiriul, întrucât constă din 


„Spălarea patului şi aşternutului în fiecare noapte, cu 
propriile lacrimi, în tânguire și mâhnire, asemenea lui 
Manase și ninivitenilor...””. 


În predica următoare, „La Sfântul Botez”*, Grigorie face 
referiri la exagouresis. Dacă prin aceasta ar trebui să 
înţelegem Taina Sfintei Spovedanii, în nici un caz acest 
lucru nu micșorează cu nimic dificultăţile celui de-al 
cincilea botez. 


7 Oratio 39, In sacra Lumina 17; PG 36, 356. 
* Oratio 40, In Sanctum Baptisonum 9; col. 369. 

„Câte lacrimi trebuie să vărsăm ca să umplem cristel- 
niţele? Şi cine ne încredinţează că la sfârșitul vieţii 
vom dobândi vindecarea? Sau că nu vom fi aduşi în 
faţa judecății, încă plini de datorii şi trebuind să îndu- 
răm stinghereala de dincolo? Fără îndoială, bunule şi 
iubitorule Agricultor, îl vei ruga pe Stăpânul să cruţe 
încă smochinul și să nu-l taie, în ciuda lipsei de roade 
care apasă asupra lui; să-i îngăduie să-l înconjoare cu 
gunoi, adică cu lacrimi, suspine, rugăciuni, privegheri, 
zdrobirea trupului şi sufletului, îndreptării prin măr- 
turisire și printr-o vieţuire smerită; nu este sigur însă 
dacă Stăpânul îl va cruța pentru că stă pe locul său fără 
folos...” 


Ce face eficacitatea celui de-al cincilea botez? Dezlega- 
rea păcatelor sau spălarea sufletului prin lacrimi? Poate 
că amândouă. Dar nici una n-o poate înlocui, nici nu se 
poate dispensa de cealaltă. Vom vedea numaidecât cum 
anume înţeleg minţi mai puţin profunde decât „Teolo- 
gul” învățătura sa. Să amintim mai întâi mărturiile inde- 
pendente de Sfântul Grigorie. „Scrisoarea” episcopului 
Ammon” povestește că într-o zi, în faţa unei adunări de 
trei sute de monahi, Sfântul Teodor, care nu era preot, a 
ținut următorul discurs: 

„De multă vreme mi-a descoperit Dumnezeu ceea ce 

vreau să vă spun, poruncindu-mi până acum să tac. 

Dintr-odată însă, pe când eram în picioare înaintea 

Lui, mi-a poruncit să vorbesc. lată despre ce e vorba: 

aproape pretutindeni unde s-a propovăduit numele lui 

Hristos şi unde se păstrează credinţa apostolică pe care 

o ţinem şi noi, mulţi din cei care au păcătuit după 

Sfântul Botez şi-au plâns greșelile, iar Domnul, pri- 


* Sancti Pachornii Vitae Graecae 28; ed. HALKIN, p. 115. 

mind sinceritatea căinţei lor, le-a şters păcatele. Voi 
toţi, care până în ziua de astăzi v-aţi plâns cu credință 
greşelile făcute după Botez, să ştiţi că ele v-au fost ier- 
tate. Fiecare să aducă mulțumire milostivirii Domnului 
şi să spună: «Ai schimbat întristarea mea în bucurie; 
smulsu-mi-ai haina de pocăință și m-ai încins cu 
bucurie.»” 
Pentru mai multă certitudine, de-abia este promulgată 
această iertare, că soseşte o scrisoare a Sfântului Antonie 
cel Mare". Pe baza unei revelații ce i s-a făcut Sfântului 
Antonie, ea repetă aproape cuvânt cu cuvânt ceea ce s-a 
spus despre iertarea universală acordată 


„pentru toate păcatele săvârşite până în ziua în care 

veţi primi această scrisoare, deoarece Dumnezeu a 

primit lacrimile şi doliul [penthos] celor care au plâns 

şi s-au întristat”. 

Pocăinţa ninivitenilor a inspirat pe mulţi predicatori. 
Vorbind despre ei, Sfântul Efrem se simte cuprins de un 
puternic entuziasm. 


„Încântătoarele plânsete ale copiilor îi făceau să plân- 
gă pe toţi cei din jurul lor. Glasul celor mici pătrundea 
până la inimi, înduioșându-le. Bătrânii se acopereau 
cu cenușă; bătrânele își smulgeau părul și-l aruncau; 
capetele celor vârstnici se acopereau de durere și de 
rușine. Tinerii, văzându-i pe cei bătrâni, își sporeau 
suspinele; bătrânii îi îndemnau să plângă pe cei tineri, 
sprijinul bătrâneţii lor...” 

Și continuă aşa de-a lungul mai multor pagini in-folio". 

Dar, cu cât doliul este mai lung şi mai apăsător, cu atât 


1 Ibid. 
"1 EFREM, Roma, V, p. 359-386. 

mai exuberantă ne va părea mai târziu bucuria celor 
vinovaţi, când Iona va fi nevoit să le vestească că au fost 
iertaţi de Dumnezeu. Poetul sirian se complace în de- 
scrierea luptei dintre bunătatea Duhului Sfânt și duri- 
tatea profetului său. Numai un om fără inimă sau pur şi 
simplu ticălos poate rezista lacrimilor; un părinte n-ar 
putea-o face; severitatea de care dă dovadă uneori izvo- 
răște din iubirea sa. Pentru a le explica copiilor lor pur- 
tarea lui Dumnezeu, părinţii niniviteni le ţin următorul 
discurs: 
„Dragi copii, de câte ori nu v-am pedepsit noi? Aţi 
îndurat biciul, dar loviturile v-au făcut mai înţelepţi. 
Nu din mânie am ridicat nuiaua asupra voastră. V-am 
pedepsit pentru că aţi greșit, iar acum ne bucurăm 
văzând că v-aţi îndreptat. Chiar voi înşivă aţi înţeles 
că pedeapsa venea din dragostea noastră pentru voi. 
Biciul v-a fost de folos; mulţumită lui, iată-vă ajunși 
vrednicii noștri moștenitori. Durerea loviturilor s-a 
preschimbat în bucurie; suferinţa adusă de nuiele s-a 
schimbat într-o comoară de desfătări; întristarea voas- 
tră [doliul vostru] s-a preschimbat în bucurie”. 


Și nimeni nu e părinte cum este Dumnezeu... 

Dar, asemenea Sfântului Grigorie, Sfântul Efrem cere 
pocăință și râuri de lacrimi. Sfântul Ioan Gură de Aur, 
marele vestitor al străpungerii, pare să se teamă mai cu 
seamă ca nu cumva păcătosul să cadă în deznădejde. 


„Numai să nu deznădăjduiești [monon me apognos]” 
e ultimul cuvânt al mesajului său Către Teodor cel Căzut”. 
Pentru a preveni această descurajare şi orice fel de scuză, 
"2 Ibid., p. 364. 
1 PG 47, 308. 

în omiliile sale Despre pocăință se va strădui să demon- 
streze cât de ușor se dobândeşte iertarea. Pentru a o 
dobândi, ne stau la dispoziţie diverse mijloace. 


„Eşti păcătos? Nu deznădăjdui, ci intră [în biserică] şi 
te pocăieşte. Ai păcătuit? Spune-i lui Dumnezeu: Am 
păcătuit. Ce osteneală e în aceasta?..,""4. 


„Mai e şi altă cale de pocăință. Care anume? Plânsul 
pentru păcatele tale. Ai păcătuit? Plângi [pentheson] şi 
o să ţi se şteargă păcatul. Ce osteneală îţi cere aceasta? 
Nu-ţi cer decât să-ţi plângi [penthesai] păcatul. Nu-ţi 
spun să străbaţi mările în lung și-n lat, nici să te 
opreşti în porturi, nici să porneșşti la drum, nici să faci 
o călătorie fără sfârşit, nici să-ţi cheltuieşti averile, nici 
să înfrunţi valurile sălbatice. Ce-ţi cer? Să-ţi plângi 
păcatele. Şi de unde sunt sigur, îmi vei zice, că plân- 
gând voi nimici păcatul? Ai dovada în Scriptură”, 
„prin exemplele lui Manase și ale ninivitenilor”. „Vezi 
acum că plânsul [penthos] şterge păcatele?”"5. 


În următoarea omilie, precum și în altele, loan Gură de 
Aur revine asupra acelorași idei, pentru a le întări”. 

La începutul secolului N. Suvarov a publicat!” un ciudat 
opuscul grecesc, întitulat: „Sfântul Atanasie și Sfântul 
loan despre feluritele chipuri de a ne lucra mântuirea și 
despre pocăință”. Autorul enumeră zece moduri de a 
dobândi iertarea păcatelor. Una dintre ele este plânsul. 


»E cu putinţă să ne curăţim și să dobândim iertarea 
prin puține lacrimi |di'oligon dakryon], numai să pă- 


1 De paenitia, hom. 2, 2; PG 49, 285. 

'5 Ibid. 3. 

15 De ex., In epist. ad Hebreos, hom. 9. 

” Vizantijskij Vremennik 10 (1903), p. 55-61. 

răsim cu totul păcatul; în acest fel s-au căit şi au luat 
iertarea Petru şi femeia păcătoasă. Căci lacrima dum- 
nezeiască este un botez, întrucât Duhul Sfânt o naște 
în cei care o au.” 


Acest rezumat ne duce cu gândul şi la Grigorie din 
Nazianz şi la loan Gură de Aur; compilatorul adaugă de 
la sine doar un argument teologic. Dar acest anonim 
contribuie doar prin aceea că a temperat exigenţele Teo- 
logului: câteva lacrimi în locul mulțimii lor care să um- 
ple cristelniţa! Dar să nu ne grăbim să acuzăm de laxism 
pe un necunoscut; el n-a făcut decât să pună la plural o 
expresie folosită de Sfântul Ioan Gură de Aur la singular: 


„Focul păcatului e puternic, şi el se stinge prin puţine 
lacrimi [oligo dakryo)'*; căci lacrima stinge mulțime de 
greşeli și spală întinăciunea păcatului. Dă mărturie de 
aceasta David, care arată puterea lacrimilor atunci 
când spune: «Spăla-voi în fiecare noapte patul meu, 
cu lacrimile mele așternutul meu voi uda». Dacă ar fi 
vrut să insiste numai pe belșugul lacrimilor, ar fi fost 
de ajuns să spună: cu lacrimile mele așternutul meu 
voi uda. De ce a mai adăugat acest cuvânt: spăla-voi? 
Pentru a arăta că lacrimile sunt o baic şi o spălare a 
greşelilor.” 


În ciuda acestui dezacord, există în fond o unitate de 
învăţătură în privinţa 'eficacităţii plânsului (penthos)? 
Sfântul loan Gură de Aur nu s-a putut contrazice ce- 
rând, pe de o parte, o străpungere neîncetată, iar, pe de 
altă parte, susținând promptitudinea iertării. El însuși ne 
< va spune cum se împacă acestea: 


1 De paenitia, hom. 7, 5; PG 49, 334. 
1 Ps6,7. 

„Odată ce ne-au fost iertate greșelile, trebuie să le 
avem însă mereu în faţa ochilor. Pentru ca Dumnezeu 
în iubirea sa de oameni să-ţi ierte păcatul, trebuie ca, 
pentru siguranța sufletului tău, să ai păcatul tău înain- 
tea ochilor tăi. Căci aducerea-aminte de cele trecute te 
fereşte de cele viitoare. Cel căruia îi pare rău de cele 
întâmplate, se arată mai cu luare-aminte faţă de cele 
ce urmează să se întâmple. De aceea a spus David: 
«Păcatul meu înaintea mea este pururea»%, pentru că 
având înainte greșelile trecute, nu mai cade în altele 
viitoare. Şi, ca să știm că Dumnezeu ne cere o astfel de 
purtare, ascultă pe Cel ce spune: «Eu sunt Cel ce şterge 
păcatele tale şi nu-Şi mai aduce aminte de fărădelegile 
tale. Adu-ţi aminte și să ne judecăm împreună, spune 
tu însuţi cel dintâi păcatele tale, ca să te îndreptezi»?. 
După ce te-ai căit, Dumnezeu nu zăbovește: ţi-ai spus 
păcatul, te-ai îndreptat; ţi-a părut rău, ai fost iertat. 
Nu timpul este cel care mijloceşte, ci starea celui care 
se căiește stinge păcatul”2?. 


În aceeași predică mai există un raţionament încă și 
mai profund pentru liniștirea păcătoşilor, fără a domoli 
râvna drepţilor. 


„Dumnezeu Se arată pretutindeni aspru cu cei drepți 
şi blând cu cei păcătoşi... O mare rigoare e arătată 
drepţilor! O mare bunătate e arătată păcătoşilor! El Se 
poartă în chip felurit nu pentru că S-ar schimba El În- 
suși, ci pentru a împărți cu folos rânduielile bunătăţii 
Sale. Dacă l-ar îngrozi pe păcătosul care stăruie în pă- 
catele sale, l-ar împinge spre deznădejde și disperare; 


2 Ps 50,5. 
2i Is 43, 25-26. 
2 Ibid. 4, col. 328. 

dacă l-ar ferici pe cel drept, l-ar slăbi din virtute şi l-ar 
face nepăsător, pentru că acesta şi-ar socoti fericirea 
asigurată. Iată de ce arată milă păcătosului și-l face să 
tremure pe cel drept: «Înfricoșător este peste toți cei 
dimprejurul Lui»? şi «Bun este Domnul cu toţi». 
Înfricoşător cu cei care-L înconjoară; iar cei care-L 
înconjoară nu sunt oare sfinţii? Într-adevăr, David 
spune: «Preamărit este Dumnezeu în adunarea sfinți- 
lor, mare și înfricoşător este peste cei dimprejurul Lui.» 
Dacă vede pe cineva căzut, îi întinde mâna iubirii Sale 
de oameni; dacă îl vede stând în picioare, îl face să se 
teamă de El; în aceasta se arată dreptatea Sa şi dreapta 
Lui judecată. Căci pe cel drept îl întărește prin teama 
de EI, iar pe cel păcătos îl ridică prin iubirea Sa de 
oameni. Vrei să cunoşti potrivita Sa bunătate şi folosi- 
toarea Lui asprime? Fii cu luare-aminte ca să înţelegi 
măreţia acestei purtări...” 


Urmează istoria păcătoasei căreia lisus i-a spus: „Mult i 
s-a iertat pentru că mult a iubit.” „Însă Maria, sora lui 
Moise, e pedepsită cu lepră doar pentru un mic mur- 
mur.” Precum şi alte exemple în sprijinul aceleiaşi teze. 
Din toate cele de mai sus trebuie să tragem concluzia 
că nimeni nu are dreptul să deznădăjduiască niciodată și 
nimeni nu trebuic să se socotească scutit de aducerea- 
aminte a păcatelor proprii. Ambele sentimente contri- 
buie în egală măsură la străpungere. Lacrimile şterg pă- 
catul, dar iertarea nu trebuie să sece izvorul lacrimilor. 
Mulţi scriitori duhovnicești au reluat și au comentat 
expresia „botezul lacrimilor”. Dintre sirieni să-l menţio- 
năm pe Iacob din Sarug. Asemenea Sfântului Efrem, nici 


Ð Ps 88,8. 
2 Ps 144,9. 

el nu vorbeşte probabil niciodată despre Taina Botezu- 
lui. Poate oare un păcătos să asiste la Sfânta Liturghie? 
Ce va face el în momentul Împărtășirii, când preotul 
spune „Sfintele Sfinţilor”? 


„În acest înfricoșător ceas, plânge-ţi păcatele şi cere 
mila lui Dumnezeu. Cu inima înfrântă, suspinândă și 
tristă, din pricina răutății tale, varsă lacrimi şi spală 
întinăciunea sufletului tău. În acest ceas caută ajutor 
în botezul lacrimilor şi spală-ți prin el păcatele pe care 
le-ai săvârşit. Spune Tatălui: Mult Te-am supărat şi 
mare a fost neghiobia mea... Vasele murdare se spală 
numai în apă, iar sufletul se spală numai cu lacrimi. 
Zece mii de talanţi n-ar putea spăla ticăloşia unui su- 
flet cum o fac picăturile de lacrimi care se scurg din 
ochi...”&. 

Sfântul loan Gură de Aur indica printre mijloacele 

dobândirii iertării şi milostenia. Iacob din Sarug ne va 

explica într-un mod ingenios eficacitatea acesteia: 


„N-ai lacrimi? Cumpără-le de la cei săraci. N-ai durere? 
Cheamă-i pe cei lipsiţi să suspine împreună cu tine. 
Dacă inima ta este împietrită şi n-are nici lacrimi, nici 
durere, cheamă-i, prin milostenie, pe cei nevoiaşi să 
plângă împreună cu tine. Mare lucru e exerciţiul evla- 
vici: ea câştigă lacrimi pentru a ne putea apropia de 
Dumnezeu. Plăcută și frumoasă e milostenia în cel care 
o face; însă nu e bine-plăcută [lui Dumnezeu] decât 
datorită lacrimilor celor săraci. Compătimirea e un 
dar ales şi curat; cheamă-i pe cei sărmâni pentru ca, 
prin lacrimile lor, să-L imblânzească pe Domnul... 
Adună-ţi apă din lacrimi şi săracii să vină împreună 


= Mar Iacobi Sarugensis Homiliae, ed. P. BEDJAN, II, p. 224. 
182 


cu tine să stingă focul în care pieri. Focul mai înalt nu 
se stinge decât prin lacrimi. Vărsarea lacrimilor este 
un nor care stinge înfricoșătorul foc care îi ameninţă 
pe cei ticăloşi..."26. 
Aşadar şi pentru lacob din Sarug, ca şi pentru loan Gură 
de Aur, pocăința e uşoară: 
»Curăţeşte-te tu însuţi, sfinţeşte-te tu însuţi, căci acest 
lucru e uşor pentru tine. Fă să curgă din tine însuţi 
apa propriului tău botez şi iată-te curățit. Toate valu- 
rile mării nu te-ar putea spăla cum o fac șiroaiele de 
lacrimi pe care inima le trimite ochilor”?. 


Isaac din Ninive merge până acolo încât pune botezul 
lacrimilor mai presus de Botezul propriu-zis: Taina 
Botezului dă arvuna, străpungerea ne conferă harisma”. 
Dar, nu este vorba numai de iertare: 


„Dacă vei căuta bine, vei găsi că lucrarea fricii de 
Dumnezeu este pocăinţa. Iar cunoaşterea duhovni- 
cească de aici, de care am vorbit, e cea a cărei arvună 
am primit-o la Botez și al cărei dar îl primim prin 
pocăință. ..”?, 


Isaac are o filozofie a lacrimilor care ne va servi mai 
târziu. Să mai observăm că în epistola atribuită lui Isaac 
în versiunea greacă, dar care în realitate aparţine lui 
Filoxen din Mabbug”, regăsim severitatea Sfântului 
Grigorie din Nazianz. 


% Ibid., p. 226. 

2 Ibid., p. 227. 

% Mar Isaacus Ninivita, De Perfectione Religiosa, ed. P. BEDJAN, 
p. 315. 

» Ibid., p. 320. 

» Cf. Revue d'Ascetique et de Mystique 14 (1933), p. 171 sq. 

„Botezul iartă în mod gratuit, fără a cere nimic altceva 
decât numai credinţă, în timp ce pocăința de după 
Botez nu este gratuită ci cere nevoinţe, osteneli, în- 
tristările străpungerii, lacrimi, plânsete îndelungate, și 
numai așa aduce iertarea”?!. 


Într-un ajun de Bobotează, Sfântul Teodor Studitul își 
îndeamnă „părinţii, fraţii şi copiii” să se folosească în 
fiecare zi de acest botez, dat fiind că atârnă numai de noi. 


»-.. Să ne mutăm cu mintea la Iordan şi să vedem aici 
Marea Lumină [să ne aducem aminte că în Biserica 
veche Botezul purta numele photismos, adică lumina- 
re], pe Hristosul nostru primind botezul; să sărutăm 
urmele Sale nevăzute din apă; să nu ne mai întoarcem 
la întunericul păcatului, ci să mergem cu El ca niște 
adevăraţi ucenici. Dar, mai înainte, să primim odată 
cu El botezul, vreau să spun botezul lacrimilor, căci 
el este cu adevărat o luminoasă curăţire. Din adâncul 
nostru vin valurile; avem și noi un Iordan, luminaţi 
cum suntem de râul străpungerii. Să-L urmăm pe 
Hristos în toate zilele..."%2. 


Fără a mai numi Botezul, virtutea sa ce atribuită în 
general lacrimilor. Astfel, fiind întrebat: 


„Cum să-mi spăl întinăciunile?”, 
Sfântul Varsanufie răspunde: 
„De voieşti să-ți speli întinăciunile, spală-le cu lacrimi. 
Căci ele spală curat toată întinăciunea””. 
^ Tou hosiou patros hemon Isaak... ta heurethenta askelika, ed. 
NICHIFOR THEOTOKIS, Leipzig, 1770, p. 583. 


* Catehezele mari 27, ed. PAPADOPOULOS- KERAMEUS, p. 191. 
* Ep 76, p. 41; cf. Ep 255, p. 140. 

Într-o altă scrisoare, inspirată în aparenţă din apof- 
tegma avvei Petru Pionitul*, Varsanufie adaugă: 


„Căci plânsul adevărat, însoţit de străpungerea inimii, 
e slugă supusă omului. Şi cel care-l are nu e biruit de 
nici un război. Ele şterg greșelile de la început și spală 
toate întinăciunile. Păzesc neîncetat în numele lui 
Dumnezeu pe cel care le-a dobândit. Alungă râsul și 
împrăştierea și fac doliul ncîntrerupt. Căci sunt un 
scut de care se frâng toate săgețile diavolului”. Cine le 
are nu se va mai teme de nimic, chiar dacă s-ar afla 
împreună cu femei desfrânate. Căci străpungerea e cu 
noi în luptă”*. 


„Bătrânii” Patericului cunoșteau deja această nemăr- 
ginită putere a lacrimilor. 


„Zis-a un bătrân: Fiilor, precum tot păcatul pe care-l 
face omul, afară de trup este, iar cel ce face curvie, în 
trupul său greşeşte”, pentru că dintr-însul iese spur- 
căciunea și-i spurcă tot trupul, aşa și toate bunătăţile 
afară de trup sunt. Iar cel ce plânge pentru mântuirea 
sufletului său, acela îşi curățeşte și trupul său, pentru 
că lacrimile care ies din ochii lui acelea îi spală tot 
trupul și sufletul lui”*. 


La ce curăţie sufletească ajunge cel care se botează în 
fiecare zi cu acest minunat botez sau mai bine zis necon- 
tenit, pentru că plânsul (penthos) poate şi trebuie să fie 
neîncetat! Odată dobândită iertarea păcatelor săvârşite 


” Cf. supra, p. 172-173. 

> CE. Ef6, 16. 

% Ep 458, p. 227. 

"CE1Co6,l8. 

* PEII, cap. 32, p. 104 = Arm I, p. 526. 

înaintea întoarcerii (lucru atât de ușor!), el se va despărți 
încetul cu încetul și din ce în ce mai mult de praful ine- 
vitabil al greşelilor de zi cu zi. De altfel, acestea vor scă- 
dea în număr şi în gravitate, dat fiind că străpungerea 
vindecă patimile, aceste boli ale sufletului ale căror 
simptome sunt. Sfântul Antonie ne-a spus-o mai sus” şi 
acest lucru rezultă din toate textele care prezintă lacri- 
mile ca pe un leac universal. Ultima ispită pentru cei ce 
se apropie de culmile desăvârșirii este mândria unită cu 
înfiorătoarea dorinţă de a huli. Care e leacul pentru 
aceasta? Tot lacrimile. 


„Las în seama Domnului cuvintele demonului care 
rosteşte în noi hule de negrăit și pe care nu le-aş putea 
scrie de teamă să nu se zguduie cerul și pământul, căci 
acest demon se așază fără nici o ruşine în partea iras- 
cibilă a sufletului și grăieşte hule cumplite împotriva 
lui Dumnezeu şi a sfinţilor Săi îngeri; ştiu bine ce 
vreau să spun cei care au fost ispitiţi de el. Când avem 
această ispită e bine să postim, să facem citiri duhov- 
niceşti și să ne rugăm stăruitor cu lacrimi”, 


Nu trebuie uitat însă că demonul mândriei vine atunci 
când celelalte ispite au fost învinse, profitând chiar de 
această biruinţă pentru a ne șopti că ni se datorează 
numai nouă înşine“!. Dar, lacrimile sunt mai puternice 
decât el. Avva Ammona rezumă într-o scurtă sentință 
întreaga învăţătură a Părinților despre puterea vindecă- 
toare a lacrimilor: 

„Lacrimile alungă negreşit toate lipsurile”*2. 

» Cf. supra, p. 65. 

“ EVAGRIE, Antirrhelikos, Mândria 21, ed. FRANKENBERG, p. 540. 


“ Ibid. 5,6, 13 etc. 
“2 AMMONAS, Instruction 4, 14 (PO 11), p. 476. 

Nimeni n-are însă o concepţie mai înaltă despre bote- 
zul lacrimilor decât Sfântul Simeon Noul Teolog. El vede 
în acesta adevăratul botez al Duhului, marea „luminare” 
(photismos) prin care omul se face cu totul lumină“. 
Noul Teolog trebuie să-l fi citit pe Isaac din Ninive. În 
orice caz, el a constatat efectele sale sfințitoare şi lumi- 
nătoare la părintele său duhovnicesc, Simeon Studitul. 
Acesta ne-a lăsat o mică scriere în care elogiul adus 
lacrimilor stă pe primul loc“. 

„Toate acestea [adică întregul conţinut al cărţii], frate, 
sunt folositoare străpungerii. Şi trebuie să le împlineşti 
cu zdrobire de inimă, cu răbdare şi cu mulțumire, căci 
sunt izvoare de lacrimi şi curăţitoare de patimi... Şi 
de vei împlini acestea, vei ieși cu totul din vechile nă- 
ravuri, ba poate chiar și din atacurile [prosbolai] gån- 
dului“. [Culmea nepătimirii constă în a nu mai simţi 
nici măcar aceste sugestii nevinovate.] Căci întuneri- 
cul se retrage din faţa luminii [să ne gândim la Botez 
ca photismos!]. Şi umbra din faţa soarelui... Căci, 
curățindu-se mintea prin multele lacrimi, primeşte 
strălucirea dumnezeieştii lumini”*. 


Autorul acestor rânduri vorbea din experienţă. După 
moartea sa, ucenicul său Noul Teolog îi va adresa într-o 
zi, cu ocazia unei împrejurări solemne, această rugăciune: 


„Sfinte Simeoane, care te-ai făcut conform [symmor- 
phos) chipului lui lisus Hristos prin împărtășirea Du- 


® Cf. Capetele practice și teologice 68, 69, 74, 75 etc; Philokalia, 
Atena, 1893, vol. II, p. 159. 

“Cf. Vie de Syméon le Nouveau Thtologien, Roma, 1928, „Intro- 
duction”, p. XLIV-L. 

“ Cf. studiul nostru, „L'erreur fondamentale et la logique du me- 
salianisme”, OCP 1 (1935), p. 328 sq; 348 sq. 

* Cap. 152, Philokalia 1, p. 171 [FR VI, 1976, p. 112). 

hului Sfânt, L-ai slăvit în mădularele tale prin omorâ- 
rea plăcerilor, te-ai îmbrăcat în haina strălucitoare a 
nepătimirii printr-o îndelungată nevoință, te-ai spălat 
cu propriile tale lacrimi întocmai la număr cu izvorul 
apei Botezului...””. 


Când Nichita Stithatul a scris această rugăciune era sigur 
că cititorii săi vor recunoaște în ea expresiile Sfântului 
Grigorie Teologul. 

Încheiem acest capitol cu o frumoasă rugăciune a mis- 
ticului sirian loan Saba, numit şi loan din Dalyatha, ale 
cărui scrieri din nefericire sunt încă inedite“. Trei din 
omiliile sale, traduse în greacă, au trecut în unele manu- 
scrise sub numele lui Isaac din Ninive“ şi așa le avem și 
într-o versiune latină”. 


„Când dorim să fugim de lume și să ne facem străini 
de cele lumești — spune Ioan Saba” sub numele lui 
Isaac Sirul —, nimic nu ne desparte așa de mult de 
lume şi nu omoară patimile din noi și nu ne trezește 
și nu ne înviorează spre cele duhovnicești ca plânsul 
[penthos] şi durerea inimii unite cu dreapta socoteală. 
Căci faţa celui sfios ia ca pildă smerenia Celui lubit. Şi 
iarăşi, nimic nu ne face să petrecem așa de mult în 
lume şi cu cei beţi şi risipitori din ea, şi nimic nu ne 
desparte așa de mult de vistieriile înţelepciunii şi ale 
cunoștinței tainelor lui Dumnezeu, ca râsul şi ca îm- 
prăștierea, împreunate cu îndrăzneala. Acestea sunt 


® Vie de Syméon le Nouveau Thcologien $ 90, p. 125. 

* Cf. A. BAUMSTARK, Geschichte der syrischen Literatur, p. 225 sq. 

® Cf. J.B. CHABOT, De S. Isaaci Ninivitae vita, scriptis et doctrina, 
Louvain, 1892, p. 63, nota 1, şi 67, nota 1. 

* PG 86, 857C-859B. 

5! Ibid. cap. 28. 

îndeletnicirile demonului curviei. ... Strigă cu suspin 
şi cu durere către Dumnezeu... Obrajii tăi să ia culoa- 
rea plânsului ochilor tăi, ca să se odihnească în tine 
Sfântul Duh, şi să te spele de întinăciunea răutăților 
tale. Împacă pe Domnul cu lacrimile tale, ca să vină 
la tine. Cheamă pe Maria și pe Marta, ca să te înveţe 
cuvintele plânsului [penthikos phonas)]. Strigă către 
Domnul: 

«Doamne lisuse Hristoase, Dumnezeul nostru, Cel 
ce ai plâns pe Lazăr și ai picurat lacrimi de mâhnire şi 
de milă peste el, primeşte lacrimile amărăciunii mele. 
Tămăduieşte cu patimile Tale patimile mele. Vindecă 
cu rănile Tale rănile mele. Curăţeşte cu sângele Tău 
sângele meu şi amestecă în trupul meu mireasma 
trupului Tău de viaţă făcător. Fierea cu care ai fost 
adăpat de vrăjmașii Tăi să îndulcească sufletul meu, 
izbăvindu-l de amărăciunea cu care m-a adăpat po- 
trivnicul meu. Trupul Tău întins pe lemnul crucii să 
înaripeze spre Tine mintea mea, cea atrasă de demoni 
în jos. Capul Tău, pe care l-ai aplecat pe cruce, să înalțe 
capul meu pălmuit de vrăjmași. Mâinile Tale, pironite 
de cei necredincioși pe cruce, să mă ridice pe mine 
spre Tine, din groapa pierzanici, cum a făgăduit prea- 
sfânta Ta gură”, Faţa Ta, care a primit lovituri şi scui- 
pări de la cei blestemaţi, să umple de strălucire faţa 
mea întinată de fărădelegi. Sufletul Tău, pe care, 
aflându-Te pe cruce, l-ai predat Părintelui Tău, să mă 
călăuzească spre Tine prin harul Tău. Nu am inimă 
îndurerată spre căutarea Ta, nu am pocăință, nici stră- 
pungere, care aduc din nou pe fii la moştenirea lor. 
Nu am, Stăpâne, lacrimi mângâietoare. Mintea mi s-a 


52 Cf. In 12, 32. 

întunecat în cele ale vieții acesteia și nu poate privi 
spre Tine întru durere. Inima mi s-a răcit de mulți- 
mea ispitelor şi nu se poate încălzi de lacrimile dra- 
gostei faţă de Tine. Dar, Doamne lisuse Hristoase, 
Dumnezeule, Vistierul bunătăţilor, dăruieşte-mi mie 
pocăință întreagă şi inimă îndurerată, ca să ies cu tot 
sufletul în căutarea Ta. Căci fără de Tine mă voi în- 
străina de tot binele. Dăruieşte-mi deci, Bunule, harul 
Tău. Tatăl, care Te-a născut pe Tine în sânurile Sale, 
fără de vreme şi veşnic, să înnoiască în mine chipul 
icoanei Tale. Te-am părăsit pe Tine; nu mă părăsi! 
Am ieşit de la Tine; ieşi în căutarea mea şi mă du la 
păşunile Tale şi mă numără între oile turmei Tale 
celei alese şi mă hrăneşte împreună cu ele cu verdeaţa 
tainelor Tale celor dumnezeiești...»”®. 


Nicodim Aghioritul a inclus această pagină în colecția 
sa de rugăciuni catanictice“. Vom găsi aici multe altele, 
fie anonime, fie atribuite unor autori din toate timpu- 
rile, de la Sfântul Efrem, Sfântul Vasile și Sfântul loan 
Gură de Aur până la Marcu Eugenicul și Ghenadie 
Scholarios, trecând prin loan Damaschinul, Antioh Pan- 
dectes, Simeon Metafrastul, Simeon Noul Teolog; unele 
din ele sunt traduse din rusă, iar ultima parte” este luată 
din Sfântul Augustin în traducerea greacă a lui Dimitrios 
Kydones, În alcătuirea acestei culegeri, Nicodim pare să 
fi avut drept principiu: tot ce este catanictic e al nostru! 


5 Ibid., cap. 29, text grec în ediţia scrierilor lui Isaac publicată de 
NICHIFOR THEOTOKIS, Leipzig, 1770, p. 13 sq [FR X, 1982, p. 33-36). 

5 P, 128 sq; cf. supra, cap. III, n. 23, p. 33 [1996, p. 125-127]. 

* Ibid., p. 193-254. 

IX 
Efectele plânsului: fericirea 


Certitudinea iertării nu seacă izvorul lacrimilor, ci îi 
deschide mai degrabă o vână nouă încă şi mai bogată. 
Doliul, mâhnirea, plânsul vor exista pentru că gândul 
mântuirii pierdute nu piere niciodată din orizontul 
sufletului, dar deasupra norilor împrăștiați vor străluci 
zorii raiului. Fericirea evanghelică va da încă din această 
viaţă un avans al făgăduinţei sale veşnice. Bucuria va 
pătrunde plânsul şi va transfigura faţa omului ce va 
rămâne cu toate acestea serioasă. Omul nu va înceta să se 
socotească păcătos și o va face chiar cu un fel de pasiune, 
pentru a da mărturie atât despre adevăr, cât și despre 
iubirea lui Dumnezeu. În timp ce profanii nu cunosc 
decât momente de pace între două răbufniri ale unor 
dorinţe nesatisfăcute, ascetul curăţit de patimi se va 
bucura de adevărata pace, rod al sănătăţii restabilite. 


„Această pace adâncă e însoţită de smerenie, de stră- 
pungere, de lacrimi, de o mare iubire faţă de Dumnezeu 
şi de o nemărginită râvnă față de făptuire [practica 
virtuţilor)”!. 


' EVAGRIE, Praktikos II, 57; PG 40, 1248B. 

Pentru “a-i putea înţelege pe autorii noştri, trebuie să 
ne amintim mai întâi că printre patimile care trebuie 
biruite se numără şi întristarea. Din clipa ivirii sale în 
suflet, străpungerea luptă împotriva acestui duşman şi 
nu va putea creşte decât împingându-l tot mai mult, 
până la stârpirea lui desăvârşită prin tăierea ajutorului 
pe care i-l oferă celelalte şapte „gânduri ale răutăţii”?. De 
aici va rezulta în primul rând acea stare de bine în sens 
negativ, dacă putem spune aşa, ce constă din absenţa 
tulburărilor, a dezamăgirilor, a temerilor, a revoltei îm- 
potriva sorții sau voii lui Dumnezeu. Dar creştinul nu 
rămâne la această netulburare (ataraxia) de filozof şi 
nici la această resemnare de musulman. El va trece de la 
această seninătate omenească la pacea dumnezeiască ce 
„saltă în inimă”, deoarece provine dintr-o cauză inacce- 
sibilă raţiunii. Nu va fi încă fericirea cerească, ci numai 
raiul pământesc care-şi redeschide acum porţile. Este 
vorba despre o stare în acelaşi timp complexă şi foarte 
simplă, care împleteşte în unitatea superioară a iubirii 
de Dumnezeu sentimente ce par să se excludă: nu numai 
conștiința de a fi păcătuit, dar şi de a fi păcătos, precum 
și încredințarea aproape experimentală de a fi intrat din 
nou în har. Această stare se aseamănă cu acea cople- 
şitoare euforie a unui bolnav care constată cu uimire 
că s-a vindecat, în timp ce în mădularele trupului său 
stăruie încă amintirea fiziologică a bolii sale. 


„Numai cel care a fost bolnav a cunoscut cu adevărat 
sănătatea [ho asthenesas autos egno ten hygieian)'”. 


Vor tresălta cel mai mult la apropierea lui Dumnezeu cei 
ce vor fi suferit până la lacrimi de îndepărtarea lor. Ştiind 
2 Cf. EVAGRIE, De octo spiritibus malitiae 11-12; PG 79, 1156C sq. 
3 ISAIA, ed. AUGUSTINOS, Logos 16, p. 91 [FR XII, 1991, p. 121). 

că ci continuă să fic nevrednici de afecțiunea divină care-i 
învăluie şi înțelegând tot mai limpede contrastul dintre 
ceea ce merită şi ceea ce primesc, nu este nici o uimire 
să-şi vadă sensibilitatea mişcată în ciuda lor şi că, înce- 
pând de atunci, lacrimile nu mai curg pentru că le-au voit 
ei, ci pentru că aşa vor ele, iar ei nu le mai pot stăvili“. 

„Plâns [doliu] de bucurie făcător [charopoion penthos]”: 
în aceste două cuvinte, Sfântul Ioan Scărarul — care-şi 
cunoştea foarte bine autorii (fiindcă e mult mai erudit 
decât se pretinde) — concentrează întreaga învăţătură a 
Părinților. Fără îndoială, cei mai mulți dintre aceştia evită 
să se sprijine pe acest nou aspect al îndrăgitului lor plâns 
(penthos). Dar nu vom face o nedreptate eroismului lor 
dacă vom spune că ei n-ar fi lăudat atât de mult lacri- 
mile dacă n-ar fi avut o atracţie irezistibilă pentru ele. 
Myrrha Lot-Borodine a avut, ca de obicei, o fericită intu- 
iţie atunci când şi-a întitulat articolul ei pe această temă 
„Taina darului lacrimilor”5. Ca orice taină, şi aceasta e 
supusă legii secretului, mai ales în Antichitate. Fineţea 
sufletească şi discreţia sunt sinonime. Există de altfel un 
mijloc foarte simplu de a împăca datoria de a propovă- 
dui străpungerea cu delicateţea smereniei: de la un capăt 
la altul, atât la asasinul de curând convertit, cât şi la cel 
răpit în extaz pe Golgota, alături de Maica Domnului, 
acelaşi nume va desemna cauza lacrimilor: penthos sau 
katanyxis. 


* CE. K. HOLL, Enthusiasmus und Bussgewalt, p. 43 sq. 

5 „Le mystère du «don des larmes» dans l'Orient chrétien”, 
Vie Spirituelle 48 (1936), p. 65-110 |trad. rom. Maria şi Adrian 
Alexandrescu în: O. CLÉMENT - B. BOBRINSKOY - É. BEHR-SIGEL - 
M. LoT-BORODINE, Fericita întristare, Èd. IBMBOR, Bucureşti, 1997, 
p. 131-191]. 

“CE. Alph, Apollo 2; PG 65, 133-136 [p. 37-38]. 

„De ce plângi, părinte? Îmi plâng păcatele.” 


E adevărul, dar nu tot adevărul. Acest tip de restricţie 
mentală este pe placul avvei Arsenie şi al imitatorilor săi. 
Nu este deloc nevoie să ne ascundem lacrimile, dat fiind 
că ele nu spun altceva decât că suntem păcătoşi. Să ne 
bucurăm totuşi că datorită experienţei lor personale unii 
predicatori sau biografi au pătruns taina păstrată cu atâta 
stricteţe de „fericiţii întristaţi (îndoliaţi)”. Aceştia nu i-ar 
fi dezminţit pe aceia, protestând poate împotriva unei 
revelații care le interzicea, în perfect acord cu smerenia, 
cumplita pudoare a celei mai despotice iubiri. 

Aşadar, nu de la părinţii duhovniceşti cei mai vechi 
vom aduna cele mai multe mărturii despre bucuria plân- 
sului; la aceştia nu întâlnim decât nişte indicaţii lapidare, 
pe care trebuie să ştim să le interpretăm. Astfel, atunci 
când Evagrie îşi încheie minunatul său tratat Despre 
rugăciune prin sentinţa: 


„Când, stând la rugăciune, te vei ridica mai presus de 
orice bucurie, atunci ai găsit cu adevărat rugăciunea”, 


să ne aducem aminte că această bucurie a început cu 
lacrimile” şi că la jumătatea drumului ni s-a adus aminte 
din nou de permanenta necesitate de a ne plânge păca- 
tele”. Este deci limpede că străpungerea duce la fericire. 
Operele morale ale Sfântului Efrem (grec) ar putea fi 
împărţite în două categorii: îndemnurile la pocăință şi 
cântările de biruinţă, Vai-uri şi Fericiri. Numai că ade- 
văratului Sfânt Efrem nu-i pasă deloc de psihologie. La 
el eshatologia domină totul, lumea aceasta interesându-l 


7 Cap. 153 [FR I, 1946, p. 93]. 
* Cap. 5-6 [p. 75]. 
* Cap. 78 [p. 84]. 

puţin sau mai deloc. Nădejdea celor veşnice îi este de 
ajuns pentru bucuria de aici. Sfântul loan Gură de Aur 
va arăta mai multă îngăduință şi va încerca să-şi atragă 
ascultătorii spre străpungere prin seducţia unor mângâ- 
ieri mai apropiate. 


„Fericiţi cei ce plâng şi vai de cei ce râd, spune Hristos. 
Cum a putut Pavel să spună: «Bucuraţi-vă pururea»??? 
Desigur, nu contrazicându-L pe Hristos, ferească Dum- 
nezeu! «Vai de cei ce râd», a spus Hristos, înțelegând 
prin aceasta râsul acestei lumi cu privire la lucrurile 
de faţă. El i-a fericit pe cei ce plâng, dar nu pe cei ce 
plâng doar pentru că şi-au pierdut bunurile, ci pe cei 
care au străpungerea, care-şi plâng răutăţile, pe cei 
care-şi plâng nu numai propriile păcate, dar şi pe cele 
ale semenilor. Această bucurie nu se opune acelui 
doliu [plâns], ba chiar se naşte din acesta. Căci cel 
care-și plânge şi-şi mărturiseşte păcatele este în bucurie. 
Altfel spus: este cu putință să fii în acelaşi timp în 
doliu pentru păcatele proprii şi în bucurie din pricina 
lui Hristos”!!, 


Nu există decât o singură mângâiere: că Domnul stă 
aproape ascultând rugăciunile noastre şi primindu-ne 
mulțumirile!?. 

Apropierea de Hristos! Sfântul loan Gură de Aur ştie 
de la Sfântul Apostol Pavel că nimic nu e mai vrednic de 
dorit. Totuşi, atunci când îl aude pe acest mare îndră- 
gostit de Hristos aducându-le aminte efesenilor că timp 
de trei ani a plâns în fiecare noapte şi în fiecare zi pentru 


' Flp 4,4. 
" In epist. ad Philippenses, hom. 14; PG 62, 281D sq. 
"2 Ibid,, col. 283 infra. 

mântuirea lor”, Sfântul loan Gură de Aur întrevede ceva 

încă şi mai înalt: 
„Aceşti ochi [ai Sfântului Pavel] au văzut raiul, au vă- 
zut al treilea cer; dar nu-i fericesc atât pentru această 
contemplare cât pentru lacrimile prin care L-a văzut 
pe Hristos. A-L vedea pe Hristos este cu siguranţă o 
mare bucurie, doar însuşi Pavel se laudă: «N-am văzut 
eu pe lisus Domnul nostru?»!f. Dar, mai mare este 
bucuria de a plânge în acest chip. Mulţi L-au văzut pe 
Hristos şi totuşi Hristos îi numeşte fericiţi pe cei care 
nu L-au văzut: «Fericiţi cei ce n-au văzut şi au cre- 
zub»!5, Căci dacă e mai bine pentru mântuirea celor- 
lalţi să rămânem în această lume decât să ieşim din ea, 
atunci e şi mai bine să suspinăm pentru ei decât să-L 
vedem pe Hristos. Dacă a fi în gheenă pentru El e mai 
bine decât a fi împreună cu El... (ceea ce a spus și 
Sfântul Pavel: «Aş fi vrut să fiu cu însumi anatema de 
la Hristos pentru fraţii mei»'*), cu atât mai bine este 
să plângem din pricina Lui”, pentru mântuirea aproa 
pelui”. 
Sfântul Nil se dovedește un bun ucenic al Sfântului 

loan Gură de Aur atunci când scrie: 


„Plângerea păcatelor e plină de dulce întristare şi o 
amărăciune asemenea micrii, dat fiind că e însoţită 
de o nădejde bună şi minunată. De aceea ea hrănește 
trupul, face să strălucească bucuria în adâncul sufletu- 
lui, întăreşte inima şi face să înflorească întreaga făp- 


"FA 20, 31. - 

1] Co9,l. 

'% In 20, 29. 

1 Rm 9, 3. 

17 In epist. ad Colossenses, hom. 12, 3; PG 62, 384 sq. 


196 


tură: David avea dreptate când spunea «făcutu-mi-s-au 
lacrimile mele pâine ziua şi noaptea» [Ps 41, 4)". 


Mai puţin medicale, dar mult mai profunde, sunt cuge- 
tările avvei Isaia: 


„Priveşte, frate, cu trezie la duhul care aduce omului 
întristare, căci multe curse îndreaptă spre tine până ce 
te face neputincios. Căci întristarea după Dumnezeu 
e bucuria de a te vedea pe tine în voia lui Dumnezeu. 
Ea este supărarea vrăjmașului, care-ţi spune: «Unde ai 
să fugi, căci nu este pocăință?» Dar întristarea după 
Dumnezeu nu i se opune omului, ci-i spune: «Nu te 
teme, ci vino iarăși!» Şi văzând că omul e neputincios, 
îl întăreşte”? 


Propriu avvei Ammona, ucenicul marelui Antonie, îi 
este lauda neîncetată a minunilor virtuţii dumnezeiești 
(theike dynamis), a odihnei (anapausis), a uşurătăţii 
(elaphrotes), a căldurii dumnezeieşti (therme theike), a 
libertăţii (eleutheria), la care duc ostenelile celor ce-şi fac 
cu vitejie „plugăria duhovnicească”. 


„E mărgăritarul de care vorbeşte Evanghelia, care a 
fost cumpărat de cel care şi-a vândut toate ale salc2; 
e comoara ascunsă în țarină care a adus mare bucurie 
celui care a găsit-o"?! 


Iată genealogia acestui mult lăudat fruct: 


„Frica naște plânsul, iar plânsul naşte bucuria; bucuria 
naşte puterea prin care sufletul va rodi toate; iar dacă 


'* Ep I, 220; PG 79, 164. 

1 ISAIA, ed, AUGUSTINOS, Logos 16, p. 90 [FR XII, 1991, p. 120]. 
2 Mt 13, 45 sq. 

2 Mt 13, 44; AMMONAS, Ep 7, 3 (PO 11), p. 453. 

Dumnezeu îi vede rodul atât de frumos, îl va primi ca 
pe un odor de preţ, Se va bucura de el împreună cu 
îngerii şi-i va da un păzitor care să-l apere în toate căile, 
ca să-l ducă la loc de odihnă, ca Satana să nu-i poată 
face nici un rău. Căci, atunci când diavolul vede pă- 
zitorul, adică virtutea care înconjoară sufletul, fuge, 
fiindu-i teamă să se apropie de om, stă departe, din 
pricina virtuţii care-l acoperă. De aceea, iubiții mei în 
Domnul, pe care vă iubesc pentru că ştiu că sunteți 
iubiţi de Domnul, dobândiţi această virtute pentru ca 
Satanei să-i fie frică de voi, ca să fiți înţelepţi în toate 
faptele voastre şi pentru ca dulceaţa harului să facă să 
crească rodul vostru. Căci dulceața harismei duhovni- 
ceşti e mai dulce decât mierea şi decât fagurele?. Nu 
mulţi sunt monahii sau fecioarele care au cunoscut 
această dulceaţă a harului, fiindcă n-au dobândit vir- 
tutea dumnezeiască şi nici nu s-au străduit s-o cultive; 
de aceca nici Domnul nu le-a dat-o. Căci celor care 
au cultivat-o, le-a dat-o, pentru că Dumnezeu nu este 
părtinitor cu nimeni”; iar celor care o cultivă, le-o dă 
din generaţie în generaţie”, 


Altundeva, Ammona stabileşte o altă ordine a succe- 
siunii: 

„Singurătatea naşte asceza şi plânsul; plânsul naşte fri- 

ca, frica naşte smerenia şi dreapta socoteală, dreapta 

socoteală naşte iubirea, iubirea face sufletul sănătos 

şi nepătimitor. Atunci omul înţelege că, după toate 

acestea, nu e departe de Dumnezeu”%. 


2 Ps 18, 11. 

23 Cf. FA 10, 34. 

2 Ep 2, 1 (PO 11), p.435. 

?5 Instruction 4,60 (PO 11), p. 480. 

Această aparentă contradicţie arată că există un fel de 
cauzalitate reciprocă: frica naște lacrimile, acestea sporesc 
frica, iar aceasta dublează lacrimile. Totul e să începem 
numai. 

Această „harismă duhovnicească” e de obicei numită, 
de Ammona, Duhul. Pentru a-L primi nu este alt mijloc 
decât pocăinţa. 


„Acest Duh nu intră decât în sufletele care şi-au cură- 
tit de tot îndărătnicia; căci este Sfânt şi nu poate intra 
într-un suflet necurat. Domnul nu L-a dat Apostolilor 
până ce aceştia nu s-au curăţit. De aceea le-a spus: 
«Dacă Mă voi duce, vă voi trimite pe Mângâietorul, 
Duhul Adevărului, Care vă va călăuzi la tot adevă- 
rul»?. Din vremea lui Abel şi Enoh și până astăzi acest 
Duh se dă sufletelor drepţilor care s-au curăţit cu totul. 
În celelalte suflete petrece nu EI, ci duhul pocăinței 
care le cheamă pe toate ca să le spele de toată necurăţia. 
Când ele s-au curăţit cu totul, Duhul Sfânt le umple de 
toată dulceaţa, aşa cum a spus Levi: Cine a cunoscut 
desfătarea Duhului, dacă nu cei în care s-a sălășluit?”7. 


Duhul Sfânt e Mângăietorul prin excelență. Învățătura 
lui Ammona se poate rezuma în aceste trei cuvinte pe 
care le citim sub numele Sfântul Efrem: 


„Cine vrea să fie mângăâiat, să plângă [ho boulomenos 
paraklethenai, pentheito)"». 


Într-adevăr, cum să nu fim mângâiaţi când doliul (plân- 
sul) ne dă tot ce e nevoie pentru cea mai curată bucurie? 


% In 16,7. 13. 

2 Editorul F. NAU remarcă: „lipseşte din Biblie şi din apocrifele 
cunoscute”. Ep 7, 1 şi 2, p. 452 sq. 

* Roma, I, p. 44 D. 

pesimismului lor jansenist, susținând că natura ar fi în 
mod esenţial ostilă harului; alții au găsit o scuză ieftină 
naturalismului lor, lăudându-se că îşi „supranaturalizează 
afectele”. O problemă similară se pune în legătură cu 
„asceza” şi „mistica”; şi, pentru a ne întoarce la subiectul 
nostru, în legătură cu „lacrimile pocăinţei” şi „lacrimile 
străpungerii”. 

Reţinând această observaţie, Nichita Stithatul distinge 
pe bună dreptate două „trepte”: 


„Nu orice lacrimă este şi străpungere, ci este o marc 
distanţă între lacrimi şi străpungere. Căci lacrima vine 
din părerea de rău pentru purtări greşite şi din amin- 
tirea vechilor căderi ale sufletului ca un foc şi ca o apă 
fierbinte ce curăţă inima. lar străpungerea coboară de 
sus din roua mângâietoare a Duhului" spre mângâierea 
şi înviorarca sufletului” care a intrat cu căldură în adân- 
cul smeritei cugetări și a primit vederea luminii neapro- 
piate. Ea strigă cu bucurie către Dumnezeu ca David: 
«Am trecut prin foc şi prin apă şi ne-ai scos întăriţi»”*. 


Dacă mai sus am putut observa influenţa exercitată de 
către Sfântul Isaac din Ninive asupra Sfântului Simeon 
Noul Teolog, aici trebuie să constatăm influenţa acestuia 
şi asupra lui Nichita Stithatul”, Pagina care urmează va 
demonstra acest lucru: 


„Care sunt dovezile şi semnele neindoielnice cele mai 
de aproape, din care simte cineva că a început să vadă 


1 Cf. Dt 32, 2. 

3? Capete despre făptuire, fire şi cunoștință I, 70 [FR VI, 1976, p. 241). 

» Ps 65, 12; Capete 1,71 [p. 241]. 

“ E posibil ca episcopul nestorian din Ninive să fi găsit în şcoala 
Noului Teolog cei mai fideli discipoli ai săi. Acest punct ar merita 
un studiu pe care, probabil, îl voi face într-o zi. 

în sine rodul ascuns în suflet? — Când se învredniceşte 
cineva de harul lacrimilor celor multe ce izvorăsc 
nesilit. Căci lacrimile s-au pus de cugetare ca un hotar 
oarecare între cele trupeşti şi cele duhovniceşti, şi între 
pătimire şi curăție. Până ce nu primeşte cineva darul 
acesta, lucrarea lui este încă în omul din afară şi nu 
simte încă deplin lucrarea celor ascunse ale omului 
duhovnicesc. Căci, când începe cineva să lase cele 
trupeşti ale veacului de acum şi se arată trecând în 
lăuntrul* hotarului acesta ce se află în lăuntrul firii, 
îndată ajunge la harul acesta al lacrimilor. Şi de la cel 
dintâi sălaș al vieţuirii ascunse (de la cea dintâi treaptă 
a ei) încep lacrimile acestea şi ele îl duc la desăvârşirea 
dragostei de Dumnezeu. Şi cu cât înaintează, cu atât 
se îmbogățește în ele, până ce le va bea în mâncarea 
lui și în băutura lui din multa lor stăruire. Şi acesta este 
semnul neîndoielnic că cugetarea lui a ieşit din lumea 
aceasta şi simte lumea aceea duhovnicească. Şi cu cât 
se apropie omul în cugetarea lui de lumea aceasta, cu 
atât sc sărăceşte în lacrimile acestea. Şi când cugetarea 
se va lipsi cu desăvârşire de lacrimile acestea, este un 
semn că omul s-a îngropat în patimi”. 


Paragraful următor i s-a părut atât de important lui 
Pavel Evergetinos încât l-a inclus în lungul său capitol 


5 Ed. WENSINCK, p. 165, „beyond”, „dincolo”, nu este exact; gre- 
cescul esothen e foarte bun; este vorba aici despre contemplaţia „na- 
„Lurală” care străpunge materialitatea lucrurilor pentru a le pătrunde 
„logosul”. 

* Mar Isaacus Ninivita, De Perfectione Religiosa 35, ed. P. BEDJAN, 
p. 244 sq. Ed. 'THEOTOKIS, cap. 85, p. 497 = WENSINCK, p. 164 sq. 
Traduc după textul siriac; versiunea greacă [FR X, p. 437] e în an- 
samblu remarcabilă. 

„Vom avea, aşadar, fețe vesele săltând în Duhul Sfânt 
din pricina darurilor Domnului, dar plângând şi 
tânguindu-ne cu cugetul, rugându-L pe Dumnezeu să 
ne păzească de tot răul, ca să nu fim lipsiţi de Împără- 
ţia cerurilor şi de bunătăţile gătite celor care au ştiut 
să 1 se facă bine-plăcuţi. Plânsul zideşte şi păzeşte; 
plânsul spală sufletul cu lacrimi şi-l sfințește. Plânsul 
naşte cumpătarea, retează patimile şi împlineşte virtu- 
țile. Şi ce să mai spunem? Cei ce plâng sunt fericiţi de 
Domnul şi mângâiaţi de îngeri”>. 


I-am reproșat mai sus” lui Nichita Stithatul faptul că, 
în eforturile sale de a fixa terminologia, a restrâns pe 
nedrept folosirea cuvântului katanyxis rezervându-l nu- 
mai străpungerii harismatice. Tradiţia greacă nu cu- 
noaște însă această limitare nici pentru katanyxis, aşa 
cum vedem la Sfântul loan Gură de Aur, nici pentru 
penthos, cum se arată la Sfântul loan Scărarul. Bătrânii 
din vechime aveau un motiv puternic să nu admită 
această restricție care constituie un inconvenient peri- 
culos pentru smerenie și pentru străpungerea însăşi: ea 
riscă să ne facă să uităm că străpungerea cea mai înaltă 
trebuie însoțită în permanenţă de gândul la mântuirea 
pierdută. Mai mult decât o „precizare” necesară pentru 
claritatea noțiunilor, ea poate duce la consecinţe supără- 
toare. Este sigur, de exemplu, că speculaţia teologică a 
câștigat mult din folosirea termenilor „natural” şi „su- 
pranatura!”. Transferată însă în viaţa creştină, această 
distincţie n-a luat însă uneori figura unei adevărate opo- 
ziţii? Ca şi cum ar trebui să alegem între natural şi su- 
pranatural. Unii au găsit în aceasta un sprijin în favoarea 


> Ibid., p. 255 A. 
* Supra, p. 35-36. 


despre plâns (penthos)”. Cu siguranţă l-a citit şi contem- 
poranul său, Nichita Stithatul: 


„Dintre lacrimi, unele ard, iar altele ingraşă. Lacrimile 
care ies din străpungere şi din inima cuvioasă, pentru 
păcate, usucă trupul şi ard, şi adesea partea conducă- 
toare a sufletului (mintea) simte vătămarea ce-i vine 
din acestea când încep să curgă. Şi mai întâi omul se 
întâlneşte neapărat cu această treaptă a lacrimilor şi 
prin ele i se deschide o poartă spre treapta a doua, care 
e mai înaltă decât aceasta. Ea e ţara bucuriei, în care 
omul primeşte mila. Iar acestea sunt lacrimile care curg 
din înţelegere. Ele înfrumuseţează şi îngraşă* trupul 
şi curg nesilit, de la sine. Şi nu numai îngrașă trupul 
omului, cum s-a zis, ci şi vederea omului se pre- 
schimbă. «Că veselindu-se inima, faţa înfloreşte, iar 
când se află în întristări, se posomorăşte»”. Ele umplu 
toată fața în tăcerea gândurilor. Trupul primeşte de la 
ele ca un soi de hrană, iar veselia se vede pe faţă. Cine 
a cunoscut din experienţă aceste două feluri [de la- 
crimi], va înţelege cele spuse”, 


Varianta greacă editată de 'Theotokis omite ultimele două 
fraze; iar Evergetinos le înlocuieşte cu această cugetare: 


„Dacă vrem să le primim pe cele din urmă, să ne sâr- 
guim din răsputeri să le avem pe cele dintâi și în scurtă 
vreme, cu harul lui Dumnezeu, le vom dobândi şi pe 
celelalte.” 


” PE II, cap. 32, p. 100. 

%* Versiunea greaca ajută: şi îmbogățește. 
» Pr 15, 13 (FR X, p. 438]. 

“ Ed. BEDJAN, p. 245 sq. 

Noi, care n-am făcut experienţa lor, suntem nevoiţi să 
căutăm în alte părți explicaţii mai ample. În limbajul său 
alegoric ni le oferă tot Isaac. 


„Despre cei ce se liniştesc, când anume încep să înţe- 
leagă puţin unde au ajuns în ostenelile lor pe marea 
nemărginită a viețuirii singuratice, aşa încât să-şi poată 
da seama puţin că ostenelile lor au început să dea roa- 
de.” Răspuns: „Îţi voi spune un lucru, dar să nu râzi“, 
pentru că voi spune adevărul, şi să nu te îndoieşti de 
cuvântul meu“, căci cei de la care am primit [această 
învăţătură) sunt adevăraţi“. Chiar dacă sileşti pleoa- 
pele ochilor tăi până ce ajungi la lacrimi, să nu soco- 
teşti că ai ajuns la ceva în vieţuirea ta. Căci cele dină- 
untru ale tale slujesc încă lumii, cu alte cuvinte eşti 
încă în vieţuirea mirenilor credincioşi“. Faci lucrul 
Domnului numai prin omul din afară, dar omul tău 
lăuntric e încă fără rod. El începe să dea roade de 
atunci când am spus: Când ai ajuns la ţinutul lacrimi- 
lor, să ştii că atunci mintea ta a ieşit din închisoarea 
lumii acesteia şi că a pus piciorul ei pe drumul veacu- 
lui nou şi a început să respire văzduhul lui minunat. 
Atunci Începe să verse lacrimi, pentru că năpădesc 
durerile nașterii pruncului duhovnicesc; pentru că ha- 
rul, maică de obşte, se grăbeşte să nască tainic sufletul, 
chipul lui Dumnezeu“ la lumina veacului viitor. Şi când 


“ În versiunea greacă: „să nu te îndoieşti”. 

“2 Versiunea greacă adaugă: „ca al unuia preamic”, 

“ Versiunea greacă are: „pentru că cele arătate de mine sunt ade- 
vărate, Căci şi în aceste cuvinte ale mele îţi spun ţie adevărul, ca în 
toate”. 

+ Versiunea greacă omite: „credincioși”. 

“ Versiunea greacă are: „să nască în suflet un chip dumnezeiesc”. 

vine vremea nașterii, mintea începe să simtă ceva de 
acolo ca o răsuflare subţire pe care copilul o trage înă- 
untrul mădularelor în care a crescut. Dar pentru că nu 
suportă ușor lucrul cu care nu e obişnuit, trupul său 
începe să se mişte“ într-un plâns cu lacrimi, în care se 
amestecă o bucurie ce întrece dulceața mierii”. Şi pe 
măsură ce pruncul dinăuntru creşte, sporesc şi lacri- 
mile. Această curgere a lacrimilor are loc din clipa în 
care mintea începe să se limpezească; vorbesc de curge- 
rea lacrimilor proprie treptei acesteia, nu de curgerea 
în parte ce are loc din când în când. Această mângâiere 
care vine din timp în timp ajunge la tot omul care slu- 
jeşte lui Dumnezeu în liniştirc“*, uneori printr-o vedere 
a minţii, alteori prin cuvintele Scripturii, şi alteori prin 
convorbirea rugăciunii. Vorbesc despre curgerea în- 
treagă care nu încetează ziua şi noaptea şi care se face 
celui care prin rigoarea vieţuirii a aflat adevărul în 
liniştire în aşa fel încât ochii săi se fac izvoare de apă 
vreme de doi ani şi mai mult”. Aceasta se întâmplă 
într-un răstimp de trecere, o trecere tainică”. După 
lacrimi intră în pacea gândurilor, iar prin pacea gân- 
durilor intră în parte, pe măsura firii, în odihna dum- 
nezeiască de care vorbeşte Pavel [Evr 4, 3). lar din acel 
ținut al odihnei mintea începe să vadă cele ascunse. 
Atunci Duhul Sfânt începe să-i descopere cele cereşti 
şi Dumnezeu se sălășluieşte în el și face să crească în 
ea roadele Duhului. De acum simte în chip nedeslușit 


* Versiunea greacă are: „incepe dintr-odală...”. 

“ Versiunea greacă are: „într-un plâns amestecat cu dulceaţa 
mierii”. 

*“ Isihie. 

“ WENSINCK: „aproape doi ani”. 

* Propoziţie omisă în versiunea greacă. 

şi ca în ghicitură prefacerea viitoare pe care o va suferi 
firea la înnoirea a toate.” 


După care Isaac îşi indică sursele: meditaţia asupra Scrip- 

turilor, gura unor martori veridici și experiența. După 

care continuă: 
„Ascultă iarăşi şi altceva ce-ţi voi spune acum aşa cum 
am aflat de la o gură nemincinoasă. Când intri în 
ținutul păcii gândurilor, atunci se ia de la tine năvalas! 
lacrimilor şi ajungi la cele ce rămân în marginile mă- 
surii. Acesta este în puţine cuvinte adevărul neştirbit, 
aşa cum e crezut şi întărit de toată Biserica, de fiii ei 
iscusiţi şi nevoitori”*?. 


lată, aşadar, la ce duc lacrimile: la pacea desăvârşită, 
care e preludiul celei mai înalte contemplări, la desco- 
perirea tainelor cereşti şi la o minunată transformare a 
întregii fiinţe. Este neindoielnic că Nichita Stithatul s-a 
inspirat din aceste pagini. Cu atât mai bucuros cu cât 
părintele său duhovnicesc Simeon o făcuse deja, iar pen- 
tru bizantinii secolelor X şi XI, Isaac era un autor aproa- 
pe cu totul nou, în orice caz necunoscut încă ultimului 
mare autor duhovnicesc, Sfântul Maxim Mărturisitorul. 
Pe de altă parte, în acelaşi sens am putea interpreta şi 
cuvintele lui Ammona citate mai sus. Sfântul Maxim 
văzuse în „vinul străpungerii”* cunoașterea (gnosis) 
duhovnicească“, Sfântul Varsanufie făcuse şi el deose- 
birea între o străpungere intermitentă şi alta neîncetată, 
fără a rezerva însă cuvântul katanyxis acesteia din urmă. 


5! Versiunea greacă are: „mulţimea”. 

5 Ed. BEDJAN, cap, 14, p. 125-127; ed. THEOTOKIS, cap. 15, 
p. 77-80 [FR X, p. 82-83]. 

5 Ps 59,5. 

5 Expositio in Psalmum 59, 5-7; PG 90, 861C. 

„Frate, plânsul şi străpungerea ce le ai acum nu sunt 
adevărate, ci se duc şi vin. Căci plânsul adevărat, inso- 
tit de străpungerea inimii, e slugă supusă omului şi cel 
ce-l are nu cade în nici un război”*. 


Chinovitul care primeşte acest har a ajuns matur pentru 
viaţa de isihast fiindcă a atins nepătimirea care-i face cu 
putinţă rugăciunea neîncetată. Unul ca acesta nu trebuie 
să mai aibă nici un „canon”, fiindcă Duhul Sfânt se face 
călăuza sa: 

„Bucură-te, frate, în Domnul; bucură-te, iubitul meu, 

în Domnul: bucură-te în Domnul, împreună-moşte- 

nitorule. Rugăciunea neîncetată ţine de măsura nepă- 
timirii. Cunoaştem atunci venirea Duhului, care învaţă 
pe om toate, deci şi cele ale rugăciunii. Căci, zice 

Apostolul: «Nu ştim să ne rugăm cum trebuie, dar 

Duhul se roagă pentru noi cu suspine nepgrăite»*. Dar 

la ce ţi-aş vorbi acum despre clădirile Romei, când 

încă n-ai fost acolo? Omul care vicțuieşte în liniștire 

[isihastul], mai ales stând pe pat, n-are canon. Ci fii ca 

un om care mănâncă şi bea cât îi place. Iar când îţi vine 

să citeşti şi vezi străpungerea în inima ta, citeşte cât 
poţi. La fel şi în ce priveşte psalmodia. Mulţumirea şi 
pe «Doamne miluieşte» ţine-le cu toată puterea și nu 
te teme. Căci darurile lui Dumnezeu nu se iau înapoi 

[Rm 11,29)”. 

În spiritualitatea intelectualistă, moştenită de la Evagrie, 
vom spune că plânsul (penthos) e secretul contemplaţiei; 
în spiritualitatea mai puţin savantă a „bătrânilor”, vom 
spune că el este calea care duce la unirea omului cu 


*5 Ep 458, p. 227 [FR XI, 1990, p. 447]. 
* Rm 8, 26. 
= Ep 81, p. 95 [FR XI, 1990, p. 120-121]. 

Dumnezeu. Diferenţa ține numai de terminologie, învă- 
țătura este aceeaşi: pentru toți, străpungerea inimii duce 
la „ultimul obiect al doririlor”. 

Să revenim o clipă asupra unei idei exprimate de Isaac 
din Ninive. Perioada în care lacrimile curg din belşug, 
pentru ca mai apoi să se menţină într-o dreaptă măsură, 
e o perioadă de trecere. Ce fel de trecere? Trecerea de la 
stadiul sufletesc (psihic) la cel duhovnicesc (pnevmatic). 
Fiindcă omul e alcătuit din trup, suflet şi duh; de aici 
rezultă şi împărţirea vieţii creştine în trei trepte: trupesc, 
sufletesc şi duhovnicesc (somatic, psihic şi pnevmatic). 


„Cea de-a doua treaptă e la mijloc între starea pătima- 
şă** şi cea duhovnicească”*, „e lucrarea inimii neobo- 
site în gândul la marea judecată viitoare, în neîncetata 
rugăciune a inimii, în privirea la pronia şi purtarea de 
grijă a lui Dumnezeu de această lume, nu numai cu 
oamenii, ci şi cu toate dobitoacele... Prin lucrarea căii 
sufleteşti, inima se înmoaie şi se desface de legătura cu 
stricăciunea și de patimile străine firii”. 


„Din lucrarea silită se naşte căldura nemăsurată care 
arde în inimă din amintirile fierbinţi ce se ivesc din 
nou în minte. lar lucrarea aceasta împreună cu paza 
subțiază mintea în căldura lor şi-i dăruiesc vederea. 
Şi această vedere naşte gândurile fierbinţi de care am 
vorbit, în adâncul vederii sufletului care sc numeşte 
contemplaţie. lar această contemplaţie naște la rândul 


* Versiunea greacă spune foarte bine: tes empatheias, ed. TREO- 
TOKIS, Logos 11, p. 65. 

9 Ed, BEDIAN, 12, p. 122. 

“ Ed. BEDJAN, 40, p. 304. — Asupra acestei diviziuni în trei trepte, 
cf. J.B. CHABOT, De S. Isaaci Ninivitae vita, scriptis et doctrina, Lou- 
vain, 1892, p. 74. 

ci căldura, şi din căldura aceasta, venită din harul 
contemplaţiei, se naște curgerea lacrimilor. La început 
câştigul e mic, adică într-o zi îi vin omului de multe 
ori lacrimile şi iarăși e lipsit de ele. Pe urmă însă, îi vin 
lacrimile neîncetate. lar din lacrimile neîncetate sufle- 
tul primeşte pacea gândurilor. Şi de la pacea gânduri- 
lor sufletul se înalță la curăţia minţii. Iar, de la curăţia 
minţii, omul ajunge la vederea tainelor lui Dumnezeu. 
Căci curăţia este ascunsă în pacea din partea războa- 
ielor. După acestea, mintea ajunge să vadă descoperiri 
şi semne, cum a văzut lezechiel prorocul“!. Acestea 
închipuie cele trei trepte prin care se apropie sufletul 
de Dumnezeu”?. i 


„Apă până la glezne, apă până la genunchi, apă până la 
mijloc, mulțime de apă ce nu putea fi trecută”, scrisese 
profetul. Acestea sunt treptele lacrimilor. 

De ce însă această creştere iniţială a debitului lacrimi- 
lor scade în cele din urmă? lar, dacă ea descrește pentru 
că sufletul intră în treapta duhovnicească, atunci de ce 
această scădere a debitului nu merge până la secarea to- 
tală? Fiindcă nicăieri, cel puţin în ce ne-a rămas din scri- 
erile sale, Isaac nu spune nimic despre o dispariţie totală 
a lacrimilor. Cu câţiva ani în urmă n-am fi avut nici un 
răspuns la aceste întrebări. Astăzi însă știm de la cine 
a luat Isaac împărţirea celor trei stări sau trepte: de la 
cel cunoscut până nu de mult sub numele de loan din 
Lycopolis, dar care este de fapt un autor sirian din seco- 


% Cf. Iz cap. 47. În grecește: „Intelectul ajunge să vadă descoperi- 
rile şi semnele aşa cum le-a văzut lezechie!”. Traducătorul n-a înţe- 
les. Editorul Theotokis pune o lungă notă care încearcă să explice 
prin Iz 1, 4. Toate acestea ratează gândul lui Isaac. 

€ Ed. BEDJAN, 15, p. 128 [FR X, p. 68-69]. 

lul IV sau V*. În aşteptarea unei identificări mai precise 
îl vom numi simplu loan Singuraticul. Teoria sa despre 
lacrimi e atât de originală, încât trebuie să o cităm în 
întregime, în ciuda lungimii pasajului în care o expune. 


„Ajungem, aşadar, la deosebirea revărsării lacrimilor 
pentru a vedea ce gânduri trezesc în minte, după cele 
trei cinuri de oameni. Ei bine, omului trupesc, chiar 
atunci când plânge înaintea lui Dumnezeu în rugă- 
ciune, lacrimile îi sunt stârnite de următoarele gân- 
duri: grija de sărăcia sa, amintirea necazurilor, grija 
pentru copii, suferința venită de la duşmani, grija de 
cele ale casei, aducerea-aminte de cei morţi şi altele 
asemenea. Necontenita hărţuire a acestor gânduri 
sporeşte întristarea sa, iar din întristare se nasc lacri- 
mile. — Lacrimile omului sufletesc [psihic] în rugă- 
ciune sunt iscate de următoarele gânduri: frica de 
judecată, conștiința păcătoşeniei proprii, amintirea 
lucrurilor bune făcute de Dumnezeu cu el, gândul la 
moarte, făgăduinţa bunătăţilor viitoare. Stăruinţa aces- 
tor gânduri pune în mişcare înăuntru lacrimile. Dacă 
în preajma sa se vor afla şi alte persoane cărora le 
acordă o mare atenţie, aceste lacrimi nu se vor mai 
datora acestor feluri de gânduri, ci va începe să fie 
atins de patima slavei omeneşti, va primi cu luare- 
aminte adunarea lor şi prezenţa sa printre ei, şi res- 
pectul pe care-l va priini de la oameni va stârni lacri- 
mile sale de dragul slavei deşarte. — Cât priveşte 
lacrimile omului duhovnicesc, iată gândurile care le 
stârnesc: mirarea în fața măreției lui Dumnezeu, ui- 
mirea în fața adâncimii înţelepciunii Sale, slava lumii 


®© Cf. I. HAUSHERR, „Aux origines de la mystique syrienne, Gré- 
goire de Cypres ou Jean de Lycopolis”, OCP 4 (1938), p. 497-520. 

viitoare, rătăcirea oamenilor și altele asemenea. Lacri- 
mile sale înaintea lui Dumnezeu țâşnesc din stăruința 
acestor simţăminte. De altfel, aceste lacrimi nu vin 
dintr-o întristare, ci dintr-o intensă bucurie. Căci 
aceste lacrimi se nasc din bucurie, în felul în care 
mulți oameni, revăzându-și prietenii după o îndelun- 
gată absenţă, plâng de bucurie la vederea lor. Există 
lacrimi izvorâte din întristare şi la omul duhovnicesc, 
atunci când îşi aduce aminte de oameni şi se gândeşte 
cât de mult s-au rătăcit, aşa cum se spune că Mântui- 
torul nostru a plâns când a intrat în Ierusalim sau că 
S-a întristat văzând învârtoşarea inimii lor“; sau, cum 
spune Pavel: «lar acum plângând vă spun despre ei»; 
aşa cum se spune despre el în Faptele Apostolilor că 
vreme de trei ani nu a încetat să plângă“. Dar aceste 
plânsuri nu erau pricinuite de o stare a duhului, ci de 
gânduri ale sufletului privitoare la rătăcirea oamenilor, 
la suferinţele şi chinurile lor sau pentru că se rugau să 
le vină un ajutor din cer. Fiindcă omul duhovnicesc 
nu plânge degrabă, dată fiind obişnuita sa bucurie; iar 
dacă plânge, plânge mişcat fiind de gândurile sufleteşti 
pe care le-am arătat. Ca Simon Petru care, amintindu-și 
cum s-a lepădat de Mântuitorul, plângea cu amar. De 
fapt, de fiecare dată când Mântuitorul nostru plânge, 
evanghelistul arată și ce gânduri L-au făcut să plângă 
pentru că El plângea atunci când cerceta stările oame- 
nilor şi vedea inimile lor moarte. Din contră, atunci 
când mintea se află în tărâmul duhului, omul nu 
plânge, așa cum nu plânge nici îngerul. De altfel, dacă 


“1 Cf. Mc 3, 5, variantă a codicelui Syrus Sinaiticus. 
& Fip 3, 18. 
“ FA 20, 31. 

plânsul ar veni din starea duhovnicească, drepţii ar 
plânge de-a pururea în Împărăţia cerurilor, dat fiind 
că acolo ei sunt duhovniceşti. Așadar, pe treapta 
duhovnicească nu sunt lacrimi. Dar, care este, în creş- 
terea duhovnicească treapta celui care nu încetează să 
plângă dacă nu cea a copilului ce plânge neîncetat? Şi 
aşa cum, pe măsură ce se apropie de vârsta maturită- 
ţii, copilul îşi stăpâneşte lacrimile, așteptând să ajungă 
la vârsta când nu va mai plânge deloc, aşa şi cel care 
stăruie în lacrimi de orice fel, dacă Dumnezeu îi îngă- 
duie să se apropie de creşterea duhovnicească, pe mă- 
sură ce puterea de înţelegere creşte în duhul, încetează 
să plângă şi este în bucurie. Cât despre cel care nu are 
nici o durere lăuntrică şi al cărui suflet nu se lasă deloc 
mişcat pe dinăuntru, el este față de omul duhovnicesc 
ca un prunc nenăscut încă. Așa cum cel încă nenăscut 
se află cu totul în pântecele maicii sale, tot aşa, omul 
lipsit de căinţă îndurerată a sufletului are mintea robită 
de cele de jos, pe care nepărăsindu-le nu poate ieşi 
prin nădejde, spre lumea cealaltă””. 


Isaac din Ninive l-a citit în mod sigur pe Ioan Singu- 
raticul“, De ce nu i-a urmat însă întru totul în problema * 
lacrimilor? În priinul rând datorită faptului că această 
învăţătură despre încetarea lacrimilor în starea duhov- 
nicească nu are nici un alt reprezentant în afara acestui 
misterios pustnic. Apoi, Isaac şi-a” controlat autorii prin 
propria sa experienţă; şi fără nici o îndoială aceasta nu 


“7 JOHANNES VON LYCOPOLIS, Ein Dialog über die Seele und die 
Ajjekte des Menschen, ed. SVEN DEDERING, Leipzig-Uppsala-Haag, 
1936, p. 16-18, traducere franceză I. HAUSHERR (Orientalia Chris- 
tiana Analecta 120), Roma, p. 40-42. i 

& Cf. I. HAUSHERB, op. cit., „Introduction”, p. 15 sq. 

i-a făcut cunoscută o stare atât de sublimă. Ţinea prea 
mult la dulceaţa lacrimilor pe care o cânta în tot chipul 
pentru a admite că odată ele pot şi trebuie să dispară cu 
totul. Dar, el nu se află nicidecum în contradicţie cu 
inspiratorul său. Căci rămâne de văzut dacă este cu 
putință să urcăm încă de aici până într-atât în starea du- 
hovnicească, încât să fim asemenea îngerilor şi sfinţilor 
din cer. La această întrebare, loan Singuraticul răspunde 
negativ“. Aşadar, atunci când a admis o diminuare, dar 
nu o suprimare totală a lacrimilor, Isaac şi-a interpretat 
corect învățătorul. 

Cu toate acestea, cunoaştem cel puţin exemplul unui 
om care a trecut dincolo de limitele fixate muritorilor. 
Acest om se numeşte Simeon Noul Teolog. Cel puţin o 
dată el a fost acolo unde Însuşi Dumnezeu şterge lacri- 
mile, acolo unde nu mai este nici durere, nici întristare, 
în cer, în adevăratul cer al celor aleși şi al îngerilor. 


„Într-o zi, stătea la o rugăciune curată și vorbea cu 
Dumnezeu, şi, iată, aerul a început să strălucească 
pentru mintea lui și, fiind în chilie, i se părea că petre- 
cea în afară, în aer liber, deși era noapte, ca la prima 
strajă. Şi de sus — o, vedeniile înfricoșate ale bărba- 
tului — ca o aură de dimineaţă a început să lumineze 
-casa şi toate au pierit și credea că nu mai era nicide- 
cum în casă. Şi a ieşit cu totul din toată mintea pri- 
. vind la acea lumină care se arăta şi ea creştea şi după * 
puţin timp s-a ărătat maj strălucitoare şi a făcut aerul 
şi mai strălucitor, iar el a îriţeles că a ajuns împreună 
cu tot trupul afară din cele pământeşti. Şi cum acea 
lumină continua să strălucească tot mai limpede şi se 
vedea strălucind deasupra lui ca soarele la amiază, s-a 


®© CE. I. HAUSHERR, op. cit., p. 10 şi 23. 

văzut cu mintea stând el însuşi în mijlocul lumii plin 
cu totul în tot trupul de bucuria şi lacrimile născute 
de dulceața care venea de acolo. Căci a văzut lumina 
atingându-se în chip uimitor [paradoxos] de trupul lui 
şi ajungând după puţin în mădularele lui... A văzut, 
aşadar, cum după puţin s-a dat toată tot trupului său, 
inimii şi măruntaielor lui şi l-a făcut tot foc şi lumină. 
Şi l-a făcut să nu mai cunoască, precum mai înainte 
casa, aşa acum nici forma, poziţia, grosimea şi chipul 
trupului, și a încetat a mai vărsa lacrimi. Un glas i s-a 
făcut atunci din lumină şi a zis: «Aşa se cade să fie 
preschimbaţi sfinţii vii şi care vor mai fi rămas la 
trâmbița de pe urmă şi, ajungând aşa, vor fi răpiți [la 
cer], cum spune şi Pavel»”. Petrecând, aşadar, fericitul 
aşa multe ceasuri, stând în picioare lăudând neîncetat 
cu glasuri tainice pe Dumnezeu și privind cu mintea 
slava care-l învăluia şi fericirea care are să fie dată 
veşnic sfinţilor, a început să socotească și să spună în 
ei însuși: «Oare mă voi mai întoarce iarăși la forma 
dinainte a trupului sau voi petrece aşa?» Şi atunci când 
a gândit aceasta, îndată a cunoscut că purta forma 
trupului ca o umbră sau ca un duh, căci se vedea pe 
sine însuşi cu mintea, precum s-a zis, ajuns împreună 
cu trupul tot lumină fără formă, fără chip şi fără ma- 
terie; ştia că trupul era împreună cu el, dar oarecum 
necorporal și ca duhovnicesc, căci i se părea că nu mai 
avea nicidecum greutate sau grosime, şi se minuna 
văzându-se pe sine însuşi în trup ca unul netrupesc. 
Căci lumina care grăise în el cu glasul dinainte i-a 
spus acestea: «Așa vor fi după înviere în veacul viitor 
toţi sfinţii, îmbrăcaţi în chip netrupesc cu trupuri du- 


7 1 Tes 4, 17. 

hovniceşti sau mai uşoare şi mai subțiri şi mai purtate 
spre înalt, sau mai groase şi mai grele şi mai purtate 
spre pământ, plecând de la care se va face pentru fie- 
care starea, cinul şi familiaritatea cu Dumnezeu»”7!. 


Să-i lăsăm deoparte pe cei lipsiţi de respect, cărora re- 
latarea acestei minunate viziuni nu le îndepărtează orice 
poftă de critică! Am mai citit altundeva, la Origen”? şi la 
Evagrie?, teoria acestor trupuri duhovniceşti; iar lumina 
fără formă şi figură ne evocă alte amintiri. Dar aici nu 
mai este o teorie, ci realizarea teoriei. Suntem acum în 
Sfânta Sfintelor. loan Singuraticul avea dreptate să repete 
neîncetat refrenul său: acestea — adică tot ceea ce pri- 
veşte piscul vieţii duhovnicești — țin de viața de după 
înviere”. Însă el nu se gândește la „sfinţii care, fiind încă 
în viaţă când vor răsuna trâmbiţele”, vor suferi această 
negrăită transformare fără a mai trece prin moarte. Oare 
nu poate Dumnezeu să anticipeze pentru un mistic ceea 
ce se va face la sfârşitul veacurilor cu cei aleşi? Ce ne 
interesează însă pe noi acum? Ceea ce trebuie reținut e 
că lacrimile încetează, dar numai în Împărăţia cerurilor. 
loan Singuraticul spune că îngerii nu plâng, iar Isidor 
Pelusiotul va adăuga, cu obişnuitul său ton ursuz, că nici 
nu râd”. 


7! NICETAS STETHATOS, Vie de Symeon le Nouveau Thtologien 
$ 69 şi 70, ed. HAUSHERR, Roma, 1928, p. 93-97. 

7? Peri archon UI, 8, ed. KOETSCHAU, p. 159 [PSB 17, 1982, p. 153 sq]. 

7? Capita gnostica LL, 68, ed. FRANKENBERG, p. 176 sq; IIT, 40, 
p. 216 sq. 

4 Ed. DEDERING, p. 85-89; ed. HAUSHERE, p. 98-103. 

75 Ep I, 319; PG 78, 367. 

Epilog 


Odată ajunși la capătul studiului nostru, se impun câ- 
teva observaţii. Mai întâi, trebuie oare să ne cerem scuze 
pentru că l-am întreprins? Cu siguranţă, înaintea pro- 
fanilor şi a scepticilor. Știm bine ce ar spune: ar vorbi 
impreună cu K. Holl despre 


„moliciunea monahală [7nânchische Weichheit] care în 
aceste panegirice ale lacrimilor îşi găseşte o expresie 
insuportabilă pentru noi”. 


„Pentru noi”, respectiv pentru K. Holl. Când e vorba de 
impresii personale, fiecare răspunde pentru sine. Am 
admite-o, aşadar, bucuroşi pe cea a lui K. Holl, deşi nu-l 
priveşte decât pe el. Dar, într-un punct a nimerit-o prost: 
moliciune și sensibilitate monahală afectată? De ce nu şi 
feminină sau infantilă? În studiul nostru n-am pomenit 
decât două femei: una este Sfânta Marina, care și-a im- 
pus un mod de viaţă cu totul bărbătesc, iar cealaltă, Sfânta 
Sinclitichia, vrednică de numele ei „senatorial” pentru 
că a dat lecţii unui filozof. Plânsul (penthos) nu este 
lucrul tinerilor. Dacă bărbaţii au făcut vreodată dovada 


! K, HOLL, Enthusiasmus und Bussgewalt beim griechischen Mönch- 
tum, Leipzig, 1898, p. 61. 

unei forţe sufleteşti, aceștia au fost incontestabil Arsenie, 
Efrem, loan Gură de Aur — şi Simeon. K. Holl se refe- 
rea mai cu seamă la Sfântul Simeon Noul Teolog. Cu 
siguranţă, el a citit Viaţa Sfântului Simeon scrisă de către 
Nichita Stithatul şi trebuie să fi constatat acolo cât de 
mult laudă biograful neîmblânzita energie (to atapeino- 
ton ton phronematos) a eroului său. Pentru a demonstra 
că străpungerea moleşeşte caracterele, exemplele trebuie 
căutate altundeva decât la acest „încăpățânat luptător 
pentru dreptate şi adevăr”?. Viaţa sfinţilor, antici sau 
moderni, pune în lumină mai degrabă o legătură sigură 
şi strânsă între darul lacrimilor şi fermitatea voinţei. 
Unul din cele mai extraordinare fenomene de voinţă din 
câte au existat vreodată este, după părerea protestantului 
Böhmer’, Sfântul Ignaţiu din Loyola. Cum se explică 
atunci faptul că jurnalului său duhovnicesc vorbește atât 
de mult de lacrimi, dacă acestea ar fi expresia unei slăbi- 
ciuni? Să fie oare o compensație? Sau revanşa unei sen- 
sibilităţi refulate? Nicidecum. Să fie oare o taină? Nici 
aceasta. Totul poate fi înţeles în chipul cel mai ușor din 
lume: 

„Mi-e frică de Dumnezeu, dragă Abner, și n-am frică 

de nimic altceva. A sluji lui Dumnezeu înseamnă a 

împărăţi [servire Deo regnare est].” 


Străpungerea ne eliberează de patimi care, deşi numite 
„puternice”, nu sunt decât fermenţi ai lașităţii. Străpun- 
gerea presupune tăierea voii proprii şi alipirea de voia 
lui Dumnezeu al cărei calm şi suverană intransigenţă le 
comunică omului. Dacă există o slăbiciune, e numai îna- 


? Vie de Symeon le Nouveau Theologien 134, r. 16. 
> H, BOHMER, Studien zur Geschichte der Gesellschaft Jesu, I. Loyo- 
la, Bonn, 1914, I, p. 58 sq. 


218 


intea lui Dumnezeu. Dacă există o „moliciune” (Weich- 
heit), ea ţine de cea pe care Sfântul Irineu o recomandă 
fiind esenţială creaturii: 


»Dă-i inima ta moale și maleabilă, şi păzeşte chipul în 
care te-a închipuit Ziditorul, având în tine însuţi ume- 
zeală, ca nu cumva învârtoşându-te să ştergi urmele 
degetelor Sale... Căci a face e propriu bunătăţii lui 
Dumnezeu, iar a deveni e propriu firii omului... Deci 
dacă îi vei da ce este al tău, adică credinţa şi supune- 
rea, vei primi meşteşugul şi vei fi un lucru desăvârşit 
al lui Dumnezeu”. 


Calitatea metafizică a fiinţei noastre create e pasivitatea 
şi receptivitatea. În faţa lui Dumnezeu suntem mai copii 
decât copilul și mai slabi decât o femeie. Sfântul Efrem 
n-a dat exemplul și îndemnul la străpungere decât pen- 
tru că avea o idee foarte înaltă despre transcendenţa şi 
condescendenţa lui Dumnezeu‘. La revelarea acestor ade- 
văruri, sufletele curate ar cădea pur și simplu în extaz; 
nu este oare firesc, logic și inevitabil ca, în fiinţele care 
sunt în același timp trup şi suflet, extazul să provoace 
această reacţie fiziologică a oricărei micimi în faţa Măre- 
ției, a oricărei nevrednicii în faţa Iubirii care sunt emoția 
şi lacrimile? Ele pot fi evitate numai printr-o lipsă de 
credinţă sau de înţelegere, ba chiar de „omenie”. „Sălbă- 
ticie [agriotes)”, spune Evagrie Ponticul“, care cunoştea 
literatura și filozofia. 

Ajunşi în sanctuar să ne temem oare de reproşul de-a 
fi scos praful în care dormeau vechituri respingătoare? 
Această teamă ar fi o adevărată injurie faţă de cel ce ştie 


1 Adversus Haereses IV, 64; ed. HARVEY II, p. 299. 
5 Cf. Sermones adversus Scrutatores. 
ê De oratione 5; PG 79, 1168D [FR 1, 1946, p. 75]. 

la câtă cinste au fost Vieţile Părinților în toate timpurile 
şi în toate ţinuturile, inclusiv (şi nu în ultimul rând!) în 
Occidentul latin şi benedictin. Am putea face pentru 
toate regiunile creștinătății un studiu despre „rolul Vie- 
ților Părinților la elaborarea Regulii benedictine”. lar 
pentru a cânta laudele aduse „Raiului Părinților”, ar tre- 
bui să reunim într-un singur caz vocile cele mai sonore 
ale hagiografiei răsăritene. Suntem siguri că nimeni din 
cei a căror părere contează nu va obiecta că timpul nos- 
tru nu este cel al ascezei, ci al liturghiei; nu al retragerii 
în sine, ci al revărsării şi expansiunii, nu al erudiţiei seci, 
„ci al marilor sinteze. Credem însă că toţi aceşti „ci” con- 
trazic tradiţia, restrâng adevărul şi duc în cele din urmă 
la ratarea țintei. Liturghia fără asceză este o veche ispită: 


. „Era în Sketis un frate foarte râvnitor spre slujire [litur- 
gică], însă foarte nepăsător cu toate celelalte. Într-o zi, 
Satana i se arată unuia din bătrâni şi-i spune: «Minu- 
ne! Cutare frate mai că mă sugrumă strânpându-mă la 
subțiori, nelăsându-mă să plec de la el și făcând toate 
voile mele. Şi, cu toate acestea, se roagă neincetat lui 
Dumnezeu: Izbăveşte-mă, Doamne, de cel rău!»””.. 


Retragerea în sine să fie contrară deschiderii şi revăr- 
sării spre lume? Dionisie Misticul (şi Plotin) învaţă că 
numai introvertirea duce la extaz. Cât priveşte sintezele 
care dispreţuiesc erudiţia, vor avea fără îndoială, măi 
devreme sau mai târziu, soarta construcţiilor ridicate pe 
nisip. Sfântul loan Gură de Aur a avut de-a face și cu 


? DENYS GORCE, „La part des Vitae Patrum dans l'élaboration de 
la Règle benedictine”, Revue liturgique et monastique, număr special 
publicat cu ocazia celui de-al XIV-lea centenar al Abației Monte 
Cassino, Maredsous, 1929, p. 338-339, i 

* PEIV, cap. 13, p. 60 = Arm II, p. 208. 

unii creştini care râdeau de ieşirile sale împotriva râsului 
şi de îndemnările sale la lacrimi. Dar el nu s-a lăsat 
intimidat: 


„Slujeşte lui Dumnezeu cu lacrimi ca să-ţi poți spăla 
păcatele. Ştiu că mulți își bat joc de noi spunând: chiar 
acum plângem! Ei bine, tocmai pentru aceasta e timpul 
să vărsăm lacrimi... Deşertăciunea deşertăciunilor, toate 
sunt deşertăciuni. Să plângem, iubiții mei, şi să ne în- 
tristăm pentru ca să ne bucurăm pentru totdeauna la 
vremea adevăratei bucurii. Căci bucuria de aici e nea- 
părat amestecată cu întristare; niciodată nu o veţi în- 
tâlni curată. Dar cealaltă e adevărată și lipsită de orice 
întristare; nu e ameninţată de nici o dezamăgire şi nu 
e amestecată cu nimic care să-i fie potrivnic, Iată bu- 
curia de care trebuie să ne bucurăm şi pe care trebuie 
să o urmărim. Or nu e alt mijloc de a o dobândi decât 
numai obiceiul de a alege din această lume nu ceea 
ce este plăcut, ci ceea ce este folositor; de a primi cu 
bucurie toate necazurile și de a îndura cu mulțumire 
toate câte ni se întâmplă în această viaţă”. 


De altfel, dacă această carte ar trebui să-şi justifice 
existenţa, ar spune că se află într-o bună tovărăşie. Savanţi 
moderni", printre care și o savantă de mare talent", au 
şcris înaintea noastră despre „problema lacrimilor”: 
Dacă am făcut-o şi noi e pentru că acești autori nu s-au 
referit decât la un aspect al problemei și, după părerea 
* In ep. ad Hebreos, hom. 15; PG 63, 122 sq. 

10 B, STEIDLE, „Ein mystisches Problem im alten Mânchtum”, 
Benediktinische Monatsschrift (Beuron) 20 (1938), p. 181-187; 
L. GILLET, „The Gift of Tears”, Sobornost, 1937, p. 5-10. 

u M. LOT-BORODINE, „Le mystère du «don des larmes» dans 
l'Orient chrétien”, Vie Spirituelle 48 (1936), p. 65-110. 

noastră, nu la cel principal. Dom Steidle își întitulează 
articolul: „Lacrimile. O problemă mistică în vechiul mo- 
nahism”. Desigur că avem dreptul să ne limităm subiec- 
tul în timp şi să tratăm numai latura lui cea mai plăcută 
contemporanilor noștri. Dar, este oare cu putinţă să 
rezolvăm cu adevărat problema în acest fel, în cazul în 
care există o problemă? 

Şi fără îndoială că există o problemă, dar ea nu este 
neapărat mistică. E mai întâi o problemă de credință; 
mai apoi, dat fiind că e vorba de lacrimi adevărate, e o 
problemă psihologică şi chiar fiziologică; într-o mai mică 
măsură e o problemă ce ţine de obiceiuri şi, în sfârșit, în 
unele cazuri e și o problemă mistică. Vom spune un cu- 
vânt despre fiecare din aceste aspecte, inspirându-ne, cât 
mai mult cu putință, din cei pe care i-am citat până aici. 
Fiindcă ei n-au aşteptat curiozitatea erudiţilor ca să se 
ocupe de aceste probleme; iar noi nu avem dreptul de a 
nu le recunoaște competența, nici, cu atât mai puţin, de 
a-i condamna fără să-i fi auzit pledându-și cauza. 

Ei nu pledează pentru excentricităţile unor figuri ori- 
ginale, lipsite de cea mai necesară virtute dintre toate, cu 
alte cuvinte de smerenie. , 


„Zis-a avva Antonie: sunt unii care şi-au topit trupu- 
rile cu nevoinţa şi pentru că n-au avut în ei smerenia, 
departe de Dumnezeu s-au făcut”. 


Lucrul e valabil pentru acei câţiva flagelaţi care confun- 
dau durerea fizică cu „durerea inimii”. Am văzut de unde 
vine primul exemplu al acestei sângeroase amăgiri: din 
aceeaşi sursă ca și celelalte trucuri imaginate pentru a 
contraface plânsul (penthos). Căci acelaşi ciudat bătrân 


2 Alph, Antonie 8; PG 65, 77B [p. 8-9]. 

anonim care îngăduie procurarea unor emoţii lăcrimoase 
prin oarecare reverii pentru ca mai apoi să introducă în 
ele pe ascuns gândul străpungerii, tot el recomandă şi 
prelungirea desfătării lacrimilor cât mai mult cu putință, 
fără a ţine seama de nici o regulă; or acesta nu e decât un 
hedonism invers, căruia trebuia să i se amintească cuvân- 
tul avvei Pimen: 


„Învaţă-ţi gura să grăiască ce ascunde inima”!?. 


Sinceritatea, aspră sau naivă a Părinților, nu cunoaște 
aceste scurtături întortocheate. Ei ştiu bine că la țintă 
duce numai calea dreaptă a renunțării la voia proprie, 
singurul mijloc de a smulge din rădăcină patimile sufle- 
tului. — De când datează însă apoftegmele acestui brav 
bătrân? Fiindcă nu le întâlnim în cele mai vechi colecţii, 
nici în seria alfabetică a Patericului, şi nici în Cuvintele 
Bătrânilor (Verba Seniorum). Masa anonimă a celorlalte 
apoftegme rămâne întotdeauna deschisă interpolărilor. 
Abia în secolul XII bizantin acest prim flagelant din 
dragoste de lacrimi își va găsi un imitator în persoana 
Sfântului Chiril din Filea... 

Avva Isaia ne va aduce din nou la bunul simţ al tradiţiei. 


„Doi călugări locuiau în Caparbiana, lângă Gaza, în 
chilii deosebite. Şi unul din ei plângea zi și noapte. 
Vecinul său i-a zis: Vezi, frate, ca nu cumva lacrimile 
acestea să fie de la demon. Fratele i-a zis: lartă-mă, că 
aceste lacrimi nu mă lasă nici să mănânc. Celălalt frate 
i-a zis: Să mergem la avva Isaia ca să-i spunem despre 
lacrimi. S-au dus, aşadar, şi l-au înștiințat despre aceasta 
pe avva Isaia prin ucenicul său, Petru. Atunci bătrânul 
le-a dat acest răspuns: De la demoni vin aceste lacrimi. 


1 Alph, Pimen 164; col. 361B [lipseşte din traducerea românească]. 

N-aţi auzit ce spun Părinţii: tot ce întrece măsura e de 

la demoni?”!*. 

Dacă așa stau lucrurile, aceeaşi mustrare ar fi trebuit 
să o adreseze majorităţii celor pe care i-am citat aici. Nu 
avem însă nici informaţiile, nici calităţile necesare pen- 
tru a putea discuta toate aceste cazuri în parte. Nu ştim 
nici ce ar fi gândit Părinţii de altădată despre unele învă- 
țături mai recente cum e, de exemplu, cea a lui Isaac din 
Ninive. Nici o regulă generală n-ar putea fixa dreapta 
măsură individuală a fiecăruia. Tocmai aici intră în joc 
discernământul, apanajul „oamenilor duhovniceşti”, sin- 
gurii în stare să pună în practică, aşa cum se cuvine, 
îndrumarea sufletelor. Dar ştim principiile din care tre- 
buie să se inspire ei. Sfântul Ioan Gură de Aur revine de 
mai multe ori asupra lui în scrisorile pe care le adresează 
diaconiţei Olimpiada. Mai întâi avertizează că întristarea 
după Dumnezeu nu trebuie să se amestece cu vreo În- 
tristare pământească. 

„Un singur lucru este înfricoşător, Olimpiada, şi există 

o singură încercare, păcatul; şi n-am încetat să-ţi cânt 

necontenit acest cuvânt. Toate celelalte sunt povești, 

chiar dacă mi-ai vorbi de uneltiri, de ură, de viclenii, 
de calomnii, ocări, învinuiri, confiscări, exiluri, de 
săbii ascuţite, de ocean și de războiul întregii lumi. 

Fiindcă oricare ar fi acestea, sunt vremelnice şi pieri- 

toare, au loc într-un trup muritor şi nu vatămă cu 

nimic sufletul care veghează”!*. 


M F, NAU, în anexa la Pleroforiile lui LOAN RUFUS, PO 8, p. 104. 
După care Isaia îi asigură pe cei doi vizitatori despre ortodoxia 
Sinodului de la Chalcedon. 

'5 Ep 1, 1; PG 52, 549 sq [trad. rom. diac. loan I. Ică jr: Scrisori 
din exil. Către Olimpiada şi cei rămași credincioși. Despre deprimare, 
suferinţă și Providenţă, Ed. Deisis, Sibiu, 2003, p. 144]. 

Chiar şi în caz de păcat, străpungerea trebuie ferită cu 
grijă de deznădejde şi de descurajare. 


„Când auzi că dintre biserici, una s-a prăbuşit, alta se 
clatină, alta e cuprinsă de valuri puternice, alta a su- 
ferit lucruri incurabile; una primind un lup în loc de 
păstor, alta un pirat în loc de cârmaci, iar alta un călău 
în loc de medic, când auzi deci aceasta suferă — căci 
nu se cade a suporta fără durere unele ca acestea —, 
dar suferă punând o măsură întristării tale. Căci dacă 
pentru greşelile pe care le-am făcut noi înșine şi pen- 
tru cele pentru care vom da socoteală, nu e un lucru 
necesar, nici sigur, ci foarte ruinător şi vătămător a 
suferi cu multă tărie, cu atât mai mult e un lucru de 
prisos şi zadarnic şi, pe lângă acestea, satanic și pier- 
zător de suflet a te înmuia şi frânge pentru greşelile 
făcute de alţii”"€. 


În sprijinul acestei învățături, loan Gură de Aur po- 
vesteşte pe larg diaconiţei Olimpiada istoria incestuosului 
din Corint", pe care o comentează şi în omiliile sale: 


„Nici un păcătos să nu deznădăjduiască, nici un drept 
să nu se trufească cu virtutea lui... [Pavel) îl ridică de- 
grabă pe incestuosul pocăit numai ca să nu cadă pradă 
unei întristări nemăsurate. Şi atunci, omule, de ce te 
lași abătut de alte întâmplări, dacă în păcat, singurul 
în care întristarea e folositoare, lipsa de măsură [ame- 
tria) face atât de mult rău?”!*, 


Până într-atât de adevărat este că, încă de la început, 
pentru a fi adevărată, străpungerea trebuie să conţină în 


1 Ep 2, 1; ibid., col. 556 sq [ibid., p. 152-153]. 
1 1 Co 5; 2 Co 2,7. 
"+ In ep. ad Corinthios |, hom. 38, 5; PG 61, 329 sq. 

germen „neasemănata dulceaţă”, care va înflori mai 
târziu „darul lacrimilor”. 

Dacă Duhul suflă unde vrea El şi cu ce putere vrea, 
cine ar îndrăzni să-i prescrie legi? Nicăieri nu vom găsi 
decât una singură: ca şi toate celelalte harisme şi aceasta 
trebuie ascunsă din pricina primejdiei slavei deşarte. 
Aceasta nu contrazice nicidecum cele spuse mai sus”: 
nici Sfântul Arsenie şi nici un altul din Părinţii Pustiei 
n-au păcătuit împotriva acestei reguli a smereniei. Apof- 
tegmele Patericului nu cunosc expresia „harul lacri- 
milor” sau „darul lacrimilor”. După spusele pustnicilor, 
aceştia își plângeau păcatele doar pentru că voiau acest 
lucru și-l voiau pentru că îl socoteau de datoria lor. Ex- 
presia to charisma ton dakryon apare pentru prima dată 
în tratatul Despre feciorie al Sfântului Atanasie?!. Legătura 
dintre acest mic tratat și Îndemnul către o fecioară al lui 
Evagric Ponticul? cere un studiu mai aprofundat decât 
cel al lui von der Goltz care nu cunoştea textul grec al lui 
Evagrie. Oricum ar sta lucrurile, acesta din urmă rezumă 
exact în două rânduri capitolul 27 din tratatul Sfântului 
Atanasie: 


„Roagă-te noaptea cu lacrimi, fără ca nimeni să-și dea 
seama că te rogi, și vei afla har””, 


În tratatul Despre rugăciune, îndemnul la smerenie este 
încă și mai stăruitor: 


' MAXIM MĂRTURISITORUL, Alia capita ex Vaticano 57, 58; PG 
90, 1413BC. 

* Supra, p. 193-194. 

 Ş 17, ed. VON DER GOLTZ (Texte und Untersuchungen 29), p. 52. 

2 Ed. H, GRESSMANN (Texte und Untersuchungen 39), p. 146-151. 

2 § 25, ed. GRESSMANN, p. 148. 

„Dacă verşi izvoare de lacrimi în rugăciunea ta, să nu 
te înalţi întru tine, ca şi cum ai fi mai presus de mulţi. 
Căci rugăciunea ta a primit ajutor ca să poţi răscum- 
păra cu dragă inimă păcatele tale şi să imblânzeşti pe 
Stăpânul prin lacrimi. Deci să nu întorci spre patimă 
înlăturarea patimilor, ca să nu mânii şi mai mult pe 
Cel ce ţi-a dăruit harul. Mulţi plângând pentru păcate 
uită de scopul lacrimilor; şi aşa, pierzându-şi mintea, 
au rătăcit”, 


Ioan Singuraticul ne-a prevenit deja împotriva ispitei de 
a ne atrage stima oamenilor prin semnele exterioare ale 
străpungerii. 
„Plânsul nostru să nu fie după om — scrie cineva sub 
numele Sfântului Efrem —, nici pentru a fi văzuţi de 
oameni, ci pentru Dumnezeu Care vede cele ascunse 
ale inimii, ca să ne fericim prin El. Să avem, așadar, 
feţe vesele...”2. 


Ceea ce nu înseamnă nicidecum că trebuie să râdem, 
fiindcă această predică se intitulează: „Că nu trebuie să 
râdem sau să ne împrăștiem, ci mai degrabă să ne întris- 
tăm şi să plângem”. Sfântul Teodor Studitul formulează 
astfel „regulile modestiei”: 


„Să ne păzim simţurile în siguranţă privind cel mai 
adesea în jos; ochiul să fie reţinut, nu zglobiu şi 
mişcându-se într-o parte şi într-alta... Faţa să nu fie 
nici posomorâtă, nici distrată, ci împletind în chip 
fericit gravitatea şi pacea, strălucind de lacrimi şi de 
străpungere..."26, 


" De oratione 7 şi 8; PG 79, 1169A [FR I, 1946, p. 76]. 
** Quod non oporteat ridere, Roma, 1, p. 254. 
% Catehezele mari 96, ed. PAPADOPOULOS-KERAMEUS, p. 692. 

După această clarificare, suntem gata să ascultăm apă- 
rarea străpungerii. Mai întâi e o problemă de credinţă. 


„Cum ne vom putea teme de judecăţile lui Dumnezeu?”, 
se întreabă Sfântul Vasile. Răspuns: 


„Aşteptarea unui rău provoacă în chip firesc teamă 
în sufletele noastre. Căci așa ne temem şi de fiarele 
sălbatice și de autorităţi, aşteptându-ne la încercarea 
unui rău oarecare din partea lor. Aşadar, oricine va 
crede că amenințările Domnului sunt adevărate şi 
va aștepta încercarea înfricoşată şi prea cumplită a 
acestora, se va teme neîndoielnic de judecăţile lui 
Dumnezeu”? . 


Cele valabile pentru teamă sunt valabile și pentru stră- 
pungere. De ce nu avem străpungere?, se întreabă Sfân- 
tul Maxim. După care demonstrează pe larg că numai 
din lipsa fricii de Dumnezeu?. 


„A zis fratele: De ce, părinte, nu am străpungerea 
inimii? Şi răspunse bătrânul: Fiindcă nu este frica lui 
Dumnezeu înaintea ochilor noştri. Ne-am făcut groapa 
tuturor răutăţilor şi de aceea am disprețuit ca pe o 
simplă vorbă pedeapsa înfricoșată a lui Dumnezeu. 
Căci cine nu s-ar simţi străpuns auzind pe Moise gră- 
ind în numele lui Dumnezeu despre păcătoși...?” 


După care urmează o lungă serie de citate din Vechiul şi 
Noul Testament: „Cine nu se înfricoşează... cine nu 
tremură... cine nu s-ar îngrozi...?” Profeţii ne-au plâns, 
apostolul ne-a plâns şi el, Hristos Însuși a plâns Ierusa- 
limul iar noi rămânem reci? Aceasta se datorează fie 


Y Regulae breviores 209; PG 31, 1221C [PSB 18, 1989, p. 406]. 
2 Liber asceticus 27-41; PG 90, 932C-952A [FR II, 1947, p. 16-31]. 

pentru că ne spunem că avem credința cea adevărată, fie 
pentru că ne socotim deja împăcaţi cu dreptatea dumne- 
zeiască. 


„Vai nouă, că am ajuns la cele din urmă dintre rele!... 
Nu suntem toți plini de mânie? Nu toți întărâtaţi? Nu 
ţinem toți minte răul? Nu suntem toţi trădători a toată 
virtutea? Nu suntem toţi clevetitori? Nu toţi iubitori 
de sudalme? Nu toţi obraznici, nu toţi urâtori de fraţi? 
Nu toți îngâmfaţi? Nu toți trufaşi? Nu toţi lăudăroşi? 
Nu toţi făţarnici? Nu toţi iubitori de slavă deşartă? Nu 
toţi vicleni, nu toţi pizmași? Nu toți nepăsători? Nu 
toţi nesupuși? Nu toți nestatornici? Nu toți uşuratici, 
nu toţi fără grijă la poruncile Mântuitorului?” 


Cum putem pretinde atunci că suntem credincioși? Avem 
cel mult credinţa pe care Apostolul Iacob (Jac 2, 19) o 
atribuie demonilor, adică acea credinţă moartă, care nu 
se arată deloc în fapte. Sau poate credinţa ipocrită a fari- 
seilor: „Poporul acesta cu buzele lui Mă cinstește, dar 
inima lui este departe de Mine [Is 29, 13; Mt 15, 8]...” 


„Cele pe care Domnul nostru le-a spus, plângând pe 
farisei, eu le aud ca spuse pentru noi, fățarnicii de azi, 
care ne-am învrednicit de atâta har şi suntem mai răi 
ca aceia. Oare nu legăm şi noi poveri grele şi anevoie 
de purtat și le punem pe umerii oamenilor, iar noi nu 
vrem să le mişcăm nici cu vârful degetului? Oare nu 
facem şi noi toate faptele noastre spre a fi văzuţi de 
oameni? Oare nu iubim și noi să şedem în fruntea 
mesei la ospeţe şi pe scaunul de frunte în adunări, și 
să fim chemaţi de oameni: «Rabi, rabi», iar pe cei care 
nu ni le dau acestea îi urmărim până la moarte?... Oare 
nu zidim și noi mormintele mucenicilor şi împodo- 

bim monumentele apostolilor, dar suntem asemenea 
cu ucigașii lor? Cine nu ne va plânge, așadar, pe noi 
pentru o astfel de simţire? Cine nu va plânge o aseme- 
nca robie a noastră?” 


Iată, aşadar, de ce nu avem străpungere: pentru că nu 
luăm în serios adevărurile de credinţă şi exigenţele mo- 
rale ale Evangheliei. 

Dacă avem cu adevărat credință, atunci nu este decât 
un singur mijloc de a explica uşurătatea noastră: ne lip- 
seşte mintea! Sfântul Grigorie al Nyssei demonstrează 
acest lucru printr-un raţionament de necombătut. 


„Dacă am înţeles plânsul omenesc, cele ce ni s-au ară- 
tat să ne fie călăuză în cele ce nu le cunoaștem ca să ni 
se facă vădit ce este plânsul socotit fericit, căruia îi 
urmează mângâierea. Căci dacă plânsul acesta ar fi 
pricinuit de lipsirea bunătăţilor trebuincioase aici, n-ar 
plânge cineva pentru ceea ce nu cunoaşte. Deci se cu- 
vine să cunoaștem întâi ce este binele cu adevărat, ca 
apoi să înţelegem firea omenească. Pentru că, numai 
dorind acest bine adevărat, vom izbuti să dobândim 
plânsul cel pe care-l fericeşte Domnul. Să luăm o pildă: 
dintre cei ce viețuiesc în întuneric, cel ce s-a născut în 
întuneric şi cel ce e închis în el din vreo întâmplare 
nefericită, după ce s-a obişnuit cu bucuria din lumina 
de afară, nu sunt atinși la fel de această nenorocire. 
Căci cel din urmă, știind de ce a fost lipsit, socotește 
grea păgubirea de lumină, iar cel dintâi, necunoscând 
bucuria de lumină pentru că a crescut în întuneric, 
petrece neîntristat în el, socotind că n-a căzut din nici 
una din bunătăţi. De aceea, pe cel din urmă dorința 
luminii îl îndeamnă la toată străduinţa și născocirea 
ca să vadă iarăși lumina de care s-a lipsit din nefericita 

întâmplare, pe când cel dintâi imbătrâneşte viețuind 
în întuneric, deoarece n-a cunoscut ceva mai bun, so- 
cotind starea de faţă ca un bine. Acelaşi înţeles se află 
şi în cuvântul de faţă: cel ce a izbutit să vadă cu adevă- 
rat binele, dar pe urmă a cunoscut sărăcia firii ome- 
neşti, va simţi o nenorocire în suflet să nu fie în binele 
acela şi-şi va face din viaţa de aici o viață de plâns. 
Deci nu plânsul socotesc că-l laudă Cuvântul, ci cu- 
noştinţa binelui, căreia îi urmează pătimirea întristării 
pentru motivul că nu mai are în viaţa de faţă ceea ce 
doreşte”. 


„Deci aceasta ni se pare că învaţă în chip tainic cel ce 
fericeşte plânsul: faptul că, privind spre binele adevă- 
rat, sufletul nu se lasă scufundat în amăgirea de acum 
a vieţii. Căci nu poate trăi fără lacrimi cel ce înţelege 
cu adevărat lucrurile, nici nu poate socoti că cel ce se 
adânceşte în cele ale vieţii acesteia nu se află în cele de 
întristare. Aceasta se poate vedea numai la dobitoacele 
fără rațiune, a căror fire are o alcătuire jalnică (pentru 
că, ce e mai jalnic decât lipsa raţiunii?). Ele n-au nici o 
simţire a nenorocirii, măcar că viaţa lor se desfăşoară 
şi ea însoțită de o oarecare plăcere. Căci şi calul ne- 
chează și taurul risipește praful şi porcul guiţă în faţa 
grămezii, şi căţeii se joacă, şi viţeii zburdă, și fiecare 
dintre animale poate fi văzut arătându-și plăcerea prin 
unele semne, dar dacă ar avea vreo părtăşie de harul 
raţiunii, n-ar avea plăcere de viaţa lor dobitocească şi 
jalnică. Aşa se întâmplă şi cu oamenii. Mai ales cei ce 
n-au nici o cunoştinţă de bunătăţile de care a fost lip- 
sită firea noastră îşi petrec viaţa de aici în plăceri””. 


De Beatitudinis, hom. 3; PG 44, 1224C sq [PSB 29, p. 350-351]. 
*» Ibid.; col. 1228C sq [p. 354-355). 

Dar cei care sunt logici cu credinţa lor creştină vor putea 
avea plâns (penthos), iar prin el vor dobândi o mângâ- 
iere mult superioară lucrurilor condiţionate de neștiință. 
— În acest fel, țăranii egipteni” își găsesc cel mai bun 
apărător în persoana filozofului Vieţii lui Moise. 

Faptul că în aceste consideraţii ale Sfântului Grigorie 
al Nyssei există urme de origenism, nu le desființează 
puterea edificatoare. Omul nu este un dumnezeu căzut, 
cum pare să facă subinţeles aceste pagini, dar pierderea 
mântuirii datorită păcatului originar şi individual rămâne 
o realitate care justifică aceste raționamente. Când e 
vorba de smerenie, ne mulțumim numai cu cuvintele: de 
exemplu, tapeinologia este luată drept tapeinophrosyne*: 

„Te numeşti păcătos — scrie Varsanufie unui cores- 

pondent —, dar în faptele tale nu te socotești așa..."”. 


Nu este un lucru serios să repetăm mereu: „Rugaţi-vă 
pentru noi, păcătoşii” şi să nu avem străpungerea inimii. 

Avem poate măcar o scuză în psihologie. Gânduri 
foarte sincere nu-și au neapărat corespondent în planul 
sensibilităţii. În această privință ne îndepărtăm cel mai 
mult de antici. În ciuda platonismului care-i face adesea 
să privească trupul ca o simplă locuinţă sau închisoare a 
sufletului, aceştia se dedublează totuşi mai puţin decât 
noi. Ei cred că asceza are tocmai scopul de a reduce dua- 
lismul sensibil-inteligibil la unitatea lor în elementul spi- 
ritual (pnevmatic), tocmai pentru că au o idee foarte 
înaltă despre „firea” sau „natura” noastră adevărată la 
care trebuie să ne readucă desăvârșirea. În hărţuielile din 
care facem cu ușurință avantajul nostru felicitându-ne 


” Cf. Alph, Arsenie 6; PG 65, 89A [p. 15]. 
3? NICHITA STITHATUL, Capete II, 25 [FR VI, 1976, p. 266). 
” Ep 17, p. 9 sq [FR XI, 1990, p. 40] 

poate pentru ele ca de un prilej pentru a ne câştiga me- 
rite ei văd semnele sigure ale nedesăvârşirii. Câtă vreme 
n-au ajuns la pacea desăvârşită prin unirea instinctelor 
cu voința, a imaginaţiilor cu raţiunea, a voinţei și a raţi- 
unii cu adevărul şi voinţa dumnezeiască, ei continuă să 
se osândească pe sine şi să se simtă departe de sănătatea 
sufletească pe care şi-o doresc. 
„La început, mintea avea ca învăţător descoperirea 
Duhului, pe care părăsind-o, s-a făcut învățăcel al sim- 
țurilor; dar prin desăvârşirea ei în Hristos se învredni- 
ceşte din nou de învățătorul dintru început”. 
lată rațiunea profundă a faimoasei învățături despre 
nepătimire care este denaturată cât timp se vede în ea un 
simplu plagiat stoic. Ea nu învaţă nicidecum desființarea 
sensibilităţii, ci recucerirea ei de către spirit, al cărui in- 
strument supus trebuie să redevină, în timp ce patima 
face din ea o răzvrătită şi o rebelă. Am spus deja acest 
lucru: sensibilitatea duhovnicească se trezeşte pe măsura 
omorârii simţirii exterioare. E acea omorâre făcătoare- 
de-viaţă (zoopoios nekrosis) de care vorbeşte Simeon Noul 
Teolog. Şcoala Sfântului Simeon Noul Teolog a reținut 
bine teoria unităţii primordiale în spirit şi a sciziunii in- 
troduse de păcat în suflet, teorie pe care a citit-o în prima 
carte pe care i-a dat-o părintele său duhovnicesc: Cuvân- 
tul ascetic în o sută de capele, a lui Diadoh al Foticeei*: 
„Însăși lumina sfintei cunoştinţe ne învaţă că simţirea 
naturală este una, dar e împărţită în două lucrări, din 
pricina neascultării lui Adam””, 


M EVAGRIE, Capita gnostica III, 55; ed. FRANKENBERG, p. 227. 

% Oratio 57; PG 120, 297. 

* Cf. Vie de Syméon 4, ed. HAUSHERR, p. 7. 

” DIADOH, De perfectione spirituali 25, ed. WEIS-LEIBERSDORE, 
p. 27 [FR I, 1946, p. 343]. 

„Precum am spus, ştim că nu există decât o singură 
simţire naturală a sufletului, căci cele cinci se deose- 
besc după trebuinţele trupului nostru, cum ne învaţă 
Preasfântul şi de oameni iubitorul Duh al lui Dumne- 
zeu. Dar ea se împarte în tot atâtea părţi câte felurimi 
de mişcări sufleteşti există, din pricină că mintea s-a 
făcut lunecoasă în urma neascultării. Astfel, o parte 
din ea e dusă de latura pătimașă a firii noastre şi de 
aceea simţim plăcere de bunătăţile vieţii. Altă parte se 
îndulceşte adesea de mişcarea raţională şi mintală a 
firii noastre, întrucât mintea noastră doreşte să alerge 
spre frumuseţile cereşti când petrecem în curăţire. Dar, 
când vom dobândi deprinderea de a nesocoti bunurile 
din lume, vom putea să unim și pofta pământească a 
sufletului cu dorinţa lui raţională. lar de acest lucru ne 
va face parte împărtăşirea de Duhul Sfânt. Căci, dacă 
n-ar lumina dumnezeirea Lui cu putere cămările ini- 
mii noastre, n-am putea să gustăm binele cu o simţire 
neîmpărțită, adică cu toată afecțiunea sufletului”, 


În lumina acestor idei trebuie înţeleasă porunca de a 
ne plânge pierderea mântuirii. Să ne dezbărăm pentru o 
clipă de izolaţionismul nostru psihologic și să presupu- 
nem că sciziunea sensibilităţii a fost desființată și vom 
înţelege ușor că emoţiile trebuie reglate de înțelesurile 
minţii. Fiecărui punct de vedere al minţii îi corespunde 
o emoție a inimii. Gama de sentimente va vibra la unison 
cu gândurile. Plânsul se va măsura în funcţie de valoarea 
bunului pierdut. Or nimic nu se compară cu mântuirea. 
Evagrie are dreptate atunci când numeşte „sălbăticie” 
acea împietrire a „sufletului care nu vrea să verse la- 
crimi”; Grigorie al Nyssei este îndreptăţit să o asemene 


= Ibid. 29 |p. 345]. 
234 


neghiobici animalelor, iar Sfântul Maxim Mărturisitorul 
atunci când o privește drept o lipsă de credinţă. Silirea 
de a vărsa lacrimi e pur şi simplu osteneala de a restabili 
echilibrul dintre simţirile superioare şi cele inferioare. 
Ne înşelăm atunci când încercăm să scuzăm uscăciunea 
sufletească și lipsa lacrimilor prin temperament, în loc 
să ne învinuim căci faptul de a fi pierdut sănătatea sau 
de a nu ne fi ostenit îndeajuns să o restabilim e greşeala 
noastră, Dacă 


„Dumnezeu conduce mintea omului, iar mintea con- 
duce viaţa trupească, aceasta rămâne în limitele firii 
sale; dar, dacă ea se îndepărtează de fire, iese şi de sub 
conducerea minții”. 


Această dedublare împotriva firii ne face refractari la 
străpungerea inimii. 

Acest lucru merge pentru străpungerea lăuntrică; dar 
ce facem cu lacrimile? În afara avvei Dorotei“, nimeni 
nu și-a pus întrebarea dacă poate exista plâns (penthos) 
fără lacrimi. Chiar şi Marele Bătrân, avva Varsanufie, a 
evitat să răspundă în mod direct la această dificilă între- 
bare. Poate că o considera de mică importanţă. Dar des- 
pre ce anume e vorba? De a şti dacă o mare întristare, un 
regret profund, în acelaşi timp gândit şi simţit, se tra- 
duce neapărat prin lacrimi, cu alte cuvinte, dacă emoția 
sufletului se transmite neapărat agonismului. Problemă 
de ordin fiziologic, însă mult mai puţin gravă decât cea 
anterioară, care ţinea de psihologia înaltă. Părinţii s-au 
ocupat totuşi de ea. Să spunem numaidecât că ei nu par 
să creadă mai deloc în întristarea care nu e însoțită de 


GRIGORIE AL NYSSEI, De hominis opificio 12; PG 44, 164C. 
* Cf. supra, p. 24. 


235 


lacrimi, iar această convingere li s-a format prin experi- 
enţă. Ei ştiu foarte bine că lacrimile sunt o uşurare“ pe 
care cei cu adevărat întristaţi n-au obiceiul să o refuze. 
De aceea îi îndeamnă mai degrabă la măsură în privința 
lacrimilor”. Cu toate acestea, nu ignoră faptul că unele 
persoane s-au îmbolnăvit”, iar unele chiar au murit“ 
pentru că, încercaţi fiind de o mare întristare, şi-au reţi- 
nut lacrimile. Acestea sunt însă excepţii care arată şi mai 
bine cât de mult afectează durerile inimii stările tru- 
pului. Se pare că nu s-a întâlnit vreodată cazul vreunui 
bărbat sau al vreunei femei care să fi murit de zdrobirea 
inimii, pentru că nu și-a putut salva viaţa plângându-şi 
păcatele. Dumnezeu a alcătuit în așa fel ființa omenească 
încât, cu excepția unui viciu înnăscut sau a unei inter- 
venţii violente a voinţei, inima întristată face să înflo- 
rească în ochi roua pe care o numim lacrimi. Vreţi să 
ştiţi în ce fel? Sfântul Grigorie al Nyssei vă va spune că 
este o mare greşeală să facem inima să intervină în acest 
proces fiziologic. Când avem „inimă înfrântă”, gura 
stomacului e cea care se contractă în realitate. 


„Datorită întristării se închid deschizăturile fine şi 
nevăzute ale porilor care provoacă compresia organe- 
lor interne, iar aceasta face să urce la cap și la meninge 
aburul umed care se strânge în cavitățile encefalului; 
apoi, evacuat prin canalele aflate la baza creierului, 
ajunge la ochi unde mişcarea contractilă a pleoapelor 


41 IOAN HRISOSTOM, In S. Paulum oratio Il; PG 50, 481. 

* VASILE CEL MARE, De gratiarum actione hom., PG 31, 217B sq 
[PSB 17, 1986, p. 381]. 

* ISIDOR PELUSIOTUL, Ep II, 176; IM, 8. 

* VASILE CEL MARE, ubi supra. 

* De hominis opificio 12; PG 44, 157D. 

el îl transformă în picături. Aceste picături se numesc 
lacrimi”. 


Episcopul Nyssei trebuie să fi dezbătut această problemă 
cu fratele său din Cezareea”; ei erau, în mare, de acord 
ca buni ucenici ai lui Galen“. 

Cu toate acestea, unele temperamente varsă foarte greu 
lacrimi. Sfântul Simeon Noul Teolog spune că sunt oa- 
meni cărora nici „împunsăturile nu le dau străpungere””. 
După tot ceea ce am citit nu am putea spune că în ochii 
Părinților numărul acestor dezmoșşteniţi era foarte mare. 


„Lacrimile sunt sângele care curge din rănile sufletului”, 


după cum spune atât de frumos Sfântul Grigorie al 
Nyssei”. Este foarte firesc ca o rană să sângereze. Dar ce 
sfat să dăm celor care au puţin sânge în vine? 


„Te-am auzit adesea — scrie Sfântul Nil diaconului 
Agapet —, ca și acum de altfel, spunând: Ce să fac? 
Vreau să plâng şi să mă întristez pentru păcatele mele; 
chiar mă străduiesc uneori să plâng, dar nici o lacrimă 
nu-mi vine în ochi, ci suspin numai cu o inimă îndu- 
rerată. Dar, dacă îl văd pe altul plângând înaintea lui 
Hristos, mă lupt cu invidia. Atunci îmi spun: e folo- 
sitor, în orice caz, şi numai să doresc lacrimile. Căci, 
mergând înaintea lui Dumnezeu cu această dorință, 
pentru a-l cere iertarea şi mântuirea, suntem auziţi, 
după cuvântul care zice: «În tine se încrede săracul»*!. 


+ Ibid,; col. 160 BC. 

*7 Cf, VASILE CEL MARE, ubi supra. 

1 Cf, NEMESIUS, De natura hominis, cap. 20; PG 40, 689B. 
® Oratio 32; PG 120, 480C. 

9 Oratio funebris de Placilla, PG 46, 880C. 

51 Ps 9, 34. 

lar puterii conducătoare, adică raţiunii, i se spune: 
«După dorirea inimii lui i-ai dat lui»*?,.. Cine doreşte 
un lucru, fie bun, fie rău, l-a și săvârşit în sufletul său... 
Unele persoane au o alcătuire a trupului care se opune 
vărsării lacrimilor. Ce să facă atunci cel care-şi doreşte 
lacrimile? Îi voi spune: Închipuieşte-ţi sufletul plân- 
gând în stare de veghe, aşa cum l-ai văzut adesea 
plângând în somn. Plângi şi varsă lacrimi înaintea lui 
Dumnezeu cu gândul [intenția], şi aşa te vei putea 
curăți de păcate, cum ne îndeamnă și psalmistul: 
«Revărsaţi înaintea Lui inimile voastre»*. De altfel, 
ştiu pe unii care nu s-au oprit aici, ci prin puterea cre- 
dinţei şi a rugăciunii şi-au prefăcut stânca inimii în 
izvor de apă“. Împungându-şi neîncetat inimile cu 
cuvântul lui Hristos şi cu aducerea-aminte a minuni- 
lor dumnezeiești, au făcut să ţâșnească dinăuntru în 
afară, prin ochi de piatră, valuri de lacrimi. Dacă to- 
tuși nu reușești să dobândeşti un har asemănător celui 
de care se bucură aceia şi vezi pe altul plângând în 
rugăciunile sale, dă slavă lui Dumnezeu, spunând: Îţi 
mulțumesc, Doamne, Dumnezeul meu, că n-ai lipsit 
de acest dar care curăţă şi spală răul și l-ai dăruit fra- 
telui meu. Înmulţeşte-ţi milele Tale față de el, Stăpâne, 
până la sfârşit; fiindcă fratele meu este mădularul Tău 
şi dacă un mădular este cinstit, toate mădularele se 
bucură împreună”. Dacă ai aceste simțăminte față de 
fratele tău şi dacă se bucură sufletul tău pentru el, vei 
avea și tu parte de harisma lui şi ţi se va dărui o ace- 


*2 Ps 20, 3. 

5 Ps 61,9. 

54 Cf. Ps 113,8. 
55 Cf. 1 Co 12, 26. 


caşi cunună, cu condiţia ca toate acestea să se facă 
pentru Hristos”, 


Diavolul își vâră şi el coada încercând să profite, după 
obicei, de înclinațiile proprii firii fiecăruia. Avva Varsa- 
nufie a fost întrebat odată: 


„De unde este căldura şi răceala şi învârtoşarea ini- 
mii?” — „Despre căldură şi răceală, e ştiut că Domnul 
s-a numit foc ce încălzeşte şi aprinde inima şi rărun- 
chii [Ps 7, 9; 35, 2]. Dacă e aşa, diavolul este răceală” 
şi de la el este toată răceala. Căci de n-ar fi aşa, cum 
s-ar fi spus că «atunci se va răci dragostea multora»**? 
Iar «atunci» ce înseamnă dacă nu în timpurile vrăjma- 
șului. Când simţim deci răceala, să chemăm pe Dum- 
nezeu, Care venind va încălzi inima noastră spre dra- 
gostea desăvârșită a Lui, ba nu numai a Lui, ci şi a 
aproapelui. Şi venind de faţă căldura Lui, se alungă 
răceala urâtorului de bine. Iar când acesta a uscat iz- 
vorul lacrimilor din inima ta, l-a umplut pe cel de sub 
pântecele tale. Dar primeşte pe Domnul în casa ta şi 
El va usca izvorul din urmă şi va curăţi izvorul lacri- 
milor ca să curgă din el apa duhovnicească. Cel ce vo- 
iește să vină la frica lui Dumnezeu, vine prin așteptare 
stăruitoare. Căci zice: «Așteptând, am așteptat pe Dom- 
nul și a căutat spre mine și a ascultat cererea mea». 
Şi ce a adăugat? «Şi m-a scos pe mine din groapa tică- 
loșiei şi din tina noroiului»“. Iar prin groapa aceasta 


% Nu, Ep III, 257; PG 79, 512 sq. 

* CF. EVAGRIE, PG 40, 1240C; capitol inserat în Praktikos I, 66: 
„Trupurile demonilor sunt extrem de reci”. 

* Mt 24, 12. 

* Ps 39,2. 

“ ps 39, 3. 

înţelegem și învârtoşarea inimii. Dobândeşte deci ceea 

ce doreşti și te vei mântui în Domnul”*!. 

Mai trebuie oare să adăugăm că pe vremea Părinților 
oamenii aflaţi în doliu se manifestau mult mai zgomotos 
decât în zilele noastre? Lucrul este sigur, aşa cum arată 
pagina citată din Sfântul loan Gură de Aur” în legătură 
cu regii care nu vor să se supună legii doliului. Instituţia 
bocitoarelor arată că anumiţi oameni aveau talentul de 
a vărsa lacrimi atunci când voiau. Să fi evoluat mult 
psihologia umană în această privință? Creadă fiecare ce 
vrea, dar se va înşela cel care va trage de aici o concluzie 
defavorabilă învăţăturii despre plâns (penthos). Există şi 
astăzi indivizi care plâng atunci când vor, iar dacă boci- 
toarele au dispărut, aceasta se datorează probabil faptu- 
lui că persoanele îndoliate cred că nu mai au nevoie de 
serviciile lor. Să ne oprim însă aici. Dacă am spus câte 
ceva despre acest subiect e numai ca să nu fim acuzaţi 
ulterior că nu ne-am gândit la el. 

În fine, „darul lacrimilor” ridică o problemă de ordin 
mistic. Şi aici vom fi scurţi, şi aceasta din mai multe mo- 
tive. În primul rând, din lipsă de competenţă; apoi pen- 
tru că, dacă au scris atât de mult despre lacrimi, încât 
s-ar putea alcătui o carte de zece ori mai groasă decât 
aceasta, Părinţii par să fi uitat acest ultim capitol, cel pu- 
țin până la Isaac din Ninive. În sfârșit, pentru că mistica 
lacrimilor intră în problema generală a misticii. Mai 
mult, ea are ceva deosebit: e adevărat oare, cum vrea 
şcoala Noului Teolog, că lacrimile „străpungerii” sunt 
semnul cel mai limpede al „harului”*? Lăsăm răspunsul 


“1 VARSANUEIE ŞI IOAN, Ep 18, p. 10 sq [FR XI, 1990, p. 42]. 

“2 Supra, p. 47-48. 

“ Cf. Vie de Symeton le Nouveau Theologien, „Introduction”, 
p. XLVIII 

în seama teoreticienilor. Ne vom fi achitat de sarcina 
noastră arătând că plânsul propovăduit de Părinţi nu 
este în mod esenţial mistic, ci ţine în primul rând de 
asceză. La drept vorbind această demonstraţie pare să fie 
deja făcută. A ne plânge păcatele e o datorie. Ne aflăm 
aşadar pe calea poruncilor, calea făptuirii (praxis). 
Părinţii nu şi-ar fi revenit din uimire dacă cineva le-ar fi 
spus: aştept harisma lacrimilor pentru a-mi plânge şi a 
purta „doliu” pentru mântuirea pierdută. Mai mult, unii 
dintre ei, şi încă din cei mai înclinați spre mistică, fac 
afirmaţii tranşante care exclud orice confuzie. Este bine 
să nu avem încredere în traducători. Astfel, Învățătura IV 
a avvei Ammona debutează cu această frază: 


„lubiţii mei, să ne întărim în lacrimi înaintea lui 
Dumnezeu...” 


În realitate, aceasta vrea să spună: 


„Lubiţii mei fraţi, să facem tot ce ne stă în putinţă, să 
ne sârguim din răsputeri să vărsăm lacrimi înaintea 
lui Dumnezeu; poate că iubirea Sa ne va trimite o 
putere care să ne păzească până ce vom birui...”**. 


Aşadar, în primul rând, și în mod imperativ, vin lacri- 
mile, iar, dacă vrea Dumnezeu, la urmă vine și mistica. 
La sfârșitul treptei a VII-a, în care „plânsul de-bucurie- 
făcător” ia adesea un aspect mistic neobişnuit până atunci, 
Sfântul loan Scărarul a simţit nevoia să pună lucrurile la 
punct, iar tonul său devine dintr-odată viu, ca și cum ar 
avea în faţă pe susţinătorii unor opinii contrare pe care 
le socotește greșite. 

„Nu vom fi învinuiți, fraţii mei, nu vom fi învinuiți 

când vom muri pentru că n-am făcut minuni, nici 


“ AMMONAS, Instruction IV, 1, PO 11, p. 474. 

pentru că n-am pătruns înaltele taine ale teologiei, nici 
pentru că n-am ajuns să dobândim contemplaţia, dar 
vom da socoteală înaintea lui Dumnezeu pentru că 
n-am plâns mereu”, 


Mistică sau nemistică (o problemă cu totul secundară), 
străpungerea inimii stă întotdeauna în puterea noastră, 
socotește Ioan Scărarul. 

Chiar şi Sfântul Isaac din Ninive susţine (fără să mă 
străduiesc să-i pun de acord toate afirmaţiile) necesitatea 
unei străpungeri neîncetate printr-un raţionament care 

“nu are nimic mistic. 


„Şi toţi sfinţii au plecat plângând din viaţa aceasta. 
Și dacă sfinţii plângeau și ochii lor erau plini pururea 
de lacrimi până ce plecau din viaţa aceasta, cine nu va 
plânge? Mângâierea călugărului se naşte din plâns. 
Și dacă cei desăvârşiţi şi purtătorii de biruinţă plân- 
geau aici, cum va suporta cel plin de răni să se liniş- 
tească din plâns? Cel ce se are pe sine zăcând mort 
înaintea sa şi se vede pe sine omorât prin păcate, mai 
are nevoie de învăţătură cu ce fel de gând să-şi prici- 
nuiască lacrimile? Sufletul e omorât de păcate și zace 
înaintea ta şi el e mai mult pentru tine decât toată 
lumea şi tu n-ai nevoie de plâns? De vom intra deci în 
liniştire şi vom stărui în ea cu răbdare, fără îndoială 
vom putea rămâne în plâns. De aceea, să ne rugăm cu 
o cugetare neîncetată Domnului, ca să ni-l dăruiască 
pe acesta. Căci de vom dobândi acest har, care e mai 
mare decât celelalte daruri [harisme] şi le covârşeşte 
pe acelea, vom intra la curăţie. Şi când vom intra la 


& LOAN SCĂRARUL, Scala Paradisi 7, 73; PG 88, 816D [FR IX, 
1980, p. 185]. 

ea“, nu se va mai lua de la noi până la ieşirea noastră 
din viaţa aceasta””, 


Acest argument n-ar avea sens dacă Isaac ar privi plân- 
sul, chiar şi pe cel neîncetat, ca pe o harismă rezervată 
numai celor desăvârşiţi. El este un har, ca orice virtute. 

O întreagă cateheză a Sfântului Simeon Noul Teolog“ 
are drept scop justificarea unui cuvânt al părintelui său 
duhovnicesc, Simeon Studitul: 


„Frate, fără lacrimi să nu te împărtăşeşti niciodată”“. 


'Traducătorul Pontanus protestează, destul de uşor de 
altfel, împotriva importanţei exagerate atribuite lacrimi- 
lor materiale”. Contemporanii Studitului se îndoiau că 
o asemenea străpungere e cu putință. 


„Mulţi nu numai mireni, dar şi monahi vestiți şi 
renumiţi pentru virtutea lor, s-au minunat la auzul 
acestor cuvinte, privindu-se unii pe alţii şi spunând 
zâmbind, cu un singur glas: Atunci nu ne vom mai 
împărtăşi niciodată! Vom rămâne neîmpărtășiţi!””. 


“ Curăţia, după versiunea greacă. 

“ Ed, BEDJAN, cap. 35, p. 252; versiunea greacă, cap. 85, p. 503 
[FR X, 1981, p. 443], acest pasaj este citat în PE II, cap. 32, p. 100, cu 
câteva omisiuni și variante. 

“i Trad. latină PONTANUS, PG 120, 479-493 [= Cateheza 4, ed. 
B. KRIVOCHEINE, Sources Chrétienes 96; trad. rom. diac. loan I. Ică jr: 
SFANTUL SIMEON NOUL TEOLOG, Cateheze. Scrieri Il, Ed. Deisis, 
Sibiu, ed. a Il-a revăzută 2003, p. 52-73). 

“ Această sentinţă se află în cartea lui Simeon Studitul amalga- 
mată din greșeală în Philokalia cu Capetele Noului Teolog, PG 120, 
681A, n. 144 [FR VI, 1976, p. 109]. 

2 Ibid. col 473 sq, nota 13. 

7! Text grec în Vie de Symeon le Nouveau Theologien, „Intro- 
duction”, p. XL. 

Ce va spune Noul Teolog pentru a-și apăra iubitul pă- 
rinte duhovnicesc? Întreaga sa lungă apologie acumulea- 
ză argumente pentru a demonstra că lipsa străpungerii 
ţine doar de viaţa delăsătoare. 


„Cum se face, spui tu, că unul e învârtoşat iar altul 
moale spre străpungere? Ascultă: la unul voinţa şi ho- 
tărârea sunt bune, la altul sunt rele; gândurile unuia 
sunt rele, ale altuia nu: la unul faptele sunt semne ale 
unei iubiri dumnezeieşti; la altul sunt semne ale unor 
lucruri potrivnice.” 


După care, Noul Teolog dezvoltă cu vehemenţă tema 
mijloacelor de dobândire și păstrare a plânsului. Într-o 
notă, traducătorul latin Pontanus îi opune lui Simeon pe 
Durandus, pe Sfântul Toma și pe Sfântul loan Cassian: 
am observat deja că în această privinţă Cassian nu şi-a 
urmat povăţuitorul — Evagrie. Simeon se înscrie întru 
totul în tradiţia Bisericii sale; predica sa este înţesată de 
aluzii, uneori aproape textuale, la scrierile Păririţilor. 
Trimiterea la Isaac și la Omilia 107 a lui Antioh” e mai 
avizată, Alături de aceştia și de mulţi alţii, marele mistic 
bizantin socoteşte că străpungerea face parte din asceză. 
Că a exagerat, este o altă problemă care ţine de capi- 
tolul din dogmatică privitor la pocăință și spovedanie. 
Dacă ne e îngăduit să adăugăm o observaţie pentru uzul 
creştinilor din zilele noastre, am spune că ei ar trebuie să 
cunoască toată. această învățătură atât ca să-l mulțu- 
mească încă şi mai mult Domnului pentru Sfânta Taină 
a Pocăinţei, cât şi pentru ca să nu se socotească, datorită 
acesteia, scutiţi de virtutea pocăinţei nici în ce priveşte 
mântuirea, nici în ce priveşte desăvârșirea. Spiritualita- 


7 Nota PONTANUS, ibid. 

tea răsăriteană, ca de altfel cea creștină în general, are 
țeluri foarte înalte: bucuria Învierii, îndumnezeirea. Dar, 
ținând la ele, ea îşi învaţă credincioșii să nu se amăgească 
închipuindu-și că au şi făcut tot ce au gândit, citit sau 
scris. Ceea ce le propune credincioşilor nu este să înţe- 
leagă o anumită speculație, ci să trăiască cât mai intens cu 
putinţă o viaţă. Origen a formulat legea acestui progres 
vital în trei cuvinte preluate din filozofie, dar transpuse 
pe un plan superior: praxis theorias anabasis (făptuirea 
e urcușul contemplaţiei)?. Această formulă va circula 
din generaţie în generaţie; Nichifor Monahul o va repeta 
multe secole după Sfântul Grigorie Teologul“. Acesta ada- 
ugă spunând că prin acest lucru se deosebesc creştinii de 
filozofi; ei trebuie să treacă prin asceză pentru a nu ră- 
mâne la „cunoașterea simplă” a păgânilor. De altfel, este 
chiar legea Evangheliei: per crucem ad lucem (prin cruce 
la lumină), spune o formulă latină echivalentă celei a lui 
Origen. Adaptată subiectului nostru, formula ar suna 
astfel: prin doliu (plâns) la mângâiere. 

Ultimul cuvânt, ca în toate fericirile evanghelice, îl are 
bucuria. Bunul Dumnezeu nu ne-a creat ca să plângem, 
ci „ca să aibă în cine să-și așeze binefacerile Sale". „Bă- 
trânii” Patericului nu ignoră acest adevăr fundamental al 
creştinismului. 


„Avva Longhin spunea: Postul smereşte trupul; prive- 
gherea curăţeşte sufletul; liniştea aduce plânsul, plân- 
sul botează omul, făcându-l cu totul lipsit de păcat. lar 


7 In Lucam, hom. |, ed. RAUER, p. 9 sq. 

7 NICHIFOR, De custodia cordis, PG 147, 948A [FR VII, 1977, p. 12]; 
GRIGORIE DIN NAZIANZ, Oratio in sanctum baptisma, PG 36, 412C. 

75 IRINEU AL LYONULUI, Adversus Haereses IV, 25, ed. HARVEY Il, 
p. 184. 

avva Longhin avea o mare străpungere în rugăciunea 
şi psalmodia sa. Ucenicul său l-a întrebat odată: Părin- 
te, acesta e canonul călugărului să plângă tot timpul la 
pravila sa? Zis-a lui bătrânul: Da, fiul meu, acesta e 
canonul pe care Domnul îl vrea de la noi acum; căci, 
la început, Dumnezeu n-a făcut omul ca să plângă [hina 
penthe), ci ca să aibă bucurie şi veselie slăvindu-L în 
curăţie şi nepăcătoșenie ca îngerii. Însă omul, căzând 
în păcat, a avut nevoie de lacrimi, şi aşa au nevoie de 
lacrimi toți cei care au păcătuit. Acolo unde nu mai e 
păcat, nu mai e nevoie nici de lacrimi”, 


Cu totul neinspirat ar fi cel care ar vorbi de „pesimism 
creştinesc” la singurii oameni care nu sunt lipsiţi de spe- 
ranţă; sau despre un pesimism puţin creştinesc la singurii 
oameni a căror speranţă cuprinde până şi viaţa senti- 
mentală. Şi mai orb încă ar fi cel care i-ar taxa pe creştini 
de sentimentalism dulceag. Sloganul „vieţii primejdioa- 
se” îşi descoperă întreaga valoare numai dacă deschidem 
bine ochii asupra riscurilor veşniciei. Eroii plânsului aveau 
un cu totul alt dinamism atunci când se entuziasmau 
(acesta e cuvântul potrivit aici) în faţa perspectivelor su- 
prafireşti până într-atât încât deveneau impasibili în faţa 
„miturilor” primejdiilor pământeşti. Analiza descoperă în 
psihologia lor optimism şi realism, entuziasm şi discer- 
nământ, forță sufletească şi blândeţe, ambiţie şi smere- 
nie, pasiune pentru Dumnezeu și jertfire de sine, iubire 
de aproapele şi lipsa oricărei căutări egoiste şi mai cu 
seamă logice a credinţei, o sinceritate şi o riguroasă rec- 
titudine a inimii. Avem dreptul și datoria să ne arătăm 
mândri de asemenea strămoşi. 


7% PET], cap. 32, p. 101 sq = Arm I, 550. 

Dar să nu-i plângem! Ei se socotesc fericiţi şi sunt cei 
mai în măsură să spună acest lucru. Niciodată n-am 
întâlnit cuvântul „nefericit” atribuit acestor oameni care 
plâng. „Negrăita dulceaţă a lacrimilor” trebuie să cores- 
pundă adevărului din moment ce ei vorbesc despre ea 
chiar fără să vrea. „Aş vrea să plâng mereu aşa.” Fără 
îndoială, dumnezeiasca râvnă care-i însuflețeşte şi certi- 
tudinea că au datoria şi putinţa de a dobândi obiectul 
dorit le întipăreşte pe faţă o seriozitate deosebită. Serio- 
zitate care, în ochii celor ce privesc numai la suprafaţa 
lucrurilor pare asemănătoare tristeţii pe care ei o detestă, 
dar în realitate, pe măsură ce se adânceşte, această serio- 
zitate e pătrunsă tot mai mult de bucurie. Apoftegmele 
Patericului ne încredinţează că Sfântul Arsenie avea „un 
chip îngeresc””. Pentru răsăriteni, ca de altfel şi pentru 
Sfântul Francisc din Sales, un sfânt trist este un trist 
sfânt. Semnul fără greş al desăvârșirii este pacea de ne- 
clintit. Lacrimile de bucurie nu trădează oare fericirea cea 
mai înaltă? De aceea sunt atât de rare în relaţiile interu- 
mane şi sunt neîncetate la cei apropiaţi de Dumnezeu. 

L-am văzut pe Sfântul Antonie plângând şi tângu- 
indu-se pentru păcatele săvârşite de alţii”. Nu lui i-a 
putut spune Sfântul Ioan Gură de Aur: 


„Nu-ţi cer să verşi lacrimi pentru alţii; aș vrea să-ți cer 
acest lucru, dar e un lucru mult prea înalt pentru tine”?. 


Sfântul Atanasie ne spune că Sfântul Antonie suspina în 
fiecare zi în el însuşi“. Și totuși (dar oare trebuie să spu- 
nem „totuși” şi nu mai degrabă „de ce”?): 


7” Alph, Arsenie 42; PG 65, 108A [p. 23]. 

" Alph, Antonie 14; PG 65, 80B [p. 9], cf. supra, p. 68-69. 
P In epist. ad Colossenses, hom. 12, 2, p. 62, 383. 

* Vita Antonii 45; PG 26, 908C [PSB 16, 1988, p. 218]. 

»Dar şi faţa lui arăta multă mulțumire şi minunare 
de ceea ce i se spunea. Mai avea şi acest dar (această 
harismă) de la Mântuitorul: de se afla împreună cu o 
mulțime de monahi şi cineva care nu-l cunoscuse mai 
înainte voia să-l vadă, venind îndată, trecea peste alţii 
şi alerga la acela, ca atras de privirea lui. Şi nu prin 
înălțime, nici prin mărime se deosebea de alţii, ci prin 
purtări şi prin curăţia sufletului. Căci, fiindu-i sufletul 
netulburat, netulburate îi erau şi simţurile din afară. 
Și bucuria sufletului se vedea şi în seninătatea feţei. Şi 
din mișcările trupului se simţea şi se cunoștea starea 
sufletului, după cum s-a scris: «Când inima e veselă, 
înfloreşte faţa. Iar când e întristată, se întunecă» [Pr 
15, 13)... Aşa se cunoştea și Antonie. Căci niciodată 
nu se tulbura, având sufletul senin; și niciodată nu se 
întuneca, având mintea bucuroasă”"!. 


„Unde este Antonie?”, a întrebat un frate. „În locul 

unde este Dumnezeu”?. 

„Locul unde este Dumnezeu este pacea””. 

Beata pacis visio [Fericită vedere a păcii)! 

lar Antonie cel Mare rămâne părintele tuturor mona- 
hilor răsăriteni — şi occidentali. 


Roma 
Praznicul Sfântului Antonie cel Mare 
2 martie 1940 


* Vita Antonii 67; PG 26, 940 Íp. 231]. 
€ Alph, Antonie 28; PG 65, 85A [p. 12]. 
®© EVAGRIE, Capita gnostica V, 39; ed. FRANKENBERG, p. 335. 

Cuprins analitic 


Argument (diac. loan |. Icăjr) ...... ceea... 
Ducii 

CUVÂNT-ÎNAINTE serso eemeeeeeeeeeeeeeeeaeeee 

L PENTNOS ..........danesanassaaestasesesaiesas 


Etimologie (13) — Ce nu este penthos-ul Părinților: 
1. doliul pentru rude sau prieteni (14); 2. durerea pentru 
un accident anume (15); monahul respinge întristarea 
(15) şi akedia care e negarea penthos-ului (16); 3. Tân- 
guirea pentru un zeu mort (17); postul pentru moartea 
lui Hristos (17); doliul pentru Hristos nu e creştin (18). 


ÎL KATANYA i casate see deasa eius af 
Sensurile sale în Biblie (21); letargie (21); emoție puter- 
nică (22); străpungere ascetică (22). Legătura între kata- 
nyxis şi penthos (23); compunctio şi luctus (25); întrebu- 
inţarea cuvintelor la greci (25). 


IL. IZVOARE 1... | ...n.sesavesienaăsssio sie saa ee 
Clement Alexandrinul (27); Origen şi lupta sa contra 
păcatului (28-31); Atanasie, Părinţii Capadocieni, loan 
Hrisostom, Patericul, Evagrie, Cassian, Nil (31); Isaia, 
Antioh, loan Scărarul, Varsanufie și loan, Marcu Ascetul, 
Simeon Studitul, Simeon Noul Teolog, Nichita Stithatul, 
Petru Damaschinul, Teolipt al Filadelfiei, Neofit Zăvoră- 
tul, Ignatie și Calist Xanthopoulos, Leon VI, Manuel 
Paleologul (32); Nicodim Aghioritul, Grigorie ce! Mare, 
Augustin (33); Efrem Sirul, Isaac din Ninive, Iacob din 

Sarug, loan Singuraticul, Grigorie din Narek, Nerses 
Shnorhali, Grigorie Filozoful (34). 


IV. DEFINIŢIA PLÂNSULUI „cc ceceoeeeeeeeeeeeee 


Ideea (undamentală: doliul după mântuirea pierdută 
(35-37). 

Doliul, întristarea „după Dumnezeu”; străpungerea nu e 
pocăință, merge mai departe în timp, fiind neîncetată 
(38-43); merge mai departe în timp şi psihologic, ce- 
rând lacrimi (43). 

Mântuirea nu înseamnă doar evitarea iadului, ci și inte- 
gritatea sănătăţii, mântuirea integrală (43-44). Mântuirea 
nu ¢ integrală, nici desăvârşită aici, de unde necesitatea 
străpungerii ncâncetate (45). Necesitatea lacrimilor şi pe 
cele trei trepte ale vieţii duhovniceşti (45-46). 


V. CAUZELE STRĂPUNGERII cc meeeeeeeseeensse 


Pierderea mântuirii prin păcatul de moarte (47-53). 
Străpungerea pătrunde penitentul cu un element de 
sensibilitate; virtutea pocăinţei și Taina Pocăinţei (53). 
Intensitatea lacrimilor corespunde gravităţii greşelilor 
(54-56). 

Certitudivea morţii şi judecății (56); posibilitatea păca- 
telor viitoare (57). 

Greşelile cotidiene (58-60). Plânsul riscă să facă loc 
întristării sau descurajării (61). Scveritatea judecății de 
sine şi teoria unicităţii virtuţii (61-63). Progresul în 
virtute (65). 

Doliul mântuirii pierdute de ceilalţi; râvna și iubirea 
fraternă (66-71). 

lubirea curată de Dumnezeu. Părinţii ascund această 
cauză a lacrimilor lor (71-75); câteva rare dezvăluiri 
(75-77); indiscreţiile altora (77-79). Misticii mai târzii 
sunt mai expansivi (79-80). 


VI MIJLOACELE ses soeooeaegsnaseasasssesaoaae 


Străpungerea fiind mai întâi un har al lui Dumnezeu 
(81-83), e nevoie de rugăciune pentru a o dobândi (83). 
Evenimentele exterioare, mai ales adversităţile, pot aduce 
pe păcătoşi la căință (84-87); prin intermediul unei 
sugestii pioase fac să vibreze sensibilitatea singuralicilor 
(87-91). 

Examenul conștiinței, cunoașterea de sine și a patimilor 
din suflet trezesc şi întreţin străpungerea (93-96). 
Meditaţia necontenită la sfârşit: la moarte, la judecată, 
la chinurile iadului, nesiguranța mântuirii chiar pentru 
asceţi (97-106). 

Deschiderea sufletului faţă de părintele duhovnicesc nu 
se concepe fără lacrimi (106-107); răspunsul omului lui 
Dumnezeu favorizează străpungerea (107-109). 

Cultul şi mai ales psalmodia meditativă e un mijloc 
excelent (110-111). 

Dacă nici un mijloc nu reuşeşte, a cui e vina? (111). 

Ce trebuie făcut în caz de uscăciune şi cum trebuie îm- 
piedicată prelungirea ei? Mai întâi, aplicarea stăruitoare 
a mijloacelor citate (112). Apoi, crearea unei ambianţe 
favorabile, cu păzirea unei sărăcii stricte (113); şi culti- 
varea singurătăţii prin fuga de împrăștieri (114-116). 
Problemă: când vine străpungerea e de ajuns rugăciunea 
pentru a o păstra? Soluţii divergente (116-119). Dar acord 
în ce priveşte folosul retragerii pentru a afla harul; de 
aici laudele aduse chiliei (119-121); şi tăcerii (121-122), 
Trebuie să ne silim să ne muiem inima, să vărsăm la- 
crimi? (122-125); prin suferinţe de bunăvoie? (125-128). 


VII. OBSTACOLELE „eee eeeeeeeeaeeea E alai 129 
Neglijarea exerciţiilor duhovniceşti (129), 
Ataşainentul de bunurile acestei lumi și împrăștierea 
(129). 
Lipsa dispoziţiilor lăuntrice, a nepătimirii, care se opune 
insensibilităţii sufletului (130). 
„Cele opt gânduri ale răutăţii” (130); îndeosebi slava 
deşurtă şi mândria prin care voia proprie se ridică împo- 
triva voii lui Dumnezeu (132). Îndrăzneala, dezinvoltura, 
manifestare a mândriei (132-138). 
Învățătura „Părinţilor” despre râs (138-150). 
Un cult divin prea împodobit cu imne, tropare şi cântări 
(152-155). 
Speculaţia teologică, curiozităţile intelectuale, mai ales 
că teologia e privilegiul celor desăvârșiţi (155-166). 
Tinerețea, în general ușuralică şi împrăștiată (166-169). 

VIII. EFECTELE PLÂNSULUI: CURĂȚIREA .. ns... 171 
Primul efect: mântuirea (171). Alte roade descrise vag 
(172). 
lertarea păcatelor; legătura cu Taina Spovedaniei 
(173-174); al cincilea botez (174-175); iertarea univer- 
sală (175-176); căinţa ninivitenilor (176): ca cere râuri de 
lacrimi (177); iertarea nu seacă izvorul lacriinilor (178). 
Puterea suverană a lacrimilor; spală greşelile trecute 
(179-180); şi cele cotidiene (180); câştigă nepătimirea şi 
luminarea (184-188). 

Rugăciunea cataniclică a lui loan Saba (185-190). 


IX. EFECTELE PLÂNSULUI: FERICIREA ....... cc... 191 
Plânsul luptă împotriva întristării (191). Pacea dumneze- 
iască, conştiinţa de a fi păcătos şi de a fi intrat în har (192). 
„Părinţii” ascundeau „taina” lacrimilor (193). Străpun- 
gerea duce la fericire: bucuria nu e contrară doliului 
(194-195); proximitatea lui Hristos (195). 

Pe ce cale produc lacrimile bucuria (196-199); harisma 
duhovnicească, mângâierea Duhului Sfânt (199). Lacrimi 
de pocăință și lacrimi de străpungere (200). 

Lacrimile se situează între treapta trupească şi cea du- 
hovnicească şi duc la iubirea desăvârșită a lui Dumnezeu 
(201-202). Lacrimi care ard și care îngrașă (203). Lacri- 
mile duc la pacea desăvârşită, preludiu al celei mai înalte 
contemplaţii sau unirii cu Dumnezeu (205-206). Belşu- 
gul lacrimilor marchează o perioadă de tranziţie de la 
treapta sufletească la cea duhovnicească (208-209). Trep- 
tele lacrimilor; vor înceta oare? (209); teoria lui loan 
Singuraticul (209-212); a lui Isaac Sirul (212-213); exta- 
zul lui Simeon Noul Teolog (213-215); lacrimile vor 
înceta numai în Împărăţia cerurilor (215). 

EPILOG: ss ie oroarea a aiiăatis desi a T ETS 217 
Străpungerea şi lacrimile sunt pentru profani şi sceptici 
moliciune monahală, sensibilitate feminină (217); în 
realitatea presupun o energie dârză fără slăbiciune sau 
moliciuni (218). 

Străpungerea inimii, retragerea în sine, asceza, deși pen- 
tru unii sunt vechituri depăşite, sunt în realitate singura 
cale de a avea bucuria (220-222). 

O precizare: nu pledăm pentru excentricităţile unui mo- 
nah sau altul (222); Părinţii învaţă discreţia (223); întris- 
tarea după Dumnezeu nu trebuie amestecată cu cealaltă, 
pământească (224); străpungerea dincoace de disperare 
(225); ascunderea „darului lacrimilor” după „regulile 
modestiei” (226). 

Străpungerea şi lacrimile pun trei probleme (vezi deja 
p. 222). O problemă de credinţă: de ce nu le avem? 
Pentru că n-avem o credinţă adâncă, singura care ne 
face să ne temem cu adevărat de judecata lui Dumnezeu 
şi desfiinţează ignoranţa adevăratului bine (228-232). 
O problemă psihologică: gândurile nu-şi au neapărat 
corespondenţă în sensibilitate (232); dualismul sensibil 
şi inteligibil (232); există plâns fără lacrimi (235); unele 
temperamente varsă lacrimi cu greu (237). 

O chestiune de obiceiuri (240). 

O problemă mistică: plânsul este esenţial mistic sau ţine 
de asceză? (240-244). Relaţiile cu Taina Pocăinţei (244). 
„Pesimismul” creştin (246), Dulceaţa lacrimilor (247-248). 


